
Moskva, 1. juuül 19 .. aastal. 

Homme on start... 

Täpselt kell kümme hommikul lahkub Maalt kosmoselaev, mida juhib Sergei Aleksandrovitš 
Kamov. 

Kas ma võisin kunagi mõelda võimalusele temaga kaasa lennata? 

Loomulikult mitte! Jälgisin nagu köik teised ajakirjanduse kaudu tema esimesi lende 
kosmosesse ja olin neist vaimustatud. Kamov ja Paitšadze näisid mulle eriliste inimestena, 
kaugeina nagu too taevaski, millesse nad tungisid. Halgi ei tulnud mulle pähe rnõtet, et saan 
kord nende lennukaaslaseks, ehkki oli olnud hetki, millalsellest unistasin, nagu seda tegid 
arvatavasti paljud teisedki... 

Küll on kummaline, et unistus, mille täitumine näis nii teostamatuna, muutus äkki reaalseks! 

Oma kauge teekonna vältel saame näha palju imeväärset. Suudan ma seda kõike kirjeldada 
nii, et ka need, kes lendu kaasa ei tee, saaksid sel!est tõepärase pildi? Pean suutma! Selleks 
olengi võetud ekspeditsiooni koosseisu. Minu ülesandeks on kõik, mida näeme, paberile, 
fotoplaadile ja filmilindile jäadvustada. Päevik, mille pidamist ma täna alustan, on tulevikus 
selleks põhimaterjaliks, mille alusel kavatsen kirjutada lennu kohta raamatu, kui jõuan tagasi 
Maale pärast pikka, kaheksakuist äraolekut. Vähimgi pisiasi ei tohi nendelt lehekülgedelt 
puududa... 

Praegu on kell alles üheksa ja ma jõuan teha veel hulga märkmeid. Kell kaksteist pean 
magama heitma. Kas ma saan magada”?... Vaevalt see mul õnnestub... Sergei Aleksandrovitš 
nõudis, et ma viimasel ööl 


enne starti kindlasti magaksin. vastasin, et seda nõudmist on raske täita, ja ta ütles: 

«Te heitke siiski pikali. Kas magama jääte või ei, eks seda näe. Peamine on praegu ennast 
välja puhata.» 

Andsin talle lubaduse ja ka täidan selle, seni aga panen kirja kõik, mis tänasele õhtule 
eelnes. 

Alustan päris algusest... 


29. aprillil, umbes kaks kuud tagasi, kutsus meie peatoimetaja mind oma kabinetti. Just 
eelmisel päeval olin jõudnud Moskvasse tagasi. Käsil oli kogutud materjalide korrastamine ja 
uuest komandeeringust ei osanud ma undki näha. 

Astusin kabinetti ja toimetaja palus mind istet võtta. «Tahame teile teha ettepaneku minna 

mitte just päris tavalisele komandeeringule...» ütles ta, vaatas mulle otsa, ja nähes, et valmistun 

vastama, lõpetas kiiresti: »Ekspeditsioon on väga ebaharilik ja võib kujuneda hädaohtlikuks.» 
Hetk enne seda olin kavatsenud kindlalt ära öelda, 

kuna olin väsinud ega soovinud sõita tont teab kuhu, kuid toimetaja vümased sõnad äratasid 
minus huvi, 

«Hädaohud mind ei heiduta,» vastasin. «Mida ebatavalisem ülesanne, seda huvitavam» 
«Teadsin, et te nii vastate,» sõnas toimetaja. «Te olete noor ja terve. Olete hea totograaf ja 
andekas ajakirjanik. Peale selle oskate käsitseda filmikaamerat. Kõik need omadused on antud 

juhul vajalikud. Kuid ma ei sunni teid nõustuma. Te voite ka keelduda,» 
«Ma ei kavatse keelduda, ükskõik kuhu tulebminna,» v astasin. 
Ta vaatles mind pilguga, mis näis mulle sel hetkel arusaamatuna, ja ütles naeratades: 
«Seda parem. Te muidugi teate, kes on Kamov?» 

Selle küsimuse juures ma võpatasin. Kamov?... Maailma esimese kosmoselaeva konstruktor 
ja komandör! Inimene, kes on juba kaks korda Maa pealt lahkunud. Kas ma tõesti kuulsin 
õigesti?... 

«Muidugi, kes teda ei tunneks!» vastasin ma. 

Ah siis sellepärast nimetaski ta ekspeditsiooniiväga ebatavaliseks, mõtlesin. Kamovi nimi ei 

jätnud mingit kahtlust, et asi seisab lennus päikesesüsteemi sügavusse, 


võib-olla isegi mõnele 
planeedile. Kes meist pole 

" unistanud niisugusest 
teekonnast! Üks asi on 
unistada, teine aga, kui teile 
tõepoolest tehakse ootamatult 
ettepanek sellisele lennule 
minna... 

«Kui soovite, võite tema 
uuest ekspeditsioonist osa 
võtta,» lausus toimetaja. 

«Kuhu see suundub?» 

«Seda ma ei tea,» vastas ta. 
. «Kui olete nõus, saate kõik 

üksikasjad teada Kamovilt 

endalt.» 

«Miks te just minule selle 

ettepaneku tegite?» 


«Teie näite olevat kõige sobivam inimene.» 
See kõik oli nü ootamatu ja hämmastav, et tundsin vajadust mõtteid koguda. 
«Lubage, et vastan teile homme.» 
«Ärge kiirustage!» ütles toimetaja. «Selline ettepanek tuleb hästi läbi mõelda, et tehtud 
otsust pdleks hiljem vaja kahetseda.» 
Kui ütleksin, et veetsin öö rahulikult, siis oleks see vale, Ekspeditsioonide alal ei ole ma 
algaja. Ajakirjanikuna on mul tulnud viibida maakera mitmeis paigus: 


olen käinud Lõunapoolusel, Kesk-Aafrikas ja Himaalaja mägedes. 

Kõik need ekspeditsioonid olid siiski toimunud Maal. 

Nüüd aga tehakse mulle ettepanek lahkuda Maalt ja lennata ei tea kuhu, kümnete või isegi 
sadade miljonite kilomeetrite taha... 

Meenusid raamatud, mida olin lugenud astronoomiast... 

Universum... Lõputu maailmaruum, kus tähed lüguvad kui tolmukübemed... Neid eraldavad 
üksteisest kaugused, mida inimene pole suuteline kujutlema... Pimedus... Külm... 

Mul oli selgesti silme ees tibatilluke kosmoselaev, mida igast küljest ümbritseb lõputu 
tühjus, ja äkiline nörkusetunne sundis mind toolile istuma... 

Öelda ära?... Keegi ei süüdistaks mind sellepärast. Jääda meie armsale, omasele Maale... 

Ja igavesti meenutada oma argust, mõtlesin edasi. 

Lasta mööda säärane juhus ja süs kogu eluaeg seda kahetseda. 

Oli juba kell kolm öösel, aga ma ei jõudnud ikka veel mingile kindlale otsusele, Soov ja 
hirm võitlesid omavahel, tulles vaheldumisi võitjaks. 

Lõpuks hakkas mul pea valutama ja ma avasin alma. Näkku puhus niiske karge öine tuul. 

Kaheksandalt korruselt, kus ma elasin, avanes avar vaade linnale. Paljudes kohtades särasid 
juba läheneva pidupäeva ilutuled. Kaugel-kaugel helkisid punaste täpikestega Kremli tähed. 

Moskva!... Minu kodulinn, kus olin sündinud ja kasvanud. Selle riigi pealinn, millele 

võlgnen oma heaolu. 

«Mida sa kardad?» ütlesin endale. «Kas süs neil ekspedisioonidel, millest sa seni oled osa 
võtnud, polnud hädaohte? Kas sul ei tulnud eluga riskida?» 

Läksin laua juurde ja võtsin sahtlist Kamovi portree. «Kuu Kolumbus», nagu teda nimetasid 
mõned välismaa ajalehed, oli ülesvõttel profülis. Tihedad, silmade kohal rippuvad kulmud, 
tugev nina, kindlajoonelised huuled ja lõug tegid teda pisut sarnaseks kuulsa polaaruurija 

Roald Amundseniga. 

«See inimene ei karda,» mõtlesin. «Juba kolmandat korda valmistub ta Maalt lahkmna. 
Julgelt ja täis enesekindlust läheb ta ülesseatud eesmärgi poole.» 

Äkki hakkas mul hirmus piinlik. Kuidas võisin ma kas või silmapilgukski järele anda 
häbistavale hirrnuie! Mis minuga küll.juhtus? Kodumaa kutsub mind kohust täitma, mulle 
usaldatakse vastutusrikas ülesanne... 

Kogu oma kujutlusvõimet riakendades püüdsin uuesti vaimusilmas näha kosmoselaeva, 
mis hõljub pimedas külmas tühjuses... ja ei tundnud enam mingit hirmu. 
Arusaamatu argus oli kadunud. 
Järgmisel hommikul ütlesin toimetajale, et olen valmis lendama ükskõik kuhu. 
«Me ei kahelnud selles hetkegi,» ütles ta. 

Sama päeva õhtul vajutasin rna mõistetava ärevusega Kamovi korteri ukse taga kellanupule. 

Nüüd, nüüd kohe näen Palgest palges»se seda, lres esimesena kogu inimkonna ajaloo vältel 
lahkus Maalt ja avas inimestele tee maailmaruumi lõpututesse avarustesse... 

Mulle avas ukse Serafima Petrovna Kamova. 
«Sergei Aleksandrovitš ootab teid,» ütles ts, kui olin end esitlenud. 
Sisenesin kuulsa kosmonaudi kabinetti. 

Mul polnud varem juhust olnud Kamovit kohata, kuid tundsin kuulsa kosmosevallutaja kohe 
ära kui ta kirjutuslaua tagant püsti tõusis, et mind tervitada. Kamov nägi välja just niisugune, 
nagu olin teda paljude fotode järgi kujutlenud. Kasvult üle keskmise, laiade õlgadega ja 
tüsedavõitu. Liigutused rahulikud ja kindlad. Kogu ta ilmes oli midagi käskivat, mis sisendas 
mõtet, et sel inimesel on tugev iseloom ja paindumatu tahe. Kõige enam hämmastasid mind 
tema silmad. Need olid süsimustad ja näisid seetõttu põhjatult sügavatena ning väljendasid 
mingit erakordset rahulikkust. Pehmed terashallid juuksed tõstsid kaunilt esile kõrge lauba. Ei 
saa»ütelda, et ta nägu oleks olnud ilus. Selleks olid tal liialt tihedad kulmud ja pisut suur löug. 


Kõige õigem oleks tema nägu nimetada mehiseks. 

Ta surus tugevasti mu kätt ja ütles: 

«Mul on rõõm teid näha, seltsimees Melnikov,» Ta 

pani mind istuma enda vastu sügavasse tugitooli ja lausus: «Saagem tuttavaks. Kõigepealt — 
kui vana te olete?» 

«Kakskümmend seitse. » 

«Välimuse järgi ei annaks teile üle kahekümne viie,» sõnas Kamov. «Kus te olete nii 

tugevasti päevitunud? Näoga võrreldes näivad teie juuksed päris valgetena.» 

Jutustasin talle oma kahekuisest reisist mööda Kasahstani, kust alles kahe päeva eest 
saabusin. 

«Ja tahate kohe uuele ekspeditsioonile minna?» naeratas ta. «Kas olete kindlasti otsustanud 
meiega kaasa lennata? Kaalusite oma otsust ka põhjalikult? Teie ei tea ju, kuhu me 
suundume.» 

«See on õige,» vastasin. «Ekspeditsiooni siht pole mulle teada, kuid ainuüksi teie nimi ütleb 
juba, et seda tuleb otsida väljaspool Maa piire. Kui olete nõus mind kaasa võtma, siis mina 
oma otsust ei muuda.» 

«Kuidas, on lugu teie tervisega? Teil tuleb läbi teha väga range arstlik kontroll.» 

«Selles suhtes on köik korras, seltsimees Kamov. Möödunud aastal enne 
Löunanabaekspeditsiooni käisin komisjonis ja arstid ei leidnud mul ühtegi defekti. Olen 
absoluutselt terve.» 

Ta võttis käega lõuast kinni. Hiljem nägin sageli seda temale iseloomulikku žesti. 

«Teid vaadates on seda kerge uskuda,» ütles ta. «Mis siis ikka! Kui nii, siis olen väga 

rõõmus. Tähendab meid on endiselt neli inimest. Meie ekspeditsiooni koosseis moodustati 
ainult teaduslikest töötajaist. Peale minu oli neid veel kolm. Koosseis komplekteeriti juba 
ammu ja umbes aasta jooksul tegi igaüks läbi erilise ettevalmistuse. Kuid kuu aega tagasi 
juhtus õnnetus ja me kaotasime ühe oma seltsimehe...» 

Ta vaikis ja vaatas mind teraselt. Naeratas siis heakskiitvalt: 

«Teie näost ei paista, et minu sõnad oleksid teile halvasti mõjunud,» ütles ta. «Te oleksite 
võinud mõelda,. et see inimene hukkus seoses ekspeditsiooni ettevalmistustega.» 

«Just nii ma mõtlesingi.» 

«Ja see ei heidutanud teid?» 

Kehitasin õlgu 

«Mõistan väga hästi, et see ekspeditsioon pole mingisugune lõbureis.» 

«Meie seltsimees hukkus autoõnnetusel,» sõnas Kamov. «Masin, millega ta sõitis, kukkus 
kõrgelt järsakult alla. Kaotasime ühe tulevase lennukaaslase. Asendada teda mõne teise 
teadusliku töötajaga me ei saa— selleks on jäänud lüga vähe aega. Teaduslikuks tööks 
kosmoselennu tingimustes on vaja pikemaajalist ettevalmistust.» 

«Ja siis otsustasite teda asendada ajakirjanikuga?» 

«Ei, mitte just nii,» ütles Kamov. «Minu idee oli ühendada ühes isikus ajakirjanik, fotograaf 
ja kinooperaator. Peamine eesmärk oli see; et tähelaeval oleks ka spetsialist astronoomiliste 
ülesvõtete alal. Meie hukkunud seltsimees lõpetas vastavad kursused, ja kui me ka ilma temata 
kui astronoomita hakkama saame, siis fotograafi ja kinooperaatorit vajame ikkagi. Sellepärast 
teemegi nüüd teile ettepaneku.» 

«Kuid mul pole ju aimugi astronoomilisest fotograafiast. » 

«Me õpetame teid välja. Aja võitmiseks palusime meile anda kogemustega inimese. 
Õpetada teile veel astronoomiliste ülesvõtete tehnikat pole enam nii raske. See, et olete 
vilunud ajakirjanik, on samuti sobiv. Pärast tagasijõudmist tuleb inimestele jutustada meie 
lennust kosmosesse.» 


«Teen kõik, mis minu võimuses,» ütlesin. «Tahaksin veel ainult teada, kuhu lend läheb?» 

«See soov on kõigiti mõistetav,» vastas Kamov. «Üldiselt ei pea me oma kavatsusi 
saladuses, kuid me pole seni veel avalikkusele teatanud oma startimise tähtaega. Asi seisab 
selles, et kui me lendasime Kuule, siis mõned meie välismaa «sõpradest» läksid marru, et 

neid ennetati...» 
«Te räägite Hapgoodist?» 

«Jah, temast. Me teame, et tema tähelaev dn peaaegu valmis, ja ta tahab muidugi 
revanšeerida ning esimesena mõnele planeedile lennata. Meie ekspeditsioonil on 

puhtteaduslik, mitte sportlik eesmärk, kuid sellegipärast ei taha me ka esikohta loovutada,» 

ütles 

ta naeratades. «Tei:e ma muidugi ütlen kõik mis vaja, kas või juba seepärast, et peate teadma, 
millega riskite.» 

Ta vaikis ja vaatas mulle oma kummaliselt rahulikkude silmadega kaua otsa. 

«Meditsiinilised nõuded,» ütles ta aeglaselt, «mis lennust osavõtjatele esitatakse. erinevad 
tavalistest. Võimalik, et teid ei lastagi...» 

Ta vaikis jälle ja jätkas süs juba hariliku tooniga. 

«Aga kui peaks nõnda juhtuma, siis te muidugi hoiate saladust. Te teate, et minu esimene 
lend oli katseline ja ma sooritasin selle üksinda. Kosmoselaev liikus ümber Kuu ja pöördus 
Maale tagasi. Teise lennu teostasin koos astrofüüsik Paitšadzega. Laskusime Kuu pinnale ja 
veetsime seal mõned tunnid. Mõlemad lennud näitasid, et tehniline osa töötab laitmatult, ja 
süs otsustati korraldada kolmas ekspeditsioon — jõuda Marsile ja teel vaadelda Veenust. Kas 
see ei heiduta teid?» 

«Mitte põrmugi!» vastasin ma täie sürusega. «Nüüd tahan ma veel tungivamalt sellest 
lennust osa võtta. Mind häirib ainult mõte, et minu töökoormus on liiga väike. Kas see üldse 
õigustabki minu kaasavõtmist?» 

«Kust te teate, et teie tulevane töökoormus on väike?» küsis Kamov. 

Tundsin, et punastan. 
«Mulle näis nii...» 

«Ärgu parem näigu,» katkestas Kamov. «Teie ülesanne on väga vastutusrikas. Nende 
ülesvõtete uurimine, mida te teete, on teadusele väga tähtis, ja meie ekspeditsioon annab teile 
laialdased ülesanded. Vabal ajal abistate mind laeva juhtimisel.» 

Vaatasin talle imestunult otsa. 

«Ärge imestage!» naeratas Kamov. «See polegi nii hirmus. Lennu ajal on kosmoselaeva 
juhtimine lihtne. Teine asi on tõus, laskumine või lend suurte planeetide läheduses. Siis 
muutub asi keerulisemaks. Meie «roolikamber», kui nii võiks öelda, on varustatud suurepärase 
aparatuuriga. Te õpite seda tundma lennu esimestel päevadel.» 

«Kui kaua ekspeditsioon kestab?» 
«Mis teie arvate?» 

«Ma mõtlen, et aastat kaks või kolm.» 

Kamov puhkes naerma. 

«Aatomitehnika areneb kiiresti,» seletas ta. «Kui esimene lend Kuule kestis kaks päeva ja 
teine lend üks päev, siis pärast seda oleme kaugele edasi jõudnud. Kogu ekspeditsiooni 
kestuseks on arvestatud kakssada kakskummend viis päeva, see on seitse ja pool kuud.» 

«Nü vähe!...» 

«Selle seitsme ja poole kuu jooksul,» jätkas Kamov, «kihutalne läbi pisut üle poole miljardi 
kilomeetri. Tähelaeva keskmiseks kiiruseks on sada kaks tuhat kuussada kilorneetrit tunnis.» 

«Kõlab nagu muinasjutus!...» 

Kamov vangutas pead. 


«See kiirus polegi nü suur; kui teile näib. Tehnika sammub selliste kiiruste arendamise 
suunas, mis võimaldavad,vabalt lennata ükskõik millisele planeedile, ajategurit arvestamata. 
Meie kosmoselaev peab aga rangelt kinni pidama ajagraafikust, sest tema lennukiirus on 
väiksem kui Maa liikumiskiirus orbiidil. Maale järele jõuda me ei suudaks.» 

«Mulle näib, et isegi sada kaks tuhat kuussada kilomeetrit tunnis on koletu suur kiirus. 
Kolme tunniga olete jõudnud Kuu lähikonda. Pärast kahte sekundit pole laeva enam Maalt 
näha.» 

«Mitte nii!» ütles Kamov. «Kui me alustaksime teekonda kohe säärase kiirusega, siis 
jätkaks laev lendu surnud meeskonnaga. Inimese organism ei talu sellist kiirendust. Lendu 
alustame suhteliselt aeglaselt ja alles pärast kahtkümmend kolme minutit ning neljakümmend 
kuut sekundit saavutab laev oma maksimaalse kiiruse, nimelt kakskümmend kaheksa tuhat 
viissada meetrit sekundis.» 

Ta nimetas neid peadpööritavaid arve sellise ükskõiksusega, nagu oleks jutt mingist 
automatkast. 

«Kui me lendaksime sirgjooneliselt Kuule,» jätkas ta, «siis jõuaksime pärale pärast kolme 
tundi viitküinmend kolme minutit, meie tee aga on Maa ja Kuu vahelise sirgega peaaegu risti. 
Kuud me ei näe üldse lähedalt. Te 


> Maa liikumiskiirusa orbiidil on 29,76 km/sek. 

võite teda imetleda kaugemalt, kui olete seda tavaliselt harjunud tegema. 

«Kahju!» 

«Selle eest näete aga tema seda külge, mis muidu on meie eest varjatud.» 

«Tänu teile teab nüüd kogu maailm,» ütlesin, «et Kuu varjatud külg ei erine millegagi 
meile nähtavast küljest, aga muidugi on väga huvitav ka oma silmaga selles veenduda. 
Lubage teile esitada veel üks küsimus.» 

«Palun!» 

«Te mainisite, et teel Marsile kavatsete vaadelda ka Veenust. Ma ei saa aru, kuidas see 
on võimalik.» 

«Mis on sün arusaamatut?» 

«See, kuidas on teel Marsile võimalik sattuda Veenusele. Nende orbiidid asuvad ju teine 
teisel pool Maa orbiiti?» 

«Võimatu oleks neid kaht eesmärki omavahel ühendada ainult siis, kui planeedid 
seisaksid paigal,» vastas ta. «Kuid nad liiguvad, ja seejuures erinevate kürustega. Tuleb 
sageli ette, et mõlemad, nü Marss kui ka Veenus, asuvad Maast ühes suunas. Et teil oleks 
meie marsruudist selgem ülevaade, joonistan ta paberile.» Ta võttis pliiatsi ja joonistas 
kiiresti paberile mõned ringid. Ehkki need olid tehtud käega, näisid nad nagu sirkliga 
tõmmatud. Jätsin selle visandi endale mälestuseks. 

«Vaadake,» ütles Kamov, «see punkt keskel, mille ümber on väikene ringike, kujutab 
Päikest. Esimene ring sealt edasi on Veenuse orbiit. Selle ja Päikese vahel asub veel 
planeet Merkuur, kuid tema orbiidi jätan ma praegu kõrvale, kuna see meid ei huvita. 
Teine ring kujutab Maa orbiiti. Kolmas on aga Marsi orbüt. Kui peaksin joonistama 
mõõtkavas, süs oleksid planeedid nii väikesed, et neid ei saaks praegu paberil kujutadagi. 
See siin pole ega plaan, vaid põhimõtteline skeem. Ringikesed, mida tähistan numbriga 
«1», näitavad planeetide asetust meie stardi momendil. Kõigi planeetide liikumine oma 
orbiidil on ühesuunaline. Meie joonisel on see paremalt vasakule. Maad kujutavalt 
ringikeselt alustan meie marsruuti katkendjoonega. Näete! Selles punktis kohtume 
Veenusega...» 12 


Kamovi joonis, mille ta 
tegi 30. aprillil 19.. aastal 
Moskvas 
(punktiiriga on kujutatud 
tähelaeva «SSSR.LS2» 

- tee). 


Ta joonistas Veenuse 
orbiidile teise ringikese ja 
märkis selle numbriga 
n2». 

«Siit me suundume 
sama teed mööda edasi. 
Marsi poole ja kohtume 
EO temaga vaat siin. Seejärel 

MAASI SS AES a pöördume tagasi Maale, 
mis samaks ajaks on jöudnud läbida üle poole oma aastasest teekonnast, ja asub ligikaudu 
sellel kohal...» 


«Nüüd on selge,» ütlesin. 
«See Joonis ei ole muidugi midagi muud kui vaid kõige üldjoonelisem skeem,» tähendas 


Kamov, «Planeetide orbiidid pole suletud, kuna Päike liigub ise samuti 
maailmaruumis, tõmmates planeete endaga kaasa. Nii peaks teil aga pilt selgem olema.» 

«Tänan teid! Mulle on kõik täiesti arusaadav.» 
«Nüüd mõistate, miks me ei, saa stardiga päevagi viivitada. See ajaks kogu arvestuse segi,» 
«Mõistan.» 
«Tänaseks peaks sellest aitama. Seitsme ja poole kuise teeloleku ajal jõuame kõigest rääkida. 
Teie osavõtt ekspeditsioonist algab homme hommikul, pärast seda, kui olete läbi kainud 
arstlikust komisjonist. Teie ettevalmistamisega lennuks ei tohi kaotada ühtki päeva.» 
Sellega lõppes meie esimene jutuajamine Kamoviga, 


Oli juba kesköö, kui saabusin koju. Katuste kohale tõusis kuu. Tema pinnal oli viibinud 
inimene, kellega täna vestlesin. «Kes teab... Vöib-olla satun minagi kord sellele säravale 
pinnale...» 

«Säravale...» Meenutasin Kamovi artiklit, milles ta kirjeldas, et Kuu pind on tume ja sünge, 
kaetud tumepruunide kaljudega, ning ma muigasin oma liigse vaimustuse üle. 

Seal, vahetus läheduses, näib kõik teisiti, kui päistab Maa pealt. Helendavad planeedid on 
tegelikult päris tuhmid, Peatselt olen aga ise ühel taevakehal... 

Kas ikka olen? Mis saab siis, kui homme arstide otsus selle võimaluse minu ees 
igaveseks suleb? Kui raske oleks seda pettumust üle elada! 

Sellegi öö magasin väga halvasti. Avasilmi voodis lebades kuulasin seinal rippuva kella 
aeglast tiksumist ja kohati näis, nagu seisaks ta üldse. 

Uinusin alles vastu hommikut ja veel läbi une pünas mind mõte, et äkki ei lastagi mul 
kaasa lennata. 

Kogu mu kartus osutus aga alusetuks. Komisjon, mis koosnes kolmest arstist ja mille 
esimeheks oli tuntud professor, koputas, kuulas ja mõõtis mind kaua ning põhjalikult. 
Kontrolliti nägemist, kuulmist, keerutati mingisugusel spetsiaalsel. karussellil ja pandi isegi 
mõneks minutiks eriliste silmuste abil pea alaspidi rippuma. Pärast seda kuulati mind jälle 
hoolikalt läbi. 

Lõpuks patsutas vana professor mulle õlale ja ütles sõnad, mis kõlasid mu kõrvus kui 
kõige kaunim muusika 

«Ideaalne organism! Teie, noormees, võite minna kas või Põhjanaelale, kui meie Maa on 

teid nü ara tüüdanud.» 

Arstid puhkesid naerma. 

«Hakake lennuks valmistuma!» ütles professor tõsinedes. «pidage meeles, et kui teil 
enne starti tekib kas või nohugi, siis kaasa lennata ei lubata. Pidage rangelt kinni ettenähtud 
režiimist.» Ta vütas ühele komisjoni liikmetest, «Doktor Andrejev on spetsiaalselt 
määratud ekspeditsioonist osavõtjate juurde. Konsulteerige temaga võimalikult sageli. Töö, 
puhkus, toitlustamine, meelelahutused — kõik peab toimuma tema kontrolli all. Teie ei 
kuulu enam endale.» 

Pärast komisjoni sõitsin otsekohe Kamovi juurde, et saada juhiseid edaspidise töö kohta. 
Nähtavasti ootas ta mind ja rõõmustas, kui ütlesin, et kõik on korras . 

«Mul oleks kahju olnud feid kaotada,» ütles ta. «Olen väga roõmus, et seda ei juhtunud. 

Saage tuttavaks!» lisas ta, viies mind pika kõhna mehe juurde, kes istus kirjutuslaua 

ääres. «Konstantin Jevgenjevitš Belopolski, minu abiline kosmoselennul.» 

See nimi oli mulle tuttav. Belopolski — kuulsa vene asttonoomi nimekaim — oli paljude 
astronoomiliste 

teoste autor ja minagi õppisin koolis astronoomiat tema koostatud õpiku järgi. 

Kamov esitles mind kui lennust osavõtjat ja Belopolski surus mu kätt, ent kuidagi jahedalt. 
Tema sügavalt kortsulisse näkku (ehkki ta oli ainult neljakümne viie aastane) ei ilmunud 
naeratuse varjugi ja ta ei lausunud midagi niisugust, mis säärastel puhkudel tavaks on öelda. 

Mäletan, et tema vaikimine tekitas minus ebameeldiva mulje ja ma mõtlesin koguni, et pikal 
rännakul pole selline teekaaslane kuigi lõbus. 

Nüüd tean, et see inimene on lihtsalt loomu poolest äärmiselt sõnakehv ja võib pikemalt 
vestelda amult astronoomiast ning matemaatikast. 

Hoopis teise mulje jättis ekspeditsiooni neljas liige Arsen Georgijevitš Paitšadze, kellega 


tutvusin kaks päeva hiljem. 

Ta oli veel noor, mitte üle kolmekümne viie, kuid juba laialt tuntud kui väljapaistev 
eriteadlane spektraalanalüüsi alal. Armunud astronoomiasse ja nimetades seda «ülimaks 
teaduseks», võis Paitšadze tundide kaupa räakida mõnest tähest või udukogust. Ta rääkis 
tugeva gruusia aktsendiga, kuid tean, et üliõpilased, kellele ta astronoomiat loeb, armastavad 
väga tema loenguid kuulata. 

«Boriss Nikolajevitš Melnikov?» küsis ta, surudes mu kätt nii tugevasti, et krimpsutasin 
valu päräst nägu. «Olen teist kuulnud. Võtsite ju osa polaarekspeditsioonist.» 

«Võtsin küll,» vastasin. 
«Tookord poolusele, nüüd aga Marsile. Kas kardate lennata?» 

«Ausalt öeldes pisut ikka kardan.» Võib-olla poleks ma kellelegi teisele niiviisi vastanud. 
Kuid Paitšadze väikene kõhn kuju, tema tõmmu nägu, lühikeseks lõigatud mustade vurrudega 
ja lahked silmad tekitasid minus otsekohe sellise mulje, nagu tunneksin teda juba 
palju aastaid, 

'"Spektraalanalüüs— kehade keemilise koostise uurimine nende poolt tekitatava 
või neilt peegelduva valguse analüüsi abil. 

«Pole midagi imestada,» utles ta. «Znne Kuule lendamist kartsin ma väga. Ei maganud. 

Söögiisu oli kadunud.» 

«Kas te nüüd ei karda?» 

«Nüüd enam mitte. Kosmoselennus pole midagi hirmsat. Ei maksa karta.» 

«Mind häirib väga mõte, kas ma ikka õigustan seda suurt usaldust.» 

«Kui hakkate niiviisi mõtlema, siis ei Õigustagi. Oma võimetesse peab kindlalt uskuma. 
Arvatavasti mõtlete, et sattusite ekspeditsiooni koosseisu juhuslikult, võeti umbropsu ükskõik 
keda. Pole õige! Sergei Aleksandrovitš ei võta endaga kaasa ühtki juhuslikku inimest. Ta 

kogus andmeid. Pidas nõu. Pole siin vaja milleski kahelda.» 

Ta pani mind jutustama oma elulugu, rääkides ühtlasi endast, ja,me lahkusime sõpradena. 
Kahe kuu vältel veendusin, et Paitšadze on sõbralik, seltsiv inimene, kellest saan 
kosmoselennul hea kaaslase. Tähelaevas elame temaga ühes kajutis, mis mind väga rõõmustab. 
Möödusid päevad täis pingelist ja huvitavat tööd. Kamovi sõnad, et mulle antakse laialdased 
ülesanded, osutusid õigeks. Mulle usaldatud töökoorem oli tõepoolest suur: Õppisin tundma 
fototehnilisi võtteid, millistest mul varem aimugi ei olnud. Pildistamine spektri infrapunaste ja 
ultraviolettkiirte piirkonnas, ülesvõtete tegemine uduvine või pilvelooriga kaetud esemetest. 
Päikese ja tema «krooni» pildistamine ja palju, palju muud. Tuli läbi teha terve kursus. Peale 
kahe konsultandi astronoomiliste ülesvõtete alal tegelesid minuga ka mu tulevased 
reisikaaslased Kamov ja Belopolski. Sergei Aleksandrovitš tutvustas mind kosmoselaeva 
ehitusega ja juhtimisseadmete tööga, Belopolski aga planeetideyaheüse navigatsiooni 
põhialustega. 

Päevad jäid lühikeseks. Töötasin kaheksateist tundi ööpäevas ja sageli istusin ka siis veel 
kirjutuslaua taha, kui koju tulin ja oleksin pidanud magama heitma. 

Kõik see kestis niikaua, kuni meie arst Stepan Arkadjevitš Andrejev avaldas otsustavat 
protesti. 

«Ma ei või lubada,» ütles ta Kamovile; «et Melnikov töötab ilma puhkuseta. Kui nii edasi 
läheb, siis ei lasta 

17 


teda kaasa lennata. Valitsusekomisjoni ülesandel vastutan nii tema kui teie kõigi eest.» 
«Ma mõistan, kuid pole midagi parata,» ütles Kamov. «Meie valmistusime ette terve aasta, 
aga Boriss Nikolajevitši käsutuses on vaid kaks kuud.» 


«Ükskõik, kuid ma ei luba tal ööde kaupa magamata olla,» jäi arst oma juurde kindlaks, «Ta 
peab magama kaheksa tundi ööpäevas. Kõik ülejäänud aeg on teie käsutuses.» 

Nii jäigi. Sellest päevast alates viis arst mind isiklikult iga päev koju ega lahkunud enne, kui 
olin uinunud. Lõpuks asus ta koguni minu juurde elama, mille üle ma aina rõõmustasin, sest 
Stepan Arkadjevitš oli haruldaselt huvitav vestleja. Voodis lamades tavatses ta jutustada 
mõnest juhtumist oma arstipraktikas. Ta pidas seda minu ajudele hädavajalikuks vahelduseks, 
kuid sageli unustas ta oma mälestusi heietades aja, ja kui ta siis äkki märkas, et reeturlik 
kellaosuti on lubatud seisust kaugele mööda nihkunud, katkestas ta vestluse just kõige 
huvitavamas kohas ja torises minu peale kurjalt: 

«Magama! Magama! Ja mida te üldse kogu aeg mõtlete?» 

Kord vestlesime eelseisvast lennust ja sellest, kuidas mõjub inimese organismile kaaluta 
olek, milles meil tuleb kogu teekonna vältel viibida. Stepan Arkadjevitš kahetses, et ei saa 
ekspeditsioonist osa võtta. «Oleks väga huvitav jälgida mitmesuguste organite talitlust sellistes 
tingimustes,» ütles ta. 

«Ma Imestan väga, et ekspeditsiooni koosseisus ei ole arsti,» märkisin mina. 

«Kuidas!ei ole! Teil on ju arst.» 

«Kes?» 

«Sergei Aleksandrovitš.» 

«Kas siis tema on arst?!...» 

«Te ei teagi seda? Kamov lõpetas just selleks meditsünilise instituudi, et vältida liigse 
inimese kaasavõtmist, kellel planeetidevahelisel reisil pole peaaegu midagi teha. Ta teadis, et 
ekspeditsioonil niikuinii ei lubata välja lennata ilma arstita.» 

«Millal ta seda jõudis teha?...» 

Oli, mille üle imestada. Teadsin, et Kamov oli lõpetanud tsiviillennuväe instituudi ja 

kaugõppe teel ülikooli füüsika-matemaatika teaduskonna, kuid omandada veel kolmas 

diplom... 

«Millal ta seda jõudis?» kordasin. 

«Sergei Aleksandrovitš on tähelepanuväärne inimene,» ütles Andrejev mõtlikult. «Ta ei 
piirdunud ainult arstidiplomi omandamisega, vaid töötas isdgi mõned aastad Moskva haiglates. 
Ta ei tee midagi poolikult. Ja täielikult ideele pühendatud elu mitmekordistab inimese 
võimed.» 

Pingelises töös lähenes kuidagi märkamatult stardipäev. Kosmoselaev ja tema ekipaaž olid 
valmis. Kolm päeva enne äralendu vaatas Kamov meie kolme saatel viimast korda tähelaeva 
üle. Prooviti kõiki seadmeid ja aparaate, vaadati üle varustus. Kamov ja Belopolski 
kontrollisid põhjalikult kogu laeva, Paitšadze selle astronoomilist varustust, mina aga oma 
foto- ja filmimisseadmeid. Minu käsutuses on kolm filmikaamerat: üks neist on kantav, kaks 
aga monteeritud tähelaeva seinte külge ja võivad töötada automaatselt; edasi neli suurepärast 
fotoaparaati, igaüks varustatud kuue vahetatava objektüviga, ja väike laboratoorium. Kõik see 
üllatas oma tehnilise täiusega — nagu muuseas kogu meie laev. Meie maale omase aruka 
heldusega varustati Kamovi ekspeditsiooni kõigega, mis iganes vajalik ükskõik millises 
mõeldavas olukorras. Midagi polnud unustatud, nudagi polnud jäetud kahe silma vahele. 
Täpselt ja hoolikalt on kõik ette nähtud ja tehtud selleks, et tagada täielikku edu. 

Järgmise sissekande oma päevikusse teen juba lennul. 

Tänaseks aitab... Kell on kümme minutit ühel... 

Mulle sõidetakse järele kell 7 hommikul. 

Niisiis viimane öö Maal!... 

Homme toimub start teadmatusse! 

START 


3. juulil 19.. aastal. 

Moskva aja järgi kell 18.00. Lennatud on juba 32 tundi. On möödas esimene ööpäev ja kulgeb 
teine. Tean seda kella järgi. Meie kosmoselaeval öö ja päeva vahet ei ole ega saagi olema. 
Päike valgustab pidevalt paremat parrast ja korrapäraste ajavahemike järel pöördub laev 
sujuvaltümber oma pikitelje, et kere soojenemine toimuks ühtlaselt. Mootorid on juba ammu 
lakanud töötamast ja nüüd 

lendame inertsi mõjul, kiirusega kakskümmend kaheksa ja pool, kilomeetrit sekundis. Meie 
seda suurt kiirust ei taju. Näib, nagu ripuks tähelaev liikumatult paigal. Maa on jäänud kaugele 
selja taha. Kõikjal on tähed. Arvutud hiilgavad täpid ümbritsevad meid igast küljest. Linnutee 
on tervikuna näha nagu hiiglasuur rõngas. Päike paistab talumatult eredana, kuid tema otseses 
läheduses on näha tähti. Kummaline nähtus! Päike ja tähed mustal taustal. Maakeralt 
vaadatuna ei näi taevas kunagi nii tumedana. Palja silmaga võib näha, et üks täht asub lähemal, 
teine kaugemal, aga kui kaugel nad kõik siiski on!... 

Kosmoselaev ripub ääretu ruumi keskel... 

Too vaatepilt, mida ma Maalolles ette kujutasin nii kohutavana, ei tekita siin hirmu. 
Kadunud on tunne, et meie all on sügavik, sest samasugune sügavik ümbritseb meid igast 
küljest, ja mõisted «üleval» ning «all» on juba ammusi segi paisatud. Sellest hetkest peale, kui 
mootorid lakkasid töötamast ja tähelaev liigub edasi inertsi mõjul ,püsiva kiirusega, kadus 
raskusjõud ja ühes sellega ka tavalised kujutlused. Harjumusest ütlen, et jalge all on «all» ja 
pea kohal «ülal», kuid on väike asi pöörata oma keha saja kaheksakümne kraadi võrra, ja see, 
mis oli ülal, on nüüd all — ja vastupidi. Selleks pruugib teha vaidkerge jõupingutus, kasutades 
toetuspunktiks ükskõik millist paigale kinnitatud eset või lihtsalt seina. 

Ma ei kaalu midagi! ... 

Kaalutu olek, mille üle ma enne lendutõusmmist nii palju pead vaevasin ja mida salajas 
kartsingi, pole üldse hirmus, vaid isegi meeldiv. Ühe ööpäeva kestel harjusin sellega täiesti 
ära. 

Praegu näiteks kirjutan laua ääres. Mul on mugav. Aga kuidas näib see kõrvalt vaadates?.. 

Meie kajut ei ole suur. Üks sein on kumer, ümmarguse aknaga, - see on kosmoselaeva 
parras. Kui akent ei kasutata, on ta väljastpoolt raske terasplaadiga suletud (plaat on raske Maa 
peal, kuid siin ei kaalu ta midagi). Tagumine sein on sirge, ja ühendab mõlemaid pardaid. 
Seinas on «uks» — ümarik meetrise läbimõõduga avaus. Kui mul on tarvis kajutist väljuda, 
siis tõukan end kergelt millegi küljest lahti ja ujun sellesse avausse nagu kella. Kakskülgmist 
seina kujutavad endast korrapäraseid poolringe ja on avausteta. Ühe külge peist on kinnitatud 
laud ja ma istun selle ääres lihtsalt õhus. Vasem käsi lebab laual ja sellega hoian vihikut, 
millesse kirjutan. Niipea kui ma käe eemaldan, tõuseb vihik minu hingamisest õhku. Ta 
tõuseks õhku isegi siis, kui kaaluks pool tonni (Maal), sest siin on kõik esemed ühteviisi 
raskuseta. Lihaste pingutusest, millega surun vihikut vastu lauda, piisab, et püsin ka ise paigal. 


Peale laua on kajutis veel kapp, milles hoiame tööriistu, aparaate ja isiklikke asju. Ta on 
alumiiniumist ja võtab enda alla kogu vastasseina. Kui «istun»laua ääres, siis on kapp minu 
suhtes «laes», aga kui pöördun jalgadega kapi poole, siis asub «laes» laud. , 

Voodeid kajutis ei ole. Mõlemal pool akent ripub kaks metallist- pannaldega võrku, nendes 
magame. See toimub järgmiselt: tõukame end kergelt mingisuguse eseme küljest ära, hõljume 
läbi õhu võrgu juurde, heidame sinna pikali ja kinnitame ennast pannaldega võrgu külge. 
Kaalutu keha ei rõhu millelegi ja magada saab igas asendis nagu pehmeimal sulgpadjal. Võrk 
ei lase kehal magamise ajat mööda kajutit ringi hõljuda. Asi on selles, et meie kaalutus 
maailmas tekib aeg-ajalt vaevu märgatav raskusjõud. See tekib siis, kui kosmoselaev teeb oma 


telje ümber pöörde. Kui väike see ras 

kusjõud ka pole, piisab sellest ometi, et leida end ärgates hoopis teisest paigast. Täpsemalt 
öeldud, see ei ole raskusjõud, vaid tsentrifugaaljõust tingitud efekt. Kui laev teeb pöörde, 
hakkavad kõik lahtised esemed kajutis liikuma. 

Samuti tekib sel ajal aknast välja vaadates huvitav illusioon. Kogu maailmaruum nihkuks 
nagu paigast ja tiirleks aeglaselt ümber laeva. Vaatepilt on kirjeldamatu. 

Nagu juba mainisin, on raskusjõu puudumine meile niivõrd tavaliseks muutunud, ,et me 
seda enam üldse tähele ei pane. Kuid mäletan hästi, kui palju kõneainet andis see 
kosmoselennu iseärasus, mida Kamovil tuli astronoomiliste vaatluste huvides säilitada. 
Kunstliku raskusjõu loomine laeva kiire pöörlemise abil oleks raskendanud tööd teleskoobiga 
ja valitsusekomisjon nõustus lõpuks meie mugavust ohvriks tooma, seda enam et Nõukogude 
Liidu silmapaistvamad arstid avaldasid kindlat arvamust, et kestev raskusjõu puudumine ei 
ohusta mingil määral inimese tervist: Samal põhjusel loobus Kamov temperatuuri 
reguleerimisest laeva sisemuses kere välispinna värvuse muutmise teel, mis toimuks 
soomuselise katte nihutamise abil - moodus, mille kunagi oli kavandanud K. E. Tsiolkovski. 
Tähelaeva pöörlemine ümber oma, telje andis võimaluse juhtida teleskoopi igasse suunda. 

Tuleb nimetada veel üht tähtsat üksikasja. Ümmargune uks on alati hermeetiliselt suletud. 
Ühest ruumist teise minnes oleme kohustatud ukse alati enda järel hoolikalt sulgema, milleks 
tuleb lihtsalt vajutada vastavale nupule. 

Asi on selles, et planeetidevaheline ruum ei ole tühi. Seal liiguvad loendamatud 
aineosakesed, alates tolmukübemesuurustest kuni hiiglaslike kamakateni. Laeva kohtumine 
taoliste hulkuvate kehadega on Kamovi arvates küll peaaegu võimatu, kuidsiiski mitte välista- 
tud. Kui üks selline kivi, kas või pisike killuke, lennukiga kokku põrkab, siis toimub mõlema 
keha tohutu kiiruse tõttu plahvatus. Kosmoselaeva keresse tekib auk, ja kuna väljaspool on 
õhuta ruum, siis tungib lennkis olev õhk tekkinud ava kaudu välja ja kogu 

meeskond hukkub mõne sekundiga. Kuna aga lennuk on jagatud hermeetiliselt suletud 
ruumideks, on ekspeditsiooni säärane lõpp vaevalt usutav. 

Kui kere saab vigastada momendil, mil keegi ruumis viibib, ja purustus ei ole eriti suur, siis 
tuleb avaus katta. plaastriga, milliseid on lennukis mitmesuguses suuruses kõikjale laiali 
paigutatud. Plaaster peab avaust tihedalt katma, sest õhk rõhub lennuki sisemuses kõikidele 
esemetele niisama tugevasti kui Maa peal, see tähendab ühe kilogrammi tugevusega igale 
ruutsentimeetrile, ja toonitan veel kord, et väljastpoolt survet ei ole. Tegutsema peab muidugi 
välkkiirelt. 

Praegu «astus» kajutisse Paitšadze. Kapi ukse avamiseks pidi ta end seadma asendisse, mis 
näis, nagu ripuks ta täisnurga all minu pea kohal. 

Teadsin, et' nii tema kui ka kapis olevad esemed ei saa minu peale kukkuda, kuid «maine» 
harjumus sundis mind kõrvale pöörduma. Vihik lendas silmapilkselt teisele poole. 

Arsen Georgijevitš märkas seda ja hakkas naerma. Ta võttis kapi st mingisuguse aparaadi, 
pööras end osavasti õhus ümber ja oli minuga uhes asendis. Teel õnnestus tal kinni püüda 
minu vihik. 

«Kas tohib lugeda?» küsis ta. 
Noogutasin jaatavalt ja ta luges tähelepanelikult viimaseid lehekülgi. 

«Füüsikalised nähtused laeval on hästi kirjeldatud,» ütles ta vihikut mulle tagasi ulatades, 
«aga miks te pole kirjeldanud starti?» 

«Küllap ma kirjeldan.?, 
«Kronoloogilisest järjekorrast tuleb kinni pidada.» 


«See päevik on. ainult toormaterjal", vastasin. «Kirjutan teda nii kuidas juhtub.» 


«Midagi ei tohi teha «nii kuidas juhtub».» Ta pani käe mu õlale ja ma laskusin selle 
liigutuse mõjul otsekohe allapoole. «Ärge solvuge!» 

«Mis te nüüd; Arsen Georgijev.itš! Loomulikult mitte.» 

Ta eemaldus ja sulges enda järel ukse. Mina aga «istusin» jälle laua taha ja lugesin läbi kõik, 
mis olin kirjutanud. 

Jah, Paitšadzel on õigus. Minu ülestähendused on segased. Tuleb kirjutada sündmuste 
järjekorras... 

Ööl enne starti magasin ma vastu ootust hästi. Täpselt kell 7 sõitis Paitšadze mulle järele. 
Võtnud endaga kaasa väikese kohvri, mis on mind saatnud kõigil mu reisidel, istusin reipa 
tundega sõidukisse. Ootamine on lõppenud. . . Tagasipöördumist ei ole! Arsen Georgijevitš oli 
sõnakehv. Mõistsin tema olukorda ega tülitanud teda oma jutuga. Paitšadzel jäid Moskvasse 
maha naine ja kuueaastane tütar. Ta armastas neid väga ning lahkumine oli raske. Just äsja oli 
ta nendega hüvasti jätnud, sest saatjaid startimiskohale ei lubatud. 

Sõiduk möödus «Dünamo» staadionist ja kihutas edasi mööda Leningradi maanteed. Meie 
kosmoselaev pidi lendu alustama Kljazma rannikult. Samast kohast oli Kamov startinud kahel 
eelmisel lennul. 

Kell oli 9, kui saabusime kohale. 

Kõrge müüriga piiratud raketodroom kujutas endast viieteistkümnekilomeetrise läbimõõduga 
hiiglasuurt väljakut. Sissekäik sellele maa-alale oli kõigile rangelt keelatud. Väljaku keskel 
seisis meie stardivalmis tähelaev. Ta tugines maast kolmekümne meetri kõrgusel hõreda 
sõrestikuga stardiplatvormile. 

Suures kahekorruselises majas, mida me naljatades nimetasime «Planeetidevaheliseks 
vaksaliks» ja kus asusid tähelaeva teenindavad töökojad ning laboratooriumid, leidsime eest 
Kamovi, Belopolski ja valitsuse komisjoni liikmed. 

Meie Paitšadzega saabusime viimastena. 
Kamov vestles veel komisjoni esimehe akadeemik Vološiniga, Belopolski aga, tervitanud 
meid, istus mõne minuti pärast autosse ja sõitis kosmoselaeva juurde. 

Kamov kutsus Pahšadze enda juurde ja ma jäin üksi. Mulle lähenes TASS-i kirjasaatja 
Semjonov, kellele ainsana ajakirjanduse esindajatest lubati startimispaigal viibida ja keda ma 
hästi tundsin. Ta andis üle TASS-i töötajate tervitused ja küsis, kuidas ma end tunnen. Tänasin 
teda hajameelselt. 

Pool kümme tõusis Kamov püsti ja surus tugevasti Vološini kätt. 

«On ,aeg!» ütles ta. Vana akadeemik, kes näis olevat tugevasti erutatud, embas Kamovit. 
«Soovime teile kõigest südamest edu!» ütles ta. «Ootame teie saabumist kõige suurema 
kärsitusega.» 
Samuti embas ta Paitšadzet ja mind. Jätsime hüvasti ka teiste komisjoni liikmetega. Kõik olid 
väga erutatud. Ainult Kamov näis segamatult rahulikuna. Kui autosse istusime, vaatas ta minu 
poole ja naeratas. 
«Noh, kuidas on?» küsis ta. «Kas magasite?» Suutsin ainult vaikides pead noogutada. 
Viimased käesurumised, viimased õnnesoovid, ja sõiduk hakkas liikuma. Kaheksa minuti 
pärast olime kosmoselaeva juures. Belopolski ootas meid tõstuki juures. Tema kõrval seisis 
insener Larin, lennu eeltööde juhataja. Peale tema olid raketodroomi töötajad kõik juba 
stardipaigalt lahkunud. . 
Meie kohal, kümnekorruselise maja kõrgusel, sätendas päikesepaistel tähelaeva valge kere. 


See oli kakskümmend meetrit pikk, kuus meetrit lai ja meenutas kujult määratu suurt melonit. 
Laeva sisemist ehitust tundsin juba hästi. Eespool küljel säras kuldsete tähtedega tema nimetus 
- «SSSR-LS2». 
Kamov rääkis veel midagi Lariniga. Siis jättis insener meiega hüvasti ja istus autosse. 
Viisteist minutit puudus kümnest. Inseneri ärasõit katkestas meie viimase sideme inimestega. 
«Teele asuda!» ütles Kamov. 
Tõstuk viis meid kiiresti platvormile. Lähedusest nägin, et laev ei asetse täiesti vertikaalselt, 
vaid väikese kallakuga läände. ümmargune ava us tähelaeva sisenemiseks oli kitsas ja sealt 
pääses läbi ainult ronides. Esimesena kadus laeva sisemusse Belopolski, tema järel Paitšadze ja 
siis tuli minu järjekord. 

Sellisest kõrgusest paistis kogu raketodroom. Nägin Larini sõidukit suure kiirusega 
eemalduvat ja viipasin talle käega. Viimane, mida avausse ronides nägin, oli kaugel silmapiiril 
õhku tõusev punane rakett. 

«Kiiremini!» ütles Kamov. 

Ta järgnes mulle, ja nupule vajutades sulgesime hermeetilise ukse. 

«Mis rakett see oli,?» küsisin Kamovilt. 

«Meeldetuletus, et stardini on jäänud kümme minutit,» vastasAa. 

Olime laeva ülemises, õigemini eespoolses osas, kus asusid observatoorium ja 
komandopunkt. Ruumi täitis ere elektrivalgus. 

Paitšadze ulatas meile suured nahkkiivrid. Küsisin, milleks need. 

«Kõrvade kaitseks,» vastas ta. «Pange kiiver pähe, tõmmake rihmad pingule ja heitke 
pikali.» Paitšadze osutas põranpal lebavale magamiskotile. 

«Kiirendus kakskümmend meetrit sekundis ei ole palju, kuid ta kestab ligi pool tundi ja seda 
cm parem taluda lamades.» 

«Tähendab me ei näe mitte midagi?» küsisin pettunult. 

«Seda küll. Aknad avame siis, kui mootorid enam ei tööta.» 
Paitšadze pani kiivri pähe ja heitis Belopolski kõrvale. Mul ei jäänud muud üle kui toimida 
samuti. 
Kamov, peas samasugune- kiiver nagu meilgi, istus juhtimispuldi juurde nahast tugitooli 
ega pööranud pilku stopperilt. 

See tugitoololi monteeritud juhtimispuldiga ühisele alusele ja neid sai koos pöörata igas 
suunas, sõltuvalt tähelaeva asendist. Seda kasutati ainult startimisel ja lennul planeetide 
läheduses. Muul ajal, kui laeva sisemuses kaob raskusjõud, pole tugitooli loomulikult enam 
vaja. 

Vaatasin ,kella. Kaks minutit puudus kümnest. .. 
Raske on kirjeldada, mida neil silmapilkudel tundsin. See polnud enam ärevus, vaid midagi 
hoopis tugevamat, peaaegu piinavat. .. 
Veel on jäänud poolteist minutit. .. Üks minut. .. 

Silmitsesin hetkeks minu kõrvallamavaid seltsimehi. Belopolski silmad olid suletud ja 
nägu rahulik. Paitšadze tõstis käe ja vaatas kella. Mulle meenus, et ta valmistub teist korda 
Maalt lahkuma. Aga Kamov?.. Tema kogeb seda juba kolmandat korda... 

Kolmkümmend sekundit. . . Kakskümmend. . .Kümme.. . 
Kämov pööras esiteks Üht puldil olevaist käepidemeist, siis teist. 
Läbi kiivri, mis kõrvu tihedalt kattis, kuuldus järjest tugevnev mürin. Tundsin laeva kere 
võbisemist... 


Siis surus mind mingisugune jõud pehmelt vastu põrandat. Käsi käekellaga langes iseenesest 

alla. Pidin pingutama, et teda taas tõsta. Käsi oli tavalisest märksa raskem. . 

Üks minut üheteistkümnel. 

Niisiis juba lendame. 

Mürin enam ei tugevnenud, kuid oli nii võimas, et ilma spetsiaalselt valmistatud kiivrita oleks 
võimatu olnud seda taluda. 

Meie, kosmosesõiduk liikus üha kiiremini ja kiiremini, suurendades kiirust igas sekundis 
kahekümne meetri võrra. 

Kahetsesin, et ei saanud pildistada kaugenevat Maad. Need oleksid olnud erakordselt 
huvitavad ülesvõtted. Kamov ei lubanud mul kasutada isegi laeva seintesse monteeritud 
automaatseid filmikaameraid. Nende objektiivid olid väljastpoolt metallist katetega suletud. 

Lamamine muutus talurnatuks; tahtsin rutem näha kõike, mis meid ümbritseb. Kadestasin 
Kamovit, kellel oli võimalus kasutada selleks kahte periskoopi, mille okulaarid olid tema ees 
juhtimispuldil. Aeg-ajalt vaatas ta neisse, kontrollides laeva liikumist. 

«Kui palju kulub aega atmosfäärist väljajõudmiseks, arvestades tema kõrguse piiriks tuhat 
kilomeetrit?» arutlesin endamisi. «Esimeses sekundis läbis lennuk kakskümmend meetrit, 
teises nelikümmend ja nii edasi. Tähendab atmosfääri läbisime pisut röhkem kui viie 
minutiga.» 

Arvutades peast, veendusin, et kahekordselt suurenenud raskusjõule vaatamata töötab aju 
täiesti normaalselt. Et kuidagi lühendada pealesunnitud tegevusetust, hakkasin välja arvestama, 
millisel kaugusel oleme Maast siis, kui mootorite töö lakkab. Mäletasin, et nad peavad töötama 
kakskümmend kolm minutit ja nelikümmend kuus sekundit. Peast seda ülesannet 

lahendada ma siiski ei suutnud. Võtsin välja märkmiku ja hakkasin arvestama paberil. 
Belopolski jälgis minu tegevust laitva pilguga. Kirjutasin paberilehele: «Mitu kilomeetrit 
lendame töötavate mootoritega?» - ja ulatasin märkmiku koos pliiatsiga temale. Belopolski 
mõtles minuti, ja kirjutanud vastuse, ulatas selle mulle. Lugesin: «203205 km. Lamage 
rahulikult!» 

Aeg läks edasi. Stardist oli juba möödunud umbes viisteist minutit. Viibisime kaugel 
väljaspool atmosfääri piire ja lendasime õhuta ruumis. Mind valdas palavikuline kärsitus. 
Lamamine muutus üha raskemaks. Meie aatomi-reaktiivmootorite õudne mürin mõjus 
närvidele ja tekitas piinava soovi, et see kas või minutikski lakkaks. Kui juba laeva sisemuses 
oli müra talumatu isegi läbi kiivri, mis toimus siis veel ahtris? Milline vapustav vaatepilt see 
võis olla: pika leegi ts eva sabaga hiiglarakett kihutab kohutava kiirusega mustendavas 
tühjuses! 

Kadestasin rahulikkust ja kannatlikkust, millega Belopolski ootas piina lõppu. Paitšadze öli 
veidi närvilisem ja vaatas sageli kella. 

Umbes kakskümmend minutit pärast lennu algust tõusis Kamov mulle täiesti ootamatult 
püsti ja läks akna juurde. Ta liikus nähtavasti kergelt. Nihutanud veidi akent sulgevat plaati, 
vaatas ta läbi kitsa prao. Oleksin palju andnud, et olla tema asemel. 

Viimased minutid venisid uskumatult aeglaselt. 

Tundus, nagu püsiksid kellaosutid paigal. 

Veel kolm minutit... siis kaks.., 

Meie sõiduki kiirus lähenes hirmsale arvule - kakskümmend kaheksa ja pool kilomeetrit 
sekundis. Kui mootorid on lakanud töötamast, lendame sellise kiirusega seitsekümmend neli 
päeva, kuni jõuame Veenusele. 

Oli jäänud veel üks minut. Sulgesin silmad ja valmistusin suureks muudatuseks, mis nüüd 
kohe pidi toimuma, - üleminekuks kahekordistatud raskusjõult täielikule kaaluta olekule. 


Teadsin, et liikuda tuleb ettevaatlikult, kuni organism sellega kohaneb. . 

Äkki juhtus midagi. Kõrvus kostis endine mürin, kuid tundsin kogu kehaga muudatust. 
Tekkis kerge 

peapööritus, kuid see möödus peaaegu kohe. Magamiskott, millellamasin, muutus 
ülipehmeks, peaaegu tajumatuks. Oli tunne, nagu lamaksin veepinnal. Mürin vaikis kiiresti ja 
ma taipasin, et see kumiseb mul veel vaid kõrvus. Kõikjal valitses vaikus. Mootorid olid 
lakanud töötamast. 

Avasin silmad ja nägin Kamovit seismas puldi ääres. 

Ta seisis. . .kuid jalad ei puudutanud põrand at. Ta rippus ilma igasuguse toeta liikumatult 
õhus. 

See ennenägematu, fantastiline pilt hämmastas mind, ehkki teadsin, et nii peabki olema. 
Laev muutus väikeseks eraldatud maailmaks, milles raskusjõud täielikult puudus. 

Lamasin ega julgenud teha ühtki liigutust. Paitšadze võttis kiivri peast ja tõusis püsti. 
Ükski 
akrobaat .Maa peal ei oleks saanud seda niiviisi teha. Ta painutas jala põlvest, asetas talla 
vastu põrand at ja ajas. end sujuvalt sirgu. 

Belopolski tõusis istukile ja võttis mingisuguse veidra, ebausutava liigutusega kiivri peast. 
Huulte järgi otsustades kõneles ta midagi. Paitšadze ulatas talle käe ja Konstantin Jevgenjevitš 
oli äkki õhus. Esmakordselt nägin tema rahulikus näos erutust. Ta katsus püsti tõusta, kuid 
pöördus äkki peaga allapoole. Paitšadze aitas ta naeratades endisesse asendisse. Konstantin 
Jevgenjevitš kõneles midagi, kuid läbi kiivri ei kuulnud ma ühtki sõna. Mind ümbritses täielik 
vaikus. 

Mõlemad astronoomid suundusid akna poole. Õigemini tegi seda Paitšadze üksi, kuna 
Belopolski hoidis ta käest kinni ja hõljus talle järele. Jõudnud seinani, haaras Belopolski kinni 
rihmast, milliseid siin kõikjal leidus, ja saavutas nähtavasti püsiva asendi. Paitšadze vajutas 
nupule ja metallist aknaluuk nihkus kõrvale. 

Uudishimu sundis ,mind tõusma päästvalt magamiskotilt. Sidusin aeglaselt rihmad lahti ja 
võtsin kiivri peast. Oli imelik tunda oma kaalutuid käsi. Viskasin kiivri lamamiskotile, kuid 
see ei kukkunud sinna, vaid jäi õhku rippuma. Ette,vaatliku-t, püüdes vältida järske liigutusi, 
hakkasin püsti tõusma. Kõik läks hästi, ja endaga rahul 

olles mõtlesin, et ma ei järgne Belopolski eeskujule, kui äkki märkasin, et hõljun õhus, ja tegin 
tahtmatu liigutuse, et millestki kinni haarata. Jalad puudutasid korraks põrandat ja ma lendasin 
nagu udusulg lakke, õigemini ruumisellesse ossa, millist senini laeks nimetati. 

Näis, nagu pöörduks sõiduk hetkeks kummuli. «Põrand» ja kõik esemed olid äkki «laes». 
Kamov, Paitšadze ja Belopolski rippusid pea alaspidi. Mu süda peksles ärevusest ja vaevu 
suutsin summutada karjet. Kamov vaatas minu poole. «Ärge tehke järske liigutusi,» ütles ta. 
«Teie ei kaalu 

praegu mitte midagi. Tuletage meelde, mida ma teile Maa peal ütlesin. Ujuge õhus nagu 
vees. Tõugake end 


seinast ära, kuid ainult õige nõrgalt ja liikuge minu poole.» . 
Toimisin tema nõuande kohaselt, aga ei osanud arvestada tõuke tugevust ja lendasin suure 
hooga Kamovist mööda, lüües end tugevasti vastuseina. 

Ei ole mõtet kõike, mis minu ja Belopolskiga noil esimestel tundidel juhtus, 
üksikasjaliselt kirjeldada. Maa peal selliseid kukerpalle sooritades oleksime juba ammugi 
ka.ela murdnud, kuid selles ebatõelises maailplas tegime ..seda kõike karistamatult, välja 
arvatud mõned muhud. 

Kamov ja Paitšadze, kes olid selle kooli juba eelmisel lennul läbi teinud, aitasid meil 
omandada õigeid liigutusi, kuid ka nemäd ei suutnud vigu vältida. 

Huvitav oli sealuures jälgida mu kaaslaste näoilmet. Kui Paitšadze tegi kohmaka liigutuse, 
naeris ta selle peale lõbusalt ja paistis, et ta ei karda põrmugi näida naeruväärsena. Kamov 
tõmbas paksud kulmud kipra ja oli oma saamatuse üle pahane. Belopolski heitis iga tahtmatult 
sooritatud triki puhul vargsi pilgu meie poole ja tema tõsises kortsulises näos peegeldus hirm. 
See oli hirm pilke ees, kuid isegi Paitšadze, kes mind halastamatult naeris, ei naeratanud 
kordagi Konstantin Jevgenjevitši saamatuse üle. 


Mis minusse puuiub, siis ei pööranud ma Paitšadze 
pilkamistele tähelepanu, vaid tegin sihilikult igasuguseid 
liigutusi, et «õhus ujumisega» kiiremini harjuda. 


Üldiselt kohanesime päris ruttu. Ei möödunud kolme tundigi, kui võisin juba liikuda, kuhu 
tahtsin, muuta vabalt suunda, kasutades selleks rihmu, seinu ja igasuguseid käepärast olevaid 
esemeid. 

Vaba lendlemine ruumis tekitas kirjeldamatu tunde ja meenutas möödunud lapsepõlve, kus 
ma unes nii.... sama vabalt lendasin ühest kohast teise, ärgates iga.... kord kahetsusega, et 
unenägu lõppes. 

Veetsime mitu tundi observatooriumi akna juures. See ei olnuä eriti suur - läbimõõdult 
umbes meeter-, kuid klaasi petksusele vaatamata harukordselt läbipaistev. 

Tähtederiik jättisoma grandioossusega mõjuva mulje. Kuid eriti hämmastavad, mitte 


millegagi võrreldavad 

olid lennu esimestel tundidel Maa ja Kuu. Olime sellisel kaugusel, kus mõlemad taevakehad 
paistsid meile peaaegu ühesuurustena. Kaks tohutut kera, üks kollane, teine kahvatusinine, 
hõljusid maailmaruumis kosmoselaeva lennuteest tagapool ja pisut vasemal. Päike valgustas 
märksa rohkem kui poolt nende nähtavast pinnast, kuid ka nende valgustamata külg oli taeva 
mustal taustal kergesti aimatav. Nagu Kamov mulle juba meie esimesel jutuajamisel kahe kuu 
eest ütles, nägime Kuu seda külge, milline Maa pealt nähtav ei ole. Paistis, nagu ei olekski see 
meile juba lapsepõlvest tuntud tavaline Maa kaaslane, vaid mingi teine taevakeha. 

Võib-olla alles praegu, silmitsedes nüüd nii kauget koduplaneeti, tundsin esmakordselt 
lahkumise kurbust. Meenusid sõbrad ja töökaaslased, kellega stardi eelõhtul hüvasti jätsin. 
Mida nad sel silmapilgul teevad? Moskvas on praegu päev. Selge, helesinine taevas laiub 
nende kohal ja selles taevasinas ei ole nähagi tibatillukest täpikest - meie tähelaeva, mis üha 
kaugeneb ja kaugeneb maailmaruumi tumedasse põhjatusse. 

Heitsin pilgu sõpradele. Kamov ja Paitšadze olid rahulikud nagu alati. Belopolski kortsuline 
nägu oli nukker ja mulle näis, nagu läigiksid ta laugudel pisarad. Tahtmatu tundepuhangu 
sunnil haarasin ta käe ja surusin seda. Konstantin J evgenjevitš vastas omapoolse 
käepigistusega, kuid ei pöördunud minu poole. 

Tundsin raskust südames ja eemaldusin. Kamovi ja Paitšadze väline rahu oli mulle 
praegusel hetkel ebameeldiv, kuid ma mõistsin, et nad suudavad end lihtsalt paremini 
valitseda, kuigi tunnevad arvatavasti sedasama mis meiegi. . 

Mõtisklesin endamisi, et need kaks ei lahku Maalt esmakordselt. Võib-olla tookord kahekesi 
Kuule lennates ei olnudki nad nii rahulikud. 

Umbes tund aega valitses sõiduki pardal täielik vaikus. Kõik vaatasid kaugeneva Maa poole. 
Selle kettal ei eraldanud ma mingeid üksikasju ja ta ei sarnanenud põrmugi kooligloobusega, 
millisena teda raamatutes mõnikord kujutatakse. 

«Nähtavasti on Maa kohal tihe pilvitus,» ütlesin. . «Miks te nii arvate?» küsis Paitšadze. 
32 


«Peaaegu midagi pole näha.» 
«Pilved ei tähenda siin midagi,» ;vastas ta. «Ka nende täielikul puudumiseloleksid üksikasjad 
maapinnal halvasti nähtavad. Atmosfäär peegeldab päikesekiiri tugevamini kui mandri 
tumedad osad. Oleks talv, siis näeksime Euroopat palju selgemini. Kui tahate selles veenduda, 
siis vaadake lõunapoolkerale. 
. Tõepoolest, nägime selgesti Austraalia piirjooni. Aasia oli nähtav läbi valendava uduloori. . 

Nende tundide kestel, mil viibisime akna juures, näis, nagu püsiksid Maa ja Kuu kogu aeg 
ühel kohal. 

Tähelaev nagu polekski neist kaugenenud. 

«Teile ainult näib see nii,» ütles Sergei Aleksandrovitš, kui ma tema tähelepanu sellele 
asjaolule juhtisin. 

«Vahemaa suureneb pidevalt kuuskümmend kilomeetrit sekundis. » 
«Viiskümmend kaheksa ja pool,» täiendas Belopolski. 

«Nimetasin umbkaudse arvu,» ütles Kamov, «kuid Konstantin Jevgenjevitšil on muidugi 
õigus. Kui tahate veel täpsemat arvu, siis - viiskümmend kaheksa kilomeetrit ja kakssada 
kuuskümmend meetrit sekundis.» 

Ma ei saanud naeratust tagasi hoida, nähes, kuidas Belopolski nende kõige süütumai toonil 
lausutud sõnade juures oma kitsad huuled kokku surus. Ka Paitšadze naeratas. 

Konstantin Jevgenjevitšil oli väike puudus: ta ei olnud alati küllalt taktitundeline, ja Kamov 
oskas 


paremini kui keegi teine talle seda õrnalt mõista anda. 

Viimane arv, mille ta nimetas, oli absoluutselt täpne. 

Vaadeldes tähelaeva aknast vabalt maailmaruumis hõljuvat Maad, mõtlesin kaugele 
minevikule, kus inimesed pidasid oma väikest planeeti maailma keskpunktiks. Mind ahvatles' 
filmikaamera. Tahtsin selle harukordse vaatepildi filmilindile jäädvustada. Nähku miljonid 
inimesed seda, mida näeme meie, neli õnneseent, neli nõukogude teaduse saadikut. 
«Vaadake!» ütles Kamov. «Seal kaugel helgib väikene taevakeha. See on meie kodu - planeet 
Maa. Ta näib praegu kõikidest tähtedest kõige suuremana, välja arvatud Päike, aga kui väike ta 
siiski on! Mööduvad nädalad - ja vaevu leiate ta üles maailmaruumi avarustes. 

Aga kui jõuame Marsi orbiiti, näeme Maad ainult veel suure tähena. Meie ise liigume siis aga 
ikka veel sellessamas planeetidesüsteemis, mis ümbritseb tavalist, mitte millegagi tähelepanu 
äratavat tähte, mida nimetame Päikeseks. Ja ümberringi näete arvutut hulka samasuguseid 
päikesi nagu meie oma. Et jõuda neist kõige lähemani, kuluks meie tähelaeval kolmkümmend 
neli tuhat aastat pidevat lendu. Sealt paistaks meie Päike tillukese tähena, aga Maad ei näeks 
me ka kõige võimsama teleskoobiga.» 

Belopolski pöördus meie poole. 

«Sergei Aleksandrovitši poolt kirjeldatud pilti võiks veel täiendada,» lausus ta. «Kõik tähed, 
mida ümberringi näete, ja veel arvutu hulk teisi,. millised inimese nõrga nägemise tõttu on 
meile nähtamatud, moodustavad ühtse tähesüsteemi, mida nimetatakse Galaktikaks. Selleks et 
siit lennata meie Galaktika lähima servani, kuluks meie sõidukil praeguse kiiruse juures 
üheksakümmend miljonit aastat, aga kui suunduda selle vastaspoolse servani; siis jõuaksime 
sinna pidevalt lennates alles seitsmesaja miljoni aasta pärast. Kuid meie Galaktika ei ole 
universumis ainus omataoline. Käesoleval ajal on teada üle saja miljoni selliseid g'alaktikaid 
nagu meie oma. Oletatakse, et nad kõik kuuluvad ühtsesse süsteemi, mida nimetatakse 
Metagalaktikaks. Ja ei ole mingit alust väita, et metagalaktikaid oleks ainult üks. Arvatavasti 
on ka neid loendamatult palju.» 

«Halastage, Konstantin Sergejevftš!» ütles Kamov naljatades. «Sellest on rohkem kui 
küllalt.» 

Belopolski sõnad lämmatasid mu kujutlusvõime. Meie suur ekspeditsioon tundus mulle 
nüüd, pärast kõike kuuldut, vaid väikese jalutuskäiguna. 

«Kas suudavad inimesed kunagi lõpuni tundma õppida kogu ääretut universumit, paljastada 
kõik tema saladused?» ütlesin. 

«Keegi ei suuda mõõtmatut haarata,» vastas Paitšadze. «Ma muidugi naljatasin. Suudavad, 
Boriss Nikolajevitš! Suudavad siis, kui tehnika ja teadus on mitu korda võimsamad kui praegu. 
Maailmas pole, ju midagi tunnetamatut; on ainult asju, mida pole veel 

tunnetatud, aga mis avastatakse ning tunnetatakse teaduse ja praktika jõu abil.» 

Uuesti sugenes sõiduki pardal 'pikem vaikus. Belopolski katkestas selle ootamatult. Ta 
vaatas äkki kella ja ütles, ilma et oleks otseselt kellegi poole pöördunud: 

«Kui palju aega asjata raisatud! On vaja alustada vaatlusi.» 

. Paitšadze vaatas talle siira hämmastusega otsa. 

«Kas teie olete võimeline tegelema praegu teadusliku tööga?» küsis ta. 

Konstantin Jevgenjevitš isegi ei vastanud. Ta kehitas kergelt õlgu, haaras saamatult rihmast ja 
siirdus teleskoobi juurde. Kamovi huultel mängles vaevalt märgatav naeratus. 

«Mina ei saa töötada,» ütles Paitšadze. «Vaatlen Maad, seni kui ta on veel lähedal.» 
Belopolski käitumine tundus mulle imelikuna. On ta siis tõesti nii ükskõikne kõige vastu, 
mida ta Maa peale maha jättis? Kas ta ei tunne eemaloleku pärast kurbust? Mina ise ei saanud 
silmi ära pöörata planeedilt, kus olin sündinud ning kasvanud ja mis, nagu mulle näis, muutus 


üha väiksemaks ja väiksemaks. 
Kamov ja Paitšadze ei eemaldunud samuti nagu minagi akna juurest. 

Nii möödus kaks tundi. Konstantin Jevgenjevitš ei lahkunud aga kogu selle aja jooksul 
kordagi teleskoobi juurest ja tegi vaatlusi Maale vastupidises suunas. 

«Võib-olla kannatab see mees Maa pealt lahkumise puhul meist kõige enam ja süvenes 
töösse ainult selleks, et summutada kurbi mõtteid,» arutasin endamisi. 

Teadmatuks jääb, kas ma mõistatasin õigesti põhjuse, mis sundis meie seltsimeest aknast 
eemalduma. Võimalik, et Belopolski käitumine oli tingitud temale omasest pedantsusest, kuid 
soovisin väga, et mu esimene oletus peaks paika. 

TEEL 


Maapealse ajaarvestuse järgi 10. septembril. 


Saja kahekümne tunni pärast jõuame Veenuseni. Pika teekonna esimene etapp läheneb lõpule, 
Kui kaugena ja kättesaamatuna näis Maa peal see koidu- ja ehataevas nii kaunilt hiilgav 
planeet, nüüd aga asume talle hoopis lähedal.Lähedal! ... Nähtavasti on kestev kooselu 
astronoomidega pannud ka mind astronoomiliselt mõtlema, kui kaugus üle viieteistkümne 
miljoni kilomeetri näib mulle lähedasena. 

Veenus asub praegu tähelaeva ja Päikese vahel ja on meie poole pööratud oma valgustamata 
küljega. Seepärast näeme teda päikeseketta taustal ja mõlemad meie astronoomid teostavad 
lõputuid vaatlusi, millisteks Maal nii harva võimalust on. 

Olen lõpetanud ülesvõtete sarja, mis mul sellel etapil kavas oli. Tööd oli nii rohkesti, et ma 
kahe kuu vältel ei leidnud vaba aega märkmete tegemiseks. 

Kõik filmid ja negatiivid on ilmutatud ja kontrollitud. Need ülesvõtted on ju ainulaadsed. 
Arsen Georgijevitš aitas mul täita arvestuskaarte, millised ma kinnitan iga ülesvõtte külge. 
Vaatamata oma suurele töökoormusele, leiab see haruldane inimene alati aega ka minu abista- 
miseks. Ta on väsimatu. Tundide kaupa töötab ta observatooriumis, unustades seejuures 
puhkuse. > 

Belopolski ei j ää temast töökuses maha. Lisaks,. astronoomilistele töödele tuleb Konstantin 
Jevgenjevitšil koos Kamoviga teha iga päev keerukaid arvestusi laeva liikumisteeja asukoha 
"määramiseks. 

Ehkki Maal olid juba ette koostatud täpsed arvutused kogu teekonna kohta, peab Kamov 
siiski vajalikuks iga päev, nagu ta ise ütleb, «andmeid täpsustada». Atvutuste tulemusi 
võrreldakse omavahel jä alati on need üksteisega kooskõlas. Meie kosmoselaev lendab lõputus 
maailmaruumis, nagu kihutaks ta nähtamatuil rööbastel. Ööpäeva vältel läbime üle kahe 
miljoni kilomeetri, ja arusaadavalt viiks väikseimgi viga meid kaugele eemale tollest 
tibatillukesest punktist, millena näib 

maailmaruumis «Maa õde» - planeet Veenus. Omasuuruselt ja massilt 'on ta meie Maaga 
peaaegu võrdne. 

Kamov kontrollib laeva lennusuunda Päikese ja tähtede abil täpselt iga kahekümne nelja 
tunni järel. Mõõtes teatavate tähtede vahelist kaugust ning nende asetust Päikese ja lennusuuna 
suhtes, arvutab ta välja meie asukoha maailmaruumis. Kaks korda lülitas ta sisse ühe 
mootoreist. Neil hetkedel puhkasime oma kaaluta olekust, sest laevas tekkis siis raskusjõud, 
kuigi, tõsi küll, väga väike. 

Minu kohustuste hulka kuulub peale fotografeerimise ka valvekord juhtimispuldi juures. 
Valve toimub varem koostatud graafiku kohaselt vahetpidamata; see hõlmab kogu ekipaaži, 


kuid vaikival kokkuleppel Kamoviga püüame vabastada valvest mõlemaid astronoome, kel 
selletagi on tööd rohkem kui küllalt. 

Korrapidaja ülesanded pole kuigi keerukad: tuleb jälgida, et üks laeva külgedest üle ei 
kuumeneks. Selleks tuleb laeva pöörata ümber pikitelje, et päikesekiired võiksid, ühtlaselt 
soojendada kogu ta kere välispinda. Pööramine toimub kahtmeetrise läbimõõduga massiivse 
keha abil, mis pöörleb elektrimootori jõul. Ketta kiire pöörlemine kutsub esile kogu laeva 
aeglase pöörlemise. Laeva ümberkeeramisest peab korrapidaja eelnevalt hoiatama, et 
teleskoobiga töötamine poleks häiritud. Hilinemine laeva pööramisega pole iseenesest kuigi 
ohtlik, sest tähelaeva valge kere peegeldab päikesekiiri küllaltki hästi ja soojenemine toimub 
väga aeglaselt. 

Peale selle tuleb kontrollida õhu koostist, eemaldada sellest liigne süsihappegaas ning 
asendada värske hapnikuga. Kõik need tööd toimetatakse väga lihtsalt - vajutamisega vastavale 
nupule juhtimispuldil, ja tulemusi kontrollitakse täpsete mõõteriistadeabil, mis reageerivad 
otsekohe igasugustele muudatustele nii laeva sees kui ka väljaspool teda. Näiteks ma nimetasin 
juba, et peame uksed enda järel alati sulgema. Kui aga'juhtub, et keegi unustab seda tegemast, 
siis süttib juhtimispuldil sedamaid vastav lambike ja juhib oma vilkuva punase tulega. 
korrapidaja tähelepanu lubamatule olukorrale. On arvestatud isegi inimese hajameelsust. 
Välisseina liigsel kuumenemisel lülitub automaatselt .. 

«tööle ketas, mis paneb laeva pöörlema, j a kui viimane on teinud saja kaheksakümne kraadise 
pöörde, jääb ketas jälle seisma. Kui korrapidaja peaks unustama hapnikukraani sulgeda, siis 
sulgub see iseendast, niipea kui õhu koosseis muutub normaalseks. Nii on see igas asjas. Meie 
suurepärane kosmoselaev on täielikult automatiseeritud. Kõik tehakse tundlike ja «tarkade» 
seadiste abil, mida toidetakse elektrivooluga. Voolu aga annavyad portatiivsed, kuid võimsad 
akumulaatorid, mis valmistati spetsiaalselt Kamovi tellimisel ühes Leningradi tehases. Nen- 
desse akumulaatoritesse salvestatud elektrienergiast jätkub tähelaeva sisemisteks vajadusteks 
kogu seitsme ja poole kuise lennu vältel. Lisaks on meil veel fotoelementidel töötav 
elektrijaam, milles päikesekiired muundatakse vahetult elektrivooluks. See helioelektrijaam on 
mõeldud nii-öelda avarii puhuks. 

Kõik kosmoselaeva seadmed on uutega vahetatavad, välja arvatud mootorid. Mõnel eriti 
tähtsal seadisel või aparaadil on koguni kahed ja isegi kolmed tagavaraosad. 

Kui mõtlen suurekaalulisele laadungile, mida kosmoselaev endaga kaasas kannab, siis olen 
vaimustatud tänapäeva aatomitehnika hiiglaslikust jõust. Meie mootorid on kogu tähelaeva 
gabariidiga võrreldes suhteliselt väga väikesed, kuid siiski niivõrd võimsad, et suutsid anda 
kosmoselaevale tema pöörase kiiruse. Tõsi küll, Kamov ei pea seda kiirust piisavaks. Kord, 
kui vestlus läks tulevastele planeetidevahelistele lendudele ja ta jällegi avaldas kahetsust, et 
lendame liiga aeglaselt, küsisin, miks ei lasknud ta mootoreil kauem töötada kui ainult Maast 
äralennu ajal, sest siis oleksime ju saavutanud suurema kiiruse. 

Ta andis järgmise seletuse: «Teoreetiliselt on see ju õige, praktiliselt aga on asi väga 
keerukas. Suurte kiiruste arendamise probleem on tihedalt seotud düüsidel ja mootori teiste 
osade materjali probleemiga. Aatomituuma lagunemisel tekib hirmus kõrge temperatuur, aga 
käesoleval ajal pole meil selliseid kõvasulameid, mis niisugust kuumust pidevalt välja 
kannataksid. Arvukate 


IDüüsid- kanalid, mille kaudu väljuvad kuumad gaas'id või aineosakesed, mis tekitavad 
reaktiivjõu. 

katsete varal on kindlaks tehtud, kui kaua võivad düüsid töötada, ja sellest ajast piisab. 


parajasti äralennuks Maalt, Veenuselt või Marsilt. On olemas mõneminutiline varuaeg 
ettenägematuteks juhtudeks. Isegi planeetidele laskumiseks olin sunnitud tähelaevale mon- 
teerirna kaks lisamootorit.» 

«Aga kuidas on lendudega atmosfääris?» küsisin jällegi. 

«Selleks on meil väikese võimsusega mootor, mis võib kaua töötada, kuid ei arenda suurt 
kiirust. Meie kosmoselaev on kaassaja tehnika tippsaavutus, kuid ta pole kaugeltki täiuslik. 
Võtke näiteks kas või see fakt, et me ei tohi jääda Marsile tundigi kauemaks kui ette nähtud. 
Kas ei näita see meie suhtelist jõuetust? Kui laeva lennukiirus oleks suurem, ütleme 
nelikümmend või viiskümmend kilomeetrit sekundis, või isegi natuke suurem Maa 
liikumiskiirusest, siis ei pruugiks me arvestada mingisugust tähtaega ja võiksime olla Marsil 
nii kaua kui vaja. Praegu oleme aga osaliselt seotud. Kujutage endale ette, et Marsil tabab 
mõnda ekspeditsiooni liiget ootamatu õnnetus, näiteks haigus, mille tekitajaks on mingisugune 
planeedi atmosfääris leiduv tundmatu mikroob. Äralennul tekkiv kahekordne raskusjõud võib 
osutuda haigele ohtlikuks või isegi surmavaks, aga sellest hoolimata peame alustama 
tagasilendu Maale täpselt ettenähtud minutil. Vastasel korral hukkuks kogu ekspeditsioon, sest 
me ei jõuaks Maale järele. Selles peitub meie lennu ohtlikkus. Muid hädaohte ma ei näe.» 

«Mulle tundub, et on teisigi,» julgesin öelda. «Tahtsin juba ammu küsida: miks te peate 
pidevat vaatlust lennusuunas tarbetuks? Kosmoselaev võib juhuslikult kohtuda mõne hulkuva 
taevakehaga, millest te ise mulle jutustasite. Kas pole siis tarvis sellist taevakeha laeva 
liikumisteel õigeaegselt märgata?» 

«Ettepoole vaadata pole mõtet,» vastas Kamov. «Väikesi osakesi ei märka nagunii küllalt 
kaugelt, et oleks võimalik rakendada abinõusid kokkupõrke vältimiseks. Satub aga lennuki 
teele suurem taevakeha, siis hoiatab sellest raadioprožektor.» 

«Mis asi see on?» 
«Kas ma pole teile sellest rääkinud?» 

«Ei ole.» 
«Raadioprožektor,» ütles Kamov, «on põhimõtteliselt samasugune seadeldis kui 
raadiolokaatorgi. Ka siin kasutatakse ultralühilaineid ja nende peegeldumist. Kui raadiokiire 
teele satub mingisugune takistus, siis põrkab see kiir esemelt tagasi ja tekitab vastava signaali 
ning aitab määrata kaugust selle esemeni. Meie kosmoselaeval töötab raadioprožektor 
vahetpidamata, .kombates lennuteed, otsekui «valgustades» seda. .Tema töötamine meenutab 
tavalist valgustusprožektorit ja seepärast kannabki ta sellist nimetust. Olin kindel, et te tema 
olemasolust teate.» 
«Kuulen esimest korda.» «See võis juhtuda ainult seepärast, .et teie ettevalmistamine lennuks 
viidi läbi kiirendatud korras. Muide, lisas ta, «vaevalt et me kunagi kuuleme häiresignaali 
ähvardavast hädaohust. Suuremate taevakehade kohtumisi, nlis võiksid laevale ohtlikuks 
muutuda, tuleb siiski 
pidada võimatuks. Isegi kõige pisemad maailmaruumis liikuvad aineosakesed on üksteisest 
mitme kilomeetri ka ugusel. » 
«Kuid te nõuate meilt siiski hoolikat uste sulgemist?» «Jah, seepärast et meil pole mingit 
õigust ekspeditsiooni eduga riskida: Kui on olemas kas või teoreetiline hädaoht, peame 
tarvitusele võtma vastavad abinõud selle vältimiseks.» 

«Olen kuulnud, et meteoorid lendavad parves,»ütlesin. «Kui selline parv kohtub Maaga, siis 
võib näha «langevate tähtede» ilutulestikku.» 

«Maa suhtes,» vastas Kamov, «tema suurte mõõtmete juures on see meteooride parv 
tõepoolest tihe, meie tähelaeva suhtesaga üpris hõre. Kui me kohtuksime ka kõige tihedama 
parvega, siis lendaksime sealt läbi nii, et me ise seda ei märkagi. Mitme kuupkilomeetrise 
ruumi kohta tuleb vaevalt üks osake meteooriparvest.» «Ilmneb, et planeetidevaheline 


tännak on täiesti ohutu?» 

Kamov kehitas õlgu. 

«Maailmas on kõik sUhteline. Sama kehtib ka planeetidevaheliste reiside kohta. 
Kosmoselaev võib lennata tuhandeid aastaid, kohtamata oma teel ühtki meteoori, 

kuid võib sellega kokku põrgata ka juba esimesel lennutunnil. Igal juhul on 
katastroofivõimalus tähelaevaga sada korda väiksem kui raudteerongiga sõites, kuid ometi 
sõidavad inimesed rongiga.» 

Pärast seda jutuajamist lakkasin mõtlemast «hulku- vatele taevakehadele» ja nendega 
kohtumise tagajärgedele, ehkki mind see küsimus oli häirinud Maalt äralendamise hetkest 
peale. Juba mitmel korral varem olin püüdnud Kamoviga sel teemal juttu alustada, kuid 
millegipärast ei rääkinud ta siis kordagi raadioprožektorist. Mõlemad astronoomid on aga kogu 
aeg niivõrd tööga koormatud, et neil pole lihtsalt aega sellistel teemadel vestelda. 

Paitšadze ei maga üle viie tunni ööpäevas. Millal aga Belopolski magab, ei tea ma üldse. 
Ükskõik millal ma observatooriumi läheksin, alati on ta seal. Ütlesin kord Kamovile, et meie 
astronoomid võivad ,sellise vahetpidamatu tööga oma tervist ohustada. 

Kamov vastas, et siin pole midagi parata. 

«Kogu oma olemasolu vältel on astronoomiateadusel avanenud esmakordselt võimalus töötada 
väljaspool Maa atmosfääri. Pole midagi imestada, et meie teadlased on selle võimaluse 
kasutamisest haaratud. Meie ülesanne teiega on nende tööd kõigiti kergendada.» 

On möödas juba üle kahe kuu sellest ajast; kui Maalt lahkusime. Elu kosmosesõidukis 
kulgeb rangelt piiritletud raames. On kujunenud päevakord, õigemini mitte päeva, vaid 
kahekümne nelja tunni kohta, sest öö ja päeva vahet meil ei ole. Kindlaksmääratud ajal kogu- 
neme hommikueinele, lõunale või õhtusöögile. Pole lauda ega tooleja me asetamecendnii, 
nagu ,keegi soovib, lihtsalt ripume õhus, ning samale «toele» asetame nõud toiduga. Miski ei 
saa maha kukkuda ega ümber minna. Taldrikuid pole, selles olukorras on nad liigsed. Sööme 
otse purkidest mitmesuguseid konserve, mis on maitsvad ja toitvad ning spetsiaalselt meie 
jaoks valmistatud. Vee asemel joome mitmesuguseid mahlu, mida säilitarne kinniste s 
anumates, kust jook tuleb painduva toru kaudu välja imeda, sest ükski vägi ei suuda kaalutut 
vedelikku voolama panna. Toit on mitmekesine, meil pole mingit põhjust oma söögilaua üle 
nuriseda. 

«Kosmoselaeva «sahvrisse» on laotud ligi tuhat nummerdatud pakendit, millest igaühes on ühe 
söömaaja toit neljale inimesele. Kogu praht, purgid, pakendite ümbrised, vedelikunõud ja 
toidujäätmed pannakse erilisse aparaati ning põletatakse elektrivoolu abil ära. Tuhk aga 
visatakse välja luugi kaudu, mis oma ehituselt meenutab torpeedo väljalaskeseadeldist 
allveelaeval. Endastmõistetavalt ei saa see tuhk kuhugi langeda, vaid järgneb laevale. Kamov 
ütles n'aerdes, et meie laev veab enda järel tuhast linti ja et me vabaneme sellest lindist ainult 
Veenuse, Maa ja Marsi abil, kui. lendame nende atmosfääri. Just seepärast, et Kamov ei 
tahtnud atmosfääri meie prahiga «määrida», süütame jäätmed põlema, raisates selleks 
elektrienergiat. Muide, me ei tarvitse karta, et seda ei jätku. 

Päevad mööduvad ühetaoliselt, kuid seejuures imekspandavalt kiiresti. Igavust pole meil 
aega tunda, sest kõik oleme seotud oma kindla tööga. Sõidukis valitseb alati ühtlane 
temperatuur, õhk on puhas ja täiesti tolmuvaba. Ma pole end iialgi nii hästi tundnud kui 
praegu: Meie olukorras puudub füüsiline töö. Ükskõik millist eset, ka kõige raskemat, võin ma 
ühest kohast teise viia ilma mingi pingutuseta. 

«Oodake aga!» ütles Kamov, kui jutt läks sellele teemale. «Kui pöördute tagasi Maale, 
väsite igast vähimastki liigutusest. Teie keha tundub siis veel kaua raskena ja kohmakana. 


Kõige lähemal ajal saate tunda, et isegi sellest lühikesest ajavahemikust pärast starti on 
piisanud, et teid raskusjõust võõrutada.» 

«Mida te mõtlete?» 

«Ma mõtlen seda momenti, mil te saate tagasi oma tavalise kaalu.» 

«Aga millal see juhtub?» 

«Siis, kui alustame laskumist Veenusele. Lennata tema atmosfääri sisse kiirusega, mis 
laeval, praegu olemas, tähendaks süüdata lennuk põlema hõõrdumise tõttu planeedi gaasilises 
kestas. Tähelaeva tuleb pidurdada, see aga kutsub esile raskusjõu tekkimise. Negatiivse 
kiirenduse viime kümnele meetrile sekundis, mis võrdub vaba langemise kiirendusega Maa 
peal. 

«Millise kiirusega tungime Veenuse atmosfääri?» 

«Seitsesadakakskümmend kilomeetrit tunnis.» «Palju aega kulub laeva pidurdamiseks?» 
jätkasin pärimist. 

«Nelikümmend seitse minutit ja üksteist sekundit. Kuid see ei tähenda, et me peaaegu terve 
tunni peame taluma mootorite töötamist, nagu see oli äralennul Maa pealt. Nad töötavad nüüd 
märksa vaiksemalt, ka ei ole tarvis pikali heita ja te võite akendest vaadelda, kuidas me 
planeedile laskume.» 

Ootan suurima huviga seda tähtsat sündmust. Lõputult pikad tunduvad mulle need viis 
päeva, mis mind veel sellest hetkest lahutavad. Oma suures kärsituses ütlesin kord Paitšadzele, 
et meie laev roomab nagu — kilpkonn. 

Arsen Georgijevitš puhkes naerma. 
«Hea, et Kamov teid ei kuule,» ütles ta. 
«Minu sõnades pole ju midagi solvavat. Kas ta ise ei tahaks kiiremini Veenuse juurde jõuda?» 

«Tahab, väga tahab,» vastas Paitšadze lõbusalt. «Aga Konstantin Jevgenjevitš ei taha. Ta 
pahandab, et tähelaev tormab üleliia kiiresti.» ' 

See oli tõsi. Belopolski avaldas tõepoolest mitmel korral rahulolematust selle üle, et laev 
liigub liiga kiiresti ja segab; sellega tema vaatlusi: 

«Kui Konstantin Jevgenjevitši teha oleks,» jätkas Paitšadze, «siis paneks ta laeva seisma. 
Istuks teleskoobi juures nagu Maalgi - kuu, kaks, kolm, seni kui jätkub hapnikku.» 

«J a pöörduks tagasi Maale, ilma et oleks jõudnudki Veenusele või Marsile.» 

«Või unustaks üldse tagasipöörduda,» ütles Paitšadze naerdes. 

Meielaeva võrdlemine kilpkonnaga viis ta lõbusasse meeleollu. 

Üldiselt meeldivad Paitšadzale lõbusad jutuajamised, millel pole meie lennuga mõnikord 
midagi ühist. Selles suhtes erineb ta täielikult Belopolskist, keda ei näe iialgi südamest 
naermas ja kes isegi naeratab äärmiselt harva. 

Reisi esimestel päevadel naljatas Paitšadze sageli töö juures, kuid jõudnud veendumusele, et 
tema seltsi- 

mehele need naljad ei meeldi, loobus neist taielikult ja lahutas meelt minu või Kamoviga 
vesteldes. 

Mulle näib, et Konstantin Jevgenjevitšil lämmatab armastus teaduse vastu kõik teised 
tunded. Iialgi ei, võta ta osa vestlustest, mis puudutavad meie sõiduki tagasipöördumist Maale 
ja suhtub neisse isegi ilmse vastumeelsusega. 

Tähelaeva «üleliia tormav» liikumine valmistab talle pahameelt, sest ta kardab, et ei jõua 
lahendada kõiki teda huvitavaid probleeme. Neid. probleeme on tal aga niivõrd palju, et meil 
ei tuleks lennata mitte Marsile, vaid vähemalt Uraanile. Meie kiiruse juures kestaks ainult 
sinnasõit ligemale viis aastat! 


Päevikut pean ma ainult enda jaoks. Kui miski mu arvamuse ümber lükkaks, oleksin väga 
rõõmus. Tahaksin, et Belopolski, keda ma sügavalt austan, oleks «inimlikum». Kui ta naeraks 
niisama südamlikult, nagu teeb seda Paitšadze, siis see nähtamatu, kuid selgesti tajutav jäik 
sein, mis teda meist kolmest lahutab, variseks otsekohe kokku. Kahjuks tundub see siiani 
täiesti võimatuna. . 

Kaldusin pisut peamisest teemast kõrvale. Tahtsin, täna kirjutada Veenusest, millele 
läheneme. 

Juba Maa peal lugesin läbi Beloposki kirjutatud raamatu päikesesüsteemi planeetide kohta, 
et astronoomilistes küsimustes mitte liiga suurt võhiklust ilmutada. . . Kuid nendest 
teadmistest, mida ammutasin, on ilmselt vähe. Mida me võiksime näha, kui tungime läbi 
Veenuse pilvkatte? Millised on võimalused leida sellel planeedil elu ja missugune see elu 
võiks olla? A 
Kõigi nende küsimustega pöördusin Kamovi poole. «Küsige Konstantin Jevgenjevitšilt,» 
vastas ta. «Paremat asjatundjat päikesesüsteemi küsimustes te ei leia.» 

Ma ei julgenud Belopolskit töö juures segada. ja ootasin soodsamat juhust. 3 

Kui olime kogunenud järjekordseks hommikueineks Kamovi kajutisse, kus asub paralleel- 
juhtimispult, mida saab jälgida ka einetamise ajal, pöördusin Belopolski poole: 

«Konstantin Jevgenjevitš, kas te ei jutustaks meile planeet Veenusest, millele parajasti 
läheneme.» 

«Mis teid nimelt huvitab?» küsis ta. 

«Mida teab temast teadus?» 

«Väga lai programm,» tähendas Paitšadze. «Muidugi mitte kõik,» ruttasin täiendama, «ainult 
põhilised andmed. Mida me näeme, kui me sinna jõuame?» 

«Teie esimene küsimus,» Vastas Belopolski, «on liiga laialdane, teisele küsimusele pole aga 
midagi vastata. Planeet Veenus on alatiselt kaetud paksu pilvkattega. Kõik meie teadmised 
puudutavad ainult tema atmosfääri ülemisi kihte. Planeedi pinda pole keegi iial näinud, ja mida 
ta endast kujutab, ei tea veel keegi. Hüpoteesid ja oletused aga, mis küll teaduse arengule vaja- 
likud on, ei saa pretendeerida tõepärasusele.» 

«Mida siis teadus oletab?» küsisin. 

«Oletusi, mis tuginevad olemasolevaile andmeile,» 

ütles Belopolski, «nimetatakse hüpoteesideks. Ma loetlen teile andmed, mis meil on Veenuse 
kohta olemas, kuid vaevalt et te neis midagi uut leiate. Planeet on Päikesest keskmiselt saja 
kaheksa miljoni kilomeetri kaugusel, see on ligemale nelikümmend kaks miljonit kilomeetrit 
lähemal kui Maa. Ta on maailmaruumis meie lähimaks naabriks, kui mitte arvestada Kuud ja 
mõningaid asteroide. Tema liikumiskiirus orbiidil on umbes kolmkümmend viis kilomeetrit 
sekundis. Täistiiru ümber Päikese sooritab ta 0,62 Maa aastaga. Seega Veenuse aasta on 
võrdne seitsme ja poole maapealse kuuga. Planeedi raadius on. üheksakümmend seitse- 
sajandikku Maa raadiusest ja järelikult on tema läbimõõt Maa läbimõõdust lühem ainult 
viissada viiskümmend seitse kilomeetrit. Mõlemad planeedid on oma mõõtmetelt väga 
sarnased. Veenuse pöörlemise aeg ümber oma telje ehk tema päeva pikkus pole täpselt teada. 
See on küsimus, mida meil teiega tuleb valgustada. Astronoomid kalduvad arvama, et 
Päikesest põhjustatud suured tõusud ja mõõnad Veenusel peaksid tema pöörlemist pidurdama 
ja et ööpäeva pikkus seal võrdub mitme meie nädalaga, kuid, seda ei saa kindlalt öelda. Oma 
läheduse tõttu Päikesele saab Veenus valgust ja soojust rohkem kui Maa ning tema keskmine 
temperatuur on kõrgem kui meil Maa peal. Paks pilvekate peaks tõenäoliselt põhjustama 


nõndanimetatud «kasvuhoone efekti»; oletatakse, et Veenuse pinnal on . temperatuur kõrgem 
kui Maa troopikavööndites. Veenuse atmosfääri ülemistes kihtides avastati maapealsete 
spektrograafide abil hulgaliselt süsihappegaasi, hapniku olemasolust ei leitud aga jälgegi. See 
on kõik, mida saab ütelda maapealne astronoomia. Oletatakse, et Veenusel leidub ookeane ja 
soostunud maismaad. Elu olemasolu sellel planeedil peetakse agä vähe tõenäoliseks. Meelega 
rõhutasin sõnu «maapealne spektrograafia» ja «maapealne astronoomia», sest meie 
kosmoselaeval on nendes astronoomia küsimustes tehtud olulisi parandusi. 

Ta vaatas Pailtšadze poole ja Arsen Georgijevitš muigas. 

«Spektraalanalüüsil on Maa peal vaenlane,» jätkas ta. 

«See on meie atmosfäär. Ta tõkestab ja neelab taevakehade valguskiiri, mis on ainsateks 
allikateks, kust ammutame teadmisi tähtede ja planeetide füüsikalisest olemusest. Näiteks ei 
lase osoon meie atmosfääris läbi ultravioletseid kiiri ja ahendab saadavat spektrit. Maa 
atmosfääri koostist pole veel täielikult tundma õpitud. Ei tule imestada meie teadmiste 
ebatäpsust. Kosmoselaeva observatooriumis on teised tingimused. Siin puudub 
häirivatmosfäär. Meil on õnnestunud saada täielikumaid ja laiemaid spektreid. Nende kaudu 
oleme avastanud-mõndagi, mis Maal tabamatuks jäi. Me oleme rohkem teada saanud ja see 
lubab teha järeldusi.» 

«Milliseid?» küsisin. 

«Selles küsimuses, mis teid huvitas,» vastas Belopolski, «see tähendab Veenuse küsimuses, 
tegi Arsen Georgijevitš kindlaks väga olulise fakti. Nimelt et tema atmosfääris leidub siiski 
päris hulgaliselt hapnikku, ja see asjaolu lubab teha järelduse, et Veenuse pinnal on taimkate, 
sest vaba hapniku olemasolu on raske teisiti seletada. See omakorda aga tõestab, et seal leidub 
elu.» 

«Taimeriigi elu,» ütles Kamov. 

«Te tahate öelda, et loomariiki seal ei ole?» küsisin uudishimulikult. 

«Tahan vaid alla kriipsutada neid Konstantin Jevgenjevitši sõnu, et elu olemust Veenusel ei 
tule mõista nii, nagu eksisteeriks seal samasugune elu kui Maa peal,» vastas Kamov. 

«Aga kas võiksid seal eluneda kõige algelisemad olendid, näiteks ookeanides?» 

«Võivad, kuid sugugi ei pea. Teadus arvab, et kui kusagil on olemas elu tekkimist 
soodustavad tingimused, siis seal ka ühel või teisel teel elu tärkab. Veenusel on sellised 
tingimused olemas ja, nagu nüüd võib kindlalt öelda, on viinud elu sugemeteni taimkatte näol. 
Kas see elu on võtnud ka teisi meile tuntud vorme, seda ei tea muidugi öelda.» 

«Kui seal aga siiski esineb neid vorme, kas saame neid avastada?» 
«See sõltub Sergei Aleksandrovitšist ja teist,» vastas Paitšadze. «Mida enam tähelaev planeedi 
pinnale lähe 

neb, seda paremini saate jäädvustacrtt fotoplaadile kõik nähtava ja seda kergem on teie 
küsimusele vastata.» Mind huvitas, kui kaua viibime Veenuse atmosfääris. 

«Mitte üle ikümne-kaheteistkümne tunni,» vastas Kamov. «Ma mõtlen laeva suunata nii,» 
pöördus ta Belopolski poole, «et siseneme Veenuse atmosfääri terminaatori-joonel ja lendame 
läbi kogu päikesepoolse külje. Kui planeedi pöörlemine on tõepoolest nii aeglane, nagu seda 
oletatakse, siis ei kulu meil selleks rohkem kui kümme tundi. Võib aga juhtuda nii, et pilved 
ulatuvad kuni Veenuse pinnani ja .me oleme siis kogu aeg tihedas udus. Sel juhul viibime 
Veenuse atmosfääris ainult nii kaua, kui se,e on vajalik Boriss Nikolajevitšile ülesvõtete 
tegemiseks. Teil,» pöördus ta uuesti minu poole, «tuleb selleks valmis olla.. Tuleb pildistada 
infrapunastes kiirtes, mina aga püüan saavutada, et udukiht, mis meid planeedi pinnast lahutab, 


oleks võimalikult õhuke.» 
«Udus võib kergesti mõne mäega kokku põrgata,» tähendas Belopolski. 
«Risk muidugi on, kuid mitte nii väga suur. Ma loodan, et raadioprožektor teatab tõkke 
olemasolust küllalt õigeaegselt.» 


TÄHEKAPTEN 

Ralph Bason2, ajalehe «New York Times» kaastööline, tormas erutusest hingeldadas 
Charles Hapgoodi kabinetti. Ta ei istunud, vaid otse vajus peremehe kirjutuslaua ääres 
seisvasse tugitooli ja lausus raskelt hingates ainult ühe sõna: 
«Lendasid! .. .» Hapgood pani sulepea käest ja vaatas kulmu kortsutades ainiti Basonile otsa. 


1Ter.minaator- valguse ja varju piir, Antud juhul on juttu piirist, mis lahutab planeedi 
valgustatud külge tema valgustamata osast. 
2 Loe: Taaf beissn. 
3 Loe: tšaalz häpgud. 

«Kuidas te ütlesite?» küsis ta aeglaselt. 

«Nad lendasid ära. Just äsja kuulsin raadiost. Täna kell kümme Moskva aja järgi startis 
Kamovi tähelaev!» Hapgood võttis taskurätiku ja pühkis laupa. «Kuhu?» küsis ta veidi 
kähiseva häälega. 

(<<Marsile. Meist jõuti ette!» 

«Marsile?» Hapgood silmitses mõne hetke Basonit, nagu midagi kaalutledes. 

«Kummaline, Ralph!» ütles ta. «Seda, et Kamov Marsile kavatses lennata, ma tean, kuid too 
planeet on praegu täiesti ebasobivas asendis selleks, et jõuda temale kiirusega, mida Kamovi 
tähelaev minu arvates arendab. Siin on midagi viltu! Aga kas ei. öeldud, kunas nad tagasi 
kavatsevad jõuda?» 

«Järgmise aasta veebruari algul ja koguni täpsemalt:- 11. veebruaril. Peale selle teatati, et 
Kamov kavatseb teel ka Veenust vaadelda. 

Hapgood kergitas kulme. 

«Või nii! Isegi Veenust?.. Eks näeme!» 

Ta võttis paberilehe, laotas selle lauale ning hakkas sirkli ja arvutuslükati abil joonestama 
päikesesüsteemi skeemi. Bason, tõusnud.tugitoolist, jälgis tema käte liigutusi. 

«Niisuguses asendis on Maa, Marss ja Veenus täna,» lausus Hapgood. «Aga vaadake, 
Ralph, sellel kohal asub Maa nende saabumise päeval, see tähendab 11. veebruaril. Jättes 
esialgu kõrvale nende tähelaeva kiiruse küsimuse, võib oletada, näete, sellist kõige lühemat 
lennuteed.» Hapgood märkis paberile punktiirjoone. «Ja sellest järeldub...» 

Ta vaikis ja süvenes arvutustesse. 

Bason ootas kannatlikult tulemusi. Et Hapgoodi mitte häirida, istus ta tugitooli tagasi ja võttis 
kätte äsja valminud joonise. Puuduliku kujutlusvõime tõttu .polnud ta suuteline mõistma sellel 
väikesel paberilehel kujutatud plaani hiiglaslikkust ja suurejoonelisust. Talle tundus väga 
lihtsana sooritada peene punktiiriga märgitud teekond, mida mööda lendab praeguvene tähe- 
laev, kaugenedes iga sekundiga Maast. Talle meenus raadios kuuldud ajakirjaniku Melnikovi 
nimi, kes 

lennust osa võtab - ja vaevu suutis ta maha suruda soovi joonis puruks rebida. 
Kõik on kadunud. Kõik kavatsused nurjunud... Raha ja kuulsus, mis paistsid nii kindlalt 


tagatuna, on nüüd jäädavalt läinud... 

Ta vaatles juhmilt valget paberilehte, aimamata, et hoiab käes peaaegu täpset koopiat 
joonisest, mille Kamov tegi kaks kuud tagasi Moskvas. 
Möödus poolteist tundi. 

«Sellest järeldub,» ütles Hapgood, jätkates lauset, nagu polekski nende vestlus katkenud, 
«et venelaste kiirus peaks olema vähemalt kakskümmend kaheksa kilomeetrit sekundis, 
tingimusel et ei laskuta ei Marsile ega Veenusele. Teisiti ei ole võimalik sellist marsruuti 
teostada, ja teistsugust teed ei oska ma ette kujutada. Poleks arvanud, et nad suudavad sellise 
kiiruse saavutada.» 

«Te ei arvanud nii mõndagi, Charles!» Bason ei varjanud oma viha. «See ei ole esimene 
kord, kus Kamov teile ninanipsu teeb.» 

«Ärge laske meeleolu langeda, Ralph! Kõik pole kadunud. Me suudame veel nendega 

võistelda. Veel on lootust!» 3 
«Kus? Ma ei näe seda. Teie tähelaev, mille kiirus on väiksen.. . .» 
«Kakskümmend reli kilomeetrit sekundis.» 
«Ei saa Kamovile järele jõuda,» lõpetas Bason. «Järele ei jõua,» lausus Hapgood rahulikult, 
«kuid 

ette jõuda, arvan, suudab küll;» 
Bason vaatas talle hämmastunult otsa. 
«Ma ei mõista teid!» ütles ta. 
«Kuid see on väga lihtne,» vastas Hapgood. «Minu kosmoselaeva mootor võib töötada 
pidevalt kümme minutit, ja kiirendusega nelikümmend meetrit sekundis annab meile 
lõppkiiruseks kakskümmend neli kilomeetrit sekundis - täpsemalt kakskümmend neli ja 
kaheksa kümnendikku. Suurendades kiirendust lendutõusmisel kuni viiekümne meetrini 
sekundis, saame kahekümne üheksa ja poole kilomeetrise lõppkiiruse sekundis. See on 
küllaldane, et Kamovist ette jõuda. Pealegi ei 

kavatse me Veenuse vaatlemiseks teelt kõrvale kalduda.» 

«Olete selles nii kindel?» küsis Bason, kelie südames Hapgoodi sõnad lootust äratasid. 

«Olen veendunud, kuid ainult sel juhul, kui alustame lendu hiljemalt kümnendal juulil.» 

«Ratske on kõigi ettevalmistustega nii kiiresti lõpule jõuda.» 

«Teen kõik, et siiski jõuda,» ütles Hapgood. «Meie käsutuses on seitse päeva. Kui asjast 
energiliselt kinni haarata, siis jõuame: Sõitke homme kell üheksa minu juurde.» 

Kui ajakirjanik oli lahkunud, istus Hapgood veel kaua, endamisi sügavalt mõtiskledes. Ta 
teadis väga hästi, et vastuvõetud otsus viia kiirendus viiekümne meetrinisekundis võib kaasa 
tuua kõige raskemaid tagajärgi kosmonautide tervisele. Juba senine kiirendus — nelikümmend 
meetrit sekundis - ületas organismile lubatud koormuse poolteisekordselt. Arstiteadus on 
kindlaks teinud, et inimene võib end kahjustamata taluda kolmekümnemeetrist kiirendust 
sekundis,sedagi vaid tingimusel, et kiirendus ei kesta üle minuti. Tema aga mõtles ohustada 
ennast ja' oma kaaslast raskusjõu viiekordse suurendamisega kümne minuti vältel. Tõsi küll; ta 
kavatses sukelduda vette, polnud aga seejuures kindel, kas tulemused on positiivsed. Risk oli 
vägä suur, kuid valikut ei olnud. Kas riskida - või loobuda võitlusest,.Ja olla oma võistleja. 
täieliku edu tunnistajaks. 

Hapgoodi silme eest möödusid üksteise järel selle kauaaegse võitluse pildid tema ja vene 
konstruktori vahel. Senini on Kamovil õnnestunud olla esimene. Praegu oli Hapgoodi viimane 
võimalus saada revanši kõigi möödunud kaotuste eest. Kas siis tõesti loobuda sellest 
võimalusest kartuse pärast ohustada tervist! 

«Jäägu ma kas või kogu eluajaks sandiks, kuid enne võidan teid, mister Kamov!» mõtles ta. 

Oma noorele kaaslasele ei mõelnud Hapgood sel momendil üldse. 

Charles Algernon Hapgoodi nimi oli Ühendriikides väga populaarne. Andeka insenerina ja 
tuntud kosmoselennu-teoreetikuna oli ta lisaks ka maailma esimese aatomi-reaktiivmootoriga 
stratosfääriraketi konstruktor. 

Lennates sellel üle Atlandi ookeani ja ületades kaugelt kõik seni saavutatud kiiruserekordid 
(ülelend kestis vaid tund ja viisteist minutit), sai ta üle maailma kuulsaks. 

Pärast lendu toimunud intervjuus teatas ta, et nüüd järgneb lend väljapoole Maa piire. 

Ameerika ajalehed nimetasid Hapgoodi «tähekapteniks», mille kohta kõigile alles tundmatu 
nõukogude insener Kamov mainis oma ajaleheartiklis, mis tervitas ameerika konstruktori edu, 
et selline tiitel on pisut enneaegne. 

«Formaalselt on tal õigus,» ütles Hapgood vestluses ajakirjanikuga, kes temalt küsis, mida ta 
sellest lausest arvab, «kuid lend üle ookeani ja lend näiteks Kuule erinevad teineteisest vaid 
õige vähe. Stratosfääriraketist tähelaevani on vaid üks samm ja ma teen selle sammu kõige 
lähemal ajal.» 

Nii mõtles Charles. Hapgood, kuid tegelikult kujunes asi teisiti. Esimest sammu 
planeetidevahelise ruumi vallutamiseks ei teinud siiski tema, vaid toosama nõukogude insener 
Kamov, kelle tagasihoidlik märkus kiitvate artiklite valingus Hapgoodil hästi meeles püsis. 

Sellest momendist algas nende vahel visa võitlus esikoha pärast planeetidevahelistes 
lendudes. 

Ühendriikide valitsus osutas Hapgoodile igakülgset abi. 

Hapgoodi kavatsus jõuda esimesena Kuule ning siis Veenusele ja Marsile oli meelepärane 
paljudele rahamagnaatidele, kes lootsid enda kätte haarata seal võibolla leiduvate hinnaliste 
maapõuevarade kaevandamist. Nad ei säästnud raha selle projekti elluviimiseks. 

Hapgoodi esimeseks sihiks oli Kuu, sest Kamov tegi ainult tiiru tema ümber, pinnale 
laskumata. 

Hapgood ehitas energiliselt oma tähelaeva, arvestades, et Kamovil ei õnnestu ette võtta 
teistkordset lendu enne kaht aastat. 

Lennuk oli juba valmis, kui saabus teade, et Kamov ja Paitšadze jõudsid Kuule. . 

See oli Hapgoodile raskeks löögiks. 

Kaks lüüasaamist järjest kõigutasid nende inimeste usku tema'sse, kelledest olenes ta saatus. 
Ameerika ajalehed pöördusid Hapgoodist ära ja hakkasid ülistama tema võistlejat. Kõlavatele 
hüüdnimedele maiaste ajakirjanike poolt Kamovile antud tiitel «Kuu Kolumbus» oli viimaseks 
tilgaks, mis täitis ta kannatustekarika ääreni. 

Hapgood vihkas vene inseneri kogu hingest ja tõotas iga hinna eest teda planeedile 
lendamises ennetada. Hapgoodi autoriteet oli veel küllalt kõrgel ja uue kosmoselaeva 
ehitamiseks vajalikud summad olid käes, ehkki mitte selles ulatuses, nagu oleks olnud vajalik. 
Kuid Hapgood ei pööranud sellele tähelepanu. Ta oli täielikult haaratud revanšimõttest ja 
võttis kosmoselendu kui abinõu oma vaenlasega arveid õiendada. Lennu teaduslik tähtsus jäi 
tagaplaanile. 

Ta jälgis tähelepanelikult kõike, mis Kamovi kolmanda lennu ettevalmistuste kohta 
tehnilistesse ajakirjadesse sattus, püüdes oma võistleja kosmoselaevast endale ettekujutust 
luua, kuid Kamov oli väga ettevaatlik ja Hapgood ei teadnud kuni viimase päevani nii tähtsaid 
andmeid nagu vene tähelaeva mõõtmed ja lennukiirus. Temale omase enesekindlusega, mida 
ei kõigutanud lüüasaamised, alahindas Hapgood võistleja võimeid. ja võimalusi ning hindas 
omi üle. Kuid kiirenduse otsustas ta ikkagi viia neljakümne meetrini sekundis, arvestades., .et 
see tagab kindla võidu. Ta teadis, et Kamov mingi hinna eest ei lähe seda teed. Äärmine 
kiirendus, mida vene insener võib arendada, oleks Hapgoodi arvates kolmkümmend. meetrit 
sekundis, mis annab väiksema lennukiiruse, kui see tuleb tema sõidukil. Mootori töötamine 


kümne minuti vältel tundus talle sanmti äärmise piirina, sest aatomi-reaktiivmootorid tekitasid 
nii suurt kuumust, et nende kere tuli valmistada eriti raskesti sulavaist materjalidest - õigemini 
sulamitest. 

Hapgood ei saanud jätta tunnustamata Nõukogude Liidu tehnilist üleolekut, kuid arvas, et 
tehniliste sead- 

mete tootmises ei suuda Venemaa ennetada Ameerikät, kes kõigest jõust püüdis aatomitehnika 
alal esireas püsida. Neil kaalutlusil oli ta edus täiesti kindel ja ehitas rahulikult oma tähelaeva, 
ehkki vältis igasuguseid asjatuid viivitusi, meenutades lühikest ajakulu, mida Kamov kasutas 
oma teise lennu ettevalmistamiseks. 

Mitte soovides oma tulevast kuulsust kellegagi jagada, ehitas Hapgood oma laeva sihilikult 
väikesemõõtmelise, nii et see mahutaks vaid kaks inimest, kuna üksi lennata oli täiesti 
võimatu. Kõikidele ameerika teadlastele, kes avaldasid soovi lennust osa võtta, vastas ta 
kategoorilise keeldumisega, kinnitades, et esimesele reisile võtab ta kaasa ainult ajakirjanduse 
esindaja. 

Kui sõiduk oli valmis, pöördus Hapgood üleskutsega ameerika ajakirjanike poole, kuid kaua 
ei avaldanud keegi soovi kaasa lennata. Lõpuks, kui see asjaolu hakkas teda juba häirima, 
ilmus Bason. 

«Mis mõjutas teid minu juurde tulema?» küsis Hapgood ajalehe «New York Times» noorelt 
kirjasaatjalt. 

«Räägin teiega avameelselt,» vastas Bason. «Tahan väga rikkaks saada, kuid meie päevil on 
see kuradi' raske. Pealegi olen auahne. Stanleyl kuulsus ei anna mulle rahu.» 

«Või nii! Tähendab olete auahne? Aga kas olete ka mõelnud ohtudele, mis teid ees ootavad? 
Kuulsuse asemel ootab teid võib-olla surm.» 

«Kes ei riski, see ka ei võida,» vastas Bason. 

Ta oli pikakasvuline, laiaõlgne, mitte just ilusate, kuid meeldivate näojoontega. Tüüpiline 
keskkihti kuuluv noor ameeriklane, kes harrastab sporti ega hülga eriliste vaimuannetega. . 
Hapgood jäi rahule. Just sellist kaaslast ta vajaski. 

«Ka mina olen teiega avameelne,» lausus ta. «Minu peamiseks sihiks on võita Kamov.» 
(Bason noogutas peaga.) «Selle tagamiseks olin sunnitud tähelaeva kii- 

1 Stan Le y, Henry Morton - ameerika ajakirjanik, kes 1871. aastal asus otsima kuulsat 
Aafrika-uurijat doktor Livingstode'i. Hiljem sai temast endast silmapaistev Kesk-Aafrika 
uurija. 

renduse viima neljakümne meetrini sekundis. Ma ei varja teie eest, et see on meeskonnale 
ohtlik.» 
Ajakirjaniku nägu ei ilmutanud selle teate puhul ainsatki märki rahutusest. 
«Ma taipan sellistest asjadest vähe,» vastas ta võitva siirusega. «Te ütlesite, et see on 
kardetav. Usun seda. Aga kui teie lähete sellesse ohtu, miks ei peaks mina sama tegema?» 
«Noh, kui nii,» lausus Hapgood lõbusalt, «siis tunnen sellisest kaaslasest suurt rõõmu.» 
Ta surus tugevasti Basoni kätt. 
«Millal mõtlete lendu alustada?» küsis ajakirjanik. 
«Käesoleva aasta augusti lõpul» 
«Miks mitte varem?» 
«Seepärast et tuleb ära oodata, kunas planeet Marss, millele ma kavatsen lennata, jõuab 
soodsasse asendisse.» 
«Mis siis ikka, ootame! Ega see polegi nii' pikkaeg! » vastas Bason. 


VEENUS 

16. septembril 19.. aastal. 

(Moskvas on praegu hommik, kell on umbes 5.) 

Viieteistkümnes september jääb meile alatiseks meelde: sel päeval tungisime läbi Veenuse 
pilvkatte. 

Saladuselinik, mis planeeti igavesti varjab, kerkis nüüd meie ees. See, mis peitub tihedate 
pilvede taga ja veel hiljuti näis «maisele» pilgule kättesaamatuna, ilmus meie silme ette ja 
erapooletu filmilint jäädvustas kõik nähtu. 

Lähenesime Veenusele 14. septembril kella kaheteist kumne. paiku. Planeedi ketas, mis 
algul tuli nähtavale kitsa sirbina, laienes kiiresti ja kella kahekümneks oli juba täisfaasis. 

Päikesest valgustatud Veenus sätendas otsekui lumine mäetipp päikesepaistel meie kodusel 
Maal. 

Antud momendil oli Veenuseni veel umbes kaks miljonit kilomeetrit ja ta näis peaaegu 
niisama suurena kui täiskuu. Isegi palja silmaga võis näha, et planeedi pind on üleni kaetud 
valgete pilvedega. 

Tumedal, loendamatuid tähti täiskülvatud taeva taustaloli lumivalge «Maa õde» 
muinasjutuiiselt kaunis. 

Surusin end aknale lähemale ja vaatepildist haaratuna jäädvustasin seda pidevalt värvilisele 
filmilindile. 

Unustasin eespool mainida, et meie laeval on olemas erilist liiki kvartsist aknad, mis 
võimaldavad väljaspool olevaid esemeid moonutusteta pildistada. Need aknad on teistest 
kosmoselaeva akendest väiksemad ning kuuluvad täielikult minu käsutusse. Paitšadze nimetab 
neid «TASS-i akendeks». 

Viieteistkümnenda septembri hommikul kell seitse käskis Kamov meil jubaivarem 
valmisseatud kaitsekiivrid pähe panna ja seejärel lülitas sisse sõiduki pidurdamiseks ettenähtud 
mootorid. 

Kostis tuttav mürin, kuid mitte nii tugev kui esimesel korral. 

Akende taga välgatas leegi kuma. 

Senini olime olnud igaüks seal kus juhtus, nüüd aga langesime kosmoselaeva eesmisele 
seinale, mis muutus sellest hetkest meie põrandaks. Tekkinud raskusjõud määras silmapilkselt 
kindlaks mõisted «üleval» ja «all». Kosmoselaeva lennusuund oli nüüd kindlalt tajutav.otse 
alla, Veenusele, mis asus meie jalge all. 

Oli meeldiv tunda jälle oma normaalset kehakaalu, kuid Kamovi hoiatus osutus õigeks: 
liigutused olid algul kohmakad ja keha tundus ootamatult raskena. Seitsme kümne nelja 
päevane harjumine kaaluta olekuga andis end tunda. 

Siirdusin teise akna juurde ja heitsin pikali. .Paitšadze ja Belopolski, kes töösse süvenenuna 
polnud juba üle kahekümne nelja tunni observatooriumist lahkunud, ei eemaldunud oma 
astronoomiliste seadmete juurest. 

Nende aken oli minu omast mitu korda suurem ja nad said jälgida lähenevat planeeti tööd. 
katkestamata. 

Kamov viibis pidevalt juhtimispuldi juures, silm periskoobi okulaaril ja käed juhtkangidel. 

Pildistasin teda salaja. 

Veenuse ketas, mis asus otse meie all, oli vahepeal kasvanud kümme korda suuremaks kui 
täiskuu jjllaev laskus tema poole neljakümne tuhandekuuesaja kilo- 

meetri kõrguselt metsiku kiirusega. — kakskümmend kaheksa kilomeetrit sekundis. Mootorite 
pidurdav tegevus vähendas seda suurt kiirust pikkamisi, kuid pidevalt. 

Pidurdamata oleksime hiljemalt kahekümne minuti pärast tunginud planeedi atmosfääri, ja 
kuna Veenuse külgetõmbejõud oleks laeva kiirust veelgi suurendanud, siis oleksime 
meteoorina ära põlenud. Meie võimsad mootorid, ületades planeedi külgetõmbejõudu, 
vähendasid ühtlaselt kiirust kuni kümne meetrini sekundis. 

Laskumine kestis nelikümmend seitse minutit ja kogu selle aja jooksul eemaldusin akna 
juurest ainult selleks, et kontrollida automaatsete filmikaamerate tööd, mis pildistasid 
lähenevat planeeti, ja vahetada filmi. 

Neli fotoaparaati olid käeulatuses, samuti ka suur hulk negatiivmaterjali. Kõik oli varem 
valmis seatud; kuna ühendus observatooriumi ja laeva teiste ruumide vaheloli raskendatud. 
Praeguse asendi juures oli uks «laes» ja sinna viis mõne tunni eestc kohalekinnitatud kerge 
alumiiniumist redel. Minu laboratooriumisse pääsemiseks, mis asetses laeva keskosas, tuli 
ronida nelja korruselise maja kõrguseni. See oli aeganõudev ja ühtlasi ka väsitav. Võtsime 
aegsasti kõik abinõud tarvitusele, et oleks võimalikult vähe vaja observatooriumist väljuda, 
seni kui sõiduk Veenuse piirkonnast lahkub ja elu läheb jälle juba harjunud «kaalutusse faasi». 

Planeet lähenes. 

Kahekümne minuti pärast oli kosmoselaeva kiirus. vähenenud kuueteistkümne ja poole 
kilomeetrini sekundis ja Veenuseni jäänud ainult neliteist tuhat kilomeetrit. 

Planeet varjas peaaegu kogu silmapiiri. Sellisest lähedusest ei tundunud ta nii pimestavalt 
valgena. Üksikute pilvemassiivide vahelolid selgesti näha.tumedamad varjud. Otsisin tugeva 
binokli abil tähelepanelikult kas või ainsatki lõhet selles rulluvas massis, kuid tagajärjetult. 
Pilvekiht oli nähtavasti väga paks. 

«Kas tõesti osutuvad Kamovi kartused õigeks,» .mõtlesin ma, «ja pilved ulatuvad kuni 
planeedi pinnani? 

Küll oleks kahju, kui me midagi näha ei saa. Aga mida me võime üldse näha? Belopolski 
rääkis, et teadlaste 


33 

oletuste järgi on Veenusel ainult ookeanid ja soostunud maismaa-alad. Nüüd selgus, et 
peaaegu kindlasti on seal taimestik. Läbinud pilvekihi, näeme ehk õitsvat, asustatud maad, 
näeme suuri linnu, ülesharitud põlde ja laevu ookeanil. Missugune pil avaneb meie silmadele 
mõne minuti pärast?» 

Olin väga erutatud nagu teisedki mu kaaslased. Isegi alati rahulik Kamov tunnistas mulle 
hiljem, et ka tema mõlgutas samu mõtteid mis minagi. Esmakordselt kogu inimkonna ajaloos 
valmistusid inimesed tungima teise maailma saladustesse. Tõsi, nad olid küll juba käinud 
Kuul, kuid siis oli ette teada, et seal ootab ees elutu ja surnud maailm, siin aga oli kõik alles 
mõistatuslik. Tol korral oli tegemist Maa palju uuritud väikese kaaslasega, kuid see siin on 
suur saladuslik planeet, mõõtmetelt peaaegu võrdne meie omaga. 

Möödus veel viisteist minutit ja vahemaa või õigemini kõrgus oli nüüd umbes vjis tuhat 
kilomeetrit. Kosmoselaeva kiirus oli langenud seitsme ja poole kilomeetrini sekundis ja 
vähenes veelgi pidevalt. 

Kümne minuti pärast oli meie sõiduk juba nii madalale laskunud, et mu silm ei saanud enam 
kogu pilvkatet tervikuna haarata. 

Sel momendil katkestas Kamov vaikuse, mis oli kestnud kogu laskumise vältel. 
«Konstantin Jevgenjevitš, määrake kaugus pilvede ülemise kihini!» 
«Sada kuuskümmend vjis kilomeetrit,» vastas Belopolski peaaegu silmapilkselt. 

«Raadioprožektori järgi on kaugus planeedini sada seitsekümmend seitse kilomeetrit,» 


lausus Kamov. «Tähendab pilvkatte ülemine piir on kaheteistkümne-kolmeteistkümne 
kilomeetri kõrgusel.» 

Saabus otsustav minut. Kosmoselaeva kiirus vähenes sedavõrd, et saja kuuekümne 
kilomeetrine. vahemaa, mille me alles hiljuti oleksime läbinud viie ja poole sekundiga, 
võimaldas meil juba üle minnaplaneerimislennule. 

Kamov vajutas nupule. Nägin aknast, kuidas kosmoselaeva kerest sirutus välja lai tiib. 
Samasugune tifb ilmus nähtavale ka teisest küljest. 

Veel mõned hetked, ja planeedi pilvkate sulgus meie ümber. Olime tihedas udus. Kuulsin 
selgesti, kuidas mootorid hetkeks vaikisid ning siis jälle töötama hakkasid, kuid nüüd juba 
märksa vaiksemalt. Pidurdamist asendas edasiviiv jõud. 

Reaktiivlennukiks muutunud kosmoselaev laskus ikka allapoole ja sügavamale, planeedi 
pinnale üha lähemale. 

Belopolski lahkus oma kohalt ja jäi seisma puldi ette. 

Kamov ei eemaldunud periskoobi juurest ja Konstantin Jevgenjevjtš hakkas valju häälega 
raadioprožektori järgi lennu kõrgust välja arvestama. 

«Üheksa kilomeetrit! . .. Kaheksa ja pool! .. .Kaheksa! . .. Seitse ja pool!...» 

Paks piimjas udu püsis endiselt tihedana. 

«Seitse! ... Kuus ja pool!.., Kuus!...» 

Mu süda peksis metsikult. Kuus kilomeetrit lahutas meid teise planeedi pinnast, kuhu senini 
veel kellelgi pole õnnestunud pilku heita. Kas need neetud pilved ei lõpegi kunagi?! 

«Viis ja pool!... Viis!...» 

Tundsin, et lennuk muutis suunda. Vertikaalne lend muutus peaaegu horisontaalseks. 
«Lõpmatus!» lausus Belopolski. 
Tähendab meie ees polnud kõrgeid mägesid. 
«Suunake prožektör Veenusele,» ütles Kamov. 

Mina tema asemeloleksin tahtmatult ütelnud -«Maale», kuid see mees juba sellist viga ei 
teinud. 
Tema säilitas nähtavasti täielikult külma vere. 
«Neli,» ütles Belopolski. «Kolm ja pool! ... Kolm!» 
Just samal momendil kostis filmikaamera kella helin, mis andis mulle märku, et lint on 
lõppemas. Püsti karata ja linti vahetada oli vaid ühe minuti töö, kuid hilinesin siiski ega 
näinud, kunas me pilvkattest välja jõudsime. . 
Belopolski jõudis vaevalt ütelda: «Poolteist!», kui Kamov pea pööras ja vaikselt lausus: 
«Veenus!» 
Mina sööstsin ühe ja Belopolski teise akna juurde. Meie all, nii kaugele kui silm ulatus 
nägema, laius 
voogav veepind. Poolteise kilomeetri kõrguselt olid 

selgesti näha pikad, valgete vahutavate harjadega laineread. Ilmselt puhus tugev tuul. Ei 
vähimatki märki kuivast maast. Oli see meri või suur ookean ja kas üldse kusagil oli kindlat 
jalgealust, seda me muidugi ei teadnud. Ülal rippus tihe pilveloor. Tume tinakarva vesi oli all, 
pea kohal tinahall taevas, ja kogu seda sünget pilti valgustas mingi kahkjas hämarus. Olime 
Veenuse päevapoolsel küljel, kuid valgus meenutas pigem õhtut. Kümne kilomeetri paksune 
pilvekiht laskis valgust halvasti läbi ja ainult planeedi lähedus Päikesele võimaldas siiski 
midagi näha. Meil Maa peal oleks samadel tingimustel valitsenud täielik pimedus. 

Üleval meie kohal ja igas kaares kuni horisondini sähvatas peaaegu pidevalt heledaid väl,ke. 
Isegi läbi lennuki seinte kostsid hirmsad kõuekärgatused. Vihmavalingud ühendasid peaaegu 
musta kaugusse laiuva müürina taevast ja merd. 


Pimestavalt valgete vahuribadega kaetud ebasõbralik meri, siksakilistest välgusähvatustest 
valgustatud sünged pilved - see kõik tekitas mulje metsikust, kurjakuulutavast ilust. 

Meie sõiduk liikus nüüd horisontaalselt, kiirusega umbes seitsesada kilomeetrit tunnis, 
püsides ühekilo""" meetri kõrgusel. Kamovil tuli iga hetk, suunda muuta, et vältida tohutuid 
äikesepiirkondi, mis üksteise järel meie teele tekkisid. 

Pärast neljakümmend minutit sellist lendü olime sunnitud läbima ühe äikesepiirkonna serva 
ja veendusime, et sellist äikest nagu Veenusel ei esine Maal kunagi. 

Lennuk vajus otsekui merre. Kogu ümbrus oli suletud tihedasse veemassi. Läks täiesti 
pimedaks. Välgud sähvisid nii kiiresti üksteise järel, et sulasid peaaegu ühte, kuid läbi paksu 
veemüüri paistsid nad siiski ainult' kahvatutena. Vahetpidamatud kõuekärgatused summutasid 
mootorite müra. 

Õnneks kestis niisugune kohutavolukord vaid ühe minuti ümber. Lennuk pääses 
äikesevööndist ja see jäi meie taha nagu sünge must sein. 

Panin tähele, et lennukõrgus oli tugevasti väheneriud. Meid lahutas merepinnast ainult 
kolmsada meetrit. 

Heitnud pilgu Kamovile, taipasin tema näoilmest, et see asjaolu talle muret teeb. 

Võõras planeet ei võtnud kutsumata külalisi kuigi lahkelt vastu. Lennukile paiskunud raske 
veemassi tõttu olime kaotanud seitsesada meetrit kõrgust. Kui me poleks äikesepiirkolmast nii 
kiiresti välja saanud, oleksime võinud kergesti merre kukkuda. 

, «Sergei Aleksandrovitš! Kas te ei leia, et siia jääda on kardetav?» küsis Belopolski. 

«Aga mida siis teie soovitate?» Mulle tundus, et Kamovi hääles kõlas pilget. 

«Ma ei soovita midagi,» vastas Belopolski kuivalt. «Ma ainult küsin.» 

«Jah, muidugi on kardetav, kuid ma leian, et lahkuda Veenuselt, selgitamata seda, mida 
pidime selgitama, on võimatu,» märkis Kamov. 

Belopolski ei vastanud midagi. Lennuk jätkas lendu samal kõrgusel, kuhu äike ta oli 
paisanud. 

Läks veidi valgemaks, nähtavus paranes ja mina kasutasin juhum, et teha mõned ülesvõtted 
Veenuse ookeanist. 

Nüüd oli juba ilmne, et see oli ookean, aga mitte meri. Lendasime juba ligi kaks tundi, kuid 
kusagil polnud näha vähimatki märki rannikust. 

Mulle hakkasid silma mingid punased täpid lainetel. 

Need süttisid ja kustusid otse meie all. Mujal ei olnud neid näha. Tahtsin just Kamovi 
tähelepanu neile juhtida, kui äkki taipasin, milles asi seisab. 

See oli lennuki düüsidest väljuva leegi vastupeegeldus. 

Haaranud värvilise filmilindiga aparaadi, fikseerisin selle ebatavalise, harukordse nähtuse - 
maapealse tule peegelduse teise planeedi ookeani lainetes. 

Eespool tekkis lennuteel jälle must vöönd. Äikese piirkond oli nii suur, et võimatu oli sellest 
mööduda. 

Kas Kamov otsustab tõesti jälle riskida? Kuid ei! Lennuk suundus järsult ülespoole. Minuti 
pärast lendasime taas piimjas udus. Raevukas äikesetorm jäi nüüd meist allapoole. 

«Rabav vaatepilt!» lausus P-J.itšadze. «Planeet oli tulvil noort, kulutamata jõudu. Sellised 
võimsad äikesed 

toimusid Maa peal tema nooruses, miljoneid aastaid tagasi. Nüüd ma usun, et kunagi tärkab 
Veenusel elu.» 

Olime juba ammugi kiivrid peast võtnud ja atmosfäärimootor töötas suhteliselt vaikselt, nii 

et oli täiesti võimalik omavahel vestelda. 
«Siin siis elu alles tärkab?» küsisin mina. 
Alateadvuses lootsin siiski, et leiame Veenusel juba nüüd elu, Arsen Georgijevitš aga kõneles 


kaugest tulevikust. . 

«Teie tahaksite, et sel suurepärasel planeedil juba nüüd eksisteeriks elu?» küsis ta: «Olen 
nõus tegema mööndusi. Võimalik, et ookeanivetes on kõige algelisemad organismid tekkinud. 
Miljonite aastate pärast arenevad neist siis loomariigi mitmesugused vormid.» 

«Miks ainult kõige algelisemad?» ei andnud ma alla. 

«Võib-olla on siin praegu juba olemas mingisugused ihtüosaurused või brontosaurused.» 

«Eks otsige!» lausus ta. «Püüdke nad oma aparaadi objektiivi.» .. 

«Proovingi seda teha, niipea kui Sergei Aleksandrovitš kõrgust vähendab.» 

Vahepeal oli Kamov mitmel korral püüdnud laskuda, kuid nähes, et äikeseoht pole veel 
möödunud, juhtis lennuki uuesti üles. Nii kulges poolteist tundi. Lõpuks ometi nägime uuesti 
planeedipinda. Meie all laius endiselt ookean. 

Aikesevöönd, millest me pääsesime, oli üle tuhande kilomeetri lai ja haaras nähtavasti 
tohutut pindala. Pole kahtlust, et äike on Veenusel tavaline ja kogu planeeti hõlmav nähtus. 
Päikese lähedus kutsub esile väga intensiivse auramise; veeaur koguneb tihedateks pilvemassi- 
deks ja sajab siis kohutavate vihmavalingutena alla tagasi. Kuid kas meie all laiuval ookeanil 
on ka kusagil lõppu või katab ta kogu planeedi pinda? 

«Mandrid või saared peaksid siiski olema,» tähendas Belopolski. «Planeedil on ilmtingimata 
ka taimestik, teisiti ,ei saa seletada vaba hapniku olemasolu. Kindlasti näeme maismaad.» 

Tund möödus tunni järel, kuid all laius ookean. Lennuk lendas kord ühes, kord teises 

sööstis üles ja laskus jällegi alla. Kamov manööverdas, püüdes mitte sattuda sagedaste 
vihmavalingute alla, millede kohutavat jõudu me olime juba tunda saanud. 

Uurisin binokliga tähelepanelikult ookeani vahutavat pinda, lootuses avastada mingisugustki 
elumärki, kuid asjata. Nii vesi kui ka õhk näisid asustamatutena. 

Asetanud aparaadile kõige tugevama objektiivi, pildistasin Veenuse ookeani kümneid kordi. 
Ehk toob ülesvõte nähtavale selle, mis minu pilgu eest varjule jäi. 

Meil oli selja taga umbes viis tuhat kilomeetrit, kui lennuk pärast kaheksatunnilist lendu 
lõpuks rannajoone kohale jõudis. 
Vesi asendus metsaga. 

See näis niisama lõputuna kui ookean. Igasse külge kuni horisondini ulatus tihe 
taimestikuvaip. Kuid see polnud roheline nagu meie Maal, vaid kollakaspunane. 

Pulkovo astroncfomi G. A. Tihhovi teaduslik ettenägemine on hiilgavalt tõeks läinud. Ta 
avaldas 1945. a. arvamust, et kui Veenusel on üldse taimed olemas, siis kuuma ilmastiku tõttu 
peegeldavad nad päikese kolla- 

seid ja punaseid kiiri, mis kannavad üleliigse soojuse minema. Vastupidisel põhjusel peaksid 
Marsi taimed olema sinised. Õige pea võime veenduda, kas see on nii. Kamov laskus veel 
madalamale. 

Nägime tohutu suuri puid. Nad kasvasid siin nii tihedalt, et lennuki kiiruse juures - see oli 
kakssada meetrit sekundis - oli võimatu kindlaks teha, mis nende all toimub. 
Lülitasin filmikaamera maksimaalsele võttekiirusele ja suunasin objektiivi vertikaalselt alla. 
Peale selle tegin ligikaudu sada ülesvõtet kõige lühema säritlusajaga, mida aparaadi objektiiv 
üldse võimaldas. Rohkem ei suutnud ma enam midagi teha. Kamov ei saanud kiirust 
vähendada, riskimata «maasse» -lõikuda. «Kahju, et me ei lasku Veenuse pinnale,» ütlesin 
mina. 

«Kuhu siin laskuda?» küsis Sergei Aleksandrovitš lühidalt. 

Tõepoolest, laskuda polnud kusagile. Tihedas metsamassiivis ei olnud ühtegi hõredamat 


kohta ega lagendikku. See oli ürgmets, arvatavasti samasugune, nagu need kasvasid kivisöe 
ajastul ka Maa peal. Missugused puuliigid siin kasvasid? Lootsin, et mu ülesvõtted aitavad 
seda selgitada: 

Lennu üheksanda tunni lõpul silmasime tohutu suurt jõge. Ta voolas tiheda metsaga kaetud 
kallaste vahel ja suubus ilmselt ookeani, mille kohalolime äsja lehminud. 

Kamov juhtis lennukit piki jõesängi, ja kasutades seda, et äike andis meile pisut aega hinge 
tõmmata, laskus saja meetri kõrgusele. i 

Paitšadze tuli mulle appi ja me hakkasime. kahekesi lähedal asuvat kallast pildistama. Kui 
planeedil leidub mingisuguseid loomariigi esindajaid, siis peavad nad just siin asuma. Jõe laius 
oli ligikaudu. neli kilomeetrit ja tema peegelsiledal pinnal ujusid arvukad, nähtavasti tormidest 
väljakistud puud. Esialgu pidasin neid ujuvateks loomadeks, kuid tähelepanelikumal 
vaatlemisel 

veendus in iga kord, et olin eksinud. 

Jõevees peegeldus imeselgesti meie erepunase talssaba tiivuline sõiduk. 

Mõnikord märkasime harujõgesid, mis metsamassiividest välja voolasid, kuid need ei olnud 
kuigi laiad. Ainult korra silmasime umbes kilomeetrilaiust harujõge. Mingeid jälgi elu 
olemasolust polnud näha. 

«Nähtavasti leidub Veenusel ainult taimset elu,» ütles Arsen Georgijevitš. 

«Ag!l ehk on seal... kuskil metsasügavuses...?» ütlesin mina. 

Paitšadze vangutas pead. 

«Selle küsimuse lahendab järgmine ekspeditsioon, mis organiseeritakse Veenuse uurimiseks. 
Kuid praegu võime kinnitada: loomariigi elu planeedil puudub.» 

«Kahju küll, kuid nii see nähtavasti on,» kostis Belopolski. 

Kuidas võisin ma vastu vaielda kahele teadlasele, kellede autoriteet oli minu jaoks 
kõigutamatu. 

Jõgi kitsenes järk-järgult. Peagi nägime, et läheneme kõrgele mäeahelikule. Selle tipud 
tõusid pilvedeni ja raadioprožektoriga tegime kindlaks, et mägede kõrgus ulatub kuni seitsme 
kilomeetrini. Kuidas need mäetipud välja näevad, jäi saladuseks. Lennuk lendas nendest üle 
kümne kilomeetri kõrguselt. 

Ülelend mäeahelikust pakkus meile ootamatut ja harukordselt ilusat vaatepilti. Juba 
tavaliseks muutunud piimjas udu haihtus äkki. Olime sattunud kahe pilvemassi vahelisse 
lõhesse. Lennuki kohal laius tumesinine taevas ja säras pimestavalt ere päike, mis näis siin 
märksa suuremana kui Maal. Talumatu kiirgusega sätendasid lumivalged pilved meie ümber. 

Hüüatasime kõik neljakesi tahtmatult vaimustusest, kuid hämmastavalt kaunis vaatepilt 
kadus niisama ruttu, kui oli ilmunud. Lennuk sukeldus uuesti pilvedesse. Jälle keerles akende 
taga udu. Hakkasime laskuma. 

Mäed jäid kaugele selja taha. Meie all oli taas ookean. 

Lennuk oli läbi lennanud ligi kaheksa tuhande kilomeetrise vahemaa, kui märkasime, et 
läheb ikka pimedamaks ja pimedamaks. Nähtavasti lõppes Veenuse see osa, kus oli päev, ja 
me lendasime öö poolele. 

Kamov pöördus meie astronoomide poole. «Kuidas on lood teie ülesannetega?» küsis ta. 

«Täidetud. » 
«Aga õhuproovid?» 
«Võtsime neli proovi.» 
Tõepoolest, me viisime endaga kaasa Veenuse õhku. 
Kosmoselaeva seintesse olid monteeritud väikesed hermeetiliselt suletavad plaatinast kastid. 


Juba Maa peal tekitati neis täielik vaakuum. Elektrivoolu abil võis väikest avaust avada ja jälle 
sulgeda. Neli neist kastidest olid nüüd täidetud Veenuse õhuga. Maa peal see õhk 
analüüsitakse. 

«Ja teil, Boriss Nikolajevitš?» küsis Kamov. 
«On tehtud umbkaudu kolmsada ülesvõtet, arvestamata filmilinti. 

Kamov vaikis paar minutit. Siis ütles vaikselt, värahtava häälega: 

«Kosmoselaev lahkub Veenuselt.» 

Kui ruttu .möödusid need unustamatud tunnid... 
Heitsin viimase pilgu planeedile, millelt lahkusime. 

Sa oled karm, kaunis «Maa õde»! .. . Sinu äikesed on hirmsad. Kuid elu on tärganud!... 

Mööduvad aastatuhanded, mööduvad võib-olla miljonid aastad, ja selle elu kõikevõitev jõud 
täidab sinu, metsi, veekogusid ja õhku praegu veel tundmatute olenditega. 

Läbi pikkade ajastute viib evolutsiooni aeglane tee võimsa mõistuse tekkimiseni. Millisel 
kujul ta ilmub? 

Ja siis algab Päikese kuumade kiirte all sinu ajalugu. 

Tahan loota, et ta on vähem piinarikas, vähem verine kui sinu kaugel õel. 

Kui sinu pinnale ükskord ilmub inimesetaolineolend, siis soovin talle kõigest südamest 
õnnelikku ehltema ilusal koduplaneedil! 

Inimene Maa pealt külastas sind ja külastab tulevikus veel korduvalt. Nagu vanem vend 
aitab ta su lastel seda õnne saavutada... 

Ela hästi, Veenus!... 

Kamov pani töötava mootori seisma ja lülitas sisse teised. . 

Ahtri tagant kostis võimas mürin. Tõmmanud tiivad sisse, sööstis kosmoselaev kasvava 
kiirusega ülespoole.» 

KOHTUMINE 


8. novembril 19.. aastal. 


Peaaegu kaks kuud ei ole ma oma päevikut puudutanud. Sel ajavahemikul ei juhtunud 
midagi tähelepanuväärset. Elu kosmoselaeval kulges sujuvalt ja rahulikult. 

Pärast Veenuse kohal lendamist olime kaua kõige seal nähtu mõju all. Tema võimsate, 
ürgsete jõudude raev ja suurejoonelise looduse puutumatus panid uskuma selle planeedi 
ilusasse tulevikku. 

Vestlesil:ne Veenusest kaua ja elavalt, arutasime kuidagi rõõmsalt läbi kõik saadud muljed 
ning kaldusime isegi pisut fantaseerima. 

Minu palavaimaks sooviks on külastada veel kord «Maa õde», mis meie sõiduki akendest 
mööda vilksatas nagu unustamatu unenägu. . 

Temast kaugenedes valdas meid kurbus, tundsime, nagu lahkuksime millestki, mis on 
armsaks ja lähedaseks saanud, ega raatsinud kuidagi akende juurest ära minna. 

Uuesti nägime lumivalget iludust mustal taustal, mis oli üle 'külvatud loendamatute hiilgava 
te täpikestega. 

Kuid mõistatust ega, saladust enam polnud: nüüd teadsrme, mis pilvkatte all peitub, ja 
peatselt, õige peats-It saab sellest teada kogu inimkond Maa peal... 

Meie äralennu momendil Veenuselt oli viimase kaugus Marsist kolmsada seitsekümmend 
miljonit kilomeetrit, kuid Marss liigub oma orbiidil meile vastu ja tähelaeval tuleb läbida ainult 
kakssada viiskümmend miljonit kilomeetrit, et temaga kohtuda. Selleks kulub kaks tuhat 
viissada tundi ehk sada neli päeva, millest viiskümmend neli päeva on juba möödunud. 

Nagu eespool. kirjeldasin, ei toimunud vahepeal 
midagi erilist. Kuid seevastu eilne päev - 7. november - ei unune kunagi. Sel päeval, mida 


oleme harjunud pidama kõige suuremaks pühaks, leidis aset sündmus, mis Paitšadze sõnade 
järgi võib juhtuda ainult üks kord tuhande aasta jooksul. 

Päev algas ebatavaliselt: esmakordselt kogu lennu kestel puhkasid Paitšadze ja Belopolski 
korraga. Arvukad astronoomilised instrumendid näisi!i mahajäetud, nukrutsevate vaeslastena. 
Observatoorium oli harjumatult tühi. . 

Mina olin üksi juhtimispuldi juures valves, sest Kamov tegeles kajutis mingisuguste 
arvutuste kontrollimisega. NA 

Kosmoselaeval valitses häirimatu, «surnud» vaikus, mida 'katkestas ainult juhtimispulti 
monteeritud kronomeetri ühtlane tiksumine. Nagu kõik teisedki kellad kosmoselaeval, näitas 
ka see Moskva aega. 
Kell oli kuus hommikul. 
Mu meel läks kurvaks. Tulid meelde seltsimehed ja sõbrad, kes praegusel momendil, olid 
minust nii kujuteldamatult kaugel. Meenus, millise erutusega ma tavaliselt sellel hommikul 
ärkasin, kuidas kiirustasin, et mitte paraadile hilineda. Esmakordselt elus pühitsen pidupäeva 
niitte ainult eemal Moskvast, vaid koguni väljaspool Maa piire, kümneid miljoneid 
kilomeetreid temast eemal. Kuid siiski viibin' kodumaal, sest kosmoselaev, mis on ehitatud 
nõukogude inimeste kätega 
ja mis praegu mõeldamatu kiirusega kihutab taeva tumedas ääretuses, on lahutamatu osake 
Nõukogude Liidust. Kus kosmoselaev ka iganes ei viibiks, kõikjal hingame kodumaa õhku. 

Kamovi ja Belopolski tulek katkestas mu mõtisklused. Õnnitlenud mind pidupäeva puhul, 
palus Sergei Aleksandrovitš, et ma ka Paitšadze üles ärataksin. Olin juba ukse taha jõudnud, 
kui kuulsin Kamovit Ütlevat: «Kontrollime veel kord.» 

«Kõik on õige, Sergei Aleksandrovitš,» vastas Belopolski. «Täpselt kaks minutit kaheksal.» 

Paitšadze magas oma võrgus sügavat und ja mul oli kahju teda äratada. 

Kuid laeva komandöri palve on käsk. Puudutasin kergelt Arsen Georgijevitši õlast. Ta avas 
kohe silmad. 

«Vabandage!» ütlesin. «Sergei Aleksandrovitš' palub teid, observatooriumi.» 

«Mis on juhtunud?» küsis ta erutatult. 

«Vist mitte midagi.» 
68 
«Kus on Belopolski?» «Observatooriumis.» . 
Paitšadze erutus oli arusaadav. Kogu lennu vältel ei olnud kordagi juhtunud, et oleks häiritud 
kellegi puhkust. Ei mina ega mu seltsimees osanud aimata, millise suurepärase üllatuse sõbrad 
meile valmistavad. 
«Õnnitlen teid pühade puhul!» ütlesin. 
Kui me teineteise järel ümariku ukse kaudu observatooriumi sisenesime, seisid Kamov ja 
Belopolski -juhtimispuldi juures. Nende ees õhus rippusid mõned toidunõud ja purgid - ilmselt 
hommikueineks, mis tavaliselt toimus kell üheksa. Nende ilme ei väljendanud' mitte midagi 
rahutuks tegevat. Mõlemad õnnitlesid meid. 
«Mis on juhtunud, Sergei Aleksandrovitš?» küsis Paitšadze. 
«Pidupäev,» vastas Kamov. «Panen ette maitsta Oktoobrirevolutsiooni aastapäeva auks pisut 
konjakit.» 
Mind hämmast Cl] 'sid need sõnad ja toon, millega neid öeldi. See ei olnud ju sugugi Sergei 
Aleksandrovitši moodi. Äratada inimesed kaks tundi enne kindlaksmääratud aega, just nagu 
poleks võinud pidupäeva veidi hiljem. tähistada! Mis temaga on juhtunud? 
Paitšadze ei olnud vähem imeStunud kui mina. «Tähendab ei ole midagi kohutavat?» ütles ta. 
«Kuid 

mina lausa ehmusin, kui Boriss Nikolajevitš mind äratas. 


On jäänud veel kolm minutit,» ütles Kamov vastuse asemel. «Rutem, Konstantin 
Jevgenjevitš!» pöördus ta Belopolski poole, kes parajasti konjakipudelit avas. 

Jälle midagi arusaamatut! Mulle meenusid kuuldud sõnad: «Täpselt kaks minutit kaheksal,» 
ja ma vaatasin tantmatult kella. Üks minut puudus seitsmest. Mis siis nüüd õieti peab juhtuma? 
Belopolski ulatas pudeli Kamovile. 

«Sõbrad!» ütles Sergei Aleksandrovitš. «Vabandage, et puudub võimalus klaaside 
kokkulöömiseks ja et meil tuleb järgemööda sellest ühisest pokaalist rüübata. Nagu teate, on 
meie laeval alkoholi vaid erakordseteks juhtudeks. Võtame siis kõik lonksukese sel tähtsal het 


69 
kel, mis kohe kätte jõuab. Poole minuti pärast ristub meie lennutee Maa orbiidiga.» 
Paitšadze ja mina hüüatasime üllatusest. 

«See meie jaoks nii tähelepanuväärne moment langeb ühte meie suure pidupäevaga,» 
jätkas Kamov. «Ja see oligi põhjuseks, miks me nii ebatavalisel kellaajal kokku tulime. 
Joogem, kallid sõbrad, esimese suure kosmoselennu hea kordamineku terviseks.» 

Vaikselt ja kiirelt 'kihutab Nõukogude tähelaev; maailmaruumis. Iga sekundiga jätab ta selja 
taha' kakskümmend kaheksa ja pool kilomeetrit. Nähtamatu ja tajumatu «Maa tee» vilksatas 
mööda nagu välk, kuid meie komandöri terane silm nägi teda ja nõukogude inimese süda andis 
suurepärase mõtte - pühitseda suurt pidupäeva just nimelt sellel joonel. Üllatus oli suur ja 
rõõmustav. Paitšadze ja mina tänasime Kamovit südamlikult. 

«Tänage ka Konstantin Jevgenjevitši. Tema aitas mul selle momendi täpselt välla arvutada 
ja ka teie eest varjata, et üllatus oleks seda meeldivam.» 

«Nüüd ma alles taipan,» ütles. Paitšadze, «miks te mulle nii ebaselgelt vastasite, kui küsisin, 
kunas me Maa orbiidini jõuame. Tõtt öelda arvasin, et see on teile ükskõik.» 

Kamov puhkes naerma.. 
«Teadsin juba Maal olles, et läheme üle orbiidi just nimelt seitsmendal novembril, ja tahtsin 
seda algul teie kõikide eest saladuses hoida, kuid Konstantin J evgenjevitš arvutas töö vaheajal 
kõik välja ja «rõõmustas»mind oma avastusega. Nüüd tuli juba kahekesi üllatust ette 
valmistada ja seda suurepärast kokkusattumust teie mõlema eest varjata.» 

«Kui kummaline,» ütlesin, «et oleme Maast nii kaugel, kuid ometi on tunne, nagu 
viibiksime praegu seal.» 

«Ma ei saa teie mõttest täiesti aru,» ütles Kamov. 

«Mina ei saa ka aru,» naersin, «kuid sellegipoolest tundub see mulle kummalisena.» 

«Minu arvates,» ütles Belopolski; «on see täiesti loomulik. Inimesed on alati elanud ainult 
Maa peal. Teadmine Maa lähedusest on meisse sedavõrd juurdunud, et raske on lühikese aja 
jooksul harjuda mõttega, et teda 

polegi siin,samas meie all. See ei ole mõte,» pöördus ta Kamovi poole, «vaid pigem tunne.» 
«Minul küll seda tunnet ei ole,» vastas -Kamov. «Minul samuti mitte,» ütles Paitšadze. 

«See on sellepärast, et teie ei lahkunud Maalt esmakordselt. Kuid kahtlemata oli teil lennul 
Kuule samasugune tunne.» 

Kamov raputas eitavalt pead. 

«Ma ei mäleta, et midagi niisugust oleks olnud,» ütles ta. «Muuseas, tollel lennul polnud 
meil aega oma tundeid analüüsida. See lend oli liiga lühike.» 

«Sergei Aleksandrovitš, te polegi meile kunagi lähemalt jutustanud oma lennust Kuule,» 
pöördusin Kamovi poole lootuses kuulda midagi huvitavat. 

«Arsen Georgijevitš ja mina oleme sellest juba ammendavalt jutustanud ajakirjade ja 
ajalehtede veergudel,» vastas Kamov. «Arvasin, et olete sellest lennust lugenud.» 

«Muidugi olen lugenud, kuid ehk võiksite midagi juurde lisada, millest te siis ei 


kirjutanud?» 

«Oleme kõigest jutustanud,» vastas Paitšadze. 

Kamov vaatas talle otsa ja muheles. 

«Ausalt öelda,» lausus ta, «varjasime üht episoodi.» 

«Rääkige, palun!» 

«Pole mõtet,» tähendas Paitšadze, «see pole kuigi huvitav.» 

«Lubage, et selle üle otsustame meie.» 

«Olgu siis pealegi. Arsen Georgijevitš on tagasihoidlik inimene ja episood, mida tahan teile 
jutustada, puudutab just teda,» alustas Kamov. «Kui laskusime Kuule, olime sunnitud laevast 
väljuma, et koguda Kuu kivimeid. Väljusime kordamööda, sest koos minna oleks olnud 
riskantne.» 

«Miks riskantne?» küsisin. 
«Sellepärast, et Kuul ei ole atmosfääri.» 
«Ma ikkagi ei mõista. Lugesin, et teie rõivastus sarnanes tuukriülikonnaga.» 

«ASi ei seisne selles,» vastas Kamov. «Atmosfääri puudumine Kuul on hädaohtlik teises 
mõttes. Te teate, et Maa liikumisteele satub iga päev hulgaliselt väikesi taevakehi - asteroide. 
Õige harva juhtub, et mõni suu- 

rem. neist kukub maapinnale. Tavaliselt põlevad nad hõõrdumise tõttu ära juba suures 
kõrguses. Tihü vaatleme niisugust nähtust ja nimetame seda siis «tähtede langemiseks». Nii 
kaitseb meid Maa atmosfäär igapäevase pommitamise .eest. Kuul sellist kaitset ei ole ja 
tuhandeid igas suuruses taevakehi langeb tohutu kiirusega - kümneid kordi kiiremini kuulist - 
alatasa tema pinnale. See teeb kuupealsed jalutuskäigud väga ohtlikuks. Iga niisugune 
«(kivikene» võib põhjustada surma. » 

«Ja teie väljusite siiski laevast?» 

«Õigemini jooksime. Me ei võinud ju Maa peale tulla tühjade kätega. Ühe sellise väljumise 
ajal andis mulle tibatilluke meteoriiditükike hoobi pähe. Ta läbistas terasest kiivri ja jäi pidama 
pealuus. Langesin meelemärkusetult maha. Ehkki löödud auk oli väga väike, bakkas selle 
kaudu õhk skafandrist välja tungima ja minuti pärast oleksin surnud, kui poleks olnud Arsen 
Georgijevitši. Tõsi küll, taloli seljas «Kuu ülikond», kuid ikkagi ei suuda ma mõista, kuidas ta 
jõudis nii ruttu minu juurde. Tulin meelemärkusele alles laevas.» 

«Te kukkusiteuksest ainult neljakümne meetri kaugusel,» ütles Paitšadze. «Kuu peal on 
raskus kuus korda väiksem kui Maa peal. Olin viie hüppega teie kõrval ja surusin otsekohe 
avause kinni. Ta oli selgesti nähtav.» «Te oleksite võinud hukkuda koos minuga.» 

«Imelik arutlus!» ütles Paitšadze. «Ma ei võinud teid ju ometi päästmata jätta. Oleksin 
tundnud end mõrvarina.» 

«Veel enam,» jätkas Kamov. «Kui ta mind sõidukisse kandis, olin kaua teadvuseta. Kuu 
peal olemise tähtaeg hakkas lõppema. Arsen Georgijevi'tš lõpetas üksinda proovide kogumise. 
Eluga riskides väljus ta veel mitmel korral laevast.» 

«Kas teie poleks nii toiminud?» 
«Arvatavasti oleksin,» naeris Kamov, «kuid teie ei toiminud siiski mõistlikult.» 

Isegi Belopolski ei saanud selle lause juures naeratust tagasi hoida. 

«Ma pole sellest kusagil lugenud, et saite Kuu peal haavata,» ütlesin. «Miks te sellest 
vaikisite?» 

«Ettevaatusest!» vastas Kamov. «Kartsime, et kui see juhtum üldiselt teatavaks saab, ei 
lubata meid enam kolmandale kosmoselennule.». 

«Ei usu,» ütles Belopolski. «Paljugi mis võib juhtuda. See ei anna veel põhjust 
maailmaruumi uurimist katkestada.» 


«Arsen Georgijevitš palus mind ajakirjanduses juhtumist mitte rääkida.» 

«Igal juhuloli see. kangelastegu,» ütlesin mina. «Mis veel!» vihastus Paitšadze. «Ärge 
rääkige rumalusi.» 

Istusime sel hommikul kaua koos (hommikul muidugi ainult kella järgi), meenutades 
minevikku ja kõneldes kosmoselendude tulevikust ning meie käesolevast lennust. 
Astronoomilised vaatlused, Inilliseid tänini meie lennul minutikski ei katkestatud, olid nagu 
ununenud. 

Kuid möödus tundi kolm ja kõik läks jälle tavalist rada. Belopolski ja Paitšadze alustasid 
vaatlusi. Kamov asus juhtimispuldi juurde valvekorda. 

Pidupäeva tähistamine lõppes. 
Kuid saatus tahtis, et seda päeva tähistaks siiski veel üks sündmus. 

Toimus kohtumine, mis oleks tähelaeva peaaegu hävitanud, kuid ometi valmistas meie 
teadlastest seltsimeestele suurt rõõmu. 

«Teostus Maa astronoomide unistus,» ütles Paitšadze, kui kõik juba möödas oli. «Sellisest 
õnnest ei juletud unistadagi. Nüüd olen ma õnnelikem astronoom maailmas.» 

«Mina samuti!» kostis Belopolski. Tema tavaliselt süngel näol säras naeratus ja ta hääl oli 
erakordselt mahe. «Nüüd pole mul enam midagi soovida. Välja arvatud muidugi Marss,» lisas 
ta. 

Minu jaoks oli see sündmus erakordselt huvitav, sest ülesvõtete kollektsioon rikastus 
imeväärsete ja ainulaadsete võtetega. Tänu sellele, et hoidsin oma aparaate alati 
«lahinguvalmis», õnnestus mul pildistada kogu seda ebatavalist, peaaegu fantastilist kohtumist 
algusest lõpuni. 

«Teieta poleks me Vist jõudnud teha ühtegi. ülesvõtet,» ütles Kamov. «Teadusele oleks see 
olnud suureks kaotuseks. Mäletate, te kahtlesite, kas teie osavõtt lennust teadusele mingit kasu 
toob. Ainuüksi tänane päev on tele viibimise tähelaeval täielikult õigustanud.» 

Peaaegu saatuslikuks kujunenud kohtumine toimus kell kakskümmend üks ja viisteist 
minutit. Kavatsesin parajasti kajutisse puhkama minna kui ootamatult hakkas töötama 
raadioprožektori automaatseadeldis. Tähelaeva täitis katkehdlik kellahelin ja tahtmatult 
tõmbus süda kokku teadmisest, et äkki tekl-J.nud tundmatu hädaoht ott õige lähedal. 

Teekonna algusest Peale ei olnud meie sõidukis veel kordagi kuulda ähyardavat signaali. 

Kamov tuiskas mmust mööda ja sööstis puldi juurde. 

Ma ei järgnenud talle, vaid jäin sinnasamasse, kus häire mind tabas. Paitšadze kes viibis sel 
momendil akna juures, ta.rdus .paigale-ga pööranud pilku komandörilt. Seisin pingelises 
ootuses valmis täitma käsklust, milline see ka poleks. i 

Kuid mingit käsklust ei järgnenud. 

Laev võpatas ootamatult ja mind paisati suure jõuga vastu seina. Kostis kõrvulukustav 
mürin. Hetkeks vilksatas läbi pea mõte katastroofist kuid kohe taipasin, mis juhtus. Kamov 
lülitas hoiatamata sisse ühe mootori. Esmakordselt kuulsin selle töötamist ilma kiivrita. 
Õnneks ei kestnud kohutav mürin kauem !kui viis sekundit. Uuesti saabus vaikus, ja äkiline 
raskustunne oli kadunud. Pea pööritas ja kõrvus kumises. Nägin puldi juures Kamovi 
mõtlikku, tõsist, kuid rahulikku nägu ja taipasin, et tundmatu hädaoht on möödas. 

«Vasakpoolsete akende juurde!» hüüdis Sergei Aleksandrovitš. «Melnikov, asuge filmima!» 
ja ise surus ennast periskoobi ligi. 

Sööstsin laeva vasakpoolse seina külge monteeritud filmikaamera juurde. ja välkkiirelt, veel 
mitte midagi taibates, avasin objektiivi ning lülitasin lindi jooksma. 

Haarasin siis palavikulise kiiruga kantava kaamera ja avasin «oma» akna. 

Kõik oli nagu tavaliselt. 

Kuid eespool laeva parda kõrval hakkas nähtavale ilmuma mingisuguse hiiglasliku eseme 
eredalt valgustatud sakiline serv. Eseme mõõtmed suurenesid silmanähtavalt ja ta näis hirmsa 
kiirusega otse meie peale kihutavat. 

Nägin fantastdisi, teravalt etteulatuvate osadega kaljusid, sügavaid musti lõhesid - kolossaalset 
päikesekiirtes helendavat mäge, mis oli võimeline temale julgelt vastu kihutavat väikest 
tähelaeva puruks litsuma. 

Üks hetk - ja vormitu kamakas oli sõiduki akende kohal, varjates kogu silmapiiri. Ta oli 
väga lähedal ja näis, nagu tarvitseks vaid käsi välja sirutada, et puudutada tema helehalli pinda, 
millel välgukiirusel liikus meie tähelaeva vari, kerkides kaljudele, ja vajudes sügavatesse 
mäelõhedesse: 

Nähtavale tuli ebaühtlane murdunud serv ja seejäreloleks nagu kogu see hiiglaslik mass 
meie taga maailmaruumis ära sulanud. Nähtus kadus arusaamatu kiirusega. Universumi 
tähtedest ülekülvatud sügavus säras taas rahulikult. Ääretu tühjus ümbritses jälle meie 
kosmoselaeva..ja tundus, nagu poleks üldse olnudki koletut möödakihuvavat mürakat, mis 
oleks võinud meie kosmoselennule peaaegu lõpu teha. 

See kõik ei kestnud üle kahekümne sekundi. 
Olles hämmastunud ja pisut võib-olla isegi ehmunud, lakkasin filmikaamera vänta pööramast 
ning lülitasin automaadi välja. Polnud enam midagi pildistada. 
Kamov ohkas sügavalt. Ta oli väga kahvatu. Võttis taskurätiku ja pühkis väsinud liigutusega 
laupa. 
«Mis see oli?» küsisin Arsen Georgijevitšilt tasasel häälel. . 
«Asteroid,» vastas Paitšadze. «Üks, kääbusplaneetidest, mis on Maa astronoomidele seni veel 
tundmatu.» 
«Nägime teda esimestena ja ... nii lähedalt,» ütles Belopolski. «Säärase kohtumise tõenäosus 
oli üks miljonite vastu,» ütles Kamov. «Ma ei andesta endale iialgi seda 

15 
enesekindlat väidet, nagu ei saaks sellist kokkupõrget üldse toimuda.» 

«Teete endale asjatult etteheiteid, Sergei Aleksandrovitš,» ütlesPaitšadze. «Asteroididega 
kokkupõrkamise oht on reaalne ainult teisel pool Marsiorbiiti. Seal on nende peamine vöönd. 
Maa orbiidi läheduses esineb neid harva. See, mis toimus praegu, on täiesti erandlik ja 
haruldane juhus.» 

«Kuid see harukordne juhus oleks võinud maksta teie elu,» ütles Kamov. A 

«Teie oma samuti,» lausus BelopolsId. «Kaasaegne tehnika ei ole veel võimeline taolist 
kokkupõrget ära hoidma. Kui see oleks siiski toimunud, poleks olnud põhjust kedagi 
süüdistada.» 

Kamov vaikis mõne hetke. 

«Teil on muidugi õigus,» lausus ta. «Süüdistan ennast vaid selles, et eitasin kokkupõrke 
võimalust. See on kasulik õppetund, ja: mitte ainult meile, vaid kõigile kosmosesõitjaile 
tulevikus. Kes oli juhtimispuldi juures valves?» 

«Mina,» vastas Belopolski. 

«Jätkake valvet!» 2 
Nende sõnadega lahkus Kamov observatooriumist.. Kui uks kosmoselaeva kom.andöri järel 
sulgus, pöördus Paitšadze minu poole: «Kavatsesite vist ptihkama heita? Lähme koos. 
Tänaseks aitab. Midagi huvitavamat enam nagunii juhtuda ei saa.» 

Läksime kajutisse ja seadsime end mugavalt võrkudesse, mis asetsesid mõlemal pool 
ümarikku akent. 

. «Mõtlen kogu aeg Konstantin Jevgenjevitši lausele,» ütlesin ma. «Mäletate, ta kõneles, ,et 
kaasaegne tehnika ei ole võimeline säärast kokkupõrget ära hoidma. Aga kas pole võimalik 
ühendada raadioprožektorit mingisuguse automaatseadeldisega, mis hädaohu puhul muudaks 


kosmoselaeva lennusuunda; varustada sõidukit automaatse piloodiga?» 

«Sellist seadeldist ei ole,» vastas Paitšadze. «Seda, mis on rakendatav tavalise lennuki 
juures ei saa teostada kosmoselennu puhul. Ärge unustage: meie lendame inertsi mõjul. 
Mootorid ei tööta. Lennusuuna muutmiseks tuleb nad sisse lülitada. Eelnevalt välja arvestada, 

kas silmapiirile ilmunud taevakehaga toimub kokkupõrge või mitte, ja otsustada, millisesse 
suunda kosmoselaev juhtida, - seda ei suuda ükski automaat. Vähemalt esialgu veel mitte,» 
lisas ta juurde. «Tulevikus leiutatakse niisugune aparaat kindlasti.» 

«Selle üle ma ei mõelnud. Jääb vaid rõõmustada, et juhus meile soodne oli.» 

«Või juhus!» kordas Paitšadze. «Meie komandöril on täpne silm ja kindel käsi. Kohtumise 
momendil silmitsesin üht objekti just meie ees, ja kui ilmus see väikeplaneet, nägin teda kohe, 
kui häire algas. Ta asus meie lennusuunast paremal ja kõrgemal. Kokkupõrge tundus 
möödapääsmatuna. Tema lennujoon ristus meie laeva liikumisteega. Iga teine Kamovi asemel 
oleks püüdnud laeva suunda muuta, kuid Sergei ainult pidurdas, parajasti niipalju, et lasta 
planeedil otse sõiduki nina eest mööduda. Selliseks manööverdamiseks on tarvis eksimatut 
silma ja külma verd. Arvestage veel seda, et järelemõtlemiseks polnud tal sekunditki aega.» 

Arsen Georgijevitš kõneles väliselt rahulikult, kuid padn tähele, et ta nimetas Kamovit 
eesnimepidi. Seda juhtus ainult siis, kui Paitšadze oli väga erutatud. 

«Kui lähedalt planeet meist möödus?» «Mitte kaugemalt kui kuussada meetrit.» 

Alles nüüd taipasin hädaohu suurust, millest meie tähelaev oli pääsenud. Tähendasin, et nii 
väikese vahemaa juures oleks planeet võinlld meid enda külge tõmmata. 

«Tähelaeva suurekiiruse tõttu ei suutnud see tibatilluke päikesesüsteemi osake meile mingit 
mõju avaldada,» seletas Paitšadze. «Kosmoselaev ei kaldunud millimeetri võrragi oma teelt 
kõrvale. Isegi Kuu-suurune taevakeha ei avalda nimetamisväärset mõju tähelaevale, mis liigub 
kakskümmend kaheksa kilomeetrit sekundis. Säärane kübemeke ammugi mitte.» 

«Tore kübemeke!» ütlesin, meenutades hiiglaslikku kamakat. 

Paitšadze hakkas naerma. 

«Astronoomjas peetakse Maad väikeseks planeediks,» ütles ta. «Asteroid, mille läbimõõt ei 
ole üle kolmekümne kilomeetri, on päris kübemeke. Kuid nii väike 

kui see planeedike ka oli, mind paneb imestama, et teda pole veel avastatud. Selle orbiit asub 
Maa orbiidi lähedal.» 

«Ega tal nime küljes olnud,» naljatasin. «Võib-olla on ta üks neist, mida Maa peal juba 
tuntakse.» 

Taipasin oma sõnade mõtet alles siis, kui nägin Paitšadzet kulmu kortsutavat, kuid olijuba 
hilja. Sõnad olid suust välja lipsanud. 

«Vabandage, Arsen 'Georgijevitš!» kiirustasin ütlema.. 

«Tegin ainult nalja. Tunnistan, et see oli halb nali.» 

«Asteroidide vöönd asub Marsi ja Jupiteri orbiitide vahel,» seletas ta, nagu poleks minu 
sõnu üldse kuulnudki. «Ar;'atakse, et sealoli kunagi suur planeet, mis teadmata põhjustel 
tükkideks lepdas. Väikeplaneedid on suure osad. Täna me nägime üht sellist planeeti lähedalt 
ja võisime veenduda, et tegemist oli killuga,. aga mitte iseseisvalt tekkinud taevakehaga - 
viimasel juhuloleks ta olnud kerakujuline. Teooria, et asteroidid kujutavad endast suure 
planeedi kilde, leidis kinnitust. See on tänase kohtumise tähtsamaid tulemusi. Nagu juba 
ütlesin, asub asteroidide vöönd Marsi ja Jupiteri vahel, kuid leidub ka asteroide, mis on sellest 
piirkonnast väljas. Praegu on teada kolme tuhande viie saja kahekümne väikeplaneedi orbiidid. 
Ekspeditsiooni ettevalmistamisel arvestati. võimalust mõnega ileist kohtuda. Arvutati välja iga 
meile tuntud» (ta rõhutas: seda sõna) «asteroidi asukoht, mille orbiiti tähelaev võis läbida. Me 


ei pidanud aga Ühegagi neist kohtuma. Sellest järeldub, et nähtud kild on väikeplaneet, mida 
Maa peal seni veel ei tunta.» 
Ta vaatas kõõrdi minu poole ja' naeratas siis oma tavalist sõbralikku naeratust. 
«Astronoomia on täppisteadus,» ütles ,ta. «Head ööd. Boriss Nikolajevitš!» 

MARSIL 


27. detsembril 19... aastal. 


Marss... 

Kui kaugena ja kättesaamatuna näis ta sealt, Maa pealt! 

J a ometi oleme nüüd Marsi!. 

Marss! ... 

Lõpmatult tahaks korrata seda- sõna! 

Väljas, laeva akende taga, on saabunud öö. Meile on see kuue kuu kohta esimene öö! 1 
Päikest pole enam näha. Ta vajus silmapiiri taha looja just nagu Maa pealgi. 
Päikeseloojang. . .. 

Muidu nii tavaline ja tuttav11linähtus tundus nüüd meile mingi erakordse ja salapärase 
ilmutusena. «Maisest» väiksem ja külmem Päike heitis oma viimaseid kiiri liikumatule 
tähelaevale' ja kadus...1: Tumedas. taevas särasid tähed nagu laialipillatud kalliskivid, kuid siin 
ei moodustanud nad enam tähtkujusid, mis juba varasest lapsepõlvest olid nii tuttavad...o 
Liivakõrb, sinkjashallide taimede tihnikud ja liikumatu järvepind, mille kaldale :r:neie sõiduk 
laskus, kadusid, hämarusseo m 
Homme koidikul väljume tähelaevast. 

Alles homme!... 

Kamov käskis meid korralikult välja puhata. 

Arsen Georgijevitš magab akna ja ukse vahele riputatud võrkkiiges. Mina istun oma sängil. 

Und ei ole! Erutatud närve tuleks millegagi rahustada. . .päevik on selleks' otstarbeks vana hea 

äraproovitud 

vahend. 

Panen kirja, kuidas me Marsile saabusime. 

Meie suurepärane tähelaev jõudis maailmaruumis ettenähtud punkti täpselt õigel ajal. 

Marsile lähenedes nägime teda heledas päikesevalguses peaaegu otse ees ja päev-päevalt 
muutus ta pidevalt ikka suuremaks ja suuremaks. Kui Marss Maalt vaadatuna paistis 
punakasoranžina, siis nüüd oli ta värvus läbi laeva akende kollakasoranž. 

Algul pidasin selle nähtuse põhjuseks meie laeva liikumise kiirust, kuid Paitšadze selgitas 
mulle, et sellest kiirusest ei piisa valguselainete märgatavaks lühenemiseks, isegi mitte antud 
juhul, mil nad meile otse vastu liiguvad. 

«Et punane värvus näiks kollasena,» seletas ta, «peaks laeva kiirus olema viissada kõrda 
suurem. Sel juhul punased valguslained lühenevad ja muutuvad kollaste valguslainete 
pikkuseks, tekitades nägemisorganite kaudu ka vastava taju. Seegi on võimalik ainult üksiku 
spektraaljoone puhul, kuid Marss -annab ju pideva spektri. » 

«Aga miks ta värvus siis sedaviisi muutus?» 
«Seda küsimust püüan minagi lahendada. Tõenäoliselt seepärast, et väljaspool kosmoselaeva 
puudub atmosfäär. Kui leian sellele nähtusele seletuse, küllap siis selgitan ka teile.» 

Viibisime kahekesi observatooriumis, Kamov ja Belopolski puhkasid. 

Jälgisin üksisilmi planeeti, milleloli juba päris selge piiriline väikese ketta kuju. 

Tibatilluke kerake lähenes, nagu mulle näis, silma.,. . nähtavalt. Mis meid seal, meie pika 
teekonna sihtpunktis, küll ees ootab?.. 


«Kas teie arvates on Marsil mõistusega olendeid?» küsisin Paitšadzelt. 

«Sellisele küsimusele võib vastata vaid üht: teadus ei tegele ebamääraste oletustega. Senini 
pole küll mingeid tähelepanekuid, mis viitaksid seal mõistusega olendi olemasolule.» 

«Aga kuidas on lugu kanalitega?» Ta kehitas õlgu. 

«Shiaparelli, kes avastas Marsil peenikesed sirged jooned, nimetas neid kanaliteks. Itaalia 
keeles tähendab kanal veejuhet, mis ei pea tingimata olema kunstlikult tehtud. Siit tulenebki 
arusaamatus. Maa pealt on nähtavad peenikesed sirged jooned, neid on võimalik pildistada. 
Pole aga mingit alust pidada, neid jooni teadliku 

tegevuse tulemuseks. Nüüd, kus viibime Marsile nii lähedal, ei näe ma neid kanaleid üldse.» 
«Kuidas nii?» 

«Väga lihtsalt. Algulolid nad tähelaeva teleskoobis nähtavad järjest selgemalt ja 
kindlapiirilisemalt. Mida enam aga Marsile lähenesime, seda ähmasemaks muutusid 
peenikesed jooned ja hakkasid aegamööda hajuma, kadudes hiljem täielikult.» 

«Tuleb välja, et need «kanalid» on vaid silmapete?» «Süüdi on pigem kaugus kui silm. 
Sellisel optilisel pettel peab aga olema ka oma kindel põhjus. Schiaparelli ja Lowelli vastased 
arvasid, et kanalid on vaid kaugusest tingitud silmapete. Võimalik, et neil ,oli õigus. » 

Mulle näis, et Arsen Georgijevitšile on see teema ebameeldiv, ja ma viisin jutu mujale. 
Võib-olla laheneb küsimus siis, kui saabume Marsile. 

Laskumine toimus täpselt samuti nagu laskumine Veenusele. Puudusid vaid pilved, mis 
tookord varjasid meie eest planeedi pinda. Marsi atmosfäär oli puhas ja läbipaistev. . 

Samuti kui sada neli päeva tagasi, lülitati mootorid sisse pidurduseks. Ekipaaž oli omal 
kohal: Paitšadze ja Belopolski mõõteriistade juures, mina aga akna all ja Kamov puldi taga. 

Marss suurenes kiiresti ja näis, nagu läheneks ta suure hooga meie sõidukile. Planeet kaotas 
järk-järgult oma keraja kuju ja muutus kumeraks nagu kummuli pööratud liiiglatass. Mida 
ligemale jõudsime, seda rohkem koo-dusid selle «tassi» serva d tahapoole ja venisid ikka 
laiemaks. Kui laevoli. umbes tuhande kilomeetri kõrgusel, jäid need servad kauguses horisondi 
taha. 

Lendasime lõputu lagendiku. kohal. Polnud märgata ühtegi kõrgendikku. Kõikjal vaid 
harvade tumedate laikudega ühetasane kollakaspruun pinnas. 

«Kõrb!» ütles Kamov. i 
Tundsin ebameeldivat pettumust. 


ISehiaparelli, Giovanni - 1835-1910 elanud itaalia täheteadlane. 


I Low el1, Percival' - 1855-1916 elanud ameerikla täheteadlane. 

Miks? ... Mida lootsin siis näha?.. 
Kaasaegse teaduse saavutused ei 'jätnud ruumi illusioonidele. Teadsin seda. .. Ja siiski olin 
sügavalt pettunud. 
Inimene on veider olevus! Maailma kõigis paigus tahaks ta näha omataolisi mõistusega 
olendeid. 

Elades läbi Veenuselt saadud pettumust, olin oma lootused pannud Marsile. Planeedi 
asustatus- näis mulle kaheldamatuna. Kujutlesin kõiki võimalikke olendeid Wellsi koletislikest 
ämblikest kuni Aleksei Tolstoi kõrgelt arenenud marsielanikeni -, kõiki elukaid, kellega 
arvukad fantastiliste romaanide autorid olid asustanud seda salapärast «punast planeeti». 

Ja nüüd siis lendab meie laiade väljasirutatud tiibadega tähelaev surnud, nukra kõrbe kohal. 


Milline kontrast Veenusele! 
«Seal, «Maa õel», möllavad kõrged ookeanilained. 


Äikesepilved kallavad alla võimsaid vihmavalinguido Pimestavad välgud lõhestavad taevast. 
Hiiglaslikud metsad, kõrged mäed ja elu. .. elu, mis praegu veel teadvuseta ja pime, kuid oma 
noore jõuga murrab teed tulevikku. Siin aga?.. 

Kosmoselaev laskus kilomeetri kõrgusele ja binokliga võis jälgida maastiku üksikasju. Liiv, 
ainult liiv. . . ja harva mingisuguste taimede sinkjashallid laigud. 

Lendasime kuuesajakilomeetrise tunnikiirusega. planeedi pöörlemisele vastupidises suunas, 
seega läände. Maastiku iseloom hakkas kord-korralt muutuma. Sagenesid ja laienesid 
taimkattelaigud. Marsi pind alanes vähehaaval, nii et peagi olime ta kohal kolme kilomeetri 
kõrgusel. 

Liivakõrb kadus ja meie all laius tundmatute taimede tihe vaip. Ei ühtki puud ega suuremat 
põõsast. 

Äkki läikis väike järveke. Seejärel nägime järviüha sagedamini. Kas tõesti läheneme mõnele 
merele?.. 

Oh ei! Kahetunnilise lennu järel hakkas maastik uuesti tõusma ja jällegi tuli nähtavale juba 
tuttav 

liivakõrb. 

«Sergei Aleksandrovitš!» ütles Belopolski. «Minu arvates tuleks meil tagasi pöörata ja 
laskuda mõne järve lähedusse.» 

«Vaatame, mis edasi tuleb. Oleme näinud ainult tähtsusetult väikest osa siinsest maastikust. 
Selliseid nõgusid peaksime veelgi kohtama.» 

Meie kapteni sõnad õigustasid end alles nelja tunni pärast. Kogu selleaja vältel nägime ikka 
üht ja sama pilti - lõputu igav kõrb! Nähtavasti pole Marsil üldse mägesid ega isegi künkaid. 
Rohkem kui tuhandekilomeetrise läbimõõduga nõol, mida nägime, oli niivõrd väike sügavus, 
et see sugugi ei muutnud üldmuljet tasasepinnalisest planeedist, mis on sile nagu piljardimuna. 
Võimalik, et Marsil oli kunagi kauges minevikus ka mägesid, aga tuulte - ja võib-olla ka 
vihmade väsimatu töö on need juba ammugi murendanud ja ümbrusega tasandanud, nii et 
käesoleval ajal pole jäänud kunagistest kõrgendikest vähimatki jälge. 

Päike laskus aeglaselt silmapiirile. Varsti saabub öö. 

Meie esimene öö üle kuue kuu. Öö võõral planeedil... 

Võõral? ... Kellele ta siis kuulub?.. 

Me ei märganud vähimatki elumärki. Aga ehk kuskil seal all «maa» peal, kus kasvavad 
tundmatud taimed, kulgeb meie silmade eest varjatuna Marsi asukate salapärane elu. 

See selgub siis, kui oleme Marsi pinnal. 

«Peame laskurmna enne öö saabumist,» ütles Kamov. 

Pärast seitset tundi lendamist ilmusid uuesti lähedase madaliku .tunnused. Ikka enam ja enam 
hakkas kõrbe kollakaspruunil taustal paistma taimkattega oaase. Edasi maastik alanes ja 
nähtavale tuli järv. 

Päike oli vajunud silmapiiril üsna madalale, kui Kamov otsustas alustada laskumist. 

Lennukiirus vähenes. Tähelaev tegi. laskumiseks väljavalitud lagendiku kohal suuri ringe ja 
vähendas seejuures kõrgust. Mootorite müra muutus ikka vaiksemaks. Oli tunda sõiduki 
võppumist. 

Saabus lennu kõige otsustavam ja ohtlikum hetk. Kümneid tonne kaaluv tähelaev püsis 
sellise väikese lennukiiruse juures vaevu õhus, sest Marsi atmosfäär on ju hõre. Meid varitses 
allakukkumise oht. 

Kamov ei pööranud hetkekski silmi periskoobilt. Ta kästises kindlalt juhtimispuldil asuvaid 
kange ja nuppe. 

Olime vaid viiekümne meetri kõrguseL 


Ootamatult kasvas tähelaeva kiirus. Planeedi külgetõmbejõud ületas lendamise inertsi. 
Väljasirutatud tiibadel planeerides laskus laev sujuvalt allapoole. Mootorid jäid seisma. 
Kuuldus kriginat. 

Akende taga tõusid üles tolmupilved ja tähelaev, mis oli läbinud üle neljasaja neljakümne 
miljoni kilomeetri planeetidevahelist ruumi, seisatus.. 

Olime saavutanud eesmärgi: viibisime Marsil! .. . Meid vallanud rõõmupuhangul polnud piire, 
kaelustasime üksteist tugevasti. 

«Sergei Aleksandrovitš,» küsis Paitšadze, «millal kavatsete tähelaevast väljuda?» 

«Mitte enne hommikut,» vastas Kamov. 
«Huvitav, millisel laiuskraadil me asume?» 

«Umbes ekvaatoril.» 

Tähendab öö kestab tervelt kaksteist tundi. Ehkki nii pikk ooteaeg tundus talumatuna, ei 
mõelnud meist keegi hakata komandöriga tema korralduse üle vaidlema. Kõik mõistsid, et teda 
juhibvastutus nii meie kui ka kogu ekspeditsiooni saatuse eest. Kes teab, mis meid võõras 
ümbruses väljaspool tähelaeva ootab. Võib- olla roomavad madalate taimede all mingisugused 
suured sisalikud või. mõned teised meie planeedil tundmatud roomajad. Oleks kergemeelsus 
väljuda laevast, kui öö on nii pime ja täis ohte. 

Pimedus aga saabuski juba. Öö järgnes päevale kiirelt, nii nagu meil troopikaski. 

«Tõend selle kohta, et tõepoolest, asume ekvaatori läheduses,» ütles Paitšadze. 

Kamov arvas, et kõige õigem on meil praegu oma kajutitesse laiali minna ja end hommikuks 
välja puhata. 

«Homme ootab meid ees raske töö. Ehkki raskusjõud Marsil on suhteliselt väiksem kui 
Maal ja seega füüsiline pingutus osutub mõnevõrra kergemaks, tuleb siiski arvestada, et oleme 
jõudnud juba kehalisest tööst võõrduda,» seletas ta. 


Järgnesin Paitšadzele meie kajutisse. Liigutused olid kerged ja kogu kehas tundus - mingit 
erakordset jõudu. Selle illusiooni põhjuseks oli Marsi nõrk külgetõmbejõud. Liikumine laeva 
ühest ruumist teise. muutus väga ebamugavaks. Vahekäigud ja väikesed ümarikud luuk-uksed 
pbinud kohandatud «kaalulisteks» tingimusteks. 

Kajutis seisis vaid kapp meie suhtes loomulikus, «maapealses» asendis. Vaadates jalgadega 
külgseinale kinnitatud lauda, tundus võimatuna, et olin selle ääres alles hiljuti täiesti mugavalt 
istunud. Meie võrkkoikud, milles seni oli nii mõnus ja pehme magada, 
ripnesid nüüd kuidagi raskeina, kohmakaina ja tarbetuina mõlemal pool akent ülevalt alla. 
Uuteks magamisasemeteks oli kajutisse üles riputatud kaks võrkkiike, kuhu puhkama heitmine 
polnudki algul nii lihtne - saime seejuures teineteise kulul päris tublisti nalja. 

Arsen Georgijevitš seadis end võimalikult mugavasse asendisse, keeldus igasugusest 
jutuajamisest ja sulges otsekohe silmad. 

Praegu magab ta juba sügavasti, mina aga lõpetan kohe oma märkmed. Need on küll 
lühikesed, kuid kõik oluline on kirja pandud. 

Homme hakkame tööga pihta. Töökavad koostati juba Maal, ja nimelt kolmes variandis, 
sõltuvalt sellest, mida me planeedilleiame. Kardan, et lühendamisele tuleb isegi kõige viimane 
variant, mis on tehtud arvestusega juhuks, kui Marss täiesti asustamatuks osutub. Selle järgi 
otsustades, mida me sõiduki akendest nägime, on kogu planeet üksainus suur kõrb. Näi- 
distaimede kogumine ei võta kuigi palju aega. Homne päev kulub ettevalmistusteks, - seejärel 
aga teeme ümbrusega tutvumiseks mitmes suunas ekskursioone kuni saja kilomeetri 
kaugusele. Esimese uurimisreisi teevad Kamov ja Paitšadze, järgmise - Belopolski ja mina. 
Niisugune järjestus on tingitud sellest, et lennuklsse peab alati jääma kas Kamov või 
Belopolski, samuti üks meie astronoomidest, juhuks kui ekskursioonil olijad peaksid mingil 
põhjusel hukkuma. Tähelaev peab igal juhul Maale tagasi pöörduma. 


1 Ööpäev Marsi! on ainult kolmkümmend seitse ja pool minutit pikem kui Maal. 6 

See on meie kohus teaduse ees! 

Kaks kolmandikku meie teekonnast on möödunud õnnelikult, loodan, et ka see viimane 
kolmandik läheb niisama hästi! 


ÖÖPIMEDUSES 


10. juulil 19.. aastal seisis Charles Hapgoodi tähe 
laev stardivalmis suure lagendiku keskele ehitatud stardiplatsil. Selle koha oli Charles 
Hapgood isiklikult raketodroomiks välja valinud. 

Viimastel päevadel enne starti tõstis ameerika ajakirjandus tohutut kära lennust Marsile. 
Hapgood pääses Vaevu lugematu hulga korrespondentide rünnakute eest. 

Bason oma arvukais lennule, pühendatud artikleis ülistas-Hapgoodi taevani ja auahne 
konstruktor tundis seepärast ajakirjaniku vastu suurt' sümpaatiat. Ta naeris endamisi Ralphi, 
kes oma võhiklust häbenemata toppis lugejaile pähe nii tobedaid. väljamõeldisi astronautikast, 
et Hapgood hämmeldunult õlgu kehitas ja imestas, kuidas ajalehtede toimetajad kogu seda 
pahna. lasksid avaldada. 

«Meie lend on praegu moes,» vastas Bason inseneri pilgetele. «Miks te ise midagi ei kirjuta 
? Publik tahab ju ometi planeetidevahelistest lendudest midagi lugeda. » 

«Mul pole selleks aega,» vastas Hapgood. 
Tema mõtted tegelesid ainult. reisiettevalmistamisega. Mida lähemale määratud päev jõudis, 
seda enam haaras teda puhtsportlik «stardieelne palavik». . 

10. juuli varahommikust peale piiras lagendikku tihe inimmüür. Siinne ümbrus oli hõredasti 
asustatud ja rõhuva enamiku rahvahulgast moodustasid need, kes paljudest linnadest olid 
saabunud tähelaeva starti jälgima. Uudishimulikke oli tulnud isegi New Yorgist ja 
Washingtonist. Paljudel patriootlikult häälestatud' pealtvaatajatel lehvisid käes Ameerika 
lipud. Politsei valvas korra järele ega lasknud uudishimulikke tähelaevale liiga lähedale. 

Start pidi toimuma kell kaheksa hommikul. Basoni poolt nimelt selleks kohalekutsutud spordi 
juhid kontrollisid viimast korda juhtimispuldil olevat, mõõteriistade pitsereid, ja jätnud 
mõlema tähelendu riga hüvasti, lahkusid tähelaevalt. 

Hapgood ja Bason jäidsõidukisse üksi. Mõlemal oli seljas kummist ülikond, sest äralennul 
kiirendusega viiskümmend meetrit sekundis tekkis viiekordne raskusjõu suurenemine, ja et 
organismi selle kahjulike toime eest kaitsta, tuli laskuda üleni vette. 

Hapgood sulges tihedalt välisuksed. Nad viibisid ühesainsas kitsas kajutis, mis oli täis 
tuubitud kast' -toiduainetega, balloone, vedelhapniku-reservuaare ja muud ekspeditsiooni 
varustust. Vaba ruumi peaaegl polnudki. Hapgood vaatas kella. 

«Heitke pikali!» ütles ta. 
Kõhklevalt tõstis Bason kummist maski näo juurde piiludes samal ajal hirmuga: pika 
alumiiniumist kasl poole, mis nii ebameeldivalt meenutas, puusärki. 

«Aga kui teiega peaks midagi juhtuma, kuidas ma siis sealt välja pääsen?» küsis ta. 

«Kui minuga midagi juhtub, siis pole teil tarviski sealt kastist välja pääseda. Kas pole 
ükskõik, kuida surra? Minuta hukkute niikuinii, sest te ei oska ju tähelaeva juhtida,» vastas 
Hapgood. 

Bason ohkas sügavasti ja. pani alistunult maski pähe. Püüdes kõigest jõust hirmu maha 


suruda, puges ta Hapgoodi abiga kasti. Nüüd kuulis ta, kuidas Hapgood õhuvoolikud ühendas 
ja kastikaane kinni kruvis, ja tundis siis, kuidas vesi tema «kirstu» täitis. 

Nii - ta on nüüd siia nagu sisse müüritud. Oma jõul ei pääse ta iialgi välja. Õhku jätkub 
neljakümneks minutiks, ja kui siis kasti ei avata, ootab teda parata matult lämbumine. 

Aga Hapgoodiga võib ju paljugi juhtuda. Võib juh tuda, et ta kaotab meelemärkuse või 
lihtsalt unustab oma kaaslase... 

Bason tegi endale mõttes ränki etteheiteid. Miks ta üldse sidus end selle lennuga? Tõsi, reis 
kosmosess tõotab talle suuri rahasid, kuid praegu loobuks ta neist 

rõõmuga, kui ainult pääseks sellest neetud raketist; sellest abitust olukorrast, kus ta elu on 
täiesti Hapgoodi võimuses. 

Aga võib-olla tahab see inimene teda möslesd hukata? Hiljem Maale tagasijõudmisel on tal 
ju nii lihtne leida mingisugune seletus kaaslase hukkumise kohta. Kes saab seda veel 
kontrollida ? Ja kosmoselennu au ning tulu langeb tervenisti ainult Hapgoodile. Kuidas ta küll 
varem sellele ei mõelnud? Loom.ulikult, just nii see toimubki! Miks Hapgood ei koputa kasti- 
kaanele, nagu varem oli kokku lepitud, et veenduda, kas kõik on korras? Tal tarvitseb ainult 
õhukraan sulgeda ja lõpp ongi käes... 

Hingamine muutubki juba raskemaks... 

Bason kuulis kolme selget koputust kastikaanele. . . Kokkulepitud koputus!... Jah, siiski tuleb 
õhku 

korralikult. .. Hingata on kerge... 

Koputamine kordus. Bason tõstis käe ja vastas omalt poolt kolme löögiga. 

Veendunud, et ta kaaslane tunneb end hästi, kontrollis Hapgood, kas kasti kaas on' tihedalt 
suletud; ja eemaldus. 

Aknast välja vaadates nägi ta suurel raketodroomil filmikaameratega ja fotoaparaatidega 
ringijookiiv:aid ajakirjanikke, kes püüdsid jääda tähelaevale võimalikult lähedale. Politsei oli 
ilmselt hädas ega suuiliud neid kuidagi solmaldada ohutusse tsooni, mis asus kilomeetri 
kaugusel. 

Hapgood vaatas kella ja kirus -endamisi. Stardini oli jäänud vähem kui kümme minutit. Kas 
need inimesed tõesti ei taipa, kui ohtlik on olla raketile nii lähedal? Mis siis ikka, süüdistagu 
ainult iseendid! Tähelaeva start nende pärast juba ei hiline! 

Kiirustades valmistus ta stardiks. Kontrollis veel kord õhuvoolikuid, mis suundusid veega 
täidetud kastidesse - ühes neist lamas juba Bason, teine seal kõrvaloli tema enda jaoks -, 
kontrollis juhtmestikku, mille kaudu toimus aatomi-reaktiivmootori käivitamine. Veendunud, 
et kõik on korras, pani ta pähe maski ja ühendas selle kummist ülikonnaga, tõmmates kinni 

tihendava hermeetilise kaeluse. Puges siis kasti ja. ühendas õhuvoolikud. -Sulgenud seestpoolt 
kastikaane, laskis vee sisse. 

Äralennuks oli kõik valmis. 
Läbi maski silmaavade nägi ta oma käekella helendavat numbrilauda. Aega oli jäänud kaks 
minutit. 

Hapgood oli täiesti rahulik. Ehkki t,a teadis hästi, et tema konstrueeritud tähelaev pole 
kimeeltki titiuslik, ei kartnud ta siiski stardiga seotud ohte. Ta lihtsalt ei tahtnud neile mõelda. 
Peaaši, et tema elu eesmä'llk oli saavutatud: ta asus vallutama planeetidevahelist ruumi. Kõik 
muu oli tähtsusetu. Katastroofi korral ei tahakski ta pääseda eluga. Kas võit või surm! Kol- 
mandat väljapääsu tema jaoks polnud. 

Veel üks minut... 
Talle meenus Kamov. Tema võistleja lendab praegu Maast kaugel ega teagi, et Hapgood 


sööstab talle järele ja et ameeriklaste tähelaev jõuab Marsile enne venelasi... 

Hapgoodi mõtted katkestas sekundiosuti liikumine. On aeg!... 

Kahjurõõmsalt mõtles ta ettevaatamatuile ajakirjanikele, kes hoiatustest hoolimata asuvad 
pensatsiooniliste ülesvõtete tagaajamise tuhinas kusagil tähelaeva vahetus läheduses, ning 
surus kindla käega lülitile. 


Aeg kulges kohutavalt aeglaselt. .. Päevad täis piinavat igavust, veetilkadena üksteisega 
sarnased, möödusid unise” üksluisusega. Kogu teekond aga kestab sada seitsekümmend päeva. 


Erakordne olukord, raskusjõu puudumine, raketi akende taga laiuva maailmaruumi 
suurejooneline vaa — tepilt - kõik see kaotas kiiresti oma uudsusevõlu. 
Teha polnud absoluutselt mitte midagi. 
Rakett lendas taevamehaanika vääramatute seaduste järgi ja. peab nad eesmärgile viima, kui ei 
juhtu ootamatut kokkupõrget mõne taevakehaga. Muuseas, Hapgood ei pidanud sellist 
kohtumist võimalikuks. 

Vahekord Ralph Basoniga .oli järsku ja parandamatult halvaks muutunud. Põhjuseks oli see, 
et ajakirja 

nik kaanis endale kogu aeg viskit sisse ja oli pidevalt purjus. 

Kaasavõetavate toiduainete küsimuse arutamisel oli Bason nõustunud Hapgoodiga, et 
vägijooke kaasa ei võeta, kuid juba teisellennupäeval ütles ta ootamatult: 

«Küll on tapvalt igav.! Kuulge, Charles, võtame õige kärakat!» 

««Mida te sellega mõtlete?» muutus Hapgood valvsaks. Ta ei suutnud mõista, kuidas sai 
Basonil olla kaasas .alkohoolseid jooke. Enne starti oli .ta isiklikult kogu tähelaeva laadungi 
hoolega üle vaadanud. 

«Kui ta salaja kaks-kolm pudelit kaasa tõi, siis pole sellest veel suuremat häda,» mõtles 
«Hapgood. 

Kuid asi oli palju halvem. 

Oma äärmiseks pahameeleks sai Hapgood teada, et .Bason oli varustajaga salaja kokku 
leppides laadinud tähelaeva reservuaari, mis vedelhapniku asemeloli täidetud viskiga. 

«Idioot!» karjus vihast meeletu Hapgood.. «Mida te hakkate teekon,na lõpul hingama? Kas 
oma neetud piiritust või?» Basoni tegu ähvardas kaasa tuua kõige rängemaid -tagajärgi. 
Sõidukil oli kaksteist reservuaari hapnikku. Neist ühe puudumine seadis kogu ekspeditsiooni 
ka tastroofi ohtu. 

«Ise ju rääkisite, et õhku jätkub meil küllaldaselt, isegi tagasipöördumiseni Maale! Milleks 
selline varu? Me täidame oma reservuaarid Marsil,» ütles Bason .rahulikult, pööramata oma 
kaaslase raevule mingit tähelepanu. 

«Millega me neid täidame?!» 
«Kuidas millega? Marsi õhuga loomulikult. Meil on ju ometi pump olemas!» 

Mõne silmapilgu vaatas Hapgood Basonile otsa, suutmata lausuda ühtegi sõna. 

«Kust te teate,» ütles ta lõpuks, «et Marsi õhk kõlbab hingamiseks? Kas te siis tõesti ei tea, 
et reservuaarid pole täidetud.. õhuga, vaid vedelhapnikuga? Meil pole mingeid võimalusi 
Marsi atmosfäärist hapnikku eraldada.» 


«Mis siis nüüd saab?» küsis Bason jahmunult. «Ma ei teadnud, et lugu on niisugune. 
Pöördume tagasi Maale. » 

«Ma ei saa tagasi pöörduda. Minu kui tähelaeva komandöri otsus on säärane: oma kuriteo 
eest maksate eluga. Kui hapnikku ei jätku, viskan teid raketist välja.» 

«Tuleb vähem hingata!» pomises heidutatud ajakirjanik. «Hakkame hapnikku kokku 
hoidma!» 


«Võite üldse mitte hingata,» vastas nüüd juba rahunev Hapgood. «Minusse see ei puutu!» 
Ta pööras Basonile selja ja vaatas kitsast aknastvälja. 

Sellest päevast alates hakkas ajakirjanik lakkamatult jooma. Purjus tähelendur kõlkus kitsas 
ruumis ringi, mürgitades õhku alkoholiaurude vänge haisuga. 

Hapgood mõtles algul kogu viskitagavara hävitada, kuid peale põhjalikumat kaalutlemist 
laskis Basonil nii palju juua, kui see vaid soovis. Ta otsustas, et kui hapniku puudujäägi oht 
muutub reaalseks, jätab ta oma kaaslase Marsile, sest vaevalt õnnestub tal täide viia oma 
ähvardust heita Bason tagasiteel tähelaevast välja. Ajakirjanik oli temast noorem ja tugevam. 
Nad hukkuksid sel juhul mõlemad. 

Teinud sellise otsuse, talus Hapgood kannatlikult Ralphi purjutamist. Ta tegi kindlaks, et 
reservuaaris: on vähemalt kakssada liitrit kanget viskit. Selle!st hulgast jätkub Basonile 
täielikult kogu viieks kuuks. Aga kui ta peaks pidevast joomisest surema, siis seda parem. See 
oleks isegi parim lahendus. Maale tagasijõudmisel kaebab Hapgood varustaja kohtusse 
hapniku alkoholiga ümbervahetamise pärast. 

Milline kuritegelik nõmedus! Parem oleks võinud ära vahetada kasti konserve. ,Sel 
juhuloleks neil tulnud vaid pisut nälgida, nüüd aga on Hapgood sunnitud oma kaaslase tapma. 
Ta hakkas siiski võimalikult harvemini ja säästlikumalt värskendama õhku sõidukis. 

Väike kogus hapnikku oli kaasa võetud lisavaruks ja Hapgood püüdis end petta mõttega, et see 
ehk päästab ta oma otsuse täideviimise vajadusest. Sügavas hingepõhjas aga teadis ta, et see 


lootus on petlik. 

Kui Marsini jäi lennata veel kümme päeva, nõudis Hapgood Basonilt kategooriliselt joomise 
lõpetamist. 

«Maandumine on ohtlik,» seletas ta. «Võib-olla tuleb teil mind selle juures abistada ja siis 
peate olema kaine.» 

Hapgoodi imestuseks täitis ajakirjanik selle käsu igasuguste vastuvaidlusteta. 

Kõhna, mullakarva, aukuvajunud -äoga ja ajamata habemega jättis ta . täiesti rauga mulje. 
Lakkamatu joomine, värske õhu ja vähimagi füüsilise töö puudumine olid ta jõu täielikult 
hävitanud. 

Hapgood ei tundnud end põrmugi paremini. Vaatamata sellele, et ta iga päev teatud kellaajal 
võimles, end 

korralikult raseeris ja rangelt kinni pidas toitlustamise režiimist, oli temagi jõud tugevasti 
kahanenud. Põhjuseks oli rahutu ja närviline uni. Basoni juuresolek, kes kainetel silmapilkudel 
süngelt vaikis ning jälgis vihkavate pilkudega iga tema liigutust, joobnult aga sõimas ja 
ähvardas, hävitas lõpuks ta närvid. 

Kartes, et joobnud kaaslane võiks märatsemishoogude ajal ta tappa, peitis Hapgood ära kõik 
esemed, mis mingil moel võiksid olla relvaks, samal ajal aga hoidis ise alati oma püstoli 
käepärast. Mitmel korral valdas teda tugev kiusatus Bason maha lasta ja sellega lõpetada 
alatine piinlemine, kuid tal ei jätkunud jõudu tõsta kätt kaitsetu inimese vastu. «Teen seda enne 
äralendu Marsilt,» otsustas ta. 

«Ärge arvake, et teil õnnestub mind tappa ja üksinda tagasi Maale pöörduda,» ütles talle 
kord Bason. «Kui ma pean hukkuma, siis hukkute ka teie koos minuga!» 

«Ärge rääkige rumalusi!» vastas Hapgood, otsustades kasutada kavalust. «Ma püüdsin 
hapnikku niipalju kui võimalik säästa ja loodan, et seda jätkub siiski meile mõlemale. » 

Talle näis, et Bason usub tema sõnu, kuid tegelikult polnud see siiski nii. Ajakirjanik sai 
olukorrast suurepäraselt aru ja teadis, et Hapgood teda petab. 

«Kui taoleks tahtnud mind tappa enne eesmärgile jõudmist,» mõtles Ralph, «siis võinuks ta 
seda teha kümneid kordi. Nähtavasti tahab ta minust lahti saada Marsil. Tähendab joomine 
tuleb maha jätta ja olla valmiskallaletungi tagasi lööma. Me kas pöördume! Maale tagasi koos, 
või ei pöördu meist kumbki. Ma. ei lase end ohvriks tuua!» 

Ta teadis, et Hapgoodil on püstol, kuid see asjaolu teda ei heidutanud. Basonil oli tunkede 
põuetaskusse peidetud väikene brauning, mille olemasolust Hapgoodil aimugi polnud. 

«Ta arvab, et olen relvata. Seda parem! Minu poolel on ootamatu kallaletungi eelis. Relvaga 
ähvardades sunnin teda Maale tagasi lendama, seon ta siis kinni ja nii jätangi kuni teekonna, 
lõpuni. Kui rakett jõuab Maa lähedusse, annan talle vabaduse, et ta saaks laskumist juhtida. 
Mulle siis veel kallale tungida pole tal 

enam mingit mõtet. Kui aga hapnikku ei peaks lõpuni jätkuma, siis hukkume paratamatult 
koos.» 

Nii mõtles Bason ja see oligi põhjuseks, miks ta tõepoolest viskist loobus. Viimaseid päevi 
enne Marsile jõudmist kasutas fa energiliselt oma normaalse seisundi taastamiseks. . 

Hapgood jälgis teda rahutusega. Ta nägi, et Basoni noor ja terve organism oma jõuvarud 
kiiresti taastas. «Kas ma tulen temaga toime?» mõtles ta. «Ralph on minust märksa tugevam. 
Kui ma teda esimese lasuga ei tapa, siis ,rebib ta mul kerge vaevaga relva käest.» 

Hapgood ei aimanudki, et ka Bason oli varustatud relvaga, ja seega oli tema plaan juba ette 
maäratud kokkuvarisemisele. Lootes oma püstolile, pidas ta end täielikult olukorra 
peremeheks. 


Saabus, lennu viimane päev. Rakett lähenes eesmärgile. Hapgood selgitas Basonile tema 
ülesandeid laskumisel. . 

«Kui pidurdamine lakkab, tuleb teil minu käskluse peale avada langevari.» 

«Hästi!» vastas Bason. «Kuidas te aga raketti pidurdate?» 

Selle küsimuse esitamisel närvitses ta ise tugevasti. Juba ammu oli teda häirinud mõte, et 
tuleb jällegi veega täidetud kasti pikali heita ja anda end täielikult Hapgoodi meelevalda. 
Bason ei kahelnud, et tema kaaslane seda olukorda kasutab ega lase teda enam 
alumiiniumkirstust välja. Hapgood aga ei mõelnud sellele Üldse. 

«Kuna meil on ainult Üks mootor, siis ei saa me selle abil pidurdada. Peame raketti 
pidurdama hõõrdumise abil Marsi atmosfääris. Kui minu arvestused on õiged - selles ma aga ei 
kahtle -, siis vältab pidurdamine kaksteist tundi ja nõuab mult väga suurt pingutust.» 

Bason hingas kergendatult. Kõige hirmsam oht oli möödas, edaspidiseid ei kartnud ta enam 
nii väga, olles veendunud, et avalikus võitluses on nende väljavaated võrdsed. 

28. detsembril täpselt kell kaks, nagu Hapgood 'oli välja arvestanud, lendas rakett Marsist 
mööda, riiva 

tes kergelt selle atmosfääri. Teinud poolringi, möödus ta uuesti planeedist, kuid nüüd juba 
teisest küljest. Hapgood juhtis oma tähelaeva tugevasti väljavenitatud spiraali mööda ümber 
Marsi kord-korralt madalamale, tungides seejuures ikka tihedamatesse atmosfäärikihtidesse ja 
kasutades hõõrdumist raketi kosmilise kiiruse vähendamiseks. Viimastel ringidel ei väljunud 
rakett enam üldse Marsi atmosfäärist. Kui kiirus langes tuhandele kilomeetrile sekundis, 
otsustas Hapgood lendamise lõpetada. Raketi väliskesta kuumenemise tõttu oli temperatuur 
laeva sisemuses tõusnud viiekümne kraadini ja mõlemad kosmonaudid tundsid, et nad pole 
enam. võimelised sellist kuumust taluma. Kartes teadvuse kadumist, mis oleks põhjustanud 
nende mõlema hukkumise, suunas Hapgood lennuki viie kilomeetri kõrguselt otse planeedile. 
Ta tahtis maanduda enne loojangut, Päike aga oli sel momendil juba madalal horisondi kohal. 
«Langevari!» karjus ta Basonile. 
Saabus otsustav hetk. Kas peab langevari vastu? Hapgood tundis tugevat tõuget. Raketi kohal 
avanes 

hiiglaslik siidist langevari. Kiirus langes järsult. Langevari pidas siiski vastu. 

Higist märg, hambad kramplikult kokku surutud, püüdis Hapgood smlre pingutusega hoida 
tähelaeva vertikaalse languse eest, võttes appi kogu oma lennukunsti. 

Kui «maapinnani» oli jäänud vaid pool kilomeetrit, muutus ilm ootamatult pimedaks. Päike 
kadus silmapiiri taha ja öö kiirest saabumisest järeldas Hapgood, -etnad asuvad Marsi 
«troopikas». 

Tuli teostada pime ma andumine. Ähvardas oht sattuda mõnda järve, mille sügavusest 
Hapgoodil polnud loomulikult aimugi. Valikut aga ei olnud. Rakett langes kiiresti allapoole. .. 
Tugev tõuge. .. Kostis juhtimispuldil asuva mõõteriista purunemise heli ... Basoni 
hirmukarjatus. .. ja tähelaev jäi seisma. Nad olid Marsil. Hapgood vaatas instinktiivselt kella. 
Kolmteist ja kolmkümmend neli minutit. Ta pöördus Basoni poole. «Kirjutage!» Ütles ta: 
erutusest kähiseva häälega. 

«Washingtoni aja järgi kell kolmteist kolmkümmend neli kahekümne kaheksandal detsembril 
tuhande üheklsasaja ... aastal jõudis Ameerika tähelaev, mille konstruktoriks oli Charles 
Algernon Hapgood, tema juhtimisel Marsile.» 

«Ekipaažiga, mis koosnes ülalnimetatud Charles Hapgoodist ja ajalehe «New York Times» 
kirjasaatjast Ralph Basonist,» jätkas ajakirjanik. «See on alles pool võitu. Tuleb raketist 
väljuda ja puudutada jalaga planeedi pinda, et meie prioriteeti kinnitada. Vene tähelaev võib 
saabuda iga minut.» 


«Kui ta polegi juba saabunud,» pomises Hapgood, kuid nii, et Bason seda ei kuulnud. 

«Kiiremini, Charles!» 

Ajakirjanik haaras palavikulise kiirusega fotoaparaadi. . 

Hapgood teadis, mida ta tahtis teha. Nad võtsid võimalikult kiiresti juhtimispuldilt kella. 
Kell oli Maa peal erikomisjoni poolt kinni pitseeritud. Kella numbrilauda, mis peale tundide ja 
minutite näitas ka kuupäeva, tuli pildistada väljaspool tähelaeva, et tuua endaga kaasa 
vaieldamatu tõend raketi Marsile saabumise aja kohta. Ka fotoaparaat oli pitseeritud. 

Pannud pähe hapnikumaskid ja võtnud kaasa kella, fotoaparaadi ja võimsa 
magneesiumilambi, ronisid mõlemad läbi kitsa ava tähelaevast välja. 

Kui sisemine uks oli hermeetiliselt suletud, ütles Hapgood: «Väljuda raketist võõrale 
pinnale täielikus pimeduses pole kuigi mõistlik.». 

«Jääge kohale!» vastas Bason. «Ma väljun üksinda. Ma ei kavatse teie arguse tõttu kaotada 
kogu lennu loorbereid! » 

Haaratuna sportlikust hasardist, unustas ta sel hetkel täielikult, et neil on väga vähe 
võimalusi üldse veel kunagi ,Maale tagasi pöörduda. 

«Avage!» karjus ta käskivalt, nähes, et Hapgood kõhkleb. 


1 Lugeja pidagu meeles, et Washingtoni aeg erineb Moskva ajast seitsme tunni võrra. Kell 
13 Washingtonis vastab kella 20-le Moskvas. 

Lukud naksatasid. Külm õhk tungis kambrisse, jahutades otsekohe nende kuumenenud 
kehasid. Uks avanes pärani. 

Esimene, mis Hapgoodile silma hakkas, oli Suure Vankri tähtkuju madalal horisondi kohal. 
Läbi Marsi hõreda õhu ei säranud tähed «maise» eredusega. 

«Väljuge!» ütles Bason. «Öigluse seisukohalt on teil õigus esimesena astuda planeedi 
pinnale.» 

Tähelaevoli laskunud väikese järve liivasele kaldale. Uksest «maani» oli üle poolteise 
meetri. Tahtejõudu pingutades ja ebamäärast hirmu maha surudes hüppas Hapgood alla. Marsi 
nõrk külgetõmbejõud tegi hüppe kergeks ja sujuvaks, nagu oleks ta hüpanud toolilt 'põrandale. 
Bason ulatas talle. kella, lambi ja fotoaparaadi ning järgnes siis Hapgoodile. 

Mõne -meetri kaugusel mustendasid tundmatute taimede tihnikud. Ööpimeduses, mida 
valgustasid vaid tähed, näisid need tihnikud ähvardavalt süngeina, täis avastamata saladusi. 

«Tarvis on raketist eemalduda, et ta jääks ülesvõttele,» karjus Bason ja tema hääl kostis läbi 
hapnikumaski ja hõreda õhu hädise piuksumisena. 

Ümberringi valitses häirimatu vaikus. Külma, otsektii tardunud õhku ei liigutanud vähimgi 
tuuleiil. Eredalt, peaaegu vilkumat It särasid arvutud tähed, niisama külmad kui õhk. Madalal 
silmapiiri kohal paistis sinakat värvi suur täht. 

«Maa!» sosistas Hapgood. 

Nad eemaldusid raketist umbes kümne sammu kaugusele ja jäid seisma. Hapgood võttis kella 
käte vahele, Basonaga astus veel kaks sammu edasi, tõstis ühe käega magneesiumilambi 
kõrgele pea kohale ja teisega avas aparaadikatiku. 

Pimestav sähvatus valgustas lühikeseks silmapilguks tihedaid põõsaid, lagendikku, järve, 
liikumatut raketti selle kaldal ja Hapgoodi kuju, kell väljasirutatud käes. Nägu katva 
hapnikumaskiga näis ta mingisuguse fantastilise olevusena, selle võõra, tundmatu planeedi 

asukana. .. 

Sellisena tuli Basonil teda kuni oma elu lõpuni mäletada! 

A E 3 
Kiiresti lülitas Bason lambi järgmiseks sähvatuseks ja tõstis selle pea kohale. uue ülesvõtte 
tegemiseks, kui kuulis peenikest sisisevat vilet... 

Pikk tume keha vilksatas horisondi valgusviiru taustalotse tema kõrvalt möÖda. Basoni 
kõrvu kandus meeleheitlik karjatus. 
Tahtmatu liigutusega vajutas ta aparaadi avajale. Magneesiumi välkvalge sähvatus rebis 
pimedusest 

esile pildi, millest kogu tema keha silmapilkselt kattus kleepuva higiga. 

Kahe sammu kaugusel, seal, kus äsja oli seisnud Hapgood, sätendas mingisuguse pika, 
hiiglasuurt jämedat madu meenutava looma hõbedane nahk. 

Õudusest tardunud Bason nägi Charlesi jalgu välja ulatumas tema peale langenud tundmatu 
eluka kere alt. . 

Järgmisel hetkel lamp kustus. Saabunud pimedus, mis peale heledat. valgust näis veel palju 
süngemana, tekitas Basonis surmahirmu. Lasknud kuuldavale metsiku, läbilõikava karjatuse, 
viskas ta lambi käest ja tormas endale millestki aru andmata tähelaeva poole. Täielikus 
meeltesegaduses, unustades, et tal on taskus püstol, kargas ta ühe hüppega väljumiskambri 
avatud uksest sisse ja virutas selle enda järel kinni. 

Ta värises üle kogu keha ja tundis tugevat iiveldust. 

Jõuetuna ja võimetuna millelegi mõtlema lamas ta täielikus pimeduses kambri põrandal. Silme 
ees seisis lakkamatult pilt kaaslase hukkumisest: jäme karvane madu ja tema alt väljaulatuvad 
liikumatud jalad. 


Liikumatud. .. 
«Tähendab ta oli siis juba surnud,» tekkis esimene teadlik mõte. 

Iiveldus hakkas jätele andma. Vappumine jäi vähemaks. Bason tõusis istukile ja kimlatas. 
Ümberringi oli vaikne. Väljast ei kostnud ühtki heli. Ta kuulis vaid oma erutatud südame 
lööke.. 

«Võib-olla oleksin ma saanud teda päästa?» vilksatas arglik mõte. «Ei, ta oli juba surnud,» 
tõttas ta end rahustama. 

Ta tõusis püsti ja läitis valguse. Välisuks oli tihedalt suletud. Ta oli unustanud, et oli ju ise 
selle kinni virutanud, ja võpatas ootamatusest. Seejärel vabastas end hapnikumaskist ja läks 
raketi sisemusse. Äkki valdas teda talumatu, rammestav uni. Kohta valimata laskus Bason 
põrandale ja uinus silmapilkselt. 

Ta ei teadnud, kui kaua oli maganud, aga kui ta silmad avas, tungis kitsaste akende kaudu 
sisse päevavalgus. Ta tõusis istukile, haaras pea käte vahele ja püüdis mõelda. Hapgood on 
hukkunud. Ta viibib 


99 


temale kasutu raketiga üksipäini Marsit. Ees ootab paratamatult surm. Miski ei saa teda päästa. 
Ei miski peale. .. Aga kuidas võib loota, et Nõukogude tähelaev laskuks just siia? Planeet on ju 
hiiglasuur, Kamov võib oma tähelaeva maandada ükskõik missuguses kohas Marsi saja 
viiekiimne miljoni ruutkilomeetrisel pinnal. Puudub igasugune lootus... Kui kaua kestab tema 
agoonia? Temale üksinda jätkub õhku kolmeks kuuks: Kolmeks kuuks... talle meenus, 
kuidas nad sellesama õhu pärast olid pidanud plaani teineteist tappa. 

Kas on mõtet nii kaua venitada?.. 

Bason kobas brauningu järele, mida ta nii hoolikalt oli Hapgoodi eest peitnud. Kuul, mis 
oli määratud kaaslase jaoks,peab nüüd tabama teda ennast. Ta lähenes aknale. Kas hirmus 
marsielukas on veel seal? Basonil välgatas mõte, et nüüd oleks hea elukat pildistada. «See alles 
oleks sensatsiooniline ülesvõte,»mõtles ta ja samas naeratas tahtmatult. Kes seda ülesvõtet 
näeb! ... E 

Väljas oli päev. Päikesest valgustatud sinkjashallide taimede tihnik ja liivane väljak, millel 
tähelaev seisis, oli tühi ja elutamatu. Ta märkas mahavisatud lampi, mis vedeles liival. 
Hapgoodi keha polnud aga kusagil näha. 

Basoni pilk peatus äkki tumedal laigu!. Sellel kohal olid nad öösel seisnud. 

Ta nägi inimese jalga talle hästi tuttava saapaga ja siniste tunkepükste räbalaid. Samas vedeles 
muljutud kell. 

Bason sai aru, et laik - see on veri, aga tükike jalga on kõik, mis järele jäänud tema 
kaaslasest, kelle Marsi madu puruks kiskus. Värin läbis ta keha. Nõrkus jalgades sundis seinalt 
tuge otsima. 

Ei,. ära sellest neetud maailmast!... Teha lõpp... lõpp otsekohe! .. 

Ta surus käes külma terast .ja tõstis püstoli aeglaselt suu juurde. Äkki aga võpatas ta ja 
laskis käe langeda. 

Raketist vähem kui kolmesaja meetri kaugusel liikus mingisugune helkiv, kiiresti 
lähenevese. Päike säten- 

das nähtavasti tema metalsel pinnal. Taimed varjasid eseme kuju ja Bason ei saanud õieti aru, 
mis see on. Ta liibus vastu aknaklaasi ja jälgis silmadega mõistatuslikku eset, mis liikus otse 
raketi suunas. 

«Meenutab auto katust,» rääkis ta valjusti. Kuidas sattus aga auto Marsile? Kas tõesti on 
planeet asustatud ja tähelaevale lähenevad Marsi elanikud? Kas see on tõesti pääsemine, mis 


tuleb viimasel minutil? 

Basoni süda hakkas ootamatult tärganud lootusest kiiremini lööma. Kui Marsi elanikud said 
luua liiklusvahendi, mis meenutab «maist» autot, peab nende tehnika olema kõrgel 
arenemisastmel. 

«Aga võib-olla on see hoopis mõne marsieluka helkiv soomus? Kes teab, missugused 
olendid seda planeeti asustavad?» mõtles Bason. 

Helkiv ese lähenes suure kiirusega. Ta eesmärgiks oli ilmselt Ameerika tähelaev. 

Mõne hetke pärast veendus Bason, et tema ees pole loom, vaid inimese või temaga sarnase 
olevuse kätega valmistatud ese. Ta nägi selgesti, et salapärase auto katus oli kaetud helkiva 
valge lakiga. 

Raketile lähenesid mõistusega olevused. 

Möödusid veel mõned Basoni jaoks piinavad silmapilgud, ja taimede varsi enda alla 
muljudes väljus nende varjust too salapärane ese: liivasele väljakule jäi seisma väike, 
pimestavalt valge, roomikutega maastikuauto. Tema peegelsiledate akende taga paistsid 
inimesed. 

Inimene, kes istus masina rooli tgga, kummardus ettepoole ja Bason põrkas summutatud 
karjatusega tagasi. 

Ta tundis ära Paitšadze, kelle nägu oli talle ülesvõtete järgi hästi tuttav. 


HOMMIK 


Päikesesüsteemi planeetidest on tavalisele inimesele kahtlemata kõige tuttavam planeet, mis 
kannab antiikse sõjajumala nime - Marss. Oma sõjaka nime võlgneb planeet oranž-punakale, 
«verekarva» värvu- 

sele, mille poolest ta teravalt erineb teistest «rändavatest tähtedest» -planeetidest. 

Muinas-kveeka mütoloogias on sõjajumal Marsil teistsugune nimi - Ares. Seepärast 
nimetatakse teadust, mis uurib Marsi pinda, areograafiaks. See teadus tekkis pärast seda, kui 
silmapaistev hollandi astronoom Christiaan Huygens, vaadeldes aastal 1659 Marssi, avastas 
esimesena planeedi pinnal tumedate laikude ähmaseid piirjooni. 

Ükski taevakeha pole esile kutsunud nii palju vaidlusi, oletusi ja arvamusi kui Marss. Ja 
ükski teine planeet pole etendanud astronoomia arengus nii tähtsat osa. Geniaalne Kepler 
avastas planeetide liikumise seadused just Marsi vaatluste kaudu. 

«Punase planeedi» populaarsus kasvas eriti suureks pärast 1895. aastat, kui itaalia 
astronoom Schiaparelli tegi oletuse, et tema poolt planeedi pinnal avastatud peenikesed sirged 
jooned kujutavad endast kunstlikult loodud kanaleid, grandioosset niisutussüsteemi, mille 
ehitajateks peavad olema arenenud mõistusega marsielanikud. Sellel ideel oli laiades 
rahvahulkadeg suur menu, kuid astronoomide ringis kutsus ta esile tõsiseid vastuväiteid. 
«Kanalite» olemasolugi peeti kahtlaseks, rääkimata veel nende kunstlikust tekkimisest. 
Avaldati arvamust, et juhuslikult laialipaisatud tumedad laigud võivad suure kauguse tõttu 
näida sirgjoontena. Marsi suurte vastasseisude ajal, mis korduvad iga viieteistkümne- 
seitsmeteistkümne aasta järel, kui planeet asub Maale kõige lähemal, ei saadud soovitud 
vastust ja vaidlused jätkusid. Küsimus. jäi lahtiseks. . . 

Marss on võrdlemisi väike planeet. Tema läbimõõt on kaks korda väiksem Maa 
läbimõõdustl. Väikese külgetömbejõu tõttu on planeedi atmosfäär väga hõre ja vastab 
tiheduselt umbes Maa ülemiste stratosfäärikihtide tihedusele. Marss asub Päikesest poolteist 
korda kaugemal kui Maa ning saab seega soojusenergiat märksa vähem. 

Planeedil on kaks kaaslast. Oma mõõtmetelt on nad väga väikesed ja Marsilt vaadatuina 
näivad. vaid 


1 Maa läbimõõt = 12757 km. Marsi läbimõõt!::: 6770 km. 

suurte tähtedena. Vana-aja astronoomid panid neile nimeks «Fobos», mis tähendab «hirm», 'ja 
«Deimos»l «õudus». Julmal sõjajumalal Marsil ei saanudki olla teisi kaaslasi. 

Kuna Marss asub Päikesest väga kaugel, on planeedi orbiit Maa omast tunduvalt pikem ja 
pikem on ka tema tiirlemisperiood. Täistiiru ümber Päikese teeb ta 687 ööpäevaga. Kuna 
Marsi telg on nagu Maa omagi planeedi liikumistee tasapinna suhtes kaldu, toimub seal samuti 
aastaaegade vaheldumine, nende kestus on aga ligi kaks korda pikem kui meil Maa peal. 

Öö ja päev vahelduvad samuti kui Maal ning pea,aegu sama pikkusega. Marsi täispööre 
ümber oma telje on Maa täispöördest ainult kolmkümmend seitse ja pool minutit pikem. 

Kuni Kamovi lennuni Veenuse kohal pidasid astronoomid Marssi ainukeseks taevakehaks, 
millel võiks üldse eksisteerida elu. Planeedi mõningate alade värvuse perioodilised muutused 
meenutasid mitmeti Vastavat värvuse muutust Maa looduses kevadel ja sügisel. Elusolendite 
olemasolu küsimus jäi vaieldavaks. Kuna huvi selle salapärase planeedi vastu oli väga suur, 
toimuski esimene kosmosereis just sinna. 

Tähelaeva meeskond lahendas «kanalite» küsimuse nende kahjuks, kes pidasid. kanaleid 
kunstlikult looduteks. Veel enam - Marsil paistvad pikad, kuidagi korrapäraselt asetuvad 
sirgjooned osutusid Paitšadze. sõnade järgi ainult kaugusest tingitud illusiooniks. 


29. detsembril 19. . aastal algas Marsi areograafilisel meridiaanil, kuhu oli laskunud 
Nõukogude tähelaev, järjekordne hommik. Peaaegu kahekordselt väiksemana näiv Päike tõusis 
aeglaselt tumesinisesse violetse varjundiga taevasse ja samaaegselt jäid särama ka mõned 
suuremad tähed. 

Ümberringi võrdlemisi tihedalt asetsevate järvede pinda läbis kerge liikumine. See oli 
tingitud öö jooksul tekkinud jääkaane intensiivgest sulamisest. Peagi muu 


1 Fobose läbimõõt = 16 km, Deimose läbimõõt :::::::J] 8 km. 

tus vesi uuesti liikumatuks. Taimed avasid oma lehed, pöörates need päikese poole. 

Need taimed hämmastasid «maist» silma oma eriskummalise välimuse ning sinkjashallide 
'ja siniste värvitoonide kombinatsioonidega. Taimede kõrgus ei ulatunud üle saja kolmekümne 
sentimeetri. Jämedad var:red kasvasid sirgelt püsti nagu' noored kuused. Varte küljest 
hargnesid kuni meetripikkused, sirged, teravabambulised lehed, paiknedes allpool hõredanialt 
ja ülalpool tihedamalt. Lehed olid kõvad ja nõtked; värvilt helehallid, sinakate varjunditega 
keskpaigas ja siniste servadega. Öö saabudes tõmbusid nad liblika tiibade taoliselt kokku ja 
siis tuli nähtavale nende tumesiniste karvakestega kaetud alumine pind. Päeval lehed avanesid, 
pöördusid päikese poole ja sinine värvus laienes äärtelt- kuni lehe keskpaigani. Ja nii muutus 
keskpäevaks kogu taimestik ülalt vaadatuna siniseks. Keskpäevast päikeseloojakuni toimus 
kogu protsess vastupidises järjekorras ja õhtuks oli taimestiku värvus jälle hallikassinine. . 

Päike tõusis kõrgemale ja tema pimestavad kiired mänglesid tähelaeva lumivalgel korpusel, 
mis seisis otsekui tardunult järye kaldal. 

Kosmoselaeva kahemeetrise läbimõõduga rattad lõikusid sügavale liiyasseo Laiad tiivad 
heitsid tumedat varju. Siinsamas kõrval, otse vee piiril, seisis tähelaevaga võrreldes päris 
väikene ja madal voolujooneline roomikauto, misoli samuti valgeks värvitud." Igas neljas 
küljes olid pikad kitsad aknad, mille paksul klaasil peegeldus Marsi maastik. 

Tihedast võsast hüppas välja väike karvane loomake. Oma suuruse, vilka liikumise ja 
pikkade kõrvadega meenutas ta veidi maapealset jänest. Loomakese keha kattis üleni pikk 


sinkjashall vill, mis taimede värvusega hästi ühte sulas. Suured ümmargused süsimustad 
silmad asetsesid väga lähestikku, milline asjaolu kahtlemata ahendas tema vaatevälja. 

Loomake liikus pikkade hüpetega mööda liivast järvekallast ja istus äkki tagumistele 
käppadele. Keha pingul ja lingus kõrvad tõmmatud vastu selga, oli ta valmis iga hetk kiiresti 
põgenema. Kuid nähes, et teda 

ehmatanud ese püsis liikumatult paigal, rahunes loomake pikkamööda, tõstis uuesti kõrvad 
püsti ja kallutas pea veidi viltu. Näis, nagu oleks ta midagi kuulatanud. 

Ümberringi oli aga kõik vaikne. Põõsastest hüppasid välja veel kaks samasugust loomakest ja 
lähenesid esimesele. . 

Ootamatult kostis terav heli. Klõpsatas nähtamatu vedru ja õhulaeva keres libises kerge 
suminaga kõrvale raske uks. Nähtavale tuli karusnahkseis tunkedes inimene, kiiver peas. 
Raginal langes alla metallist trepp. 

Loomakesed kargasid laiali ja kadusid võssa. Neid ehmatanud inimene hüppas kahe meetri 
kõrguselt treppi kasutamata kergelt maha. Temale järgnes teine samasuguses riietuses. 

«Need loomakesed ei kartnud mitte meid, vaid kära,» ütles ta. «Nad pole iialgi inimest 
näinud ega oska teda . karta. Et nende loomakeste «kasuka» värvus ühte langeb ümbritseva 
taimestiku värvusega, näitab, et Marsil on keegi, kes peab neile jahti ja kelle eest neil tuleb end 
varjata. Teisiti ei saa seletada kaitse värvus e tekkimist.» 

. «Teil on õigus. Kindlasti pole need «jänesed» ainukesed planeedi asukad. Peame leidma ka 
nende vaenlased. » 

«Tuleb olla ettevaatlik. Kes teab, milliseid olendeid siin veel leidub.» 

«Eilse päeva jooksul, Sergei Aleksandrovitš, ei näinud me kedagi.» 

«Loomi hirmutas kära, mida tekitasime maas tikuauto kokkumonteerimisel,» vastas Kamov. 
«Kus on juba niisuguseid «jäneseid» , seal peab olema ka «hunte»; mäherdused need aga on, 
seda esialgu muidugi ei tea.» 

«Ettevaatus pole liigne,» nõustus Paitšadze. 

Hapnikumaskid katsid tihedalt näo alumist osa, kuid nendesse monteeritud helivõimendajad 
võimaldasid rääkida häält kõvendamata. 

Kamov laskus treppi mööda alla. Tema järel väljus tähelaevast Melnikov, käes filmikaamera 
ja õlal kaks automaatpüssi, millised ulatas Paitšadzele. Peale auto 

maatpüsside olid ekspeditsioonist osavõtjad varustatud ka püstolitega. Kummalgi rippus rinnal 
binokkel ja nahkümbrises fotoaparaat. 

«Kui olete filminud meie ärasõidu, minge kohe tagasi ja meenutage Konstantin 
Jevgenjevitšile minu korraldusi,» ütles Kamov. «Kordan: tähelaevast ei tohi väljuda ilma 
äärmise vajaduseta. Kui selleks vajadus tekib, siis võite väljuda ainult teie üksinda. Belopolski 
ei tohi laeva maha jätta mitte ühekski silmapilguks. Kui me pole õhtuks tagasi jõudnud, ärge 
võtke midagi ette. Juhul kui side peaks katkema, lülitage sisse raadiomajakas ja hoidke ta kuni 
maastikuauto tagasijõudmiseni kogu aeg tegevuses. Kui aga auto üldse ei saabu, lennake tagasi 
Maale täpselt ettenähtud ajal.» «Just nii, Sergei Aleksandrovitš! Õnnelikku reisi!» 

«Pimeduse saabudes süüdake prožektor,» lisas Kamov. «Me võime hilineda, aga prozektori 
valguse järgi on kergem tähelaeva leida. Noh, nägemiseni.» 

Ta surus Melnikovi kätt ja suundus maastikuauto juurde. Paitšadze istus juba masinas rooli 
taga. 

«Ah jaa,» pöördus Kamov 'O'eel kord ümber. «Ilmutage film veel täna. Mind huvitab, kas 
need väikesed loomakesed tulid. hästi välja.» 

«Kuulen, Sergei Aleksandrovitš!» Hapnikumask varjas Melnikovi naeratuse. Ta oli kindel, 
et tähelaeva aknast soodsan tingimustel tehtud ülesvõtted «jänestest» on hästi õnnestunud. See 


väike naljakas stseenike äratab kahtlemata suurt huvi, kui filmi hakatakse kord 
demonstreerima Maa. peal kinoekraanidel: Marsi loomakesed nende loomulikus ümbruses! ... 


Kamov istus masinasse, ja sulgenud hermeetilise ukse, avas hapnikureservuaari kraani. Kui 
õhu koostis ja surve maastikuautos normaalseks muutusid, vabastas ta end maskist. Samuti 
toimis ka Paitšadze. 

Melnikov seisis viie sammu kaugusel ja käivitas filmikaamera. Tähelaeva akna taga paistis 
Belopolski nägu. 

Paitšadze pööras käepidet. Ainult maastikuauto vaevalt märgatav võbisemine tõendas,et 
tema võimas mootor hakkas hääletult töötama. 

«Asume teele, Arsen Georgijevitš!» ütles Kamov. Maastikuauto lähenes aeglaselt. 

taimedetihnikule, 

mis tähelaeva tiheda müürina ümbritses. Paitšadze ei raatsinud neid taimi lõhkuda. 
«Kahju, Sergei Aleksandrovitš!» 

«Sõitke vasakule!» ütles Kamov. «Näib, et seal on läbipääs. Ei maksa tähelaeva lähemat 

ümbrust rikkuda, väljavaade muutuks inetuks.» Ta puhkes naerma. 

Paitšadze pöördus vasakule. Sealoli tõepoolest läbipääs just vajalikus suunas. Liivane tee 
nagu ise kutsus ennast järgima. Maastikuauto pöörduski «teele», suurendas kiirust ja kihutas 
läände. 

Melnikov lõpetas filmimise ja vaatas autole järele. Kamovi sõnad - «Juhul kui maastikuauto ei 
pöördugi tagasi, lennake minema» - kostsid tal veel kõrvus. 

Kui ei pöördugi tagasi. .. Ei, seda ei või, ei tohi juhtuda! Kindlasti pöördub!. . . Peab 
pöörduma tagasi! 

Ta ohkas ja läks aeglaselt tähelaeva juurde. Sisenenud väljumiskambrisse, tõstis ta enda 
järel redeli üles ja vajutas nupule. Välisuks sulgus. Kümne sekundi pärast avanes automaatselt 
sisemine uks, laskis Melnikovi läbi ja sulgus uuesti. Ta võttis maski ära ja läks 
obser-atooriumi. Õhulaev tundus talle mahajäetuna. Kaht kõige armastatumat seltsimeest 
pd'lnud enam siin. Nad kihutasid praegu tundmatu maailma võõraste ja salapäraste kauguste 
poole. 

Belopolski seisis ikka veel akna juures:! 
«Nad paistavad veel,» ütles ta. Kaugel üle võsalatvade helkis kiiresti väheneva maastikuauto 
lumivalge katus. Hetkeks vilksatas ta üleni ja kadus siis silmist. 

«Nüüd hakkame ootama,» katkestas Belopolski vaikuse, «Homme on meie kord.» 

«Homme? Peaks see homme kiiremini saabuma!,. mõtles Melnikov ja läks laeva 
raadiojaama juurde. Elektrilaengute tasane ragin aparaadis ja kontrolllambi punane täpp 
viitasid rahustavalt, et maastikuauto raadiojaam töötab. Esimese teate lubas Kamov anda 
poole tunni pärast. Selle aja jooksul jõuab auto läbida küllaltki pika teekonna. 


107 
Melnikov istus aparaadi juures. Belopolski käis observatooriumis sihitult edasi-tagasi ja 

istus siis Melnikovi kõrvale. Mõlemad asusid kannatlikult ootama. Neil oli võimalus igal ajal 
ka ise Kamovit välja kutsuda, kuid nad ei tahtnud ekspeditsiooni juhi poolt kehtestatud 
raadioside korda rikkuda. 

Lõpuks oli kolmkümmend minutit möödas. 
. Valjuhääldajas kostis terav plõksatus. Kamov lülitas mikrofoni sisse. 

«Räägib Kamov,» kostis tuttav hääl. «Kuidas te mind kuulete?» 

«Hästi kuuleme,» vastas Belopolski. 

«Ma kuulen teid ka hästi. Senini pole mingeid uudiseid. Läbime maastikku, mis oluliselt ei 


erine tähelaeva ümbrusest. Nägime mõningaid. «jäneseid». Ühe pidime peaaegu lömastama. 
Hüppas otse roomikute alla, kuid Arsen Georgijevitš suutis kõrvale tõmmata. Neid on siin 
nähtavasti üsna rohkesti, kuid teisi elukaid pole näha. Me liigume kogu aeg otse edasi. Mis 
uudiseid teil on?» 
«Ei mingisuguseid. Kõik. on vaha viisi.» 
«Teostage lähema ümbruse vaatlusi. Järgmine kõnelus toimub täpselt tunni aja pärast. 
Korrake!» «Järgmine kõnelus tunni aja' pärast.» 
«Lõpetan side.» 
Hääl vaikis, kostis mikrofoni väljalülitamise klõpsatus. 

«Kas te jääte siia, Konstantin Jevgenjevitš?» küsis Melnikov. 

«Jah.» 

«Ma lähen laboratooriumi. Sergei Aleksandrovitš palus, et ma tänase filmi ilmutaksin. 
Tulen varsti tagasi. » 

«Minge. » 
Belopolski silmitses tähelepanelikult. oma noort seltsimeest. . 

«Minge,» kordas ta, «ja ärge närveerige! Küll nad tulevad õigel ajal tagasi. Rahutuseks pole 
mingit põhjust. Kui Marsil peakski leiduma suuri elukaid, süs maastikuautot ei julgeks nad 
ikkagi rünnata.» 

«Ma ei karda kallaletungi,» vastas Melnikov. «Aga 

kujutlege niisugust olukorda, et hapnikuballoon hakkab lekkima ja neil tuleb õhust puudus või 
puruneb mootor või maastikuauto ise. Roomik võib katkeda ja nad ei suuda seda parandada: 
Kui see kõik juhtuks tähelaevast kaugel, siis nad ju hukkuksid!» 

«Boriss Nikolajevitš,» vastas Belopolski, «minu arvates on teil juba võimalust olnud 
veenduda, et kõik meie kosmoselaeval on kõrgeima kvaliteediga. Maastikuauto pole selles 
suhtes erandiks. Mis puutub aga hapnikuballooni, siis pole see neil seal ainus, ja ega ta 
papist ole. Mingit lekkimist seal ette tulla ei saa. 

Mäletate, kuidas Sergei Aleksandrovitš balloone vastu võttes käskis ühe neist kümne meetri 
kõrguselt alla visata ja see jäi täiesti terveks.» 

«Mäletan, kuid ikkagi. . .» 
«Mind häiriks teie asemel hoopis midagi muud,» jätkas Belopolski. «On olemas üks 
teoreetiline oht. 
Toonitan - ainult teoreetiline. Marsil esineb liivatorme. Nad on sedavõrd tugevad ja hõlmavad 
nii tohutult suuri maa-alasid, et võime neid Maa pealt teleskoopidega jälgida. Marsi lagedail 
tasandikel peaksid puhuma tugevad tuuled, mida põhjustab õhu ebaühtlane soojenemine 
planeedi erinevais paigus. Mind panebki imestama tuulevaikus, mis kestab juba kaks päeva. 
Tuuled haaravad endaga kaasa hiiglasuuri liivamasse ja kannavad neid suure kiirusega edasi. 
Näete, selles peitub hädaoht. Aga ma kordan, et see hädaoht on ainult teoreetiline. 
Milastikuauto konstruktsiooni juures on' niisugust võimalust arvestatud. Tema mootor veab 
läbi ja sõidusuunda saab hoida raadiomajaka 

Järgi. Peale selle pole tormid eriti tugevad mitte siin, vaid neis kõrbedes, mida lennul nägime. 
Ärge unustage, et asume sügava nõo põhjas. Vaevalt et maastikuauto sellest nõost ,väljub. 
Niisiis ärge muretsege, meie sõbrad pöörduvad tagasi tervelt ja vigastamatult.» 

Belopolski rääkis rahuliku" ühtlase häälega. Tema väited olid loogilised ja põhjendatud, 
kuid tema näilik rahu ei suutnud Melnikovi petta. Ta märkas sõnaohtrust, mis polnud 
Konstantin Jevgenjevitšile sugugi omane. Võtnud filmikaamera, puges ta läbi luugi ja läks 
oma fotolaboratooriumi. 

Belopolski saatis teda kaastundliku pilguga, mõistes; hästi tema seisundit. 

«Me arutasime temaga läbi kõik teadaolevad hädaohud,» mõtles ta. «Aga kui palju võib olla 
neid ohte, millest meil pole aimugi!» 

Ta ohkas ja asus jällegi raadiojaama juurde. Punane täpike põles endiselt ühesuguse 
rahustava valgusega. Tema peenike kiir kõneles sõnatult, et maastikuautos on kõik korras. 
«Meie kardame nende pärast, nemad aga muretsevad kindlasti meie pärast. Mis siis ikka, ju 
see nõnda peabki olema. Ja nii on kahtlemata kõik need neli päeva,» rääkis ta omaette. 

Möödus tund ja maastikuauto ning tähelaeva vahel toimus jälle lühike kõnelus. Polnud 
midagi uut. Maas. tikuauto läbis kogu aeg ühetaolist maastikku. Kõik oli korras. 

See hommik venis Melnikovil ja Belopolskil lõputult pikaks. Päike liikus aeglaselt oma 
kõrgpunkti. Väljas näitas termomeeter viisteist kraadi sooja. 

«Ja see on ekvaatoril!» märkis Melnikov. «Tõepoolest, külm planeet!» 

Päikese kõrguse järgi otsustades oli kell umbes üksteist «kohaliku aja järgi», nagu väljendus 
Belopolski, kui Kamov teatas, et nad on läbinud sada kilomeetrit. 

«Mootor töötab suurepäraselt;» ütles ta. «Me liigume veel umbes viisteist kilomeetrit edasi 
ja siis pgördume lõunasse.» 

Sellest kõnelusest .möödus kaks tundi. Saabus aeg järjekordseks sidepidamiseks,. kuid 
raadiojaam vaikis. 

Kellaosutid olid kokkulepitud minutist juba ammugi möödas, indikaatorlamp näitas endiselt, 
et maastikuauto raadiojaam töötab, tasane klõbin valjuhääldajas tõendas, et ka tähelaeva 
raadiöjaam on .töökorras, kuid sidet ei olnud ikkagi. 

Belopolski lülitas otsustavalt mikrofoni sisse. «Miks te vaikite?» ütles ta valjusti. «Vastake!... 
Vastake! .. .» 

Ta ootas veidi aega ja kordas siis uuesti samu sõnu. Melnikov pidas hinge kinni ja kuulas 
pingutatult. 

«Autoga pole midagi juhtunud,» ütles Belopolski, püüdes kõigest jõust rääkida rahullkult. 
«Tema raa- 

diojaam ju töötab. Võib-olla nad ehk väljusid masinast. » 
«Mõlemad?» 

See küsimus pani Belopolski võpatama. Kamov oli öelnud, et nad mingil juhul ei lahku 
maastikuautost üheaegselt. Keegi pidi ikka kohale jääma. Aga miks nad ei vasta? 

«Sergei Aleksandrovitš!... Arsen Georgijevitš!... Miks te vaikite? .. Miks te vaikite? . .. 
Vastake! Vastake!.. .» 

Vastust ei tulnud. 
Observatoöriumis valitses rusuv vaikus. 

Melnikov ja Belopolski, püüdes teineteise eest varjata piinavat ärevust, ei tõstnud silmi 
indikaatori punaselt täpilt. 

Mõlemad kartsid, et lambike äkki kustub. Vaevalt kuuldav krõbin valjuhääldajas tundus 
neile väga tugevana ja iga hetk pidasid nad seda mikrofoni sisselülitamise oodatud 
klõpsatuseks. 

Kuid minutid järgnesid minutitele ja raadiojaam vaikis visalt. 


LASK 


Kiirelt ja kergelt liikus maastikuauto aegade jooksul paakunud liival, jättes enda järele laiade 
roomikute selgesti nähtavad jäljed. 

Valge kere peegeldas hästi päikesekiiri ja auto sisemuses oli meeldivalt jahe. 

Kamov ja Paitšadze istusid pehmetes mugavates tugitoolides ja tundsid end suurepäraselt. 


Pisut väsitav oli neid ümbritseva maastiku üksluisus, kuid nad ei kaotanud lootust lõpuks siiski 
midagi huvitavat näha ja vaatlesid tähelepanelikult ümbrust. Mõnikord tuli sõita ümber järvede 
ja kord pidid nad isegi tuiskliivasse kinni jääma. Ootamatult vajusid roomikud 

sisse, kuid Paitšadze andis välkkiirelt tagasikäigu ja masin pääses õnnelikult lõksust. 

«Ehtne rabalaugas,» ütles Kamov. «Ainult liivane. Seda kohta tuleks lähemalt uurida.» 

Tähelaevast eraldas neid juba üle saja kilomeetri, aga see kaugus ei häirinud neid põrmugi ja 
maastikuauto liiku:;; endise kiirusega ikka edasi ja edasi. 

Kamov oli veendunud, et võimas mootor, mille suure armastusega spetsiaalselt nende jaoks 
olid valmistanud Uraali mootoriehitustehase töötajad, ei vea neid alt. 

Kahetunnilise töötamise järel see isegi.ei kuumenenud, vaid oli niisama külm kui teekonna 
algul. Temasse kätketud jõud vedasväikest maastikuautot nagu mängides ja roomikute 
katkematud lindid rullusid vaikse. naginaga sujuvalt üle veoratta. 

«Hästi monteerisime kokku,» kiitis Paitšadze. «Ja kiiresti! » 

«Ega me teda asjata Maa peal kolm korda kokku pannud ja lahti võtnud,» ütles Kamov. 
«Mäletate, kuidas Konstantin Jevgenjevitš torises, kui nõudsin veel kolmandat korda lahti- ja 
kokkumonteerimist?» 

Paitšadze puhkes naerma. 

«Aga kas mäletate,» lausus ta, «kuidas te Matvei Ivanovitši käest riielda saite, kui tema 
mutrivõtme ära lõhkusite? » 

Kamovile meenus vana Uraali meister, kes oli neid õpetanud maastikuautot kokku 
monteerima, ja ta muigas. 

««Tööriistaga, noormees, tuleb ümber käia ettevaatlikult, hoolikalt ja armastusega!» Umbes 
nii ta vist ütles, Arsen Georgijevitš?» 

«Nii jah!» 

Kamov vaatas .kella. «Pool kakstlfist,» ütles ta. 

«Oleme läbi sõitnud, sada nelikünimend kilomeetrit. 

Aeg on suunda muuta. Uurime veel pisut ümbrust umbes viiskümmend kilomeetrit lõuna poole 
ja siis sõidame tähelaeva juurde tagasi.» 

«Nii et pöörame ära 1» küsis Paitšadze. Kambv kergitas end ja vaatles binokliga 
tähelepanelikult ümbrust. 

Kõikjal ikka üks ja sama - võsastik ja liiv. 

Ta pidi just käe binokliga alla laskma' ja andma korralduse suuna võtmiseks lõunasse, kui 
kallutas end äkki ettepoole. 

«Mis see siis on?» ütles ta. «Vaadake, Alisen Georgijevitš!» 

Paitšadze tõstis omakorda binokli silmadele. Maastikuautost umbes kaks kilomeetrit paremat 
paistis taimede sinakal taustal mingisugune piklik tuhmilt helkiv ese. See eraldus teravalt 
tasasest lagendikust, millega silmad olid jõudnud juba harjuda. «Oleks nagu metallist,» 
tähendas Kamov. 

Korraldust ootamata pööras Paitšadze sõiduki märgatud eseme suunas. Kärsitu uudishimu 
sundis teda kiirust lisama. 

Kui maastikuauto jõudis esemest poole kilomeetri kaugusele, ütles Kamov binoklit 
silmadest eemaldamata: 

«Nüüd ma tean, mis see on. See on tähelaev, aga palju väiksem kui meie oma.» 

«Tähelaev? . .. Me pole siis Marsil ainukesed?» 

«Nähtavasti on see ameeriklase Charles Hapgoodi tähelaev. » 


«Huvitav kohtumine!» ütles Paitšadze pettunult. «Aga mina lootsin, et näeme midagi 
tähelepanuväärset. Kas teatarne sellest ka Belopolskile?» 

«Küll me jõuame. Side on määratud kella kolmeteistkümneks. Pole mingit põhjust graafikut 
rikkuda, seda enam et poole minuti pärast oleme nagunii ameeriklase juures.» 

Maastikuauto sõitis otse läbi tiheda võsa ja jõudis välja liivasele järvekaldale, mis igati 
sarnanes nende endi maandumispaigaga. Maastiku sarnasus oli nii täielik, et esimesel hetkel 
näis, nagu oleksid nad «koju» jõudnud. See mulje hajus aga õige pea. 

Maastikuauto peatus kümne sammu kaugusel Ameerika tähelaevast, mis lebas liival nagu 
tiivuline vaal muinasjutust. Tähelaevoli värvitud hõbedaseks ja oli umbes kaksteist meetrit 
pikk ning kaks ja pool meetrit lai. Kerealumisest osast väljaulatuvad ja otstes teravnevad pikad 
tiivad andsid talle transportlennuki välimuse. Rattaid ei olnud. Kamov pani endamisi tähele, et 
lennu ajal tiibu sisse ei tõmmata. Tagumist osa varjas paksu siidriide kuhi. 

«Väga huvitav!» tähendas Kamov. «Tähelaev laskus planeedile langevarju abil. Mulle ei 
tulnud selline moodus mõttessegi. Tiibadest ju aitab selleks, et suju- 


113 
valt laskuda. Vaat kus tarkuse välja nuputanud see mister Hapgood.» 

«Kus siis ameeriklased ise on?» küsis Paitšadze. Tõepoolest, tähelaeva juures polnud 
kedagi näha. 

«Nad kas magavad või on kuhugi ära läinud,» vastas Kamov. 

Ta vaatles tähelepanelikult ümbrust ja haaras siis äkki oma kaaslasel õlast. 

«Vaadake!» ütles ta väriseva häälega. 

Nendest mõne sammu kaugusel paistis liival tume laik Mõlkis kell vedeles kõrvuti inimese 
ärarebitud jalaga, mis oli kängitsetud paksu tallaga saapasse. Sealsamas lähedal lebas 
purunenud magneesiumilamp. 

«Jube lugu!» pomises Kamov. «Siin on toimunud tragöödia. Kas tõesti sai kogu meeskond 
hukka? Jääge siia,» lisas ta, pannes hapnikumaski näole, «ma lähen autost välja. See küsimus 
vajab selgitamist.» 

«Olge ettevaatlik, Sergei Aleksandrovitš!» Paitšadze pani endalegi maski pähe. «See on 
kindlasti «huntide» töö, keda me veel pole näinud.» 

Kamov võttis püstoli kabuurist välja ja pani vöö vahele. Paitšadze haaras kätte püssi' ja avas 
nupule vajutamisega kõik aknad. 

«Teie ärge väljuge sõidukist mingil juhul!» ütles Kamov, avas ukse ja astus välja. 
Lähenenud tumedale laiguie maas, kummardus ta selle kohale ja uuris tähelepanelikult inimese 
jalga, 
mis oli pisut altpäolt põlve ära rebitud. Muid kehaosi polnud näha., 

«Milleks on siin kell?» mõtles ta. «Kuidas see siia võis sattuda? Ja milleks 
magneesiurpilamp? Kas hukkus siin üks või rohkem inimesi? Kuidas seda teada saada?» . 

Luku metalne klõpsatus sundis teda end kiiresti sirgu ajama. 

Tähelaeva keres avanes uks. Kamov märkas masinlikult, et uks liigub hingedel, aga mitte ei 
libise eest ära nagu neil. «Nii on ebamugav;» vilksatas mõte läbi pea. 

Nähtavale tuli tumesinistes tunkedes mees. Hapniku mask varjas ameeriklase nägu. 

Ta jäi justkui kõheldes ukselävele peatuma, hüppas aga seejärel alla ja suundus Kamovi 
poole. Tema kõnnak oli ebakindel. 

«Tere! Kas te olete vene kosmonaudid?» kostis tiheda 
maski alt kõlatu hääl. 


«Jah,» vastas Kamov. «Kes teie olete?» 
Bason võpatas ootamatult valjuhäälsest vastusest. 
Karnov (kelle ta ära tundis) rääkis inglise keeles. 

«Olen Ameerika tähelaeva meeskonna liige,» vastas ta. 

«Nii me arvasimegi, kui teie laeva nägime. Kasvu järgi otsustades pole teie Charles 
Hapgood, mina aga arvan, et see tähelaev saabus siia tema juhtimisel. Kus ta ise on?» 

«See siin on kõik, mis temast järele jäi.» Bason osutas ärarebitud jalale. «Tänaöösel, tungis 
meile kallale tundmatu elukas. Ta kiskus Charles Hapgopdi puruks. Ma ise pääsesin vaevu, kui 
olin välja lasknud kõik padrunid, aga seltsimeest mul päästa ei õnnestunud.» 

«Kuidas see elukas välja näeb?» küsis Kamov kiiresti. «See oli jäme hõbehalli karvkattega 
madu. Nägin teda vaid lühikese magneesiumisähvatuse vältel ega saanud täpsemalt vaadelda.» 


«Pole midagi imestada, et te kõiki padruneid välja lastes ikkagi elukat ei tapnud,» ütles 
Kamov, «kuna tulistasite ju täielikus pimeduses.» 
Basoni nägu kattus tiheda punaga, aga Kamov ei märganud seda. 
«Kes teiega veel ühes on?» küsis ta. 
«Rohkem pole kedagi. Meid oli kaks.» 
«Kuidas on teie nimi?» 
«Ralph Bason. Olen «New York Timesi» korrespondent.» 
«Tähendab teie ekspeditsioonil polnud mingeid teaduslikke eesmärke?» 
«Hapgood teostas vaatlusi.» 
«Tõsi, ta oli silmapaistev teadlane. Kahju, et ta, hukkus.» Ja äkki, nagu midagi taibates, 
vaatas Kamov ameeriklasele tungivalt silma. «Te ütlesite, et elukas tungis teile kallale täna 
öösel. :Millal te siia saabusite?» «Eile hilisõhtul. Aga teie?» 

«Miks te väljusite tähelaevast öösel? Pimeduses varitseb ju lõpmatu hulk tundmatuid ohte. 
Miks te ei oodanud koitu, nagu toimisime meie? Nüüd tean, miks te seda tegite. See kell ja 
lamp räägivad teie eesmärkidest kõige selgemat keelt. Kuid lubage endale öelda, mister Bason, 
et käitusite mõlemad Hapgoodiga nagu poisikesed.» 

Kamov oli sügavalt nördinud. Taloli kahju, et Charles Hapgood nii mõttetult hukkus. 

«Meie saabusime sMarsile kakskümmend neli tundi varem kui teie,» jätkas ta, nähes, et 
Bason ei vasta,. «väljusime tähelaevast aga alles eile hommikul ega pildistanud mingisugust 
ajanäitajat. Meie ei aja taga absurdseid rekordeid.» 

«Tahtsime olla esimesed,» rääkis Bason. «Me kartsime, et teie, mister Kamov, meid 
ennetate.» 

«Te siis tunnete mind?» i 

«Kes ei tunneks teid, «Kuu Kalumbust»! Olete ju mister Paitšadzega küllaltki kuulsad, et 
teid ära tunda, eriti veel Marsil.» 

«Mida kavatsesite pärast Hapgoodi hukkumist ette võtta? küsis Kamov. «Kas te oskate 
tähelaeva juhtida? » 

«Ei oska,» vastas Bason lihtsalt. «Tahtsin lõpetada elu enesetapmisega ja oleksin seda ka 
teinud, kui teie ootamatu ilmumine mind viimasel minutil poleks takistanud.» 

Kamovil hakkas sellest inimesest hale. 

«Vabandage mind,» ütles ta, «kui ma ehk väljendasin end teravalt. Mul on tõsiselt kahju, et 
Hapgood asjatult hukkus, ja see viis mind, tasakaalust välja. Te ei pruugi sugugi lõpetada 
enesetapmisega, vaid pöördute koos meiega tagasi Maale.» 

Kamov läks maastikuauto juurde' ja rääkis Paitšadzega lühidalt oma jutuajamisest Basoniga. 

«Nad maksid mõlemad kallilt oma kergemeelsuse eest,» lisas ta. «See ajakirjanik on veel 


noor mees, aga pea on tal juba hall - arvatavasti juhtus see tänase öö jooksul.» 
Seni kui Kamov Paitšadzega vestles, kaalus Bason pingsalt oma olukorda. Esikoha loorberid 
olid libisenud 

käest: venelased olid neid ennetanud. Lüüasaamine oli täielik. Vähe sellest, et nad Hapgoodiga 
esimestena Marsile ei jõudnud; tema, Bason, peab nüüd Maale tagasi pöörduma, päästetuna 
vene kosmonautide poolt, nagu kutsikas, keda turjapidi loigust välja tiritakse. Ees ootab ainult 
väljanaermine, irvitamine nurjunud kosmoseretke üle. Bason teadis ju paremini kui keegi 
teine, kui halastamatu on ameerika ajakirjandus. 

«Kui lood oleksid ümberpöördult,» mõtles ta, «kui Maale pöörduks tagasi Ameerika 
tähelaev, venelaste oma aga hukkuks, oleksin miljonär.» 

Ta võpatas ootamatult pähe tulnud mõttest... Kamov on siin... Ta oskab tähelaeva juhtida. 
Haarata ta kinni. .. Sundida teda Maale lendama! Vene tähelaev hukkub ilma Kamovi ja 
Paitšadzeta. Kes usuks, et asi polnud nii, nagu jutustab tema, Bason, vene teadlase päästja? Ja 
kui Nõukogude Liidus usutakski Kamovit, siis Ameerikas ülistataks ikkagi teda, Basonit. Ta 
saaks siiski rikkaks meheks! 

Pidev joomine ja möödunud öö kohutavad elamused olid Basoni ajutegevust nõrgestanud. 
Ta polnud võimeline oma mõtteid kontrollima. Selge oli talle vaid üks: võttes vastu Kamovi 
ettepaneku, häbistab ta end igaveseks ja kaotab kõik. Tuleb otsustavalt tegutseda. 

Kamov lähenes uuesti. 
«Peame asuma tagasiteele,» .ütles ta. «Meie tähelaevani on umbes sada viiskümmend 
kilomeetrit. Võtke oma isiklikud asjad endaga kaasa. Arvatavasti pole neid ,kuigi palju?» 

«Päris vähe,» vastas Bason. «Ma panen need kiiresti kokku. Tulete ehk minuga koos ja 
tutvute lähemalt meie tähelaevaga? Kahju on küll teda siia maha jätta, aga kuna tema juht 
hukkus, pole midagi parata. Kas teie tähelaeval jätkub siis minu jaoks ruumi?» . 

«Jätkub,» naeratas Kamov. «Meie laeva mahuks veel kümme inimest.» 
«Oodake, ma viskan teile redeli alla,» ütles Bason, kui nad laeva juurde jõudsid. 

Vastuse asemel haaras Kamov ukseraami alumisest servast kinni, tõmbas end üles ja hüppas 

kergelt laeva sis=musse. Ameeriklane järgnes talle ja sulges ukse. 

Väikeses kambris oli kahele, kitsas, seda enam et sisemine uks avanes samuti hingedel. 

Kamovit pani imestama ruumi kitsikus. Vaba ruumi oli väga vähe. Nähtavasti oli tähelaevas 
ainult üks kajut, milles elas meeskond ja mis ühtlasi mahutas aparatuuri ning kogu varustuse. 

Võtnud maha hapnikumaski, tundis ta otsekohe, et õhku polnud kaua värskendatud: oli 
kuum ja lämmatav. Teda hämmastas piirituseaurude seiskunud lehk. Kamov pidi juba Basonilt 
selgitust pärima, kuid vaadanud ameeriklasele näkku, kes samuti oli end maskist vabastanud, 
taipas olukorda küsimatagi. Tursunud nägu, punetavad silmalaud ja tuhm pilk jutustasid 
paremini kui sõnad pikemaajalisest purjutamisest. 

Kamovil hakkas vastik. Ta pööras Basonile selja ja läks juhtimispuldi, juurde, vaadeldes 
seda tähelepanelikult. 

«Rutake!» ütles ta. «Me ei saa kaua oodata. Korjake kokku, mida tahate kaasa võtta, kuid 
arvestage, et alkohoolsed joogid on meil keelatud. 

Kamov tahtis parajasti ringi pöörata, kui tundis, et tema keha ümber põimus nahkne silmus. 
Käed suruti tugevasti vastu külgi ja Kamov leidis, et ta on, rihmaga kõvasti kinni seotud. 
Enesevalitsemist siiski, kaotamata pöördus ta rahulikult ameeriklase poole. 

«Mida see tähendab, mister Bason?» . Ameeriklane ei vastanud, pani hapnikumaski näole ja 


väljus kiiresti laevast. Kambri välisuks paugatas ta 
järel kinni. Kamov pingutas lihaseid, kuid tugev rihm ei andnud järele. 


«Bason läks Paitšadze juurde. Mida mõtleb see inimene teha? Mis on selle ootamatu 
kallaletungi eesmärgiks?» . 

Teda haaras kasvav rahutus seltsimehe pärast, kes midagi ei aimanud. Kamov püüdis minna 
akna juurde, kuid selle alla kinnitatud terasreservuaar takistas teda. Käte abita polnud võimalik 
kitsa aknapiluni pääseda. .. 

Väljunud tähelaevast, läks ameeriklane maastikuauto juurde. Tegevusplaan oli tal juba 
täiesti selge. 

Ta tapab Paitšadze ja võtab kaasa kogu hapnikutagavara, mis sõidukis peaks leiduma. Kamovil 
ei jäänud muud me kui Ameerika tähelaeval Maale lennata. Eesmärk oleks seega saavutatud. 
Bason ei mõelnud enam millelegi muule. Pealegi - taanduda oli juba hilja. Venelased ei 
andestaks talle kunagi kallaletungi 

Kamovile. 

Paitšadze istus masinas, oodates kannatlikult Kamovit. Kellaosuti lähenes tälielaevaga 
sidepidamiseks, määratud ajale ja ta oli kindel, et Kamov sellest täpselt kinni peab. Kohe peaks 
ta väljuma, et teatada sõpradele ootamatust juhtumist ning alustada tagasiteed. 

Paitšadze nägi, kuidas kosmoselaeva uks avanes ja Bason maha hüppas. Kamovit ei 
ilmunud nähtavale. 

Bason astus lähemale ja seisatas. Tema näoilmes oli midagi ebameeldivat, Paitšadze tunpis 
kerget ärevust ja kergitas end istmelt. 

«Milles asi seisab?» küsis ta. 

Bason sirutas käe välja. Hõrendatud õhus kostis lask õige vaikselt. Langeva keharaskuse all 
avanes sõiduki uks ja Paitšadze veeres kummuli liivale. 

«Korras!» mõtles Bason. Ta värises erutusest. Iiveldus tungis jälle kurku ja kippus teda 
lämmatama. Püüdes tapetu poole mitte vaadata, astus ta lähemale. Asi oli vaja lõpuni, viia. 
Selleks et Kamovil igasugune põgenemisvõimalus ära lõigata, tuli maastikuauto teha 
sõidukõlbmatuks. 

Püstol oli ikka veel käes ja Bason pistis selle nüüd tasku. Mootor asus poltidega kinnitatud 

metallist katte all. Ajakirjanik hakkas otsima mutrivõtit, mis tõenäoliselt pidi olema tööriistade 
kastis. Aga kus on kast? Arvatavasti istme all... 
«Ärge liigutage!» kuuldus tema selja tagakellegi hääl. Ameeriklane pöördus kähku ümber. 
Kahe sammu kaugusel temast seisis Paitšadze, hoides vasakus käes püstolit, millega sihtis 
Basonile otse pähe. . 

«Kus on Kamov? Kui temaga on midagi juhtunud, lasen teid maha kui koera! Vastake!» 

«Ma ainult sidusin ta kinni.. 

SEOS 

«Kui see on tõepoolest nii, siis tänage õnne!» Paitšadze hingas kergendatult. «Pöörake selg, 
võtke püstol taskust ja visake maha!» 

Bason alistus. Tema äsjane erksus kadus. Tahe oli murtud. 

Paitšadze pani jala mahavisatud relvale. Pärast hetkelist kõhklust pistis ta oma püstoli vöö 
vahele ja kobas vasaku käega ameeriklase taskud läbi. 

«Pöörake ümber!» käsutas ta. «Minge oma tähelaevale ja ärge unustage, et olete valve all. 
Vähimagi kahtluse puhul tulistan. Ma ei lase mööda nagu teie.» 

«Jätke mind siia,» ütles Bason murtult. «Ma ei taha Maale tagasi minna.» 

«Eks rääkige Kamoviga. Mina täidaksin teie palve suurima heameelega.» 

Langetatud päi suundus Bason tähelaeva juurde. Ta ei näinud, kuidas Paitšadze vaarus ja 

vasaku käega maastikuauto ukse käepidemest kinni haaras, et mitte kukkuda. Tahtejõudu 
pingutades sai ta nõrkusest jagu ja liikus aeglaselt ameeriklasele järele. Astronoomi parem käsi 
rippus elutult küljel. 
«Visake mulle redel alla!» ütles ta. Vaikides täitis Bason ka selle käsu. Kamov seisis 
Juhtimispuldi najal ja vaatas küsiva pilguga Basoni poole, kui see uuesti tähelaeva ronis. 
Märgates aga samas ameeriklase selja taga Paitšadzet, naeratas ta ja noogutas peaga, nagu 
tahaks öelda: «Teadsin, et nii juhtub.» 

Bason vabastas rihmad, millega Kamov oli kinni seotud. 

«Tänan, Arsen Georgijevits!» Kamov sirutas käe välja ja märkas alles nüüd, et seltsimehe 
nägu on kahvatu. 

«Mis teil viga on? Kas olete haavatud?» Paitšadze rääkis lühidalt vahejuhtumist. 

«Kuul tabas paremat õlga,» ütles ta. «Pole midagi kohutavat, ei valutagi eriti. Ainult nõrkus 

kipub peale.» 


«Kohe vaatame järele?» ütles Kamov, ja pöördudes Basoni poole, küsis vaevu mahasurutud 
vihaga: «Kus asuvad siin sidumismaterjalid?» 

Ajakirjanik osutas väikesele punase ristiga kastikesele. 

«Aidake haavatu lahti riietada!» 

Avanud kasti, veendus Kamov, et selles leidub kõike, mida vaja. Kuul oli sisse tunginud 
veidi allpool parempoolset rangluud. Ent kui ta haavatu kõhuli pööras, nägi ta, et kuuloli 
jäänud kehasse. See oli märksa halvem lugu. 

«Kardan, et me ei pääse ilma operatsioonita,» ütles ta. «Igal juhul tuleb nii ruttu kui 
võimalik meie tähelaevale tagasi pöörduda.» 

Ta sidus haava kiiresti ja osavalt. 

«Nüüd on kõik korras! Istuge ainult rahulikult minutit viisteist. Pean siiski ütlema, et sellise 
haavaga õlas oli mahaviskumine väga riskantne.» 

«Kallaletung tuli ootamatult,» selgitas Paitšadze. «Ma ei saanud teisiti toimida. Ta oleks 
uuesti tulistanud ja siis juba kindlasti täpsemalt. Loomulikult oli mu kavalus õige algeline, 
kuid uskusin, et tal pole sellistes asjades kogemusi. Milleks ta üldse tahtis mind tappa? Mis oli 
kallaletungi eesmärk?» 

«Arvan, et ma juba taipasin tema eesmärki,» vastas Kamov ja jätkas Basoni poole 
pöördudes inglise keeles: 

«Kas te tõesti arvasite, et nõustun teiega tagasi lendama ja oma seltsimehed maha jätma? 
Ärge hinnake inimesi enda järgi, mister Bason. Kõik, mis juhtus, panen ma teie vapustatud 
närvide arvele. Kui te jälle normaalses seisundis olete, häbenete isegi oma käitumist.» 

«Kardan, et te ise hindate inimesi enda järgi,» ütles Paitšadze vene keeles. 

«Kiirustage!» käskis Kamov. «Võtke oma asjad ja hakkame minema.» . 

«Ta palub end siia jätta. ütles, et ei taha Maale tagasi pöörduda. Saan temast aru.» 

«Lollus!» 

Bason tõi kuulekalt väikese kohvri. Ta tundis oma edasise käekäigu vastu tuima 
ükskõiksust. Nüüd oli kõik lõplikult otsas. Ees ootas ainult häbi ja teotus. 

«Oleksin pidanud veel kord tulistama, kui see inimene maas lamas,» mõtles ta. «Kuidas ma 
võisin lubada venelasel end nii kergesti ninapidi vedada! . . . Lasta mööda kolme sammu 
kauguselt ... Täiesti andestamatu! Kamov küll räägib, et ta poleks nagunii lennanud, aga need 
on ainult sõnad. Surma ähvarduseloleks ta laulnud hoopis teist laulu...» 

Isiklikke asju Basonil peaaegu polnudki ja peagi oli ta kohver pakitud. 

«On aeg teele asuda!» ütles Kamov. Ta kummardus Paitšadze kohale. «Kuidas te end 
tunnete, Arsen Georgijevitš?» 

«Pole viga.» Paitšadze tõusis, ent lõi tuikuma ja oleks peaaegu kukkunud. Kamov haaras ta 
ümbert kinni. 

. «Pea käib tugevasti ringi.» 

«Hoidke mu kaela ümbert kinni,» ütles Kamov. 

«Kõige raskem on maastikuautoni jõuda, edasi viin teid aga juba kiiresti «koju». Minge 
ees!» käsutas ta Basonit. 

Ameeriklane täitis vaikides käsu. Hüpanud tähelaevalt maha, aitas ta Kamovil haavatut alla 
tuua. 

«Kahetsen väga, mister Kamov, seda mõtlematut kallaletungi. Ma ei taipa isegi, kuidas see 
võis juhtuda, Nähtavasti pole ma täie aru juures. Charles Hapgoodi hukkumine röövis mult 
mõistuse.» 

«Pole midagi imestada,» vastas Kamov. «Pealegi jõite te viimasel ajal ohtrasti. Arvan, et 


kohus võtab seda arvesse. Viige Hapgoodi jalg tähelaeva.» 
Ta tõstis Paitšadze kätele. 
«On teil raske, Sergei Aleksandrovitš?» 
«Mitte põrmugi! Kas olete unustanud, et viibime Marsil? » 
Kamov kandis seltsimehe maastikuautosse ja seadis ta võimalikult mugavasti tagumisele 
istmele lamama. 

Bason seisis ikka veel ukse juures. Kamovi viimased sõnad tabasid teda pikselöögina. Seni 
näis talle, nagu ei omistaks Nõukogude tähelaeva komandör juhtunule kuigi suurt tähtsust. 
Nüüd mõistis ta, et oli rängalt eksinud. See, mis talle tundus leebusena, oli vaid harukordne 
enesevalitsemine. 

Kamov pöördus Basoni poole tagasihoitud ärritusega:«Ärge viitke meie aega! Mis te veel 
ootate?» 

Bason ei vastanud. Vaikides tõstis ta maast selle, mis ta kaaslasest järele jäänud, asetas 
tähelaeva väljumiskambri põrandale ja sulges ukse. Samuti vaikides asus ta näidatud kohale 
masinas. Kamov istus ta kõrvale. Enne liikuma hakkamist lülitas Kamov sisse raadiosaatja. 
«Lõpuks ometi!» kostis Belopolski hääl. «Mis teiega juhtus, Sergei Aleksandrovitš?» 

«Pärale jõudes jutustan kõik,» vastas Kamov. «Nüüd aga kuulake tähelepanelikult. Arsen 
Georgijevitš on haavatud. Korraldage mugav ase. Kui jõuame maasti 

kuautoga kohale, tulgu Boriss Nikolajevitš mulle appi haavatut kandma. Peale selle toome 
endaga kaasa veel ühe inimese. Tema jaoks seadke valmis tagavarakajut.» «Missuguse 
inimese?.. Kustkohast?!...» 

«See on Ameerika tähelaeva meeskonna liige. Lähemalt selgitamiseks pole praegu aega. 
Kannatage pisut. Maastikuauto hakkab sõitma täie kiirusega. Sõidu ajal ma teiega ühendusse ei 
astu. Poolteise tunni pärast oleme kohal. Kas kõik on selge?» 

«Ei, esialgu on kõik täiesti ebaselge,» vastas Belo polski. «Aga teie korraldused täidetakse.» 

«Nägemiseni. Lõpetan side.» 

Lülitanud mikrofoni välja, pöördus Kamov Paitšadze poole: 

«On teil mugav, Arsen Georgijevitš?» 

«Väga hea, ärge muretsege!» 

«Palun peatuge veel üks minut,» ütles ootamatult Bason. 
«Milleks?» 

«Tahaksin veel korraks minna tähelaeva. Sinna jäi Ameerika lipp. Tahan selle laeva külge 
kinnitada. Lehvigu ta siin meie Marsi külastamise mälestuseks.» 
«Ei!» vastas Kamov teravalt. «Ma ei luba!» Ta käivitas mootori. 

«Ma kihutan maksimaalse kiirusega, Arsen Georgijevitš. Tee on meile juba tuttav ja seega 
ohutu. Kui kiirus peaks teile kuidagi halvasti mõjuma, siis ütelge.» 

«Midagi ei juhtu,» vastas Paitšadze. «Tunnen end kõigiti hästi.» 

Tagasisõit kestis alla poolteise tunni. Maastikuauto kihutas saja kümne kilomeetrise 
tunnikiirusega, hoidudes kõrvalekaldumatult oma endistesse jälgedesse, mis tasasel ja tihkel 
maapinnal olid selgesti nähtavad. Reisijatekabiini head vedrud ja pehme tugitool tegid 
haavatule olukorra talutavaks ja Kamov lootis, et transportimine ei põhjusta mingeid 
komplikatsioone. Haav oli õnneks kerge. Tõsi, kuul tuli välja võtta, kuid see teda ei 
heidutanud. Tähelaeval oli olemas kõik operatsiooniks vajalik. Kui haav oleks olnud 
kardetavam, siis pidanuks vähemalt ööpäeva veetma Ameerika tähelaeval, kus 

puudusid haavatule sobivad tingimused. Peale selle oleks esile kerkinud veel teine raskus. 
Tähelaeva start Marsilt toimub kolme päeva pärast. Äralennul tekib kahekordne raskusjõud, 
mis raskelt haavatule oleks ohtlik. Kamov teadis, et kui Paitšadzet seejuures ka surm 
ähvardaks, ära lennata tuleks ikkagi täpselt kindlaksmääratud päeval, kuna vastasel korraloleks 


kogu meeskond hukkumisohus. 

Selle päevani oli ekspeditlsioon kulg,enud erakordselt edukalt. Äralend Maalt, lend Veenuse 
kohal, selle planeedi vaatlemine, kohtumine asteroidiga - kõik oli läinud suurepäraselt. Väga 
keerukas laskumine Marsile, mida ta salajas kartis, kuigi ta oma kartust kaaslaste eest hoolikalt 
varjas, lõppes samuti väga hästi. Tähelaev laskus nagu maapealsele raketodroomile. .Juba näis, 
et kosmoseretk möödub vastu ootusi vähimagi viperuseta. 

Ja nüüd, näe, oleks kohtumine ameeriklasega peaaegu kaasa toonud katastroofi. 

Kamov kahetses kibedasti, et oli lasknud Basonil end lõksu meelitada. Aga kes võis arvata, 
et see värdjas niisuguse kuulmatu alatusega hakkama saab! Ameeriklase totrus ja tänamatus 
viisid Kamovi endast välja. 

Mida see inimene küll mõtles! Kui oletadagi, et tema plaani oleks krooninud edu, mis oleks 
siis juhtunud edasi? Nõukogude tähelaev oleks ju igal juhul pöördunud tagasi Maale. 
Hapgoodi kosmoselaeva võis kasutada ainult sel juhul, kui ajakirjanik oleks suutnud selgitada 
laeva konstruktsiooni, tema mootorite ehitust, kui talle oleks teada olnud nende võimsus, 
arendatav kiirus ja paljud teised andmed, milleta lend kosmoselaeval pole üldse mõeldav. Kas 
ameeriklane teab kõiki neid andmeid? Kindlasti mitte. Kuid oletame, et ta siiski teab. Juhituna 
nõukogude teadlasest, oleks tähelaev laskunud loomulikult Nõukogude Liidu territooriumile. 
Kas tõesti võis Basonil pähe tulla mõte, et ta oleks suutnud sundida Kamovit lendama 
Ameerikasse? Nähtavasti oli ajakirjanik just seda arvestanud. Ta otsustas ilmselt enda järgi... 

Kamovile oli füüsiliselt vastik ameeriklase lähedus, kes nüüd istus tugitoolis, milles alles 
mõne tunni eest oli istunud Paitšadze. Ta ootas kannatamatult pika teekonna lõppu. 

Mitmel korral pöördus Kamov tagumise istme poole.. Talle näis, et Paitšadze kannatab 
tugevat valu. Sellest andsid tunnistust astronoomi tuhmunud silmad ja tugevasti kokkusurutud 
hambad. Jõuetult pühkis ta taskurätikuga otsaesisel sätendavaid higipiisku. Oli. ilmne, et 
sõidutee ei tundunud temale nii siledana kui tervele inimesele. Kamovi murelikku pilkukohates 
naeratas Paitšadze vaevu märgatavalt ja liigutas pisut huuli, korrates ikka sama lauset: 


«Pole viga, kõik on korras!» 

Kui ta ainult teadvust ei kaotaks! Sõita jäi veel üsna vähe. Kihutava maastikuauto akendest 
vilksatasid välgunooltena mööda taimed. Kamov pööras reostaadi käepidet nii palju kui andis,. 
pigistades mootorist välja viimase. Ta ei kartnud sellist kiirust. Roomikute hommikused jäljed 
olid suurepäraselt näha ja. tuttaval teel polnud karta mingeid ohte. «Raba», mille ääres sõidukil 
tuli kiirust vähendada, jäi kaugele selja taha. Tähelaev oli juba päris lähedal. Iga hetk ootas 
Kamov tuttava silueti esilekerkimist. 

Ja ikkagi ilmus see ootamatult. Laialisirutatud tiibadega tähelaeva lumivalge kere kerkis 
uhkelt üle madalate Marsi põõsaste, kehastades oma välimusega selle rahva jõudu, kes teda 
siia oli saatnud, 

Kamov vaatas heldimusega oma kosmoselaeva. Missugune kontrast Ameerika väikesele 
tuhmhallile tähelaevale, mis kogu kerega arglikult vastu maad liibuvana näis nagu kartvat 
tundmatut planeeti, millele oli sattunud ja kuhu, oli nüüd määratud jääma igaveseks! 

Kiirust vähendades lähenes maastikuauto tähelaevale. Kamov nägi, kuidas uks avanes ja 
Melnikov maha hüppas, mingi pikk ese käes. 
«Kanderaam,» märkis Kamov mõttes. Vilksamisi vaatas ta Basonile, et näha, millist 
muljet. 

nende kosmoselaev avaldab. Ameeriklase nägu oli sünge. 
«Ahaa!» mõtles Kamov. 
Maastikuauto jäi seisma. 


Paidtšadze poole pöördudes nägi Kamov, et astronoom on kaotanud meelemärkuse. Sõiduki 
vaevu märgatav, kuid paratamatu rappumine oli siiski oma töö teinud. Haavatu nägu näis 
elutuna. Kamov katsus erutatult pulssi. Ei, see oli siiski lihtne minestus. Aga ei tohi kaotada 
aega! Operatsiooni kiirusest olenes palju. 

Kärmesti kattis ta Paitšadze näo hapnikumaskiga ja avas õhukraani. Ta andis ameeriklasele 
märku toimida samuti, avas ukse ja väljus maastikuautost. 

«Mis on Arsen Georgijevitšiga? Kuidas see juhtus, et ta haavata sai?» 

Isegi hapnikumask ei suutnud varjata Melnikovi erutust. Ta vaatas seltsimehe liikumatut 
keha, pööramata mingit tähelepanu Basonile. Ta lihtsalt unustas ameeriklase juuresoleku. 

Haavatu pandi kanderaamile; Ta ei tulpud ikka veel teadvusele. 

«See on isegi parem,» ütles Kamov. «Ta ei tunne siis kandmisel valu.» 

«Kuidas see juhtus?» kordas Melnikov. 

Ta vaatas vaistlikult ameeriklase poole. See seisis vaikides kõrval. 

«Tervist!» Ta sirutas Basonile käe. ; 

«Jätke!» ütles Kamov karmilt. «Mõrtsukale ei anta kätt!» 

Melnikov tõmbas ehmunult käe tagasi. «Mõrtsukas?!» 

«Selle ameerika bandiidi kuul haavaski Arsen Georgijevitši,» ütles Kamov meelega inglise 
keeles. Ta teadis, et Melnikov saab sellest keelest aru. «Ainult tänu juhusele jäi mõrv olemata. 
Kas seadsite tema jaoks kajuti valmis? » 

«Jah, seadsime.» 

«Pange ta sinna kinni.» 

Melnikov vaatas jälestusega ootamatut külalist. Tal kibeles keelel küsimus, miks Kamov ei 
lasknud maha seda inimest, kes püüdis Paitšadzet tappa, kuid ta nee- 

las küsimuse alla. Mõne minuti pärast saab ta kõik teada. Vaikides kandsid nad haavatu 
tähelaevale, kus neid ootas erutatud Belopolski. Bason järgnes neile noruspäi. Märgates, et 
Konstantin Jevgenjevitš tegi peaga liigutuse ameeriklase suunas, andis Melnikov talle edasi 
Kamovi sõnad. 

«Järgnege mulle!» pöördus ta Basoni poole. 

Viinud ameeriklase tagavarakajutisse ja sulgenud väljastpoolt ümmarguse ukse, läks ta 
observatooriumi, kus Kamov kiirustas operatsiooni ettevalmistamisega. Paitšadze oli ikka veel 
meelemärkuseta ja Kamov otsustas narkoosist loobuda. Operatsioon kuuli eemaldamiseks ei 
tohi kesta üle viie minuti. 

Ja tõepoolest oli viie minuti pärast kõik korras. «Nüüd on vaja ainult rahu ja hooldamist,» ütles 
Kamov. 
«Kas te arvate, et ta on väljaspool hädaohtu?» 

«Kindlasti. Haav pole kuigi raske. Minestus on tingitud vintsutusest sõidu!. Ma arvan, et 
kolme päeva pärast, kui stardime, tunneb Arsen Georgijevitš end küllaltki hästi.» 
Rääkimise ajal lõpetas ta ühtiasi haava sidumise ja hakkas haiget energiliselt teadvusele 
tooma. 

Kolme minuti pärast avas Paitšadze silmad. «Kuidas te ennast tunnete?» küsis Kamov. 
«Hästi.» 

«Püüdke end võimalikult vähe liigutada.» «Lubage mul haavatu eest hoolitseda!»; palus 
Melnikov. 

«Me hakkame kõik kordamööda Arsen Georgijevitši juures valvama,» ütles Kamov. . 

«See rikub ju meie tööplaani.»Paitšadze vaatas paluvalt seltsimeestele otsa. «Ma ei vaja 
pidevat valvet. Pole ju midagi tõsist, (eks ole, Sergei Alek.sandrovitš?» 

Kamov naeratas. i 

«Selles küsimuses pole teil hääleõigust. Jääb nii, nagu ma ütlesin. Teie tervis on siiski kõige 


kallim. Nüüd aga lamage ja vaikige. Täna ei luba ma teil enam rääkida.» 
«Te polegi veel jutustanud, kuidas see kõik juhtus,» ütles Melnikov. 
«Kohe jutustan.» 

Kuulanud ära päevaste sündmuste üksikasjalise kirjelduse, ütles Belopolski mõtlikult: . 

«Näib, et isegi Marsil jäävad ärimehed oma põhimõtetele truuks.» 

«Teisiti ei olegi mõeldav,» vastas Paitšadze. 

«Ma vist keelasin teil rääkimise,» ütles Kamov. «Miks te ei täida arsti korraldusi?» 

Paitšadze naeratas ja kattis vasaku käega suu. 

«See õnnetus,» ütles Kamov, «ajab tõepoolest nurja meie tööplaani, kuid sellest pole 
midagi. Planeet kujutab endast kõrbet. Kui Veenus valmistas .meile meeldiva üllatuse, siis 
Marss, millele panime nii palju lootusi, toimis hoopis vastupidiselt. Uurida «raba», koguda 
taimede näidiseid ja pidada jahti olemasolevatele loomadele - seda võime teha ka kolmekesi. 
Tahtsin tähelaevaga õhku tõusta ja planeeti ülevalt vaadelda, kuid Basoni lask ajas nurja 
sellegi kavatsuse. Nüüd tuleb tahes-tahtmata oodata vaid Maale tagasilendamise tähtaega. 
Arsen Georgijevitš vajab võimalikult rohkem rahu. Homme sõidame Boriss Nikolajevitšiga 
veel kord Ameerika kosmoselaeva juurde ja teel uurime veidi «raba». Püüame leida Hapgoodi 
jäänused ja need maha matta. Konstantin Jevgenjevitš peab jällegi jääma tähelaevale. 
«Ma hakkan taimi koguma,» ütles Belopolski. 

«Ainult pärast meie tagasijõudmist. Seni kui oleme ära, ei tohi te laevalt lahkuda. Pidage 
meeles, et meie ei tea veel, milliseid elukaid Marsil leidub. Hapgoodi surm näitab küllalt 
selgesti, et tuleb olla väga ettevaatlik.» 


HÜPPAV SISALIK 


Järgmisel päeval, niipea kui päike tõusis, läks maastikuauto uuesti teele. 

«Me jõuame tagasi umbes kuue-seitsme tunni pärast,» ütles Kamov neid saatvale 
Belopolskile. «Kõik korraldused, mis ma eile tegin. juhuks, kui maastikuauto eil peaks tagasi 
pöörduma, kehtivad ka tänase kohta.» 

«Kõik saab tehtud! Õnnelikku reisi!» vastas Belopolski. 

Kamov istus masina rooli taha, Melnikov tema kõrvale. Filmikaamerat hoidis ta süles, et 
kaitsta seda võimalike põrutuste eest teel. Sõiduki tagaossa olid paigutatud labidad, kirkad, 
nöörid, trossid ja elektrivints. Kamov sulges ukse ja käivitas mootori. Melnikov täitis samal 
ajal kabiini hapnikuga. Vabastanud end maskidest, viipasid nad hüvastijätuks seltsimehele,. 
kes seisis tähelaeva ukseavas ja maastikuauto suundus oma eilsetele jälgedele. Pööranud 
võsastikusihile, lülitas Kamov sisse maksimaalse kiiruse. Masin võpatas ja kihutas minema. 


«Sada kümme kilomeetrit tunnis,» ütles Melnikov, vaadates kiirusenäitajale. 

«Masin on hea!» vastas Kamov. «Teed on Marsil suurepärased, ei ole siin auke ega künkaid. 
Üldse mitte mingeid ebatasasusi. Pinnas on sile nagu laud. Kuid siiski võib sellise kiirusega 
sõita ainult tuttaval teerajal.» 

Ühetaoline marsipealne tašandik näis elutuna, Ühtki «jänest» ei ilmunud maastikuauto teele, 
mis kiirelt ja ühtlaselt jättis kilomeetri kilomeetri järel selja taha. 

Mõlemad kosmonaudid vaikisid. Melnikovi valdas erutus: kihutades planeedi pinnal, mida ta 
sageli oli Maalt vaadelnud kui väikest tähekest, tunnetas ta selle sõidu erakordsust. Kamov, 
kes selle tunde,juba eelmisel päeval üle elas, oli nüüd rahulik. 

«Tähelepanu!» hüüdis ta äkki.«Vaadake ettepoole!» Melnikov tõstis binokli silmadele, kuid ei 
märganud midagi erilist. 


«Kas te ei näe midagi?» «Ei midagi, Sergei Aleksandrovitš!» 

«See'p see ongi,» ütles Kamov. «Seal asub «raba». 
Seda on nii raske märgata, nagu oleks tegemist päris tõelise lõksuga. Eile me Arsen 
Georgijevitšiga ei osanud seda samuti tähele panna. Õnneks oli sõiduki kiirus väike. Tuli anda. 
tagasikäik. Kas näete eespool kõrvalepöörduvaid roomikute jälgi?..» 

Maastikuauto jäi seisma. «Raba» ei erinenud peaaegu millegagi ümbrusest. 

Ainult liiv oli siin pisut tumedam ja taimkate natuke kõrgem kui «kuivades» kohtades. 
«Väikese. kiiruse juures võib raba õigeaegselt märgata,» tähendas Kamov. «Aga suuremal 
kiirusel, isegi juba kolmkümmend kilomeetrit tunnis, muutub ta ohtlikuks. Kes teab, kui sügav 
ta võib olla.» 

Nad panid hapnikumaskid pähe ja väljusid masinast. 

«Vaadake hästi sagedasti ringi,» hoiatas Kamov. 

«Kui me ei märka «madude» ilmumist, kellest Bason rääkis, võib meil halvasti minna.» 

Maapind oli siin küll lausik, kuid taimi kasvas niivõrd rohkesti,. et need varjasid vaadet. 
Marsi loodusega kohanenud kiskja võis inimestele tähelepandamatult ligi hiilida. 

«Raba» tuleb meil läbi uurida võimalikult kiiresti,» korraldas Kamov. 

Ta rääkis vaikse häälega, milles tundus allasurutud ärevust. 

Maa peal kostab alati mingisuguseid hääli — kas tuule kohinat, liiva sahisemist või metsa 
kauget mühinat. Siin aga valitses ängistav vaikus. Maapind, õhk ja taimed olid liikumatud ning 
näisid päikese jahedate kiirte all otsekui tardunud. Tumesinisel taevavõlvii siin-seal siravad 
tähed tegid maastikupildi veelgi kummalisemaks ja ebatõelisemaks. Vaikus mõjus rusuvalt. 
Pind, millele jalg astus, oli nagu valmis lõhestuma kutsumata külalise raskuse all. Loodus näis 
vaenulikult ja valvsalt jälgivat Maalt tulnud inimese iga liigutust. Ta oli äraootav, valmis iga 
hetk hävitama tema valdustesse tunginud võõraid, tundmatuid olevusi, nagu ta juba oligi 
teinud ühega neist. 

Melnikov surus kõvemini püstoli käepidet, vaadeldes teraselt lähemat põõsapuhmast. Talle 
näis, nagu liigutaks keegi pikkade lehtede all. Vaistlikult liikus ta Kamovile lähemale. 

«Seal on vist keegi,» ütles ta. 

Kamov vaatas selles suunas, kuhu kaaslane oli käega, osutanud, tõstis siis äkki püstoli ja 
tulistas. 

«Nagu näete, pole seal kedagi,» ütles ta. «Ärge kaotage närve. Siin on tõepoolest 
kõhedavõitu.» 

Püstolipauk mõjus Melnikovile kuidagi rahustavalt ja ta tumdis oma hetkelise arguse pärast 
piinlikkust. Ta pistis püstoli vöö vahele ja hakkas agaralt Kamovit abistama. 

Maastikuautost tassiti välja vints ja ühendati elektrimootori painduvate juhtmete kaudu auto 
akumulaatoriga. Kamov võttis terava otsaga terasridva ja astus aeglaselt edasi, kombates 
ridvaga liiva. Pinnas oli pehme. 

«See pole tavaline raba nagu Maa peal, vaid kuidagi teistsugune,» ütles ta. 

Ta sai astuda ainult viis võikuus sammu, kui ritv äkki käest libises ja liivasse kadus. Kamov 
tardus paigale. 

«Paistab, nagu oleks liivakihi all vesi,» ütles ta, «kuid liiv ei saa ju seista vee peal. Küll on 
õnn, et me eile sellele kohale ei sattunud. Maastikuauto oleks võinud samuti kui ritv sisse 
vajuda.» Ta: astus sammu võrra tagasi. «Katsume sügavust mõõta. Ulatage põhjakombits.» 

Melnikov tõi sõidukrst terava otsaga pika terasvarda, millesse olid puuritud mõned augud. 
Varda külge oli kinnitatud tross. Ettevaatlikult juhtisid nad varda samasse kohta, kuhu oli 
kadunud ritv, ja lasksid tal siis seal vabalt alla langeda. Trumlilt jooksev tross libises mööda 


liiva ja kadus sügavusse. Kiiruse järgi, millega tross liikus, võis otsustada, et kombits ei kohta 
takistust ja kukub vabalt. Kamov ja Melnikov jälgisid huviga vintsilt mahakeriva trossi 
liikumist. Umbes minuti pärast oli kogu tross, mille pikkus oli tuhat meetrit, lõpuni maha 
kerinud. 

«Põhja nagu polekski,» ütles Kamov. 

Ta käivitas mootori ja vints hakkas trossi tagasi kerima. Terasvarda aukudes leidus samasugust 
liiva nagu pealispinnaseski. 

«Augud võisid liivaga täituda ka juba kohe algul,» ütles Kamov. «Sellega pole veel 
tõestatud, et liiv ulatuks kilomeetri sügavuseni. Huvitaval kombel on ta päris kuiv. Tähendab 
ülemise kihi all pole vett. Miks aga raskus langes nii vabalt? Proovime veel kord teise trossiga. 
» 

Katset korrati. Tuha:nde kolmesaja kahekümnendal meetril varras peatus. Väljatõmmatuna 
tõi ta endaga kaasa samasugust liiva nagu esimeselgi korral. 

Kamov võttis raadioside Belopolskiga ja kirjeldas talle üksikasjaliselt katse tulemusi. 

«Proovige ka teistest kohtadest,» soovitas Konstantin Jevgenjevitš. 

«Raba» pindala oli umbes üks hektar. Kamov ja Melnikov mõõtsid ligemale kolme tunni 
vältel tema sügavust, liikudes «kalda» äärt pidi ühest kohast teise. «Raba» keskele ei riskinud 
nad siiski minna. Tulemused olid kõikjal ühesugused. Jäi mulje, et Marsi selles paigas asub 
sügav kaev, mis on täidetud variliivaga ja «teadmata põhjustel jäänud tihedaks vajumata. Süga- 
vuse mõõtmine kajaloodiga andis samu tulemusi - 1320 meetrit. Sügavusest võetud 
liivaproovid pakiti hoolikalt metallpurkidesse. 

«Selle varustusega, mis meil kaasas on,» ütles Kamov, «pole võimalik midagi rohkem ära 
teha. Mõistatuse lahendavad kord järgmised ekspeditsioonid.» 

Nad otsustasid veel «rabast» kaasa võtta näidistaime ainuvalitsevast liigist, mis siin kasvas 
mõnevõrra pikemaks kui tähelaeva ümbruses; ka võis ehk siinsete taimede struktuur olla 
teistsugune. Kõigepealt kompas Kcimov hoolikalt läbi pinnase taime ümbruses. Veendunud, et 
läbivajumist pole karta, hakkas ta juuri lahti. 
kaevama. Samal ajal pidas Melnikov valvet, jälgides ümbrust. Mitmel korral vahetasid nad 
omavahel neid ülesandeid. Taimel oli tohutu hulk läbisegi põimunud juuri; mis tegi 
kaevamistöö väga väsitavaks. Melnikov pani ette tõmmata taim välja vintsi abil, kuid Kamov 
keeldus sellest otsustavalt. 

«Me peame, selle taime Maale viima tervelt ja vigastamatult,» ütles ta. «Vints lõhuks aga 
paratamatult juuri.» 

. Kahetunnilise pingsa töö järeloli eesmärk siiski saavutatud. Marsi taim võeti ettevaatlikult 
liivast välja ja kinnitati maastikuauto lamedale katusele laia rihma abil, mis taimesisse ei 
lõikuuud. Eriti hoolikalt jälgiti juurte kinnitust. Tähelaeval pannakse see hinnaline koorem 
spetsiaalsesse külmhoidlasse ja viiakse nii säi- 

litatuna kaasa Maale, kus teda siis juba botaanikainstituudilaboratooriumides põhjalikult 
uurima hakatakse. Mitu sellist külmhoidlat ootasid tähelaeval. Marsi floora ja fauna näidiseid. 

«Sõidame edasi!» ütles Kamov. Ta vaatas kella. «Me jäimegi siia liiga kauks. Nüüd peame 
ruttama.» 

Maastikuauto kihutas endise kiirusega mööda eilseid jälgi edasi. 

«Sellel planeedil on nii palju mõistatusi,» ütles Kamov, «et järgmistel ekspeditsioonidel on 
päris rohkesti tööd.» 

«Miks meie nii vähe aega Marsil viibime, Sergei Aleksandrovitš?» 

«Ma juba seletasin teile, miks. Me peame Maaga kohtuma teatud kindlas punktis.» 


«Marsruuti oleks võinud ju teisiti arvestada.» 

«Meie oleme vaid pioneerid,» vastas Kamov. «Meie ülesandeks on Veenusest ja Marsist 
üldpildi saamine. Nende üksikasjaline tundmaõppimine...» 

Ta ei lõpetanud lauset. Otse ees, umbes viiekümne meetri kaugusel, hüppas võsastikust 
sõiduteele hiiglaelukas. Mõlemad rändurid jõudsid näha looma hõbedakarvalist kasukat, mis 
kattis kogu ta keha, ja,pikki, krokodilli meenutavaid lõugu. 

Märgates ootamatult endapoole kihutavat maastikuautot, liibus elukas otsekohe ligi maad Ja 
kadus siis äkki päratu pika hüppega tihnikusse. 

Kamov vajutas täiskäigul pardapoolse roomiku pidurile. Tehes peaaegu kohapeal pöörde, 
lõikus maastikuauto põõsastesse ja kihutas neid enda alla muljudes elukale järele. 

«Pange mask pähe!» hüüdis Kamov erutatult. 

«Hoidke filmikaamera valmis! Tuleb iga hinna eest teda pildistada!» 

Samas pidurdas ta sõidukit niivõrd järsku, et Melnikov põrkas peaga vastu tuuleklaasi. 

«Seal ta on!» Kahekümne sammu kaugusel, järve kaldal liibus tagaaetav loom vastu maad. 
Vesi tõkestas tema põgenemistee ja sundis peatuma. 

I 

Melnikov käivitas filmikaamera. Kamov tõmbas samal ajal temale ja endile pähe 
hapnikumaskid. Elukas seisis mõne sekundi liikumatult. Seejärel avanesid suured ja 
hirmuäratavad lõuad, paljastades mitu rida teravaid kolmenurgelisi hambaid. Peast kuni 
karvase sabaotsani oli looma pikkus umbes kolm kuni kolm ja pool meetrit. Maapealse 
krokodilli jämedune kere toetus kolmele paarile jalgadele, millest kaks esimest paari olid 
lühikesed, teravate küünistega ja teineteise lähedal, tagumised aga palju pikemad ja liigestest 
kõverdatud nagu rohutirtsul. Arvatavasti nende abil saigi elukas teha selliseid hiiglaslikke 
hüppeid. 

Ta vahtis maastikuautot oma ümmarguste, rohekashallide ja kitsateraliste kassisilmadega 
ning hüppas äkki tagumisi jalgu välja sirutades kaheteistkümne meetri kauguselt otse sõidukile 
peale. 

Melnikov tõmbus selle ootamatu kallaletungi puhul tahtmatult tagasi. 

Kamov ei kaotanud meelekindlust. Hetkel, kui elukas tegi hüppe, lisas ta äkki kiirust ja 
maastikuauto sõitis edasi, pöördudes ühtlasi paremale, et mitte järve söösta. Elukas kargas üle 
sõiduki ja kukkus selle taga liivale. Nähtavasti ebaõnnestunud hüppest ärritunult pöördus ta 
välkkiirelt ümber ja hüppas uuesti. Seekord tabas hüpe märki. Maastikuauto vappus tõukest. 
Kamov lülitas mootori välja. 

Kiskja oli katusel ja nad kuulsid selgesti, kuidas tema küüned, aga võib-olla ka hambad 
metalli kriipisid. Vaevaga hangitud taim kukkus purustaluna auto katuselt alla. 

«Valmis olla!» ütles Kamov. 

Melnikov pani filmikaamera kõrvale ja haaras püssi. Maastikuauto liikus aeglaselt edasi, kuid 
elukas jäi ikkagi katusele. Võib-olla oli ta ehmunud talle täiesti 

võõrast liikumistundest. Saba rippus alla ja lohises mööda maad. Hammaste kriipimine 
metallil lakkas. 

«Tuleb teda sundida hüppama,» ütles Kamov. Ta vajutas signaalinupule. 

Sireeni huilgamine lõhestas vaikuse. Sellest nähtavasti kohkunud, püüdis elukas alla hüpata, 
kuid seejuures libisesid ta küüned mööda metallist pinda ja ta kukkus raskelt mütsatades otse 
roomikute kõrvale selili. Üheks silmapilguks nägi Melnikov täiesti enda lähedal looma 
kõhualust heledat karusnahka ja kuut abitut õhus siplevat käppa. Elukas kõverdus kogu kehast, 
pööras end siis ümber ja sööstis pikkade, kümnemeetriste hüpetega minema. .. 


Kamov lisas kiirust ja maastikuautoruttas kiskjale järele. Sireen huilgas katkematult, pannes 
marsieluka, kes iial polnud säärast heli kuulnud, tagasi vaatamata põgenema. Kamov avas 
esiakna. 

«Tulistage ainult kindla peale,» ütles. ta. «Püüame tabada. pähe.» 

Melnikov jälgis looma iga liigutust. Eluka hoogsad hüpped raskendasid sihtimist. 

«Nii ei tule midagi välja,» ütles Melnikov. 

«Kunagi peaks ta ju väsima,» arvas Kamov. 

«Ei tea ju, kui kaua aja pärast. Me võime sel moel kihutades kogemata mõnda «rappa» 
sattuda.» 

«Hästi. Proovime siis teisiti.» 

Kamov lülitas sireeni välja. Ootamatust vaikusest üllatunult jäi elukas seisma ja pööras pead. 
Maastikuauto pidurdas temast kolme sammu kaugusel. Mööda lasta oli nüüd võimatu ja 
Melnikov tulistas. 

«Näib, et tabasite hästi,» ütles Kamov. 

Mõlemad jälgisid e[ukat üksisilmi. 

«Sihtisin talle silmade vahele,» ütles Melnikov. Nad ootasid igaks juhuks veel paar minutit ja 
lähenesid siis loomale ettevaatlikult, püssid laskevalmis. 

Elukas oli aga surnud - kuuloli tabanud täpselt silmade vahele. 

«See näitab, et marsielukail paikneb aju samas kus maapealseilgi loomadel,» ütles 
Kamov. 

«Kui neil üldse aju ongi,» tähendas Melnikov. 

«Seda saame teada siis, kui oleme toimetanud ta Maa peale. » 

«See asi läks meil õnnelikult.» 
«Taim aga kabjuks hävis.» 
«Jah, tuleb hankida uus.» . 

Erutuse mõjuloli nende kõne katkeline. Nende jalge ees lamas loom, kes oli siginenud ja 
kasvanud Marsil, selle planeedi elu arvatavasti pika ja tundmatu arengutee tulemus. Mis ühist 
on sel elukal maapealsete loomadega? Mille poolest erineb tema hoopis teistele tingimustele 
kohandunud organism maapealsete loomade omast, kellega teda seob väline sarnasus? Milli- 
seid looduse saladusi avastavad teadlased, õppides tundma seda maapealse kuuliga tapetud 
marsipealset 
olendit? 

«Kas me jaksame teda kahekesi katusele vinnata?» 

«Proovime! » Isegi Marsi väiksem külgetõmbejõud ei aidanud korjusega toime tulla. Elukas 
oli siiski kahe inimese jaoks 

liialt raske. Vintsi ei saanud kasutada, sest neil polnud vahendeid kaldsilla valmistamiseks. 
«Peame ta vedama tähelaevani, lohistades teda lihtsalt auto järel,» arvas Kamov. E 
«Liiv nühib tal naha maha. Kas poleks parem sõita laudade järele?» 
«Ohtlik on teda maha jätta. Võib juhtuda, et siia tulevad tema suguvennad, aga me ei tea, 
kas nad omasuguseid ka söövad või mitte. Ei tohi lasta sel õnnelikul jahil õnnetult lõppeda.» 
«Sõitke teie üksinda, ma jään seniks teda valvama;» ütles Melnikov. 
Kamov isegi ei vastanud selle peljlle. Ta vaid vaatas kord oma noore seltsimehe poole ja 
kehitas kergelt plgu. 
«Ei jää ikkagi muud üle kui teda järel lohistada,» ütles ta. «Võtame tarvitusele kõik 
abinõud, et tema nahka säilitada.» 


Kamov läks sõidukisse ja rääkis raadio teel kaua Belopolskiga. 

«Konstantin Jevgenjevitš oli !pinuga nõus,» ütles ta. «Kui me talle auto istmepadjad alla 
paneme, siis ettevaatlikult ja aeglaselt sõites peaks kõik hästi. minema.» 

Nii tehtigi. Maastikuautost võeti neli istmepatja, ühendati need omavahel ja vintsi abil 
lohistati korjus sellele pehmele alusele. Kogu selle toimingu peale kulus aega üle tunni. 
«Ameerika tähelaevani me täna enam ei jõua sõita,» ütles Melnikov. 

«Küllap jõuame homme.» 

Tagasisõit vältas kuus tundi. Maastikuauto sõitis kõige aeglasema käiguga. Sageli tuli 
peatuda, et paremini kinnitada improviseeritud «järelvankri» üksikosi. või kohendada sellel 
sõitvat korjust. Päike hakkas juba läände vajuma; kui väsinud jghimehed lõpuks tähelaeva 
juurde jõudsid. Tapetud looma paigutamine külmhoidlasse oli samuti hea tükk tööd. Kamov 
lükkas kategooriliselt tagasi ettepaneku kasutada Basoni abi ja nad nägid kolmekesi kurja 
vaeva kuni pimeduse saabumiseni. 

«Viiest päevast on juba kolm möödas,» ütles Kamov, kui' raske töö oli lõpetatud, «meie aga 
oleme selle aja vältel väga vähe ära teinud.» 

«Paneme ülejäänud kahel päeval tempot juurde,» vastas Belopolski. «Tegelikult polegi 
saavutused nii väga väikesed. Selle sisaliku Maa peale toimetamine on juba isegi suur 
vägitegu.» 

«Kuidas te ütlesite? Sisaliku?,» 

«Jah. Hüppav sisalik. Minu arvates on see kõige sobivam nimetus sellele loomale.» 


LIIVATORM 


Tähelaeva Marsil viibimise neljandal päeval tõusid Belopolski ja Melnikov magamast tund 
aega enne päikesetõusu. Oli tähele pandud, et igal hommikul ilmusid tähelaeva lähedusse 
väikesed jäneseid meenutavad loomakesed. Kamov käskis iga hinna eest vähemalt ühe neist 
maha' lasta. Kaasas snaipersihikuga püssid, ronisid mõlemad seltsimehed tähelaeva tiivale. 
Oodata ei tulnud kuigi kaua. Nagu eelmistelgi päevadel, ilmusid «jänesed» koos algava päeva 
esimeste valguskiirtega. Viis loomakest karglesid pikkade hüpetega järvekaldal. 

Kaks lasku kõlasid peaaegu korraga ja kaks «jänest» jäid jahirneeste saagiks. 

Endaga rahul, pöördusid nad tagasi tähelaevale ja teine külmkamber võttis hoiule veel kaks 
Marsi fauna esindajat. Kamov kiirustas hommikusöögiga. Tuli sõita Ameerika tähelaeva 
juurde ja teel hankida lõhutud rabataime asemele uus. 

«Selleks võib kulutada kokku viis tundi,» ütles ta. 

«Eks sellega ole nii, kuidas läheb,» tähendas Belopolski. «Seni pole ükski päev Marsil 
möödunud üllatuseta.» Ta oli tusane ja pahur. Juba neljandat päeva pidi ta istuma «kodus». 
Olukord oli kujunenud nii, et Kamovil tuli iga päev teha matku maastikuautol, aga Konstantin 
Jevgenjevitš igatses nii väga ka oma silmaga näha Marsi loodust. 

«See on kõikjal ühesugune,» lohutas teda Kamov.. 
«Ei või olla,» vastas Belopplski. «Loodus on lõpmatult mitmekesine.» 

«Homme lähete koos Boriss Nikolajevitšiga uurima tähelaeva ümbrust põhja ja ida suunas. 
Õhtul aga lahkume Marsilt.» 

Need Kamovi sõnad leevendasid Belopolski tuska ja ta väljus tavalises meeleolus, et saata 
oma seltsimehi juba kolmandale matkale. 


«Ärge viitke aega!» ütles ta hüvastijätul. 

Maastikuauto läbis kiiresti need viiskümmend kilomeetrit, mis lahutasid tähelaeva «rabast». 
Kamov ja Melnikov vestlesid kogu aeg eile tapetud «sisalikust». 

«Huvitav loom, eks ole, Boriss Nikolajevitš?» rääkis Kamav. «Keha nagu sisalikul, 
tagumised jalad nagu rohutirtsul, lõuad meenutavad krokodiili, silmad kassi, nahk on aga nagu 
valgel karul. Kunagi üks järgmistest ekspeditsioonidest püüab selle imepeletise elusalt ja viib 
Maa peale.» A 

«Ta ei saaks hingata meie õhus, mis on Marsi õhust märksa tihedam.» 

«Tehakse eriline hõrendatud õhuga puur, aga toita võib teda kas või kodujänestega.» 

«Tahaksin sellest jahist osa võtta,» ütles Melnikov. 

«Kas te oleksite siis nõus veel kord Marsile lendama? » 

«Mitte ainult Marsile, vaid ükskõik kuhu' vaja!» 

«See on hea. Juhuseid võib palju tulla. Kosmoseretked alles algavad. Aga et neist kasulikult 
osa võt.ta, selleks tuleb palju õppida.» 

«Seda ma just mõtlengi teha!» vaštas Melnikov. 

«Õige. Kunagi saab teist ehtne «tähekapten».» 

Kamov muigas, meenutades tiitlit, mille ameerika ajlehed andsid kunagi Hapgoodile. 

Oli see nüüd eilse praktika vili või sattusid nad «kergemale» taimele, aga peatus «rabas» ei 
kestnud tundigi ja laadinud oma saagi masina katusele, kihutasid nad edasi rada pidi, mis eile 
«hüppava sisaliku» ilmumisega oli katkenud. 

Maastikuauto kell näitas kümnendat hommikutundi, kui horisondil tuli nähtavale Ameerika 
tähelaeva 

siluett. Kahe minuti pärast olid nad juba kohal. Kamov peatas sõiduki samas kohas kus 
eelmiseigi korral. 

«Küll on ikka väikene!» ütles Melnikov ameeriklaste tähelaeva uudistades. 

«Suur just pole!» Kamov vaatles hoolikalt ümbrust. Esimese mulje järgi polnud selle kahe 
päeva. jooksul midagi muutunud. Mõlkis kell ja purunenud lamp vedelesid endiselt maas. 
Tähelaeva uks oli kinni. Lähemal vaatlusel aga märkas ta arvukaid jälgi liival ja ka «tähelaeva 
tiibadel. Nende pind oli tugevasti kriimustatud. . 

«Siin on käinud elukad,» ütles ta. «Ja ma arvan, et üsna mitu. Tuleb olla väga ettevaatlik. 
Nad võivad peituda siinsamas läheduses. Need karvased hüppavad sisalikud on väga 
ohtlikud.» Ta jäi hetkeks mõttesse ja jätkas siis: «Hapgoodi jäänuseid otsides ei väljume 
masinast. Aken tuleb siiski avada. Relvad hoiame laskevalmis. Milliste kuulidega on nad teil 
laetud?» 

«Lõhkevatega. » 

«Siis on kõik korras. Liigume.» Maastikuauto läks aeglaselt liikvele. 

Tähelaeva ümbruse hoolikas vaatlemine kestis peaaegu terve tunni. Ümberringi oli kõik 
vaikne. Ühtki elukat ei tulnud nähtavale, ehkki liival võis sageli näha nende jälgi. 

Otsingud ei andnud tulemusi. 

Nad pöõrdusid tagasi tähelaeva juurde. Tuli kiirustada. Kordamööda autost väljudes kaevasid 
nad labidatega sügava augu. Kirkasid kasutada polnud vaja. 

Kamov korjas kokku kella ja lambi riismed. Tähelaevas pani ta juhtimispuldile suure 
lakkpitsatitega ümbriku. Selles oli akt ameeriklaste Marsile lendamise kohta ja tähelaeva 
kapteni Charles Hapgoodi hukkumise kirjeldus. Akti oli Kamov koostanud vene ja inglise 
keeles ning varustanud enda ja Basoni allkirjadega. 

Otsinud üles Ameerika lipu, millest Bason oli rääkinud, ja leidnud suure metallkasti, pani 
Kamov sellesse Hamtoodi jala, väljus siis tähelaevast ja sulges enda järel ukse. 


Tähelipusse mähitud «kirst» lasti auku, auk aeti, kinni ja selle kohale tehti väike 
hauaküngas. 

Rohkem polnud siin midagi teha ja Kamov asus oma kohale sõiduki rooli taha. Kell oli 
umbes üks. Poolteise tunni pärast jõuavad nad koju. 

Maastikuauto hakkas liikuma. Heitnud veel kord pilgu Ameerika tähelaevale, märkas 
Melnikov, et järv selle taga muutus tumedaks: veepind virvendas tugevasti. 

«Tuul tõuseb,» ütles ta. 

Kamov vaatles taevast. See oli, nagu ikka tumesinine, mõne siin-seal vilkuva tähega. 
Peaaegu seniidis, päris Päikese läheduses helkis Deimos, Marsi teine kaaslane. Ühtki pilve 
polnud näha. 

. «Kolm päeva oli tuulevaikne,» ütles ta. «Pole midagi imestada, kui see vaikus lakkab. 
Marsil peaks esinema ka tuuli.» 
Kuuldus krõbin valjuhääldajas ja s-amas kõlas Belo polski hääl: 
«Sergei Aleksandrovitš, kas te kuulete mind?» «Kuuleme hästi,» vastas Kamov. 
«Kus te praegu asute?» 
«Ameerika tähelaeva juures. Just hakkasime siit ära sõitma.» . 
«Missugune ilm teil seal on?» 
«Tõusis väike tuulehoog.» 
Oli kuulda, kuidas Belopolski Paitšadzelt midagi küsis. 

«Me palume teid võimalikult kiiresti siia sõita. Kõigi tundemärkide järgi peaks varsti 
algama liivatorm.» . 

«Hästi, Konstantin Jevgenjevitš.» 

«Arsen Georgijevitš küsib, kas teie arvates poleks: parem ettevaatuse mõttes Ameerika 
tähelaevale minna ja oodata selles tormi möödumist?» 

«Ei,» vastas Kamov. «Pole ju teada, kui kaua torm kestab. Kui lahkume autost ja jätame ta 
seisma, võib. tO'rm teda kahjustada või liiva alla matta. See tooks endaga kaasa suuri raskusi. 
Ma usaldan masinat. Küllap murrame õnnelikult läbi.» 

Maastikuauto sõitis edasi täie kiirusega. Roomikute, lülid sulasid otsekui üheksainsaks 
helkivaks vööks. Tuul puhus otse vastu, kuid võimas masin nagu poleks seda - «tundnudki». 

«Kas need tormid on ohtlikud?» küsis Melnikov, ja nähes, et Kamov ei vasta, vaid vaatab 
pingsalt ettepoole, jätkas: «Konstantin Jevgenjevitš rääkis mulle, et Marsi liivatormid ei suuda 
meie maastikuautot rivist välja lüüa.» 

«Belopolski eksib harva,» ütles Kamov. 

Tuul paisus järjest. Kerge liivatolm tõusis õhku, kat = tes silmapiiri uduvinega. 

«Torm on päris lähedal,» ütles Kamov. 

Ja nagu tema sõnade kinnituseks tõstis järsk tuuleiil 
maastikuauto ees üles terve liivapilve ja paiskas selle vastu akent. 
Jällegi klõpsatas raadio: 
«Räägib Belopolski.» 

«Kuuleme teid.» A 
«Tähelaevale läheneb idast hiiglasuur liivavall, mis liigub väga kiiresti. Kardame, et te ei jõua 
tähelaevani läbi murda. Kas te «rabast» juba möödusite?» 
«Veel mitte.» 
«Kas olete seflest veel kaugel?» 
«Umbes kakskümmend kilomeetrit.» 


«Oleks hea, kui jõuaksite 
sealt enne tormi mööda 
sõita. Arsen Georgijevitš 
ütleb, et see on kõige 
ohtlikum teelõik.» 
«Arvan, et jõuame. 
Umbes kahekümne 
minuti pärast peaksime 
ülema «raba» juures.» 
«Loodetavasti läheb 
torm ruttu mööda,» utles 


Belopolski. 
: N- i «Igal juhul mitte enne 
ADE EG TR kaht või kolme tundi. 


Kas mäletate,. mida te ise 
kirjutasite oma raamatus 
tormide kohta Marsil?» 
Kamov puhkes seejuures 
naerma. «Nüüd me siis 


kontrollime teie arvutusi.» 
«Oleksin õnnelik, kui selguks, et eksisin.» 
«Kardan, et te siiski ei eksinud. Edaspidi kõneleb teiega Boriss Nikolajevitš.» 
«Kas «raba» on veel kaugel?» 
«Kilomeetrit kümme.» 
«Liivapilv on tähelaevast ainult kilomeetri kaugusel,» ütles Belopolski. «Ta liigub edasi 
kohutava kiirusega.» J a hetke pärast lisas: «Akendest pole enam 

võimalik välja näha. Ilm on muutunud täiesti pimedaks.» 

Ei Kamov ega ka Melnikov vastanud midagi. Siis aga paiskas Melnikov mikrofonisse: 
«Näeme liivapilve. «Rabani» on jäänud veel kolm kilomeetrit.» 

Horisondil tõusis äärest ääreni üles hiiglasuur tume sein. Tuuloli üles keerutanud tiheda 
liivamassi ja kandis seda nüüd kohutava kiirusega edasi, maastikuautole otse vastu. 
Kohtumiseni jäid veel vaid mõned sekundid. 

Kamov teadis hästi, et kui maastikuautol õnnestub «rabast» mööduda enne kohtumist selle 
liivaseinaga, siis on hädaoht märksa väiksem. Pimeduses, mis nüüd kohe pidi saabuma, 
oli'«raga» kohutavaks ohuks. 

Liivapilv lähenes hoögsalt: oli näha: kuidas tema ees raevutsesid pöörised. Juba nägi Kamov 
ees «rabast» kõrvalepöörduvaid roomikute jälgi... I 

Veel!. .. Veel pisut!... 

Melnikov kallutas end ettepoole, nagu tahaks oma kehaga võimsale mootorile kaasa aidata. 

Maastikuauto oli ärapööramiskohast niisama kaugel kui orkaani kurjakuulutav seingi. Kumb 
Jõuab kiiremini «rabani»? See võis olla elu ja surma küsimus, 

«Tänan, sõbrad!» hõiskas Kamov valjusti, kui maastikuauto tegi hoogsa poolkaare ja pööras 
piki varase'maid roomikujälgi tähelaeva poole suunduvale sirgele. 

«Kellele te seda hüüdsite?» küsis Melnikov. 

«Uraali töölistele,» vastas Kamov.«Neile, kes valmistasid meile selle suurepärase masina.» 

Kohutav paik jäi selja taha. Nüüd ei tohi ainult pimeduses õigelt teelt kõrvale sattuda. 

Ja samal minutil, nagu püüdes selle võidu eest kätte maksta, sööstis kohutav tuulispask 


maastikuautole kallale. Kiirus langes järsult neljakün;mele kilomeetrile tunnis. Pilkane 
pimedus mähkis endasse kogu ümbruse. Vastu autoaknaid peksid krigisedes rasked 
liivamassid, nagu nühiks keegi neid smirgelpaberiga. 

«Boriss Nikolajevitš, paluge raadiomajakas tegevusse lülitada.» 

Just samal hetkel, nagu olekski juba palvet kuuldud, süttis kilbil 
144 
tuhmroheline ring, selgesti eralduva musta ribaga keskel. 

«Tubli! Taipas juba isegi,» ütles Kamov. 

Nüüd tuleb ainult täpselt suunda hoida, et must riba ei laieneks ega muutuks tuhmiks. See 
tähendaks, et maastikuauto on teelt .kõrvale kaldunud. Ülejäänu teevad mootor ja masina 
tugevad seinad. 

. «Kuidas on lood, Boriss Nikolajevitš?» küsis ta. 

«Kõik on korras, Sergei Aleksandrovitš! Kahju, et seda orkaani ei saa filmida.» 

. «Vaat mille pärast tema muretseb!» naeris Kamov. «Kardan, et sellise tugeva valgustuse 
juures võib film kergesti rikki minna!» 

Nende ümber raevutses ,torm. Marsi loodus oileks nagu vihastanud, et ta ei saa jagu 
väikesest jultunud masinast, mis ilmus siia kaugelt Maalt ja liigub kõigi loodusjõudude kiuste 
jonnakalt edasi. 

Neid ümbritses läbipaistmatu öö. Imelik oli mõelda, et kusagil väljaspool tormi piirkonda 
särab päike, et kõik see toimub südapäeval. Melnikov proovis süüdata maastikuauto katusel 
asuvat prožektorit, kuid selle suhteliselt nõrk valguskiir ei suutnud tihedast liivaeesriidest läbi 
tungida ja ta kustutas tule. 

Juhtimiskilbil asuvate mõõteriistade sinakas valgushelk oli ainus, millel silm võis puhata 
närvidele käivast pimedusest. 

«Kas te ei karda, et liiv tungib veorataste kuullaagritesse?» küsis Melnikov. . 

«Ei karda,» vastas Kamov. «Belopolski korraldusel ja tema vahetul juhtimisel pidi 
maastikuauto taluma katsetuste ajal vabrikus pikaajalist kestvat peenikese liivajuga. Nagu 
näitas sellele järgnenud hoolikas kontroll, ei sattunud veoosadesse ühtki liivatera.» 

Möödus peaaegu pool tundi. 
Äkki süttis põhjatus pirniduses tibatilluke ere täpp. «See on prožektor!» ütles Karoov. 
«Tiilllendab me oleme päris kodu lähedal.» 
«Huvitav, et ta on sellise tormiga nähtav.» 
«Nelljsada kilowatti. See on ju peaaegu aviomajaka võimsus.» 
Melnikov lülitas sisse mikrofoni. 

««Näen prožektorit!» teatas ta. 
«Tore!» vastas Belopolski. «Me süütasitne ta juba viisteist minutit tagasi. Tähendab te olete 
üsna ligidal. 
Kas paistab hästi?» 
«Täiesti selgelt.» 
«Kuidas maastikuauto käitub?» 
«Suurepäraselt! Sergei Aleksandrovitš palub raadiomajaka välja lülitada.» 
«Lälitan välja.» 
Auto aeglustas liikumist. Tähelaevoli kusagil päris lähedal. 
Prožektor põles heleda tähena ja tema valguses said tuhmilt nähtavaks sõiduki akna taga 
keerlevad liivaterad. 
Torm ei lakianud, vaid muutus veel raevukamaks. 
Kuid nüüd polnud ta enam ohtlik. Maastikuauto lähenes «kodule». 


Nähtamatu niidina sidus valguskiir teda tähelaevaga, sõpradega, kes kannatamatult ootasid seal 
kindlate seinte taga. 


MÄLESTUSSAMMAS 


Väljumine maastikuautost polnudki nii lihtne. 

Orkaan rabas jalust, laskmata astuda ühtki sammu. Peatunud sõiduk kattus silmapilkselt kuni 
akendeni liivaga. Sealsamas kõrval asuv tähelaev oli vaevalt nähtav. Ainult prožektori ere tuli 
võimaldas kuidagi orienteeruda. 

Kamov juhtis masina vahetult tähelaeva külje alla, vasaku parda varju. Tema palvel nihutas 
Belopolski lennuki tiiva pisut välja, nii et maastikuauto oli ka ülalt kaitstud. Väljumisruumi 
uks oli auto uksega vastakuti. Neis tingimustes polnud üleminek laevale enam ohtlik ja 
rändurid lahkusidki teineteise järel maastikuautost. 

Tähelaev lamas vastu maad. Rattad ja tiiyad olid sisse tõmmatud, et vähendada tuule 
mõjupindg. Uks asus madalal ja sisenemiseks polnud vajagi kasutada treppi. 

Lennukis vabastas Kamov end hapnikumaskist ja läks otsekohe Paitšadze juurde. Kogu 
sõidu vältel polnud haavatust kordagi juttu olnud, kuid Melnikov sai aru, et arsti mõtted 
keerlesid pidevalt patsiendi ümber. Haavatu tundis end hästi. Vahetanud sideme, mõõtis 
Kamov haige temperatuuri ja siis alles rahunes. 

«Näib, et kõik kulgeb õnnelikult,» ütles ta. «Ülehomseks stardiks olete juba päris tubli.» 

«Sellise haavaga,» vastas astronoom, «poleks ma sõja-ajal rivist lahkunudki.» 

«See on iseasi,» vastas Kamov. «Võitlus loodusega peab toimuma ohvriteta.» 

Torm möllas veel poolteist tundi ja lakkas siis niisama ootamatult, kui oli alanudki. 
Liivasein kihutas tähelaevast mööda ja kadus kiiresti horisondi taha. Mõne minuti jooksul 
puhus veel tuul, siis vaibus seegi. Tähelaeva ümbrus võttis täpselt endise ilme. 

«Väga huvitav!» rääkis Belopolski. «Kui me selle tortni ajal oleksime maganud, siis poleks 
me mingi hinna eest uskunud, et see üldse siin märatses.» 

Tõepoolest - ümberringi polnud orkaanist näha. vähimatki jälge. Pinnast kattev liivakiht näis 
puutumatuna. Tihedad põõsad seisid nagu varem, nende juurtel polnud isegi liivakuhikuid. 
Ainult tähelaeva paremal pardal kõrgus tohutu küngas, kattes sellel küljel kõik aknad. 

«Tõstke tähelaev ratastele,» -käsutas Kamov. Melnikov surus nupule puldil. Mootor hakkas 
tööle ja ra.ttad väljusid oma pesadest. Sõiduk kerkis aeglaselt parda äärde kuhjunud liiv varises 
alla ja aknad vabanesid. 

Nüüd oli sellestki küljest kõik nagu enne. Endiselt helkis liikumatu järvepind. Näis, nagu ei 
oleks tema madalate kallaste vahel mitte vesi, vaid elavhõbe. 

«Tuul vaibus täiesti,» tähendas Kamov. «Marsi loodus annab meie meteoroloogidele 
kõvasti peamurdmist.» 

«Botaanikudki saavad palju tööd,» lisas Belopolski. 

«Näib, et tormi ajalliibusid taimed vastu maad. Kuidas said aga nii jämedad varred 
painduda? Nende siseehitus on nähtavasti teistsugune kui maapealseil taimedel.» 

«Kõik onsiin teistsugune,» jätkas Kamov. «Ainult väliselt meenutab Marsi loodus 
mõnevõrra Maa oma, tegelikullt aga on tema areng läinud tõenäoliselt hoopis teist teed kui 
Maa peaal. Iga ala teadlastel oleks siin lai uurimisväli.» 

«Aga meie taim?» hüüahs äkki Melnikav, tormates akna juurde. 


«Kas tõesti tuleb veel kolmandat korda selle õnnetu põõsa järele sõita?» ütles Kamov. 

Kartus oli siiski asjatu. Taim, mille nad tormi ajal täiesti unustasid, oli omal kohal. Mõne 
minuti pärast, peale liivast punastamist, oli see juba külmhoidlas. 

Päikeseloojanguni oli veel küllalt aega. Ülejäänud osa päevast kasutati, nagu ekspeditsioonil 
kavas, mälestussamba püstitamiseks, mis pidi, tähistama tähelaeva maandumiskohta. Töö 
vältas mitu tundi ja osa võttis sellest kogu meeskond peale Paitšadze, kellel Kamov 
kategooriliselt keelas tähelaevast väljumise. Bason istus kajutis luku taga. Oli otsustatud, et ta 
vabastatakse sealt alles siiis, kui tähelaev Marsilt lahkub. Mälestussamba asukohaks valiti 
tähelaeva läheduses väike lagendik, mida piirasid igast küljest tihedad, põõsad. Kaugus 
lagendiku keskelt lähima põõsani oli üle kahekümne meetri, nii et «hüppavad sisalikud» ei saa- 
nud töötajaile märkamatult läheneda. Pealegi olid kõik varustatud relvadega. 

Paitšadze nõudis tungivalt, et tal lubataks olla vähemalt väljumisruumi lahtise ukse juures. 
Sellelt kõrguselt oli kogu ümbrusest hea ülevaade ja ta võis - seltsimehi hädaohu korral 
õigeaegselt hoiatada. Teda ennast kaitses tähelaeva uste asetus. 

Võtnud kasutusele kõik need ettevaatusabinõud; asusid kosmoserändurid rahulikult tööle. 

Ootamatule takistusele põrgati siis, kui hakati tähellaevast välja laadima peenikesi terasvalu, 
mis planeedi liivasesse pinnasesse rammituina pidid saama mälestussamba alustugedeks. Iga 
vai oli kaksteist ja pool meetrit pikk; neid väljumiskambri kaudu välja tuua osutus võimatuks. 
Kitsas koridoris ei saanud vaiu kuidagi ümber pöörata. Tuli kasutada observatooriumis olevat 

luuki. Selle luugi kaudu pugesid lennust osavõtjad Maa peal tähelaeva, sest väljumiskamber oli 
stardiga seotud tehnilistel põhjustel suletud. 

Neli vaia toodi observatooriumi ja siseruumidesse viiv ümaruks suleti tihedalt. Sõiduki 
rattad tõmmati sisse - sel kombel nihkus luuk madalale maapinna lähedale. Kamov hakkas 
observatooriumist üksinda üksteise järel raskeid terasvaiu seltsimeestele välja ulatama. See 
tehtud, sulges ta luugi, taastas normaalse õhu ruumis, ja tõstnud tähelaeva kere uuesti üles 
ratastele, läks välja teistele appi. 

«Hooletus!» Ütles ta. «Tähelaeva konstrueerimisel oleksin pidanud praegust olukorda ette 
nägema.» 

Vaiade sisselöömine polnudki nii lihtne töö. Maa peal poleks see mingil juhul jõukohane 
olnud kolmele inimesele. Marsi väiksem külgetõmbejõudaga aitas kõigist raskustest üle saada. 

Elektrivintsi abil tõsteti esimene vai üles jal seati vertikaalseks. Kergetel alumiiniumist 
treppidel seistes kinnitasid Melnikov ja Belopolski vaia otsa raske elektrivasara. Vool 
elektrivihtsi ja vasara käivitamiseks saadi maastikuauto akumulaatoreist. Vasar, mis Maa peal 
kaalus kolmsada kilogrammi, kaalus siin ainult sada kümme kilogrammi. Ent sedagi oli küllalt, 
nii et kaks meest pidid kogu jõu kökku võtma, et vasarat vajalikule kõrgusele tõsta. 

Vaia rammimisel tuli olla väga ettevaatlik, sest liivases pinnases läks see iga löögiga 
peaaegu poole meetri võrra sügavamale. Vasara hoidmine sellistes 

tingimustes oli küllaltki pingutav. Kamov lülitas elektrivoolu sisse üheks-kaheks 
vasaralöögiks ja kat kestas siis jälle voolu, kuni Melnikov ja Belopolski laskusid treppredelil 
mõne astme võrra allapoole. Niisuguse täpse koostööga löödi vai täielikult maa sisse. 

Peale lühikest hingetõmmet alustati samal viisil teise vaia ramminist ja lõpuks oli ka 
viimane, neljas vai sügavale maasse löödud. 

Vaiadele asetati paks terasplaat ja kruviti poltidega kõvasti kinni. Monumendi alus oli 
valmis. Ülej'äänud töö läks juba lihtsamalt. 

Õhtul kella kaheksaks oli mälestusmärk püstitatud. 

Liivalagendikul, keset kummalisi sinkjashalle taimi, kerkis paljudeks aastateks kolme meetri 
kõrgune roostevabast terasest obelisk. Tema tipus leekis loojuva päikese kiirtes rubiintäht 
kuldses raamis. 

Erutuse ja uhkusega silmitsesid monumendi püstitajad oma töö vilja, Kodumaa hingus 
kandus nendeni läbi lõputute kauguste, mis nende tähelaev oli ületanud, et siia kaugele 
planeedile jätta see suure teadusevõidu sümbol. 


KALJUD 


Ilmnes, et maastik tähelaevast põhja ja ida pool ei erinenud millegagi juba uuritud 
läänepoolsest osast. Jäi mulje, et Marsi looduslik ilme on kõikjal ühesugune, vähemaltplaneedi 
selles osas, kus laev oli 

maandunud. Nõukogude teadlased, tehes kokkuvõtteid nii kohapealsetest vaatlustest kui ka 
sellest, mida olid näinud kosmoselaeva akendest Marsi kohal lennates, tulid järeldusele, et 
planeedi pinnaehituse valitsevaks osaks on kõikjallaiuv kõrb. Loomariigi esindajaiks olid 
tõenäoliselt ainult «hüppavad sisalikud» ja «jänesed». 

Sellise mulje jättis Marss esimestele külalistele Maa pealt. . 

Kas võis seda muljet aga üldistada kogu planeedi kohta? Sellele küsimusele saab anda 
vastuse vaid tulevik. 

«Elu arenemiselomab määravat tähtsust energia hulk, mille planeet saab oma keskselt 
allikalt, Päikeselt,» seletas kord Belopolski, «Arenguprotsess sõltub tervikuna sellest tegurist. 
Ei tule sugugi arvata, et kõikidel planeetidel, kus esineb elu, peaks see protsess tingimata 
viima inimesetaoliste olevuste tekkimiseni. Marss on alati saanud märksa vähem 
päikeseenergiat kui Maa, seepärast on täiesti loogiline järeldada, et evolutsioon on siin olnud 
palju aeglasem kui Maal ega ole kujundanud kõrgelt arenenud mõistuslikke olevusi. Maa asub 
Marsist soodsamais tingimusis, saades rohkem päikeseenergiat, ja areng on seal toimunud 
kiiremini. Veenus aga on veelgi paremas olukorras ja seal peaks see protsess kulgema veel 
kiiremini. On täiesti tõenäoline, et elu Veenusel jõuab arenemises maapeal 

sest elust ette. Loodus oma lõputus mitmekesisuses on suuteline kohanema igasuguste 
tingimustega, nagu seda kujukalt näeme Marsil.» 

Need Konstantin Jevgenjevitši sõnad meenusid Kamovile, kui ta maastikuauto aknaist nägi 
ikka üht ja sama tuttavat pilti Marsi tasandikest. 

Maastikuauto liikus seni veel läbiuurimata suunas lõunasse. Hommikul olid Melnikov ja 
Belopolski teinud kolmetunnilise sõidu põhja ja idasse, avastamata midagi uut. Kamov 
otsustas ettenähtud programmi lõpule viia ja siirdus üksinda viimasele retkele. 

«See sõit on nii rohkem vormilist laadi,» ütles ta enne lahkumist oma sõpradele. «Võtan 
selle ette vaid südametunnistuse rahustamiseks, et keegi ei saaks ütelda, nagu poleks me 
täitnud oma ekspeditsiooni 

kava. Meie töö Marsil on lõppenud. Pole mingit mõtet praegu asja ees, teist taga kahel 
inimesel riskeerida.. «Ühel samuti mitte,» vastas Paitšadze. 

«Minuga ei saa midagi juhtuda. Sõidan paraja kiirusega umbes saja kilomeetri kaugusele ja 
pöördun siis jälle tagasi. Peame ju ometi teada saama, mis on meist lõuna pool. Kui aga midagi 
peaks juhtuma, — lisas ta, «siis on Boriss Nikolajevitš tagasilennul Konstantin Jevgenjevitšile 


igati abiks. Üksinda oleks raske toime tulla, kuna Arsen Georgijevitš langes rivist välja.» . 

Mitte mingid argumendid ei andnud tulemusi: Kamov jäi oma juurde kindlaks. Tema 
seltsimehed mõistsid, et vaidlemine on asjatu, ja nõustusid õige 

vastumeelselt komandöri otsusega ,minna retkele . üksinda. , 

Belopolski võttis Kamovilt siiski sõna, et ta mingil juhul masinast ei välju. 

Maastikuauto liikus keskmiselt ,nelikümmend kilomeetrit tunnis ja Kamov jälgis 
tähelepanelikult maastikku enda ees, et õigeaegselt märgata mõnd «raba». 

Maastik muutus. pikkamööda märgatavalt madalamaks. . Sagenesid järved ja «taimkate oli, 
siin lopsakam kui tähelaeva ümbruses. Kamov pani tähele, et võsastikud muutusid ikka 
tihedamaks ja ulatuslikumaks. 

Kui nad eespool moodustavad tiheda seina, tuleb mul tagasi pöörduda. Püüda neist läbi 
tungida oleks ettevaatamatu,» otsustas ta endamisi. 

Esialgu olid aga liivased lapid taimede vahel küll'altki suured, nii et maastikuauto sai 
manööverdades takistamatuh edasi liikuda. Vaatlusväli oli avar ja Kamov ei. kartnud 
«sisalike» ootamatuid rünnakuid. Nende elukate jälgi polnud kusagil näha. 

Möödus veel terve tund. Ta oli tähelaevast juba seitsmekümne kilomeetri kaugusel. Oli aeg 
tagasi pöörduda. Kaks tundi kulub maastikuauto koost võtmiseks ja pealelaadimiseks. Täpselt 
kell kaheksa lahkub tähelaev Marsilt. Nähtavasti ei anna ka see viimane retk midagi uut. 

Kamov peatas auto ja "Vaatles ümbrust. Pilt oli ikka. sama. 

Ta lülitas sisse mikrofoni ja teatas laevasolijaile, et alustab tagasisõitu. 
«Sõidan t'agasi teist teed kaudu. Tunni aja pärast pange raadiomajakas tööle,» teatas ta. 

Kamov võttis suuna idasse. Uurinud siingi maastikku kuni kahekümne kilomeetri kauguseni, 
ilma et oleks avastanud midagi tähelepanuväärset, pöördus ta nüüd 

otsustavalt põhja, «koju». Lootmata näha mööduval maastikul midagi erilist, vaatles Kamov 
siiski endise tähelepanelikkusega ümbrust. 

Vilksatas mööda järveke, mida palistas lopsakas sinkjashallide taimede puhmastik. Kuigi 
see pilt oli iseendast väga ilus, ei jäänud silm sellele siiski kauemaks peatuma. Kümneid taolisi 
järvi oli juba varemgi teele sattunud. Nüüd möödus väike lagendik, sarnane sellega, kuhu nad 
olid püstitanud obeliski. Ka kollase, halli ja sinise värvi kombinatsioonid on ilusad, kuid olid 
juba nähtud sadu selliseid lagendikke. 

Maastikuauto liikumistee kõrval tuli äkki selgesti nähtavale pidev jälgede ahel. Kamov 
vähendas kiirust ja vaatleis tähelepanelikult jälgi. Need olid Marsi valitseja, vastiku 
krokodillilõustaga karvase kiskja «sisaliku» - jäljed. Millal võis elukas siit mööduda? 

Seda oli raske kindlaks teha. Võimalik, et eelmisel päeval, aga võib-olla alles mõni minut 
enne maastikuauto ilmumist. Tasasel liival säilivad jäljed kaua. Ehk 

jälgivad kuskil päris lähedal kassisilmad masinat ja pikad, rohutirtsu kombel kõverdatud 
tagumised jalad on pingul otsustavaks hüppeks. 

Kui palju mõistatusi peidab endas selle eluka organism! Milline on tema hingamisaparaadi 
ehitus? Tal tuleb hingata vähese hapnikusisaldusega hõrendatud 

õhku. Ükski maapealne loom ei saaks siin hingata. 

Eluka hiiglapikad hüpped,mis paiskavad keha kaheteistkümne meetri kaugusele, 
nõuavad tohutut energiat. Kust ta selle energia võtab? 
Aga mõistatuslik «raba»? Tume mülgas, millel ometi kasvavad taimed ja arusaamatul kombel 
püsib liiv. 
Palju, väga palju saladusi peab teadus veel lahen- 

dama selle.l planeedil; millel elu on kulgenud omal viisil, erinevalt elust Maa peal. 

Kamov meenutas Veenust, mis näis palju omasemana. Kõik see, mida nad oma lühikesel 
planeedist ülelendamise ajal nägid, laseb oletada, et elu areng seal 

toimub samasuguselt kui Maalgi. 

Asjatult ei nimetanud astronoomid Veenust «Maa õeks», Marssi aga salapäraseks planeediks. 

Kamovi mõttekäigu katkestas umbes kilomeetri kaugusel paremal pool nähtavale ilmuv 
väike mäeahelik, midagi kaljude ja küngaste vahepealset. Ta silm oli niivõrd harjunud 
tasandikega, et ta kohe nagu ei taibanudki selle ootamatu vaatepildi olemust. Künkad Marsil! 
Need polnud kindlasti liivast, sest tuuled oleksid liiva juba ammugi ümbrusega tasandanud. 
Tähendab need peavad olema kaljud. Senini polnud nad planeedil märganud ühtainsat kivigi. 

Maastikuauto liikus kiiresti kaljude suunas. Mida lähemale Kamov jõudis, seda suuremaks 
kasvas ta erutus. 

Lõpuks ometi on ta ees midagi, mis erineb kõigest seninähtust! Ülespoole kõrguvad 
kivirahnud (ta nägi juba selgesti, et need olid liivast täiesti paljad) näisid paiknevat mingi seni 
veel tabamatu korrapärasusega. Võib-olla olid need ehk mingi ehitise jäänused, jäljed kunagi 
planeeti asustanud mõistuslike olendite kätetööst? 

Maastikuauto lähenes kaljurünkaile, mis olid viis kuni viisteist meetrit kõrged. Neid oli 
kokku mõnikümmend ja nad täitsid ligi hektarisuuruse maa-ala. 

Kamov vaatles teraselt kõige lähemat kivi: See sarnanes biotiitgraniidiga. Seepärast näisidki 
rahnud algul liivaküngastena. Kivide pruunjas toon sulas kõrbe värvusega ühte. Need võisid 
olla ka kunagi siin kõrgunud mäeaheliku viimased jäänused.. Fotoaparaadi abil tuleb suurima 
hoolega -jäädvustada iga kaljurüngas: teaduse jaoks on see äärmiselt oluline. Ehk aitab see 
maapealseil teadlastel selgitada, mida kujutasid endast need kaljud kauges minevikus. Ja 
loomulikult on vaja kaasa võtta ka selle graniidi proovi tükke. 


154 


Kamov juhtis maastikuautot aeglaselt piki graniitrahnudega kaetud maa-ala serva, 
tehes igast kaljurünkast mitu ülesvõtet. Kaljud seisid. üksteisele nii lähedal, et auto ei 
pääsenud nende vahele. Kas nad asetsesid mingi kindla korra kohaselt, nagu talle 
algul näis, või valitses siin loodusele omane kaootilisus, seda ei suutnud Kamov 
kindlaks teha. Oli siin tegemist loodusliku pinnamoodustisega või planeedi kunagiste 
asukate püstitatud, ajahambast tundmatuseni puretud ehitusega? Vastusel sellele 
küsimusele oli määratu tähtsus. 

«Pean selle probleemi lahendama, maksku mis maksab!» mõtles Kamov. «Kui 
ronida mõne seespool asetseva kaljurünka otsa, avaneb vaade ülevalt, nii-öelda 
plaanis. See aitaks selgitada rahnude üldist asetust ja annaks võib-olla soovitud 
vastuse.» 

Ta vaatas kella. Aega oli väga napilt. 

«Pole viga! Võin tagasi minna ka tuldud teed mööda. Tuttaval teerajal võib arendada 
täiskiirust. Nõnda hoian kokku vähemalt tunni ja seda aega võin kasutada.» 
Raadiovastuvõtja klõpsatas ja kuuldus Belopolski hääl: 

«Räägib tähelaev!» 
«Kuulen! » 
«Vastavalt teie soovile lülitan sisse raadiomajaka.» «Pole tarvis! Otsustasin sõitä 
tagasi vana teed kaudu,» teatas Kamov. 
«Miks?» 
«Maastikuauto seisab praegu graniitkaljude jalamil. 
Mul läks nende uurimisega palju aega kaduma.» Valjuhääldajas oli selgesti kuulda 


imestushüüdeid. «Kaljud! Kus te need avastasite, Sergei Aleksandrovitš?» küsis 
Belopolgki. 

«Tähelaevast umbes kaheksakümmend kilomeetrit lõunasse. Ma pildistasin neist 
peaaegu igaüht, kuid on vaja selgitada, kas nad on looduslikud kaljud või mingi 
ehituse varemed. Selleks pean tungima kaljudega kaetud alale. Maastikuautoga seda 
teha ei saa.» 

«Tähendab te tahate masinast väljuda?» küsis Belopolski. 

«See on vältimatu. Pealegi tuleb võtta ka kivimite proove.» 
Raadio vaikis mõne hetke. 
«Sergei Aleksandrovitš, olge ettevaatlik!» Seda ütles juba Paitšadze. 

«Loomulikult!» vastas Kamov. «Muretsemiseks pole mingit põhjust. Ümbrus on 
täiesti ohutu. Oodake mind kahe tunni pärast.» 

«Kas ma siiski toimin õieti?» mõtles ta, kuid juba: samal hetkel ajas selle mõtte 
minema. «Mis võiks mind ohustada? Kiskjad? Miks peaksid nad just nüüd ilmuma, 
kui neid senini kuskil näha ei olnud? On ilmne, et kohtasime Melnikoviga «hüppavat 
sisalikku» päeval täiesti juhuslikult. Nähtavasti käivad need ohtlikud elukad jahil vaid 
ÖÖSILIL.» . 

Kamov mäletas hästi, et tapetud looma silmaterad olid tüüpilised öisele kiskjale. 
Mis muu võiks teda veel ohustada? Tõenäoliselt mitte midagi. 

Kamov kontrollis püstolit, ja kinnitas siis selga: hapnikuballooni, tõmmates rihmad 
pingule, et balloon kaljule ronimisel ei segaks. Kalju asus maastikuautost. 

viiekümne meetri kaugusel ja oli vähemalt kümme meetrit kõrge. Selle tipust pidi 
avanema avar vaade. Kaljurüngas oli ajahambast tugevasti puretud, kuid see kindlasti 
ainult kergendas ronimist tema järske seinu mööda. Igaks juhuks võttis Kamov kaasa 
pika köie. 

«Puudub ainult alpinisti kepp,» mõtles ta, «kuid alpinism Marsil peaks olema 
märksa hõlpsam kui Maal. » 

Ta pani maski pähe ja väljus masiilast, sulgedes enda järel tihedalt ukse. 

Kaljurahnu jalamile jõudes nägi ta, et selle tippu ronimine on täiesti võimalik, 
ehkki tõus on järsk. Aeg oli uuristanud kaljusse sügavad praod. Paljudest kohtadest 
olid suured graniiditükid välja langenud. Peaaegu tipus leidus väljaulatuv nukk, mille 
taha võiks kinniltada silmuse. See kergendaks märgatavalt ülesronimist. 

Juba teisel katsel õnnestus tal heita silmus kaljunuki taha, kuhu see ka tugevasti 
kinni jäi. Kamov alus 

tas ronimist. Tema keha kaalus siinseis tingimusis vaid Kolmkümmend kilogrammi, 
kuid ta oli siiski üllatunud, et see näiliselt raske tõus osutus tegelikult nii kergeks. 
Juba mõne minuti pärast jõudis ta tippu. Seismine oli siin võimatu, seepärast heitis ta 
pikali; toetudes jalgadega samale kaljunukile, mille taha oli enne heitnud silmuse. 

Sellelt kõrguselt oli kogu kaljune ala hästi näha. Kamov sai kohe aru, et mingit 
korrapärast asetust siin polnud. Tegemist oli lihtsalt loodusliku kujundusega. Surunud 
maha pettumuse, tegi ta mõned ülesvõtted ja pöördus siis ettevaatlikult, et pildistada 
ka teises suunas. Selgus, et kaljurünka jalamil, millel ta asus, oli tühi maa-ala, 
läbimõõduga kakskümmend kuni kakskümmend viis meetrit. Kamov vaatas alla ja 
tundis, kuidas tal ebameeldiv külmajudin üle selja jooksis. 


Kogu kaljudevahelist maa-ala täitis tuttava hõbedase karusnaha tuhm sädelus. 
«Sisalikud»! . 
Neid oli väga palju. Vag lamasid tihedalt üksteise kõrval liival ja nähtavasti 
magasid. 

Imelik, et nad tema sealolekut ei haistnud. Kalju jalamil seistes oli ta ju päris nende 
kõrval olnud. Võib-olla puudub Marsi kiskjatel haistmine, mis nende maapealsetel 
suguvendadel nii kõrgelt on arenenud? Tuleb siit võimalikult kiiresti kaduda, kuni nad 
veel magavad. Paha aimamata oli Kamov sattunud otse elukate «pessa», kuhu need 
päeval peitu poevad. Tarvitseb vaid ühel neist ärgata ja teda näha, ning tee 
allaminekukson ära lõigatud. . 

Kamov tegi kiiresti veel mõned ülesvõtted, sest ta ei suutnud loobuda magavate 
sisalikkude pildistamisest. Oleks see kõik toimunud Maal ja alllamapud maapealsed 
kiskjad, siis oleks. fotoaparaadi klõpsatus nad otsekohe äratanud, kuid Marsi 
hõrendatud õhus levib heli halvasti. Sisalikud jäid liikumatult edasi lamama. 

Pannud aparaadi ära, laskus Kamov ettevaatlikult allapoole, köie juurde. Kui nüüd 
elukad ei ärkaks veel kolme-nelja minuti jooksul, siis jõuaks ta maastikuautosse. 

Ta haaras köie pihku, vaatas alla ja tardus. Süda hakkas ärevalt ning kiiresti 
taguma, keha läbisid külmajudinad. 

Otse tema all kohal, kuhu tal tuli laskuda, paistis pikk hõbedane keha. Kamov nägi 
otse endale suunatud rohekashalle kassisilmi, mis jälgisid iga tema liigutust. Elukas 
liibus vastu maad, valmis hüppeks. 

Kas ta suudab hüpata kümne meetri kõrgusele? 

Kamov haaras püstoli ja, laskmata kiskjat silmist, ronis tagasi kalju tippu. Kahju, et 
ta ei võtnud endaga kaasa püssi. Selliselt kauguselt oleks tabamus kindel. Püstoliga 
võib ta looma ainult haavata. Pealegi ärataks lask muidugi ka magavad sisalikud. Ei, 
tulistada ei tohi! Ta surus end vastu kaljut ja jälgis oma vastast, püüdes jääda täiesti 
liikurnatuks. 

Kiskja ei teinud katset hüpata. Ta lamas liival ja vahtis meest tardunud pilgul. 

Kui elukas ei lahku, muutub olukord väga tõsiseks. Laskumine kiskja nähes on 
täiesti võimatu. Oodata? 

Kui kaua aga võib see ootamine kesta? 

Kamovil polnud aimugi sisalike harjumustest: Kui palju jätkub kiskjal kannatust? 
Kuivõrd arukas ta on? Kas ta taipab, et inimesel on tarvis alla laskuda? Mida ta üldse 
mõtleb ennenägematust olevusest, kes on ootamatult ilmunud tema valdustesse? 

Kamov otsustas midagi ette võtmata oodata pool tundi. Kui sisalik selle aja kestel ei 
lahku, proovib ta looma maha lasta või teda vähemalt lasuga hirmutada. Võib-olla ei 
ärata siin nii nõrgalt kostev heli teisi kiskjaid. . . 

Minut möödus minuti järel... . 

Kui jätta maastikuauto Marsile, siis on tema käsutuses veel mitu tundi. Selle aja 
jooksul võib mõndagi juhtuda. 

Traagilisele olukorrale vaatamata säilitas Kamov oma tavalise rahu. Külmavereliselt 
kaalus ta, kuidas oleks võimalik pääseda sellest ootamatust vangistusest. 

Kui köis üles tõmmata, siis pääses selle abil naaberkaljule. See asub vaid viie 
meetri kaugusel ja ka selle tipus on teravalt väljaulatuv nukk, mille taha on kerge 
heita silmust. Kinnitanud niiviisi mõlemast otsast köie 

saaks ta nagu rippsilla, mida mööda oleks .võimalik ronida teisele kaljule. 
Köis on viiskümmend meetrit pikk. Sellest jätkub küllldaselt, et manöövrit korrata ja 
ronida veelgi 
kaugemale. 

Nii liiguks ta maastikuautole võimalikult lähemale, püüaks siis .kiskja hävitada, kui 
see talle järgneb, ja enne teiste kohalejõudmist peaks jõudma autosse joosta. 

Kamov hakkas köit ettevaatlikult üles tõmbama. Köie teine ots lamas kiskjale päris 
lähedal ja ta: ootas, huviga, kuidas loom selle, liikumisele reageerib. Nii lähedal liikuv 
köis ei saanud kiskjale muidugi märkamatuks jääda. «Sisalik pööras korraks pead, 
kuid samas suunas pilgu jälle inimesele. See huvitas teda nähtavasti rohkem. 

J uba oligi kogu köis Kamovi käes. Enne oma riskantse plaani teostamisele asumist 
otsustas ta oodata määratud poole tunni möödumist. Võib-olla kiskja siiski lahkub. 

Ühel silmapilgul näis Kamovile, et tema lootus täitub. Sisalik pööras temalt pilgu ja 
liikus aeglaselt kalju jalamil edasi-tagasi. Paistis, nagu oleks ta kaotanud huvi inimese 
vastu. Kas loom oli ta unustanud? Täiesti võimalik. 

Agaei! Veidi aega kõndinud, heitis kiskja uuesti maha: ja suunas liikumatu pilgu 
kalju tippu. 

«Visa loom!» mõtles Kamov. 

Määratud aeg möödus. 

Ettevaatlikult tõusis ta põlvili, võttis silmuse heitmiseks hoogu ja viskas. Kunagi 
varem polnud ta seda kunsti harjutanud, kuid tema imestuseks langes silmus täpselt 
soovitud kaljunukile. «Näe, kuidas võib endas avastada talendi, millest varem polnud 
aimugi!» mõtles ta endamisi muiates. 

Toetanud jala kaljuprakku, sikutas ta tugevasti köit, et proovida silla vastupidavust. 


Köis andis aga ootamatult kergesti järele. Nii kindlana paistnud kaljunukk kõikus ja 
langes alla. Kamov oleks seejuures peaaegu kaotanud tasakaalu. Kõigi lihaste äärmise 
pingutusega õnnestus tal end kõverasse 

tõmmata ja sellega viimasel hetkel vältida kukkumist kümne meetri sügavusse, otse 
lamavate kiskjate sekka. 

Kaljutükk kukkus sisalikust umbes viie meetri kaugusele liivale. Sellest tugevasti 
ehmunud, hüppas elukas kahe kalju vahele, otse oma magavate kaaslaste keskele. 

Loomade seas tekkis ärevus. Hõbedane vaip all hakkas lainetama ja liikuma. 

Kirudes lahtimurdunud kivi ja oma ettevaatamatust, nägi Kamov, kuidas kiskjad 
üksteise järel lahkusid oma puhkepaigast ja tunglesid kaljudevahelise läbipääsu poole. 
Näis, nagu oleks kogu ümbritsev maa-ala kattunud hõbedakarvalise nahaga. Kamov 
loendas loomi üle viiekümne. Laskumine polnud enam mõeldav üheski suunas. Kõik 
teed põgenemiseks olid ära lõigatud. Kuni loomad pole ära läinud, on ta sunnitud oma 
kaljul istuma. Kamov mõistis hästi, et ainus lootus pääseda on rajatud võimalusele, et 
nad pimeda tulekul lahkuvad. Päike loojub siin kell kaheksa kolmkümmend Moskva 
aja järgi. Tähendab aega jäi veel neli tundi. Hapnikku peaks balloonides nii kauaks 
jätkuma. Seda, et kiskjad võiksid tema juurde ronida, Kamovei kartnud. Nad ei teinud 
vähimatki katset kaljule hüpata, nagu seda kindlasti oleksid üritanud maapealsed 
kiskjad. Ta oli oma ligipääsematus varjupaigas täiesti ohutu ja oleks võinud rahulikult 
oodata kiskjate lahkumist öisele jahiretkele, kui ainult... kui ainult tähelaev ei oleks 
pidanud lahkuma Marsilt täpselt kell kaheksa. Igal juhul peab ta siit pääsema hiljemalt 
kell seitse, muidu pole mingit lootust õigeaegselt tähelaeva juurde jõuda ja siis on 
surm möödapääsmatu. 


Kamov oli võtnud Belopolskilt sõna, et igal juhul, mis ka ei oleks, alustatakse 
äralendu Maale täpselt ettenähtud ajal. «Kas isegi sel juhul, kui teie tagasitulek peaks 
viibima?» oli küsinud Konstantin Jevgenjevitš. Ja tema vastas: «Isegi sel juhul.» 

Belopolski peab oma sõna. Ta teab väga hästi, millised tagajärjed võivad olla 
viivitamisel. 

Aeg liikus edasi... 

Kiskjad lonkisid endiselt kõikjal kaljude vahel. 

Vahetevahel peatus kord üks, kord teine kalju jalamil, liibus ligi maad, nagu 
valmistuks hüppeks, ja vahtis Kamovit oma liikumatute rohekashallide kassisilma- 
dega. 

Vaatamata oma lootusetule seisukorrale oli Kamov imelikult rahulik. Alateadvuses 
oli tal mingi ebamää- rane tunne, et kõik laheneb siiski õnnelikult. Ta poleks kuidagi 
suutnud seletada, millel see talle endalegi arusaamatu kindlusetunne põhjenes, kuid 
see ei lahkunud temast. 

Kella minutiosuti liikus numbrilaual ühtlaselt edasi, lõigates aina lühemaks 
temale jäänud aega. 

Sekundid jooksid... 

Elu - surm!... Elu - surm!... 

. Olukord ei muutunud... 

Kamov mõtles teda ootavatele sõpradele. Kui väga nad praegu närveerivad! 

Ta kujutles selgesti kõiki kolme. Belopolski on tavalisest süngem ja käib 
observatooriumis ikka juhtimispuldi juurest ukseni ja jälle tagasi. 

Melnikov seisab kindlasti akna juures ja vaatab murelrkult horisondile: kas ehk äkki 
ei ilmu nähtavale tuttav valge masin? 

Paitšadze on väliselt rahulik, vaatab ainult iga minut kella. Iial ei kaota ta oma 
harjumuspärast endavalitsemist, kuid Kamov teab väga hästi, et keegi pole tema 
pärast nii mures kui see ustav ja äraproovitud sõber. 

Kell on kuus... Aega on jäänud veel ainult üks tund... 

Kamov toetab pea kätele. Väsinud ajus kõlavad visalt, kibeda etteheitena viimati 
kuuldud sõnad: «Sergei Aleksandrovitš, olge ettevaatlik!» 


TAGASI MAALE! 


2. jaanuaril 19... aastal, 


Meie viimane päev Marsil kujunes raskeimaks kõigist sellel planeedil veedetud 
päevadest. 

Äärmiselt raske on jutustada kõigest, mida meil tuli läbi elada ja tunda, kuid 
mapean seda tegema, sest see on mu kohus... 


Umbes keskpäeval läksin ma välja Kamovit saatma, kes pidi maastikuautoga veel 
viimase retke sooritama. Sergei Aleksandrovitš oli suurepärases meeleolus. 

«Ärge tundke igavust!» ütles ta naljatades, kui istus masinasse. 

Maastikuauto sõitis ära... 

Pöördusin tagasi laeva pardale. Belopolski istus asemel lamava Paitšadze juures. 
Samas kõrvaloli ka raadiojaam. 

Läksin oma laboratooriumi ja hakkasin seal korda looma. Tuli valmistuda 


äralennuks. - Ühtlasi tahtsin täita Kamovi palve ja ilmutada Basoni fotoaparaadist 
saadud filmi. Sergei Aleksandrovitš küsis eelnevalt ameeriklase nõusolekut. 
Viimasele oli see palve ilmselt vastumeelne, kuid ta nõustus siiski. Ütles vaid, et film 
on peaaegu tühi - tehtud on ainult kaks võtet. Kamovit aga huvitaski just teine 
ülesvõte, millel Basoni sõnade järgi oli jäädvustatud kiskja kallaletung 

Hapgoodile. Kas oli see samasugune «sisalik», kelle me, tapsime, või mõni muu, 
meile tundmatu marsielukas? Missugune on ta välimus? 

Ilmutasin filmi. Ilmnes, et Ameerika kosmoselaeva komanäörile oli kallale tunginud 
just «sisalik». See õudne ülesvõte oli hästi õnnestunud. Nii kiskja kui ka tema ohver 
olid pildil, nagu ütlevad kinoopeniatorid, «suuresplaanis». 

Lõpetanud oma töö laboratooriumis, läksin tagasi astronoomide juurde. Nad 
vestlesid parajasti millegi üle, mis polnud seoses ei Marsiga ega meie viibimisega 
sellel. Kamovilt polnud senini veel mingit teadet. 

Lähenesin aknale ja vaatlesin juba hästi tuttavaks saanud pilti Marsi kõrbest. Päev 
oli selge ja täiesti tuuletu. 

Kell neliteist kümme teatas Kamov, et alustab tagasisõitu. Ta palus tunni aja pärast 
raadiomajaka sisse lülitada, kuna kavatses tagasi sõita teist teed kaudu. 

Möödus tund ja Belopolski lülitas sisse mikrofoni. Toimus lühike kõnelus, mida 
mäletan spna-sõnalt. 

Sergei Aleksant;lrovitš teatas hämmastavast uudisest, et ta on leidnud mingisugused 
kaljud. Nende sõnade juures tõusis isegi Paitšadze erutusest istukile. Kaljud Marsil! 
«Lõpuks ometi!» sosistas ta. 

Kamov utles, et tahab oma avastuse põhjalikumaks uurimiseks ja proovide võtmiseks 
maastikuautost väljuda. Paitšadze palus teda olla ettevaatlik, mille peale Kamov 
kuidagi rutates lõpetas jutu. Võimalik, et. ta püüdis vältida edasisi keelitusi. 

Kui .kostis m.ikrofoni väljalülitamisel tekkiv klõpsatusi kargas Arseni Georgijevitš 
ootamatult jalule. Belopolski raputas etteheitvalt pead. 

«Rahutuseks pole mingit põhj'ust,» lausus ta. «Tean!» oli Paitšadze vastus. 

«Milleks siis nii narvitseda?» 

«Ma ei tea seda. isegi, kuid närvitsen millegipärast tõesti. » 

Sel hetkel tuli mul äkki silme ette äsja ilmutatud ülesvõte - Hapgoodi pea kiskja 

lõugade vahel - ja ma ütlesin tahtmatult: 

«Kui aga «sisalikud» . . .» 

Keegi ei vastanud. 

Observatooriumis valitses rusuv vaikus, Paitšadze, unustanud Kamovi korralduse kuni 
stardini lamada, sammus kitsas.: ruumis juhtpuldi ja koridori viiva ukse vahet edasi- 
tagasi. Vahetevahel peatus ta ja vaatas pika pilguga raadioaparaadile, nagu tahaks 
paluda, et see räägiks. Belopolski vaatas liialt sageli kella, reetes sellega oma sisemist 
ärevust. 

«Oodake minp kahe tunni pärast,» oli Kamov viimati öelnud. 

Tund möödus tunni järel, kuid komanäörilt ei tulnud ühtki teadet. Belopolski lülitas 
korduvalt sisse mikrofoni, aga väljakutsele vastust ei järgnenud. 

Kontroll-lamp põles ühtlase valgusega, millest järeldus, et maastikuauto raadiojaam 
on sisse lülitatud ja töökorras. 

«Oleks meil nüüd veel teine maastikuauto, siis järgneksin Sergeile jälgi pidi,» ütles 
Paitšadze. 

«J a kui meil ka olekski veel teine masin, ei sõidaks te ikkagi kuhugi,» vastas 

Belopolski. 
«Miks?» 

«Seepärast et ma ei lubaks teil seda teha. Sergei Aleksandrovitši äraolekul vastutan 
mina nii teiekui ka tähelaeva eest.» 

Paitšadze ei vastanud sõnagi. Ta vaatas vilksamisi tähelaeva komandöri asetäitja 
poole ja hakkas kiiremini edasi-tagasi käima. 

«Heitke parem pikali,» manitses Belopolski. 

Vastu ootusi täitis Arsen Georgijevitš tema soovituse. 

Ta heitis pikali ja ei lausunud kuni kella kaheksani enam ühtki sõna. 

Aeg venis piinavalt. Ma ei lahkunud hetkekski akna juurest ja vahtisin ainiti, nii et 
silmad hakkasid valutama, suunas, kust maastikuauto pidi nähtavale ilmuma. 

Mõnikord tundus mulle, nagu näeksingi horisondil auto valget keret; süda hakkas 
kiiresti kloppima, kuid inõne hetke pärast hajus see mulje jäljetult. 

Möödus Kamovi enda poolt määratud kellaaeg, mil ta pidi tagasi jõudma. 
Maastikuautot polnud aga =usa-' giL Kontroll-lamp raadiojaarnal põles endiselt ja see 
oli. vahest veel kõige piinavam. 

Mis võis .seal küll juhtuda? Kus on Kamov? Mis sundis teda maastikuautost 
nii kauakseemale jääma? 

«On ta üldse elush kerkis tahtmatult pähe kohutav küsimus. 

Minutid möödusid... Kartsin kella vaadata: Stardini oli jäänud õige vähe aega. 

Visal t kostsid kõrvus Kamovi, sõnad: «Mis ka ei juhtuks, tähelaev peab. startirna 
täpselt ettenähtud ajal.» E 
Ja Belopolski vastus sellele: 

«Luban, et täidan teie korralduse.» 
Kas suudab Konstantin Jevgenjevitš oma lubadust täita? 

Teadsin, et ta peab suutma. Täheliaeva mitteküllaldase kiiruse tõttu olime graafiku 
vangid. Me ei võinud Marsilt startimisega viivitada, sest see oleks viinud 
kogu ekspeditsiooni hukkumisele. Kui Kamov õigel ajal ei ilmu, ei jää Belopolskil 
muud üle kui lennata tagasi Maale ilma temata. Nii hirmus kui teadmine seltsimehe 
hukkumisest ka poleks, kuid määrata hävingule kogu ülejäänud meeskond ja koos 
sellega anda raske hoop kogu astronautikale oleks täiesti mõttetu. 

Observatooriumis valitses täielik vaikus. Igaüks meist sulgus endasse, kartes 
vaadata teistele silma, et mitte lugeda sealt omaenda salajasi mõtteid. 

Esimesena ei pidanud vastu ja katkestas vaikuse Belopolski. Ta kargas äkki püsti ja 
tormas akna juurde. 

Mitu minutit vaatas ta kummaliselt liikumatu, tardunud pilguga teraselt 
kaugusesse. Tema laubal hiilgasid suured higipiisad. 

Mida võis küll praegu Läbi elada see inimene, kelle osaks oli langenud lausuda nii 
kohutav sõna? Oli ta ju tähelaeva komandöri asetäitjana praegu siin ainujuhiks. Tal 
tuli anda käsklus, mis puuduva seltsimehe jaoks võrdus surmaotsusega: «Teele 
asuda!» 

Ta pöördus ümber ja ütles väga vaikselt: 

«On jäänud ainult kakskümmend minutit!» 

Võpatasin kogu kehast. Paitšadze ei liigutanud end. Me kumbki ei vastanud sõnagi. 
«Tooge Bason siia!» pöördus Belopolski minu poole. 

Bason siia tuua. .. Vaat siis, kes hakkab tähelaeval asendama Kamovit! Pöördume 
Maale tagasi samuti neljakesi, nagu..olime sealt lahkunudki ... 


Avasin kajutiukse ja ütlesin: 
«Tulge minuga kaasa!» 
. «Kas laev lahkub Marsilt?» küsis ameeriklane. 
Ma ei vastanud talle midagi. 
Kogu aeg püüdsin mitte kella vaadata, nüüd aga ei suutnud enam kiusatusele vastu 
panna. Nägin, et Paitšadze tegi sama osuti lähenes vääramatult ja, nagu 
mune näis, väga kiiresti kaheksale. 
«Kiivrid pähe panna!» käsutas Belopolski inglise keeles. Ta ei tahtnud seda ränka 
lauset kahte korda ütelda. .. Ta ulatas Basonile kiivri. Märkasin, et see oli 
tema isiklik kiiver. Kamovi oma jättis ta endale. 
. Niisiis, kõik on lõppenud! Me lendame ära! ... 
«Konstantin Jevgenjevitš,» sosistas Paitšadze. 


165 


Belopolski heitis talle küsiva pilgu, kuid Arsen Georgijevitš ei ütelnud enam ühtki 
sõna. 

Möödus lõputult pikk sekund... 

«Hea küll,» ütles viimaks Belopolski, «ootame veel kakskümmend minutit.» 

Paitšadze tõusis äkki püsti ja ütles valju ning selge häälega: 

«Maastikuauto võis puruneda ja Sergei Aleksandrovitš ootab meid.» 

Belopolski viitas vaikides raadiojaama punasele lambile ja lausus ainult ühe sõna: 
«Õhk!» 
Paitšadze tõmmu nägu muutus halliks. 
Mõistsime mõlemad, mida Konstantin Jevgenjevitš tahtis ütelda. 

Indikaatorlamp näitab kindlalt, et maastikuauto raadiojaam on täiesti korras. 
Vastuvõtja aga vaikib 

tähendab Kamovit autos ei ole. Marsi atmosfääris pole võimalik hingata. 
Hapnikuvarust, mis ta masinast väljudes kaasa oli võtnud, piisas vaid kuueks tunniks. 
Viimasest kõnelusest temaga oli möödunud aga juba viis tundi. Tähendab Kamovile 
on jäänud õhku vähem kui üheks tunniks. 

«On vaja teda otsida!» ütlesin ma. 
Belopolski vastas võõra, puise häälega: 
«Hästi! Tähelaev otsib oma komandöri veel kümme minutit!» Ja lisas peaaegu 
karjudes: «Kõnelused lõpetada!» 
Bason jälgis tähelepanelikult temale arusaamatut kõnelust. Kahtlemata tunnetas ta 
täbelaeval valitsevat ränka pinget, kuid ei saanud aru selle põhjustest. 
«Kus on mister Kamov?» küsis ta. 
Paitšadze, kes seisis seljaga tema poole, pöördus järsult ümber. 

«Kas te komandöri käsku ei kuulnud?» küsis ta tulivihase häälega, unustades, et 
Bason ei saa vene keelest aru. «Pange kiiver pähe! Kõnelused lõpetada!» 

Segadusse sattunud ameeriklane vaatas minu poole. Kordasin käsklust inglise 
keeles. Bason täitis selle vaikides. 

Minutiosuti liikus kiiresti edasi. Väljas pimenes. Saabus öö. 

«Kiivrid pähe panna!» kordas Belopolski käsklust. Seekord aga tundsin sellest 
rõõmu. Oli selge, et Kamov ise tagasi ei tule. Jäi ainult üle otsida teda kosmose- 
laevaga, vaatluse teel õhust. Laeva võimas prožektor valgustab maastikku. 

«Asuda võrkudesse!» 

Observatooriumis olid juba varem üles riputatud startimise ajaks ettenähtud 


lamamisvõrgud. Marsil polnud stardiväljakut ja laev sai võtta soovitud suuna alles 
õhus, lennul. 

Belopolski asus juhtimispuldi juurde. Tema võrk jäi tühjaks. 

Isegi oma esimesel stardil Maa peal ei tundnud ma nii piinavat ärevust... 

. Ma ei pööranud pilku meie uue komandöri näolt. Ta oli endiselt kahvatu, kuid 

pealtnäha keskendunult rahulik. 

Millise ebainimliku tahtejõupingutusega suutis see inimene end küll rahulikuks 
sundida! 


Tähelaeva kere vabises. Mootorite möirgamine tugevnes iga sekundiga, näis, nagu 
täidaks see kogu maailmaruumi. .. 
Laev liikus paigalt. 
Veel puudutasid ta rattad Marsi pinda. 
Nüüa aga vajutas Belopolski tuttavale nupule, rattad tõmmati sisse. 
Tähendab oleme õhus! 
Käte välkkiire liigutus. .. Võimsad mootorid vaikisid ja tööle hakkas 
atmosfäärimootor. Tähelaeva hoogne tõus pidurdus, ja alludes kuulekalt komandöri 
tahtele, lendas laev nüüd juba sujuvalt planeedi kohal, samuti nagu viis päeva tagasi... 
Nii mina kui ka Paitšadze hüppasime silmapilk võrkudelt maha ja tormasime akende 
juurde... 
Tähelaev joonistas õhus suure ringi, pöördudes uuesti tagasi sellele kohale, kust ta 
äsja oli tõusnud. Prožek- 

tori valgusvihk võimaldas suurepäraselt näha üksikasju Marsi pinnal. 

Vilksatasid mööda järv ja väljak, kus äsja seisis meie tähelaev. Ma märkasin isegi 
rubiintähega terasest obeliski. 

Laeva kiirus oli siiski nii suur, et mälestussammas paistis vaid silmapilguks. 
Belopolski ei saanud aga kiirust vähendada, sest tähelaev oleks võinud alla kukkuda. 

Lendasime lõunasse, sinna, kuhu Kamov maastikuautoga oli suundunud. 

Tähelaev läbis nelja minutiga üle saja kilomeetri ja pöördus siis tagasi. Kaugemale 
lennata polnud mõtet. Maastikuauto võis olla kõige rohkem kaheksakümne kilomeetri 
kaugusel kohast, kus enne seisime. 

Sada kilomeetrit sinna, teine sada kilomeetrit tagasi ja jällegi sada kilomeetrit 
esialgses suunas. .. 

Ei midagi... 

Marsi kõrb oli pime ja elutu. 

Mulle tundus, et kaotan teadvuse. 
Kõik on lõppenud)... A 
Sergei Aleksandrovitš Kamov on jäädavalt hukkunud. . 


Tähelaev muutis järsult suunda. Me eemaldusime Marsist. 

Heitsin kiire pilgu Belopolskile. 

Ta kummardus periskoobi kohale. Tugevasti kokkusurutud huultest järeldasin 
vankumatut otsust. 

Ta ei pööranud meile tähelepanu. Näis, nagu oleks ta sel hirmsal silmapilgul üldse 
unustanud meie olemasolu. ; 

Arsen Georgijevitš pöördus akna, juurest ära ja läks oma võrku. . 


Masinlikult järgnesin ta eeskujule. 

Paitšadze põskedel voolasid pisarad..., 

Ma ei jõudnud veel pikali heita, kui järsk tõuge paiskas mind lamamisvõrku.. 

Tuttav kahekordistunud raskusjõu taju aheldas keha. Kõrvadele rõhus järjest kasvav 
võimas mootorite müra. 

Külmas tardunud õhus seisavad sünged tumerusked graniitkaljud. 

Nende jalamil luusivad puudulikult arenenud esijalgadele toetudes aeglaselt ringi 
pikad karvased elukad. Hõbedaselt sätendab nende karv loojeneva päikese kiirtes. 
Kord üks, kord teine läheneb kõrge kalju jalamile, liibub ligi maad, nagu valmistuks 
hüppeks, ja vahib liikumatute rohekashallide silmadega üles kalju tippu. Kalju tipus 
aga lamab inimene. Ta pea on langetatud vasakule käsivarrele. Parem käsi surub 
tugevasti püstoli läikivmusta terast. 

Inimene lamab siin juba kaua. Ta on nii füüsiliselt kui ka moraalselt väga väsinud. 
Ammu on kadunud lootus pääseda. On täiesti võimatu kaljult alla laskuda, et jõuda 
sinna, kus õige lähedal seisab valge, peeglina läikivate akendega auto. Seal oleks 
pääsemine ja elu! Teel aga on ees surm, vastik surm kiskja lõugade vahel... 

Ei, ükskõik kuidas surra, ainult mitte nii! 
Lõppegu pigem hapnik, mis inimest maski kaudu varustab. 

Päike on juba päris alla silmapiirile vajunud. Kohe varsti on käes öö, kiirelt saabuv 
troopikaöö. Õhk muutub veelgi külmemaks. Tuleb kõva pakane. 

Inimene aga ei mõtle sellele. Mis läheb talle korda pakane, kui hapnikku jätkub 
veel ainult üheks tunniks. Seal, valges autos, on balloonid elustava gaasiga, seal on 
õhk ja elu, aga nendeni jõuda pole võimalik - nad nagu ei asukski ainult viiekümne 
meetri kaugusel, vaid ühel neist Marsi kaaslastest, mis säravad ülal juba tumenenud 
taevas. 

Inimene teab, milline saatus teda ootab. Aga tema mustad silmad vaatavad tihedate 
puhmaskulmude alt rahulikult ja kindlalt. Liigutused on aeglased ja mõõdetud. Ta 
tõstab käe ja vaatab kella helendavat numbrilauda. Osutid näitavad kümme minutit üle 
- kaheksa. Inimene kergitab end pisut. Näib, nagu kuulataks ta midagi. 

Ümberringi valitseb aga häirimatu vaikus. Ainuski heli ei katkesta kõrbe hääletust. 
Pahase õlakehitusega heidab ta uuesti pikali külmale kaljule. 

Möödub veel kümme minutit. Päike vajub horisondi taha. Öhk muutub kiiresti ikka 
külmemaks ja külmemaks. Saabub öine pakane. 

Inimese kõrvu kandub mingi heli. Ta tõuseb kiiresti üles ja pöördub kogu kehaga 
selles suunas, kust kandus temani nii kaua oodatud mürin. See muutub järjest 
valjemaks, nagu oleks kusagil kaugel, kümnete kilomeetrite taga, mägedest valla 
pääsenud ja veereks põrguliku müraga alla kivilaviin. 

Inimese nägu muutub kriitvalgeks, huuled aga naeratavad heakskiitvalt. 

Aegamisi vaibub müra ja inimese 'näkku tuleb loomulik värv tagasi. Lõpmatult 
väsinud liigutusega laskub ta endisesse asendisse. 

Lõpp! Ta on üksinda Marsil. üksinda kogu suurel planeedil! 

Surm ei lase end kaua oodata: Veel vaid kolm-neli kümmend minutit, ja kõigel on 


lõpp! > 


Inimene kaljul ei karda surma. Ta ainult kahetseb, et on jõudnud liiga vähe teha, 
kõikkavatsused pole veel täide viidud, kõik plaanid pole teostatud. Aga mis siis ikka! 
Selle, mida tema veel kavatses teha, viivad ellu teised. Oma enneaegses surmas on ta 
ju ise süüdi. 

Kui aeglaselt mööduvad minutid!... 

Aga mis see siis on?.. Uuesti. kuuldus tuttav mürin, ikka valjemini ja ligemal. .,. See 
lähenes, muu 

tus kõrvulukustavaks... . 

Silmapiiri tagant sööstis välja piniestav valgusvihk. Samas suundus see alla, rebiges 
pimeduskatet tihnikuilt ja külmunud järvepinnalt. 

Inimene kaljul surus end vastu kivi, nagu kartes, et teda võidakse näha. 

Seda ta tõepoolest kartiski. Mõttes vilksatas valgeks värvitud masin. Kui prožektori 
kiir peaks seda riivama, säraks sõiduki lakeeritud katus nagu peegel. Need,. kes 
pimestavat valgusvihku silmavad, avastavad siis otsekohe maastikuauto. 

Tundus, nagu oleks tuhande suurekaliibrilise mürsu lõhkemismärin liitunud üheks 
kõrvulukustavaks möirgeks. Lõhestatud õhk lainetas. Ootamatult tekkinud tuul vihises 
kaljude vahel. Laiad tiivad katsid taeva inimese pea kohal. 

Prožektori kiir vajus mööda. Maastikku valgustas tontlik punakas kuma 


ülekihutava masina sabast sähvas pikk helepunane leek, siis kadus kõik. Mürin, 
kandus kaugusse ja vaikis. 

Inimene ohkas kergendatult. Ta silus käega laupa, nagu tahtes peletada 
soovimatuid mõtteid. 

«Uuesti kostis mürin, kuid mitte enam nii valjusti. Tähelaev pöördus tagasi. Ta 
lendas kaljudest, millel inimene pingsalt vaatles, kahe kilomeetri kauguselt mööda. 
Inimene tõusis nüüd püsti. Enam ei võidud teda märgata. 

Prožektori kiir eksles mööda maad ja valgustas lühikeseks silmapilguks kaljude 
ümbrust. Sellest aga piisas, et märgata just seda, mis täitis inimese südame ülevoolava 
rõõmuga: elukaid polnud enam rahnude vahel! 

Leegi punases kumas paistsid kiiresti eemalduvad hüppavad varjud. Surmani 
hirmunud «sisalikud» püüdsid end põgenemisega päästa. 

Inimene oli vaba. Kiiresti laskus ta kalju külge kinnitatud köit mööda alla ja tormas 
valge auto poole. Pimeduses kukkus ta mitu korda, lõi end valusasti vastu kivide 
teravaid servi. Mis tähendas aga valu teadll)ise kõrval, et ta on pääsenud hirmsast 
saatusest langeda saagiks vastikutele «Marsi valitsejatele»! 

Surm ootab ees, ta teadis seda. Oodaku, aga vähemalt ei õgi tema keha need elajad. 

Istudes juba maastikuauto pehmel istmel, nägi ta veel kord oma lemmikut, oma 
igaveseks kaotatud tähelaeva. 

See lendas juba kaugel, aga tal tarvitseks vaid sirutada käsi, vajutada nupule, ja 
maastikuauto katusel süttiks prožektor. Võimas lind näeks seda valgust ja laskuks. 
alla. Just seda oodates lendabki ta nii visalt siin ümbruses, otsides oma kadunud 
komandöri. 

Seltsimehed pole veel jätnud lootustteda leida. 

Nad on kaotanud väga palju aega. Kauge Maa läheneb halastamatult punktile, kus 
tähelaev peab temaga kohtuma. Kui plimeet sellest punktist möödub, siis pole enam 
võimalik talle järele jõuda. Sel juhul hukkub tähelaev koos meeskonnaga. 

Väsinud ajus liiguvad palavikulise kiirusega mõtted. 

Mootoritel on teatav tagavaravõimsus... Tähelaeva lennukiirust võiks suurendada ja 
jõuda kohale. õigeaegselt . Lüliti on siinsamas kõrval. .. Süüdata prožektor. .. Päästa 
oma elu... 

Endaalalhoiu instinkt tõukab kätt suruma päästvale nupule. 

Sõrmed puudutavad selle siledat pinda... Veel väike pingutus. .. Kuid tahe ja 
mõistus võidavad instinkti. 

Kas temal, tähelaeva komanäöril, on õigust püüda ,päästa oma elu, riskides 
sealjuures seltsimeeste eluga, riskides ajaloos esmakordse suure kosmoseretke 
tulemustega? . 

Tähelaev peab igal juhul jõudma tagasi Maale. Ja jõuabki. 

Kamov langetab otsustavalt käe. Veidi aja eest, kalju tipul olles püüdis ta end ju iga 
hinna eest varjata, et seltsimehed teda tähelaevalt ei märkaks. Miks sirutus siis nüüd ta 
käsi äraandliku nupu suunas? 

Ilmselt oli nii, et ootamatu vabanemine sisalikest, näilik pääsemine surmast murdis 
hingelise tasakaalu ja nõrgendas tahet. Ainult tema üksi on süüdi ja peab ka üksi 
kandma karistust. Tal pole mingit õigust riskida teiste eludega. 

Kaugel silmapiiril, sealpool, kuhu tähelaev pidi suunduma äralennul Maale, ilmus 
nähtavale ja näis aeglaselt kõrgemale tõusvat punane kriipsuke. Juba muutus see 


punktiks, jäi ikka väiksemaks ja väiksemaks ning kadus siis hoopiski silmist. 

See, oli Marsist kaugeneva tähelaeva tulejälg. 

Kamov sulges silmad. 

... Kiirus kasvab. Võimas aatomienergia viib tähelaeva edasi ikka kiiremini ja 
kiiremini. Pöörase kiirusega lõikub musta tühjusesse terasest kere kuldse kirjaga - 
«SSSR-LS2». Ta kannab koduplaneedile sõnumi suurest võidust. Möödub poolteist 
kuud, ja ümbritsetuna juubeldavast inimmurrust, laskub raketodroomile lumivalge 
lind.... 


Marsi tumedas taevas liikusid aeglaselt tähtkujud. Suur Vanker kaldus aina 
lähemale silmapitrile. Tähtede keskel liikus kiiresti läänest itta planeedi esimene 
kaaslane, särav Fobos, mis jõuab öö jooksul läbida kaks 

korda Marsi taeva. Kõvenes öine pakane. Keset liiva 

kõrbe, kinnikülmunud järvi ja kummalisi sinihalle taimi, mis sulgesid õhtul oma 
painduvad lehed, vilksatasid fantastiliste sisalikkude hüppavad varjud. 

Nende kassisilmades peegeldus Marsi «kuu» tuhm valgus. Hõredas õhus kuuldus 
nõrgalt mõne tabatud «jänese» kaeblik häälitsus. 

Toimus kõigil elukandvail taevakehadel igavesti korduv võitlus olemasolu eest... 

Aeg läks... 

Fobos laskus madalamale ja kaljude vari langes valgele masinale, mis oli ehitatud 
siit mitmeid miljoneid kilomeetreid eemal, kaugel Maa peal. 

Kamov tõstis pea ja ütles: «Hüvasti!» 

Selle sõnaga tegi ta viimase kokkuvõtte oma eluteest; mille ta nende tundide 
jooksul mõttes veel kord läbi oli käinud. Ta oli näost kõhnaks ja -vanaks jäänud. 
Tugevasti ja kangekaelselt kokkusurutud suu nurkadesse olid tekkinud sügavad 
kortsud. 

«Hüvasti!» 
Üsna lähedalootab ees paratamatu surm. Mitte miski ei saa seda muuta. 
Pole mingisugust lootust... 


Maastikuauto sõitis aeglaselt piki oma vanu jälgi. 

Ei olnud enam ootamas tähelaeva ega seltsimehi, kes oleksid sisse lülitanud 
raadiomajaka. Kamov -otsustas pöörduda tagasi sinna, kus oli seisnud tema tähelaev. 

Homme vaatab ta päevavalgel üle stardipaiga, et näha, millised jäljed jättis 
startimisel tähelaev. See oli väga oluline mehhanismi arvutusteks, mida ta tahtis 
soovitada mitmes suhtes ebamugavate rataste asemele. Projekt oli tal ammu läbi 
mõeldud, aga senini kirja panemata; ka rääkinud polnud ta sellest kellelegi. Tähendab 
see tuleb paberile panna, et väärtusljk idee ei hukkuks koos tema endaga. 
Maastikuauto jätab ta seisma obeliski juurde, et järgmine ekspeditsioon selle otsekohe 
leiaks. Maastikuautost aga leiavad nad tema, Kamovi surmaeelse kirja. 

Lendu Marsile korratakse tõenäoliselt kahe või kolme aasta pärast. Kuivas kliimas 
säilib maastikuauto nii 

kaua hästi. Teda saab kasutada, tuleb ainult vahetada akumulaatorid. 

Kamov kasutas prožektorit liikumissuuna kontrollimiseks võimalikult harva, sest ta 
kartis, et valgus meelitab ligi ümberh'ulkuvaid kiskjaid. 

Kaljud, kus ta oli veetnud pikki piinarikkaid tunde, olid juba ammugi kadunud 
silmapiiri taha. ümberringi laius tasandik. Esmakordselt viibis Kamov väljas öösel. 


Pea kohal sirasid eredalt tähed. Nende valgusel oli väga viletsasti näha tee, mida 
tähistasid ainult roomikute jäljed. Kaotada need jäljed tähendas aga kaotada 
igasugune lootus leida liivalagendike keskelt üles obelisk. 

Maastikuauto sõitis kõige väiksema kiirusega. Rutata polnud kuhugi: 
päikesetõusuni oli veel palju aega. 

Vedelhapniku varud auto reservuaarides olid nii suured, et Kamovile jätkus õhku 
vähemalt kaheks nädalaks. Akumulaatorite energiast piisas neljakümne tunnilijseks 
sõiduks maksimaalse kiirusega. Toiduaineid võib võtta Hapgoodi tähelaevalt, muidugi 
kui õnnestub seda üles leida, kuid Kamov oli kindel, et tuleb sellega siiski toime. 
Seega on tal võimalik kuni reservuaaride tühjenemiseni elada ligi kaks nädalat. 
Enesetapmise mõtet ei tulnud talle pähegi. Sel kombel elu lõpetada näis talle alati 
suurima argusena. Ameerika tähelaeval peaks leiduma paberit. Tööd jätkub kogu talle 
jäänud ajaks. Ta võib ja peab oma ürituse jätkajaile pärandama kõik oma mõtted, kõik 
arvutused kosmoselendude kohta. 

Hapgoodi tähelaeval leidub kindlasti ka hapnikku. Soovi korral võib Kamov oma 
elu pikendada, elada märksa kauem kui kaks nädalat, aga ta ei tahtnud sellele mõelda. 

Ta mõistis hästi, et see on alateadlik soov oma piinu kiiremini - ja ilma vägivallata - 
lõpetada, kuid ta püüdis endale mitte aru anda oma salajasematest tunnetest. Lõppude 
lõpuks oli selline väike argus andestatav. Niisuguses olukorras ei tohtinud temalt liiga 
palju nõuda. 

Iga inimene, kes satub Maa peal mingisse näilikult väljapääsmatusse olukorda, võib 
ikkagi loota, et juhus 

saadab talle appi teisi inimesi. Ta peab võitlema oma elu eest viimse võimaluseni. 
Ainult argpüks kaotab lootuse. Kamovil aga polnud millelegi loota. Polnud kedagi, 
kes oleks saanud appi tulla. Ta oli kogu sellel tohutul planeedil üksinda. 

Maa asub temast kujutlematul kaugusel. Tähelaev jõuab sinna poolteise kuu pärast. 
Kui oletada, et ta otsekohe tagasi lendaks (mis tegelikult oli täiesti võimatu), siis 
jõuaks ta uuesti Marsile ikkagi alles nelja kuu pärast. Nii kauaks ei jätku Ameerika 
tähelaeval hapnikku. Päris kindlasti pole Marsil mingisuguseid mõistusega olevusi, 
kellelt võiks loota abi. Oodata seda aga kuskilt kolmandast kohast oli mõttetus, 
utoopia. 

Kamov tahtis end veenda, et tal puudub isegi teoreetiline võimalus pääsemiseks, ja 
ta mõtles metoodiliselt läbi kõik pähe tulevad variandid. 

Ameerika tähelaev! Esimesel pilgul kõige loomulikumana ja kindlamana näiv 
abinõu. Mis oleks veel lihtsam kui istuda sellesse ja lennata Maale! Niivijsi mõtleb 
kahtlemata iga inimene, kes ei tunne kosmoselaevade juhtimise tehnikat ja kellel pole 
õiget ettekujutust kosmose-navigatsioonist. 

Päikesesüsteemi ääretuis avarustes näivad Maa ja Marss tibatillukeste punktidena. 
Selleks et eksimatult lennata ühelt punktilt teisele, tuleb äärmise täpsusega arvestada 
peaaegu tabamatult väikesi mõjusid, mida avaldavad tähelaevale nii mõlemad 
planeedid kui ka Päike ja isegi teised, kaugemad planeedid, eriti Jupiter. Tähelaeva 
juht peab viimse üksikasjani tundma oma sõidukit, tema suurust, kaalu, mootorite 
asetust ja nende võimsust. Ta peab oskama reguleerida mootorite tööd, teadma, 
millise kiiruse need laevale annavad, teadma seda täpsusega kuni üks sentimeeter 
sekundis. Kui komandöril need teadmised puuduvad, eksleb kosmoselaev lootusetult 
taevaruumis ega jõua iialgi eesmärgile. 

Kamov teadis seda hästi. üritada lendu Maale täiesti võõral tähelaeval, tundmata 


tema konstruktiivseid omadusi ja teadmata andmeid mootorite kohta, oleks sama mis 
seotud silmadega püssi lasta ja loota esimese pauguga - just nimelt esimese pauguga - 
tabada kahe 

kilomeetri kaugusel asetsevat kahekümnekopikalist raha. 
Lootusetu üritus! 

Nii! Kõik mõeldavad variandid pääsemiseks, ka kõige ebatõenäolisemad, on läbi 
mõeldud ja kaalutud. Järeldus tehtud. Tähendab - aitab pääsemismõtetega tege- 
lemisest! Kõik mõtted tuleb nüüd suunata sellele, kuidas temale jäänud päevi 
võimalikult kasulikult veeta. 

Kamov lülitas sisse prožektori ja vaatas sõiduteed. Roomikute jälgi ees ei olnud. 
Süvenenud oma rnõtteisse, oli ta ilmselt teerajast kõrvale kaldunud. 

Ta. pöördus tagasi. 
Mõne minuti pärast oli ta jällegi vanadel jälgedel. Ta oli jätnud tähele panemata 
ärapöörde põhja suunas. 

Pöördekohast tähelaeva endise seisupaigani oli täpselt seitsekümmend kilomeetrit. 

Väljas oli kõva pakane, kuid autos polnud seda tunda. Hermeetiliselt suletud aknad 
ja uksed ei lasknud välisõhku sisse tungida, maastikuauto seinu aga soojendati 
elektrivooluga. Oli koguni palav. 

Kamov nööpis karusnahkse ülikonna lahti ja võttis mütsi peast. Ta tundis nälga, kuid 
tal polnud kaasas mingisuguseid toiduaineid. Tavaliselt oli maastikuautos ikka väike 
avarii-tagavara, kuid peatset tagasipöördumist arvestades ei võtnud Kamov viimasele 
retkele asudes midagi kaasa. «Seegi on õppetund tulevikuks,» mõtles ta. «Rändurid 
võõral planeedil peavad alati võtma endaga kaasa toiduaineid.» 

Päikesetõusuni jäi veel poolteist tundi, kui maastikuauto lähenes tuttavale paigale. 
Lagendikul paistis tuhmilt terasobelisk, rubiintähel ja selle kuldsel raamil siras 
taevatähtede vastuhelk. Külmunud järvepind paistis nüüd lagendikule kuidagi palju 
lähemalolevat nende vahel polnud enam tähelaeva hiiglakorpust. Isegi pimeduses 
märkas Kamov, kui tugevasti oli startimisel düüsidest väljuv tulejuga vigastanud 
tähelaeva läheduses kasvavaid taimi. 

Kui väljas valgeneb, vaatab ta kõik üksikasjaliselt üle. 

Nälg andis end üha rohkem tunda, aga Kamov otsustas, et pöördub A,meerika 
tähelaeva juurde alles pärast 

kõigi teda huvitavate küsimuste lahendamist. Kes teab. võib-olla tõuseb jälle 
ootamatult liivatorm ja hävitab kõik stardijäljed. 

Ta oli väga väsinud. ja otsustas magada kuni päeva saabumiseni. 

Päikesetõusu magaski ta maha. 

Vaevatud organism nõudis oma osa ja Kamov ärkas alles keskpäeval. 

Vaatlus stardipaigal kestis kaks tundi. 

Tuli oli põletanud pika sihi, millel polnud jälgegi taimedest. Sihti palistasid paljad 
põlenud ja söestunud varretüükad. Sellel kohal, kus seisis tähelaev ja järelikult kõige 
tugevamini möllas tulejuga, mis nihutas paigalt raske masina, oli liiv osaliselt sulanud 
ja muutunud pruuniks klaasiks. Rattad olid kündnud pinnasesse sügavad vaod. 

. Kamov pani kõik oma vaatluste tulemused ja järeldused nendest korralikult kirja. 
Nüüd võis sõita toiduainete järele. 

Nälg muutus piinavaks. Viimati oli ta söönud eile hommikul ja sellest ajast peale 

pidanud taluma palju vintsutusi. 


Kamov otsustas Hapgoodi tähelaeva üles otsida, võtta sealt hädavajalikul hulgal 
vett ja toiduaineid ning pöörduda siis tagasi obeliski juurde. 

Sellele, et ta võiks end palju mugavamalt sisse seada Ameerika tähelaeval, ei 
tahtnud ta mõeldagi. 

Ta veedab oma viimased elupäevad siin... 

Roomikute jälgi ei olnud näha - liiv ja tuulolid teinud oma töö. 

Kamov juhtis auto otse läände: Pärast saja viiekümne kilomeetri pikkuse vahemaa 
läbimist hakkab ta seal tähelaeva otsima. Ta mäletas, et esimese ekspeditsiooni ajal 
Paitšadzega hoidsid nad kogu aeg rangelt suunda otse läände ega kaldunud hetkekski 
kõrvale. See oli õnnelik asjaolu. Suunda teadmata oleks väikese tähelaeva leidmine 
keset lõputut kõrbet olnud lootusetu. 

Ainuke orientiir teel oli «raba», mis asus viiekümne kilomeetri kaugusel. Läbinud 
selle vahemaa, veendus Kamov, et sõitis õiges suunas. Ta tundis kergesti ära 
mälestusväärse koha, kuhu nad koos. Melnikoviga olid 

nii väga rutanud. Edasi liikus maastikuauto juba kiiremini. 
Kui kilomeetrimõõtja näitas saja viiekümnendat kilomeetrit, peatas Kamov auto ja 
ronis selle katusele. 

Ameerika tähelaeva polnud kusagil näha.Ilmselt oli maastikuauto endisest teest 
kõrvale kaldunud. Aga kui palju? 

Sellele küsimusele oli raske vastata. 
Veidi mõelnud, otsustas Kamov pöörata täisnurga all paremale ja sõita selles suunas 
kümme kilomeetrit. Kui ta tähelaeva seal ei avasta, pöördub ta jälgi pidi tagasi ja 
kordab sama manöövrit vasakule. Kui ka selles suunas ei peaks tähelaeva leidma, 
hakkab ta seda otsima nii, et teeb ümbruses kord-korralt laienevaid ringe. 
Tähelaeva leidmata tagasi pöörduda tähendaks mõista end näljasurmale. Kamov oli 
kindel, et väga palju kõrvale kalduda ta siiski ei võinud. Eesmärk pidi asuma kuskil 
läheduses. 

Ja tõepoolest, läbinud ligi kaheka kilomeetrit, nägi ta vasakul liivaküngast. 
Esimesel hetkel arvas ta, et on jällegi sattunud kaljudele, kuid hoolikamal vaatamisel 
tundis ta ära tähelaeva, mille juurde torm oma teel takistust kohates oli kokku 
kandnud terve liivamäe. 

See liivamägi kattis ka ust ja Kamovil tuli teha kolm tundi kibedat tööd, et seda 
lahti kaevata. Hea veel, et maastikuautosse olid jäänud labidad, mida oli kasutatud 
Hapgoodi jäänuste matmiseks. Labidata oleks ta pidanud liiva eemaldama kätega. 

Juba kolmandat korda astus ta Ameerilka tähelaevale. Esimesel korral oli ta siin 
koos Paitšadze ja Basoniga. Teine kord oli temaga kaasas Melnikov, nüüd aga oli ta 
päris üksinda. 

Juhtimispuldillebas kogukas ümbrik, mille ta ise oli siia pannud. Selles oli akt 
Ameerika tähelaeva juhi hukkumise kohta. 

«Küll on saatus ikka imelik!» mõtles Kamov. «Mõlemad tähelaevad kaotasid 
Marsil oma konstruktori.» 

Vaevata leidis ta alumiiniumist kasti toiduainetega ja oli rabatud selle kasinast 
sisust: purgid sealihakonserviga ja konserveeritud puuviljaga, karbid suhkrukuivikute 
ja küpsistega. See oli kõik. 

Kas ameeriklased üldse jõid ka midagi? Kusagil peaks ju ülema vähemalt vettki. 
Kamovit vaevas praegu rohkem janu kui nälg. Ta hakkas otsima vett, pannes imeks 
reservuaaride, balloonide, kastide ja muude nõude korratut hulka, mille keskel üli nii 
raske liikuda. 

Avanud ühe terasreservuaari kraani, avastas ta selles piiritust. 

«Veider idee,» mõtles ta, «võtta kosmoseretkele kaasa niisugusel hulgal piiritust ja 
kasutada selle vedamiseks veel nii rasket anumat!» 

Ülejäänud reservuaarid sisaldasid või olid sisaldanud vedelat hapnikku - 
mitmed olid ,juba tühjad. 

Suures alumiiniumist paagis leidis ta vett, mis haises tugevasti metalti ja kummi 
järele. Paagist viisid painduvad torud kahe pikerguse kirstutaolise kasti juurde. Ilmselt 
ei kasutatud seda vett joogiks. 

Lõpuks leidis ta mõned balloonid apelsinimahlaga. 

«Mis siis ikka! Seegi püle halb!» otsustas Kamov. 

Kustutanud nälga ja janu, hakkas ta otsima puhast paberit. Seda polnud kusagil. 

«Hapgood oli ju teadlane,» mõtles Kamüv. «Ta tegi kindlasti vaatlusi ja märkis 
need üles. Vihikud tema sissekannetega peaksid alles olema.» 

Juhtimispuldi juures lebas suur kollane nahkkohver. 

See oli lukus, võtmed aga puudusid. 

«See on Hapgoodi kohver. Siin ongi, arvatavasti tema märkmed. Ebameeldiv küll, 
kuid ma pean lukud lahti murdma. Teist võimalust pole.» 

Kamov tõi maastikuautost vajalilikud riistad. Lukud olid.tugevad ja töö võttis 
tublisti aega. 

Lõpuks oli kohver lahti. 

Kaige peal lebasid kaks paksu vihikut asrtronoomiliste vaatluste ülestähendustega. 
Kamov sirvis neid pealiskaudselt ja pani kõrvale. Edasi sisaldas kohver mõned 
vahetused pesu, paar pudelikest odekolonni ja habemeajamistarbed. Paberit ega isegi 
mitte tühje vihikuid ei olnud. Kuid päris kohvri põhjas leidis ta nahkportfelli ja kimbu 
mingeid joüniseid. 

Kamov avas portfelli. Selles olid tihedalt täiskirjutatud paberid. Piisas põgusastki 
pilgust, et mõista, mida need paberid sisaldavad. 

Kamov tundis, kuidas üütamatu erutus tal hinge matab. Ta haaras joonised ja lõi need 
lahti. 
Oo, kui ta oleks, varem teadnud! ... Kuita üleks kohe siia sõitnud! Pabertid ta käes 
võinuksid päästa ta elu. 
Tema ees oli Ameerika tähelaeva projekt. Kuidas see siia sattus? Miks võttis 
Hapgood selle 
endaga kaasa? 
Ilmselt selleks, et laeva hukkumise korral ei saaks keegi tema töövaeva kasutada. 
Kaunis ebatõenäoline, kuid teist seletust ei olnud. 
Milline saatuse iroonia: see leid oli Kamovile täiesti kasutu! Liiga palju oli ta 
kaotanud aega... 
Kamov luges masinlikult Hapgoodi märkmeid, otsides alateadliku lootusega tähelaeva 
liikumiskiirust väljendavat arvu. 
«29,5 kilomeetrit sekundis.» 
«Maa liigub aga kiirusega 29,76 kilomeetrit sekundis,» ütles Kamov valjusti. 
Paberilehed kukkusid tal käest. 
Liiga hilja! 

Ühe kilomeetri võrra suurem kiirus sekundis ei suutnud kaotatud aega tasa teha. 
See võimaldas säästa ainult kolmkümmend tundi, aga sellest ajast Kamovi käsutusse 
jäänud kolm tundi oli tähelaeva üksikasjaliseks tundmaõppimiseks ilmselt liiga vähe. 
Lootusesäde vilkus ja kustus. 

Uuesti lähenes halastamatu surm inimesele, kes oli täiesti üksinda võõra planeedi 
avarustes. Mõned minutid istus Kamov täiesti liikumatult, millelegi mõtlemata, siis 
aga tõusis ja korjas laialipillatud paberilehed hoolikalt kokku. 

Meeleheitehoog möödus. 

Karastatud tahe aitas sellest üle saada ja Kamov hakkas nüüd juba rahulikult 
Hapgoodi märkmeid lugema. Teda huvitas esmajoones puhttehniline küsimus: mil 
viisil saavutas ameerika konstruktor suurema kiiruse kui tema. Kamovi arvates oli 
kakskümmend kaheksa ja pool kilomeetrit sekundis kaasaegse tehnika tingimustes 
kiiruse piiriks. Hapgoodi käekiri oli peenike, aga selgesti loetav ja Kamov tundis hästi 


inglise keelt. Hoolikalt viimistletud joonised täiendasid kuiva matemaatilist teksti. 
Konstruktori isiklikud kogemused aitasid mõista üksikasju. 

Pidi olema ise kosmoselaevade konstruktor, et mõista lühikeste, ilma igasuguste 
seletusteta valemite mõtet. 

Hapgood kirjutas need ju ainult enda jaoks. Belopolski näiteks oleks käesoleval juhul 
raskustesse sattunud, vaatamata oma erakordsetele teadmistele matemaatikas. 

Peaaegu kaks tundi uuris Kamov tähelepanelikult projekti. Sukeldudes 
tehnikarnaailma, unustas ta täiesti oma meeleheitliku olukorra. Aeg lakkas tema jaoks 
olemast. Äkki võpatas ta ja puuris silmad lühikesse valemisse, mis hakkas nagu 
kasvama, jättes enda varju kõik seni loetu. 

No muidugi! Kuidas võis ta selle unustada! Kuidas võis ta hetkekski uskuda, et 
ameeriklane saavutas selle, mida nõukogude insener ei suutnud! Selle moodusega, 
mida kasutas Hapgood, võiks tema, Kamov, tõsta oma tähelaeva kiiruse kuni 
seitsmekümnele kilomeetrile sekundis. Aga ühelegi nõukogude teadlasele ei 

tuleks mõttessegi kasutada niisuguseid võtteid. Viiskümmend meetrit sekundis! 
Kiirendus, .mis tõstab raskusjõu viiekordseks! Kuidas võis Hapgood sellele teele 
minna?! Panna ennast ja oma kaaslast kümneks minutiks niisugusesse olukorda 
tähendas kahjustada alatiseks tervist. Isegi kui Kamov oleks tahtnud seda võtet 
rakendada, poleks valitsusekomisjon iialgi lubanud tal 

ehitada säärast tähelaeva. 

Nüüd sai arusaadavaks alumiiniumkastide ja nendega ühenduses oleva 
veereservuaari otstarve, ehkki Kamov ei uskunud, et üleni vette laskumine vähendaks 
lubamatult suure kiirenduse kahjulikku toimet organismile. 

Ent kui Hapgood ei arvestanud kiirenduse määramisel ohutuse tingimust, siis on 
tema mootoril võib-olla ka küllaldaselt tagavaravõimsust, et kiirendust veelgi 
suurendada. .. 

Kolmandat korda ööpäeva jooksul kerkis Kamovi ette pääsemislootus. 

Süvenedes mootori tehnilisse karakteristikasse, veendus ta peatselt, et võib kiirenduse 
tõsta kuni viiekümne viie meetrini sekundis. 
See otsustas küsimuse. 

Tõsi küll, niisugune kiirendus ähvardas teda surmaga juba lennu esimestel 
minutitel, teisiti aga polnud mõeldav Maale jõuda. 

Niisama ohtlik kui start oli ka finiš. Hapgoodi arvestuste kohaselt ei saanud mootor 
pärast äralendu Marsilt enam töötada, nii et maandumine pidi toimuma langevarju 
abil. Kamovil aga see võimalus puudus, sest langevarju kokkupanemine käis ühel 
inimesel üle jõu. Ta rajas plaani ainult lootusele, et Hapgood oli oma mootori suhtes 
liiga pessimistlik ja et see vahest siiski veel suudab töötada. Igal juhul polnud tal 
valikut tuli kas riskida või leppida peatse vältimatu surmaga. 

«Parem siis juba surra startimisel või puruneda vastu oma armast Maad,» otsustas 
Kamov. 

12. veebruaril 19.. aastal. Kell 10 Moskva aja järgi. 
Lõpuks ometi võin ma täie õigusega kirjutada «Moskva aja järgi». 
Ma olen Moskvas! 
Täna tundub saabumisrõõm kuidagi eriti ülevana. Eilne päev möödus nagu udus, kuid 


ma ei unusta iialgi selle vähimaidki üksikasju! 

Püüan kirjeldada veel alles värskeid muljeid meie kosmosereisi viimasest päevast. 
See jääb minu päevikus ühtlasi viimaseks sissekandeks. Palju sündmusi olen 
talletanud ta lehekülgedele. Olen neid kirja pannud Moskvas, tähelaeva pardal ja 
Marsil. Ja nüüd lõpetan päeviku oma toas, sama laua taga, kus teda alustasin 

2. juuli mälestusväärsel ööl. 

Silmade eest mööduvad kõik üleelatud pildid. ja sündmused... 

Start Maa pealt... 

Poeetilise nimetusega kaunis Liane Veenus! 

Hiiglasuur vormitu ja sünge asteroid. See vilksatas mööda mõne sekundiga, kuid jääb 
igavesti meelde... 

Marsikõrbetasandikud ... 

Basoni lask... Kartlikult ligi maad liibuv Ameerika tähelaev. .. 

Õudne liivatorm... 

Näen rohekashalle kassisilmi ja pärani lõugu, täis teravaid kolmnurgelisi hambaid... 
Hõbedase keha arusaamatult võimas ja hoogne hüpe. . 

Näen mälestussammast, mille püstitasime Marsil. 

Väikesellagendikul särab kolme meetri kõrgune punase rubiintähega kroonitud 
terasobelisk... 

Kamovi lahkumissõnad: «Ärge tundke igavust!» ... 
Äralend Marsilt... 
Poolteist kuud nukrat tagasiteed... 
Belopolski tegi kõik, et tähelaev jõuaks Maale tagasi täpselt Kamovi poolt määratud 
ajal. «Ma pean seda tegema Sergei Aleksandrovitši mälestuseks,» rääkis ta. 
Ja ta saavutas selle! 

Ekspeditsiooni plaani kohaselt pidi kosmoseretke finiš toimuma üheteistkümnendal 
veebruaril kella kaheteistkümne ja neljateistkümne vahel. Ehkki hilinesime 
lahkumisega Marsilt kolmkümmend kuus minutit, puudutasid tähelaeva rattad jällegi 
raketodroomi pinda kell kaksteist kolmkümmend minutit. 

Mida võis veel nõuda? 

Konstantin Jevgenjevitši teene oli suur: ta tõi komandöri kaotanud tähelaeva 
maailmaruumi õhuta teed kaudu nagu mööda raugteerööpaid otse raketodroomile. . 
Au ja kuulsus temale, Kamovi järglasele tähelaeva juhtimispuldi juures! 


üheteistkümnendal veebruaril kell kaheksa hommikul kogunesime kõik 
observatooriumi. Olid kätte jõudnud kosmoselennu viimased tunnid. Maa oli õige 
lähedal. 

Tähelaeval oli laskumiseks kõik valmis. Nagu ikka, panin oma aparaadid töökorda 
ja asusin «TASS-i akna» juurde. Paitšadze askeldas oma astronoomiliste seadmetega, 
valmistudes vajalikeks vaatlusteks. Viimaste nädalate jooksuloli ta palju kõhnemaks 
jäänud. Arsen Georgijevitš kannatas meie kaotuse pärast kõige rängemalt. Nad olid 
Kamoviga olnud väga lähedased sõbrad. Neid sidusid igaveseks unustamatud tunnid 
ajaloolisel lennul Kuule. Kogu tagasilennu vältel töötas Paitšadze äärmise pingega, 
vähendades puhkeaega miinimumini. Ta püüdis tööga vaigistada kaotuse valu. 

Belopolski istus juhtimispuldi juures, vihik põlvedel, ja arvutas midagi. Kiirelt 
täitus lehekülg lehekülje järel matemaatiliste valemitega. 

Bason vaatas tuimalt aknast välja. Poolteist kuud oli ta istunud omas kajutis, 
keeldudes väljumast. Teda ootas alandav kohtuprotsess ja karm karistus. See oli kuul- 
susetu tagasipöördumine! 


Praegu viibis ta meie ruumis Belopolski käsul. Maad varjas Kuu hiiglaketas, millest 
pidime mööda lendama. Ta lähenes iga sekundiga, kattes kinni kogu vaatevälja 
tähelaeva ees. Pildistasin teda lõputult. 

Mõlemad Kuule suunatud filmikaamerad töötasid vahetpidamata. Meie poole oli 
pööratud tema Maa pealt nähtamatu külg, kuid kahjuks valgustas Päike sellest meid 
väga huvitavast poolest ainult pisut üle veerandi. 

Kell kaheksa kolmkümmend oli tähelaev Maa kaaslasega ühel joonel. Me 
möödusime temast umbes kahesaja kilomeetri kauguselt ja kohe hakkas paistma meie 
koduplaneet. 

Süda peksles ärevalt ja rõõmsalt... Kurku tõusis nagu mingi tomp... 

Maa!... 

Ta hiilgas maailmaruumi mustendaval taustal sinaka kettana, mida ümbritses 
helkiva atmosfääri õrn oreool. 

Tähelaev lendas otse tema poole. 

Märgatavalt taandus mustendav tühjus. Selle ja meie vahel rippus - nagu uks 
lõpmatusse maailmaruumi Kuu, viimane verstapost meie pikal planeetidevahelisel 
teekonnal. 

Mulle tundus, nagu võbiseks kannatamatusest tähelaeva teraskeregi. Lumivalge lind 
lendas kodupesa poole, kattes hoogsa kihutamisega viimaseid kilomeetreid. 

Ikka lähemale .ja lähemale... 
Maa ligines ja muutus iga sekundiga suuremaks. 

Neil erutavail minuteil tunnetasime eriti teravalt oma kaotuse kibedust. Kui nüüd 
Kamov oleks olnud koos meiega! 

Kord ütles Paitšadze: «Kui ta saaks ometi kasutada Ameerika tähelaeva!» Rohkem ta 
seekord ei lisanud, Belopolski aga, jäänud minuga kahekesi, täiendas tema sõnu; Ta 
tegi mulle selgeks, et kui Sergei Aleksandrovitš olekski ellu jäänud, ei saa ta 
Hapgoodi tähelaeva selle konstruktsiooni tundmata ikkagi tagasilennuks Maale 
kasutada. Mõistsin siis, et seegi. lootus on asjatu. 

Tähelaeva laskumine Maale pidi kestlna nelikümmend seitse minutit ja algas 
neljakümne ühe tuhande kilomeetri kõrguselt. Sellest kõrgusest piisas parajasti, et 
meie kosmilist kiirust igas sekundis kümne meetri võrra vähendades viia see 28,5 
kilomeetrilit sekundis nullini. 

Kui mootorite pidurdav jõud tegevusse asus, olime Maale juba nii lähedal, et 
tundsin vaevata ära päikesest heledasti valgustatud Aasia. Euroopa oli veel kaetud 
öise varjuga. Kogu nähtava poolkera kohal polnud ühtki suuremat pilvemassi. 
Planeedi pind muutus iga sekundiga ikka selgemaks. Näis, nagu rõõmustaks temagi 
oma laste kojujõudmise üle ja ruttaks tähelaevale lahke naeratusega vastu, et teda 
emalikult sülelda. 

Märkamatult laskusime atmosfääri. Öhk oli hämmastavalt selge. Kodumaa laius 
meie all kogu oma toreduses. Läbi tugevate binoklite nägime Vaikse ookeani eredalt 
sätendavat pinda ja Uraali mäeaheliku vaevu märgatavat joont. Põhjas võis läbi piimja 
udu aimata Arkttika jäävälju. 

Tähelaev laskus madalamale... 
Saja kilomeetri kõrgusel sirutas ta laiali oma võimsad tiivad. 


Kosmosereis jõudis lõpule!... 
Reaktiivlennukiks muutunud tähelaev lendas stratosfääris. Mulle näis, et ta maandub 
otse Moskva kohal, aga kui ta kolmekümne kilomeetri kõrgusel läks üle 
horisontaalsele lennule, nägin meie all Uraali mägesid. Belopolski juhtis lennukit 
läände, laskudes aina madalamale. .. 
Binoklis vilksatas mööda Gorki linn. 
Kakskümmend minutit. hiljem ujus masina tiibade alt läbi iidne Vladimir... 
Me lähenesime Moskvale. 
Tähelaevoli ühe kilomeetri kõrgusel, kui silmapiiril tuli nähtavale pealinna 
panoraam. 
Moskvast üle me ei lennanud. Võtsime suuna otse raketodroomile. 
Ikka madalamale ja madalamale... Mootori mürin vaibub... Suurte ringidega õhus 
lõpetab tähelaev oma seitsmekuise lennu... 
AIl on hiiglasuur väljak. Siit alustasime oma teekonda ja siia pöördume ka tagasi. 
Väljak on lage ja valendab ühtlasest lumekattest. 
Kõrge piirdeaed on kogu pikkuses kaunistatud arvutute lippudega... 

Tibatillukeste punktikestena seisavad mitmes reas autod. Ma küll ei näe, kuid tean, 
et «Planeetidevahelise vaksali» katusel voogab inimeste mass. Meid oodatakse, meid 
on vastu võtmas hulgaliselt sõpru. 

Ma pole kindel, kas Paitšadze ütles seda kõvasti või kuulsime tema mõtet: 
«Serafima Petrovna on ka siin.» 

Serafima Petrovna on Kamovi naine ja ustav sõber. Ta seisab praegu kindlasti vaksali 
katusel ja jälgib üksisilmi valget lindu, mis kannab tema juurde armastatud inimese. 
Ta ei tea veel midagi... 

Viimane laskumine. ; 

Mootorid jäävad vait. Hiiglarattad puudutavad sujuvalt maad... 

Ma näen läbi rõõmupisad'te loori, kuidas vaksalist kihutavad tähelaeva poole 
kuus autot. 

Belopolski avab otse juhtimispuldilt väljumiskambri mõlemad uksed. Pole enam 
midagi karta - väljas on Maa kodune õhk. 

Lumele langeb alumiiniumist trepp. Siin juba otse maha ei hüppa, nagu tegime seda 
Marsil. Üksteise järel väljume lennukist. 

Autost suundub meie poole valitsuse komisjoni esimees akadeemik Vološin. 
Temale järgnevad teised komisjoni liikmed. 

Mitu kinoaperaatorit lasevad oma filmikaameratel suriseda. Ma tegin reisi kestel 
väga palju ülesvõtteid. Nüüd on minu osa lõppenud, kord on nende käes. 

Belopolski astub Vološinile vastu. Sel hetkel, rikkudes vastuvõtu pidulikku 
tseremooniat, jookseb akadeemiku selja tagant välja Marina ja lööb isale käed ümber 
kaela. 

Paitšadze võtab .tütre sülle. 

Belopolski tõstab käe kiivri äärde: 

Ta kannab Vološinile ette ülesande täitmisest, teatab kuivas raportikeeles 
tähelaeva komandöri hukkumisest. .. Aga samas, kolme sammu kaugusel, seisab 
Serafima Petrovna Kamova, rõõmus ja õnnelik, käes suur kimp lilli. 

Kas ta siis tõesti ei märka, et tema meest pole meie seas? Miks pole Vološin sugugi 
hämmastunud, et temale raporteerib Belopolski, aga mitte Kamov? 


188 


Hirmsad sõnad on öeldud, aga Serafirna Petrovna näol särab endiselt naeratus. 

Raport on antud. Vološin kaelustab tähelaeva komandöri. 

«Önnitlen teid esimese kosmosereisi hiilgava lõpetamise puhul,» ütleb ta valjusti. 
«Oma õnneliku tagasi jõudmisega tegite kodumaale suure kingituse. Võtke nüüd 
vastu ka meie vastukink.» 

Komisjoni liikmed astusid kõrvale. Lilled käes, lähenes meile kiiresti inimene, 
kellele mõeldes me polnud rahu saanud kõik need kuus nädalat. 

Elusana ja lõbusana, sil"" mad säramas rõõmust, seisis meie ees Sergei 
Aleksandrovitš Kamov. 

Ma ei tea, kuidas Marina äkki minu sülle sattus... 
«Sergei!» . .. «Arsen!»... Kamov ja Paitšadze sööstsid teineteist kaelustama. 


Hinge kinni 
pidades, et mitte 
kaotada ainsatki 
sõna, kuulasime 
mitu tundi Sergei 
Aleksandrovitši 
jutustust tema 
seiklustest Marsil 
ja imeväärsest 
pääsemisest. 

Ta rääkis 
lühidalt ja 
kokkuvõtlikult, 
puudutamata 
sõnagagi oma 
tundeid ja hingelisi 
üleelamusi, kuid 
tema lruivast 
"jutustusest 
joonistus 
5 2%. rninuVaimusilma 
ette selgesti selle 
inimese kangelaslik 

iseloom, kellele tema üritus oli kallim kui elu. 

«Kiirendus viiskümmend viis meetrit sekundis ei võimaldanud mul mitte ainult 
pääseda,» lõpetas Kamov, «vaid ka jõuda Maale ka'kskümmend üks tundi enne teid. 
Tähelaeva kiirus pärast mootorite kürnneminutilist tööd oli kolmkümmend kaks 
kilomeetrit ja nelisada viiskümmend meetrit sekundis. Startimisel kaotasin 
meelemärkuse ja toibusin alles siis, kui tähelaev lendas juba inertsi mõjul. Vette ma 
loomulikult ei heitnud, sest ma ei usu, et see vähendaks lubamaltult suure kiirenduse 
kahjulikku toimet organismile. Andnud tähelaevale vajaliku suuna, usaldasin kõiges 
muus ,mehaanikaseadusi ja oma õnne.» Nende sõnade juures naeratas ta kergelt. 
«Võite isegi aimata, kui igav mul oli üksinda. Maale lähenedes sain ma täiel määral 
aru, milline aare oli Hapgoodi käsutuses, kes seda aga kasutada ei osanud. Ma räägin 
tema tähelaeva mootorist. See kindel ja hea mehhanism ei jää milleski maha meie 


omast. Ma ei tahtnud tähelaeva pidurdamiseks kasutada hõõrdumist atmosfääris. 
Mootor sai sellega ise suurepäraselt hakkama. Pöörasin tähelaeva sada kaheksa- 
kümmend kraadi ja hakkasin teda just sellesama mootori abil pidurdama. Atmosfääri 
jõudes oli kiirus peaaegu null. Tähelaev ha.kkas kukkuma. Langevarju mul ei olnud. 
See jäi koos meie maastikuautoga Marsile. 

Käivitasin nüüd mootori lühikesteks tõugeteks. Ei saa ütelda, et selle juures just 
mugav tunne oli, kuid oma eesmärgi ma siiski saavutasin. Tähelaev lakkas korra- 
päratult kukkumast ja läks üle planeerimisele...» 

Ta peatus. Suures maitsekalt sisustatud söögitoas oli vaikne. Kõik ootasid jutustuse 
jätkamist. Vološin liigutas masinlikult lusikat klaasis, milles tee oli juba ammu 
jahtunud. Paitšadze abikaasa Niina Artšillovna manitses vaevalt kuuldaval sosinal 
Marinat, et see vaikselt 

istuks. Belopolski, Paitšadze ja mina ei pööranud silmi oma taas leitud komandörilt. 

«Kokkuvõttes võib ütelda vaid seda,» jätkas ta, «et momendist, kui «SSSR-LS2» 
kiskjad laiali peletas, kuni saabumiseni Maale oli mul kogu aeg lihtsalt õnne. Näib, et 
mu naisel oli veel vara leseks jääda.» Ta silitas õrnalt Serafima Petrovna kätt. 
«Tähelaev lendas stratosfääris. All oli Siber. Vähehaaval laskudes möödusin Uraali 
ahelikust ja maandusin Saranski linna lähistel. Löök oli väga tugev, aga nagu näete, ei 
saanud ma selle juures kannatada, mida kahjuks ei saa ütelda tähelaeva kohta. Edasi 
polegi enam midagi jutustada. Saatsin telegrammi ja lennukil toodi mind Moskvasse. 
Siin oli mul õnn ooa võtta meie kosmoselennu võidukast finišist.» 

Ta sirutas Belopolskile käe. 

«Jääb üle tänada Konstantin Jevgenjevitši tema osavuse eest. Tähelaev, nagu isegi 
teate, maandus raketodroomil nagu sõiduplaani järgi. Esimene suur kosmosereis 
lõppes täpselt määratud ajal. See on hiiglaslik võit!» 

«Kuhu kavatsete järgmiseks lennalta?» küsis Vološin. 

«Loomulikult MarsHe. Selle planeedi mõistatused tuleb lõpuni lahendada. Ainult - 
seda ei tee enam mina. ..» 

«Miks nii?» 

«Kardan, et äsja lõppenud lend oli minu jaoks viimane,» Ütles Kamov, nukrus 
hääles. «Liigne koormus, mida pidin Marsilt startimisel taluma, ei saanud jätta 
tervisele mõju avaldamata.» 

Me kolmekesi vahetasime kohkunud pilke. 
«Kas sa räägid ikka tõtt?» sosistas Paitšadze. «Kardan, et jah,» vastas Kamov. 

«Me ravime teid terveks,» ütles Vološin otsustavalt. 

«Seda ei saa niiviisi jätta. Parimad Nõukogude Liidu arstid hakkavad teid ravima.» 

Järgnes rusuv vaikus. Serafima Petrovna embas meest hellalt ja pani oma pea ta 
õlale. 

«Pole viga, sõbrad!» ütles Kamov. «Konstantin Jevgenjevitši näol on meil hea 
komandör tulevasele tähelaevale, mille ma talle ehitan. Tahan loota, et ka mu tei 

sed kaaslased edasistest kosmose-ekspeditsioonidest ära ei ütle. Minule juba attab. 
Aga meie noorsoo hulgas leidub sadu tulevasi «tähekapteneid». Kosmosereisid 
jätkuvad.» 

«Üks nendest kaptenitest istub minu kõrval,» ütles Niina Artšillovna, püüdes 
naljaga peletada kõiki vallanud sünget meeleolu. «Kardan, et minu Marina on samuti 


tulevane tähelendur: ainult tähtedest räägibki!» «Aga just!» Ütles tüdruk ja noogutas 
iseteadvalt pead. Kõik puhkesid naerma. 

«Otsustatud!» ütles Kamov lõbusalt. 

«Millal siis toimub teine lend Marsile?» kusis Belopolski. 

«Umbes kahe aasta pärast,» vastas Kamov. «Tähelaeva tuleb täiustada või ehitada 
uus. Kiirus kakskümmend kaheksa ja pool kilomeetrit sekundis on liiga väike.» 
«Aga Veenus?» küsis Vološin. 

Belopolski ja Paitšadze pilgud soojenesid, kui meenutati «Maa õde». 

«Veenus on imetore,» kostis Kalllov. «See planeet on täis jõudu ja pakatavart; elu, 
kuid mõistatusi temal nähttavasti pole. Tal seisab ees arengutee, mille meie Maa on 
juba läbinud. Veenus hakkab alles elama. . Tema «vanema õe» Maa teadus peab teda 
aitama ning juhtima ta esimesi samme. Muidugi läheb selleni veel palju aega, kuid ma 
ei kahtle, et meie kauged järglased kord kindlasti seda teevad. Looduse arengut võib 
ja tuleb suunata, aga vägivaldselt muuta seda arengut ei tohi.» «Nii see on!» ütles 
vana akadeemik. 


Kosmosereis on lõppenud. 
Planeetidevahelise liikluse esimesi katseid kroonis hiilgav edu. 

Seitsme ja poole kuu vältel külastas tähelaev «SSSR-LS2» päikesesüsteemi kaht 
planeeti, ja lennanud läbi üle poole miljardi kilomeetri, pöördus tagasi Maale. 
Nõukogude teadusele on antud hiiglaslik panus. Hakkame valmistuma järgmisteks 
retkedeks. 

Neid tuleb palju. Nõukogude tähelaevad katavad planeetidevahelise maailmaruumi 
kümnete lennutrassidega. 

Nad avastavad kõik saladused, mida loodus kiivalt varjab. Inimese juurdlev pilk 
tupgib meie maailma, meie päikesesüsteemi kõige kaugemate piirideni. 

Kunagi muutub inimestel siingi kitsaks. Siis tungivad nad väljapoole seda süsteemi. 

Vabal inimmõistusel pole tõkkeid ega julgusel piire! 

Pole piire tunnetusel!... 


JÄRELSONA 


Viimaste aastate saavutused paljudel täppisteaduste aladel on äratanud laiades 
rahvahulkades sügavat huvi. Eriti tuleb seda aga märkida nende probleemide ja 
küsimuste kohta, mis on seotud astronautilkaga, s. t. lendudega kosmilisse ruumi ja 
teistele taevakehadele. Ja seda ka täiesti arusaadaval põhjusel. Inimkonna iidne 
unistus - lennata tähtedevahelises Ruumis on muutumas reaalsuseks. Nõukogude 
Liidust ja Ameerika Ühendriikidest väljalastud kunstlikud kaaslased ja kosmose- 
raketid on selle eesmärgi peatse täitumise vastuvaidlematuks tõendiiks. 

Alates 1957. a. 4. odktoobrist on astronautika liikunud edasi hiiglasesammudega. 
Ka kõige julgemad sellealased unistused osutusid liiga tagasihoidlikeks. Teaduslik- 
fantastiliste jutustuste autorid, k.es panid oma teoste kangelased maanduma 
Veenusele, Marsile, või juhtima kosmoselaeva maaillmaruumi sügavustes, nägid oma 
fantaasia elustumist aga alles sajandite pärast. See on põhjustanud asjaolu, et raamatu 
jõudmisel lugejani on mõned selles esitatud teaduslikud tõsiasjad juba vananenud või 
osutuvad ebatäpseks. Kõik see tekitab autorile üsnagi tõsiseid raskusi, ta peab suutma 
küllaltki täpselt ette näha vastavate teadusalade edaspidist arengusuunda, et neid 


ilukirjandusliikus vormis õigesti lugejani tuua. sest vastasel korral muutuks teaduslik- 
fantastiline teos ainult fantastiliseks, milline mitteteaduslikku lugejat ainult 
desorienteeriks. 

Viimast ei saa aga ette heita G. Martõnovi]j teaduslik-fantastilisele jutustusele «220 
päeva tähelaevas». Autor on suutnud õigesti ja huvitavalt ära kasutada teose 
kirjurtamise ajal teadaolevad andmed nii astronautika kui ka astronoomia kohta. 
Muidugi oleks ebaõige väita, et lend Marsile ja Veenusele kas lähemas või kaugemas 
tulevikus toimub kõne all olevas jutustuses antud skeemi kohaselt. Veelgi enam, 
autorile võiks 

nii mõneski küsimuses ja probleemi ülesseadmiges vastu vaielda. Kuid see kõik ei 
vähenda teose väärtust ja aktuaalsust. 

Tuleks siiski ära märkida mõned ilmsed vastuolud teaduse andmete ja raamatus 
esitatud seisukohtade vahel. 

Jutustuses märgitakse atmosfääri ülemise piirina 1000 km. Kaasaegsed 
uurimistulemused näitavad, et atlmosfäär ulatub meie koduplaneedist kuni 3000 km 
kauguseni. Kaheldavaiks jääb ka autori seisukoht, et Maa atmosfääri ehitust ei tuntud 
veel kuigi hästi. Vaevalt saab see olla iseloomuliik kosmoselendude ajajärgule. Juba 
kaasajal, mil lennud. naaberplaneetidele pole veel võimalikud, on uurimused 
kõrgrakkettide ja kunstliike kaaslaste abil andnud meile küllaltki hea ettekujutuse 
atmosfääri ehitusest. 

Ebareaalsena tundub ka asjaolu, et kosmoselaevas viibijad stardi momendist kuni 
tagasisaabumiseni ei pea sidet Maaga. Juba praegu on võimaliik raadioside 
kosmoserakettidega sadade tuhandete kilomeetrite kaugusel. Sama tuleks märkida ka 
kosmonautide pideva «kaalutus» olekus viibimise kohta. Vaevalt on usutav, et 
tuleviku kosmoselennud taoliselt projekteeritakse, kuna pikemaajaline «kaaluta» 
seisund pole siiski inimorganismile täiesti vastuvõetav ja see pole ka tarvilik, sest kos- 
moselaevas on võimalik tekitada kunstlikku raskusjõudu. Kaasaegsed projektid 
näevad seda ette. 

Jutustuses räägitakse järvedest Marsil. Kaasajal ollakse üldiselt arvamisel, et Marsil 
lahtisi veekogusid ja üldse vett vedelas olekus ei leidu. Viimast võiks leida ainult 
võib-olla Marsi 
pinnases või esineda pinnal nmg atmosfääris härmatise ja jääkristallide näol. Pole 
olemas ka otseseid tõendeid veekogude olemasolu kohta Veenusel. Autori arvates on 
aga Veenus suuremalt jaolt kaetud akvatooriumiga. 

Autori poolt esile toodud probleemi aktuaalsus, põhjendatud optimism ja teose 
kangelaste nõukogude teadlastele omased iseloomujooned jätavad varju mõningad 
raamatus esinevad teaduslikud ebatäpsused ja annavad talle võrdse koha teiste 
teaduslik-fantastiliste teoste kõrval meie raamaturiiulil. 


CH. VILLMANN, ENSV Teaduste 
Akadeemia Loodusuurijate Seltsi 
Tallinna Tähetorni juhataja 

